
Forord. 

Umendskent  der  tidligere  i  « Historisk  Arkiv  —  og 
muligvis  andre  Steder  —  har  været  Bidrag  af  d'Hrr.  Cxranzow 
og  Smith,  som  have  behandlet  det  foreliggende  Emne,  saa 
formener  jeg,  at  det  desuagtet  kunde  have  sin  Interesse  at 
faa  samlet  endnu  flere  af  de  spredte  Efterretninger,  der  ere 
bevarede  om  dette  lille  Fja-stehof,  som  i  noget  over  25  Aar 
holdt  Dug  og  Disk  paa  Palæet  i  Horsens.  Jeg  fik  L^^st  til 
at  give  mig  i  Kast  dermed .  da  ^eg  tilfældig  gjorde  Be- 
kendtskab med:  <iDie  Familie  Braunschweig  in  Russiand  im 
18ten  Jahrhundert')  af  Dr.  A.  Brlickner,  Professor  i  Historie 
ved  Universitetet  i  Doi-pat.  Dette  historiske  Hæftes  Indhold 
danner  et  godt  Supplement  til  de  Efterretninger,  vi  alt  her- 
hjemme have  om  ovennævnte  lille  Fyrstehofs  Medlemmer  i 
Horsens,  saaledes  at  man  paa  en  Maade  derigennem  kan 
felge  Familiens  Medlemmer  fra  Vugge  til  Grav.  For  yder- 
ligere at  belyse  Emnet  har  jeg  nu  samlet,  hvad  der  var  til- 
gængeligt, idetmindste  for  mig,  i  de  offentlige  Arkiver,  samt 
alt.  hvad  jeg  ved  privat  Imodekommenhed  har  været  i  Stand 
til  at  komme  i  Besiddelse  af.  Hr.  Arkivar,  Dr.  Bricka  i 
Rigsarkivet  skylder  jeg  min  erkendtligste  Tak  for  den  store 
Velvilje  og  Imodekommenhed ,  hvormed  han  stottede  mig  i 
min  Søgen  der.  I  Eigsarkivets  Læsesal  var  jeg  saa  heldig, 
sidste  Sommer,  at  træffe  ovennævnte  Professoi-,  Dr.  Briickner. 
som  nu  er  flyttet  til  Jena.  Hr.  Professoren,  der  var  kommet 
her  til  Ivjobenhavn  i  Anledning  af  et  andet  historisk  Ar- 
bejde .  lian  havde  i  V^ærk .  var  Elskværdigheden  selv  imod 
mig,    da  han  horte,  jeg  sogte  Oplysninger   paa    et  Felt ,    der 


tidligere  havde  været  (Tenstand  for  hans  Undersog-elser .  og' 
han  interesserede  sig*  saa  meget  mere  for  "Brunsvigerne  i 
Horsens "  ,  som  han  selv  havde  skrevet  om  de  samme 
"Brunsvigere  i  E.usland»).  Professor.  Dr.  Briickner  var  ikke 
alene  saa  elskværdig  at  tillade  mig  at  benytte ,  hvad  han 
havde  skrevet  derom,  men  endog  saa  imødekommende  senere, 
da  han  kom  hjem  til  Jena,  at  lade  mig  tilsende  fra  Kusland 
—  ikke  uden  personlig  Ulejlighed  og  Udgift  for  ham  —  et 
Hæfte  af  et  russisk  Tidskrift .  hvori  der  foruden  andre  Op- 
lysninger fandtes  den  Tegning  af  Fængslet  i  Cholmogory. 
som  Prinsesse  Catharina  har  tegnet,  medens  hun  endnu  var 
i  Rusland;  den  tindes  heri  Bogen.  Hr.  Arkivsekretær, 
Cand.  jur.  (Irove  i  Rigsarkivet  skylder  jeg  min  bedste 
Tak,  fordi  han  ikke  alene  oversatte  og  tydede  for  mig  det 
Afsnit  i  ovennævnte  russiske  Tidsskrift,  ^eg  havde  Brug 
for .  men  ogsaa  paa  anden  ]\laade  til  enhver  Tid  kom  mig 
tjenstvillig  imode. 

Hermed  anbefaler  jeg  denne  lille  Bog  til  Læsernes  Vel- 
villie  i  det  Haab.  at  de  ligeoverfor  mulige  Mangler  i  Hen- 
seende til  Retskrivning  og  Ordstilling  vil  tage  skønsomt 
Hensyn  til  min  Alder  og  min  ringe  Øvelse  i  den  Art  af 
Virksomhed. 

Iv  j  ul)cii  ha  vn  ,  den  T4de  Februar  1895. 

R.  E.  Friis. 

IVejserinde  Anna  Ivanovna  af  Kusland,  som  regerede 
fra  1730  til  1740,  var  en  Grandtante  til  de  russiske  Prinser 
og  Prinsesser,  som  boede  i  Horsens  i  Slutningen  af  forrige 
Aarhundrede  og  i  Begyndelsen  af  dette.  Kejserinde  Anna 
var  en  Datter  af  Tsar  Peter  den  Stores  ældre  Broder  og 
Medregent  Ivan  og  kaldtes  derfor  Anna  Ivanovna.  Da 
Tsar  Peter  den  Store  havde  Livsarvinger,  var  der  ingen 
rimelig  Udsigt  for  Broderdatteren  Anna  Ivanovna  til  at 
komme  paa  den  russiske  Trone,  der  toges  derfor  intet 
særligt  Hensyn  til  hende  i  hendes  Opvækst.  Anna  til- 
bragte sin  Ungdom  i  trykkende  og  ydmygende  Forhold, 
var  ofte  i  Nød  for  et  passende  Udkomme  og  maatte  ved 
ydmyge  Skrivelser  til  den  noget  nøjeseende  store  Onkel 
Tsar  Peter  se  at  erholde  det  fornødne  til  sit  Underhold. 
17  Aar  gammel  blev  hun  uden  at  blive  spurgt  videre  til 
Eaads,  paa  Onkelens  Bud,  gift  med  Hertug  Frederik  Vil- 
helm af  Kurland.  Dette  Ægteskab  varede  kun  kort:  thi 
ikke  et  halvt  Aar  efter  døde  hendes  Gemal,  saa  det  var  i 
en  meget  ung  Alder ,  at  Anna  Ivanovna  sad  som  Enke- 
hertuginde i  Mietau ,  Kurlands  Hovedstad.  Den  unge 
Enke  var  imidlertid  nu  et  godt  Parti,  idet  Hertugdømmet 
nok  engang  vilde  tilfalde  hende,  da  hendes  Svoger,  som 
arvede  det  efter  sin  Broder,  ikke  havde  nogen  Livsarving. 
Det  var  imidlertid  ikke  Anna  Ivanovnas  Mening  paany  at 
indgaa  Ægteskab,  medmindre  hendes  Hjerte  var  med  i 
Valget,  idet  hun  jo  nu  kunde  leve  nogenlunde  uafhængigt 
i   Mietau,    om   end    i    mindre  Forhold  end  ved  Hoffet   i 

St.  Petersborg.  Kong  August  den  Stærke  af  Sachsen 
tænkte,  at  Annas  Haand  muligen  var  noget  for  hans 
uægte  San  Moritz  af  Sachsen,  den  berømte  franske  Mar- 
skalk. Moderen  til  denne  var  den  skønne  Grevinde  Aurora 
von  Konigsmark.  Nogle  Aar  efter  at  Anna  Ivanovna  var 
bleven  Enke,  foretog  Marskalk  Moritz  af  Sachsen  en  Rejse 
fra  Frankrig  til  Mietau  for  muligen  at  erhverve  Anna 
Ivanovnas  Haand  og  Hertugdømmet  Kurland  samtidigt, 
da  Annas  Svoger,  der  bar  Hertugkronen,  nu  var  død. 
Da  Anna  Ivanovna  fik  Nys  om,  at  den  paa  Kærlighedens 
Omraade  vidt  berømte,  men  hende  personlig  ubekendte. 
Marskalk  Moritz  af  Sachsen  tragtede  efter  hendes  Haand, 
viste  hun  sig  ogsaa  beredt  til  at  dele  Tronen  i  Kurland 
med  ham,  og  Flertallet  i  Kurlands  Stænder  billigede  hendes 
Valg.  Med  saadanne  gode  Udsigter  viste  Moritz  sig  i 
Mietau,  hvor  Anna  residerede,  og  han  gjorde  et  yderst 
fordelagtigt  Indtryk  paa  hende. 

Dersom  Marskalk  Moritz  af  Sachsen  hurtigt  havde 
søgt  at  faa  Formælingen  i  Stand  og  havde  smedet,  medens 
Jernet  var  varmt,  vilde  han  næppe  have  stødt  paa  nogen 
Hindring;  men  den  ustadige,  let  fængelige  Marskalk  havde 
allerede  sat  sig  et  nyt  Maal,  som  var  Skyld  i,  at  Kurlands 
Hertugdømme  gik  tabt  for  ham.  Sagen  var  den,  at  Prin- 
sesse Elisabeth  af  Rusland,  Peter  den  Stores  Datter,  havde 
uden  at  kende  Marskalk  Moritz  af  Sachsen  fattet  en 
levende  Tilbøjelighed  for  ham;  dette  kom  ham  for  -Øre, 
og  da  han  fik  hende  at  se,  vare  Følelserne  gensidige.  Den 
letbevægelige  Moritz  pønsede  nu  paa  at  faa  Hertugdømmet 
med  den  skønne  ITaarige  Prinsesse  Elisabeth  Petrovna 
ved  sin  Side  fremfor  at  indlade  sig  med  den  33aarige 
Anna  Ivanovna,  hvis  Skønhed  allerede  var  paa  Retour; 
desuden  var  hun  3  Aar  ældre  end  han.  Denne  Moritz's 
Vaklen  og  Omsl^iftelse  i  Følelsen  overfor  Anna  Ivanovna 
irriterede  hende  naturligvis  i  høj  Grad,  saa  hendes  Til- 
bøjelighed overfor  den  tapre  Marskalk  slog  over  i  den 
største  Uvillie.  Anna  Ivanovna  paakaldte  den  mægtige 
Minister    Mentschikoffs    Hjælp ,    som    paa    den    regerende 


Kejserinde  Catharina  den  1stes  Befaling,  støttet  af  militær 
Magt,  erklærede  Moritz's  Valg  til  Hertug  af  Kurland  for 
ugyldigt,  og  denne  maatte  forlade  Landet.  Uagtet  al  an- 
vendt Umage  lykkedes  det  ikke  senere  for  Moritz  at  faa 
enten  Anna  Ivanovna  eller  Elisabeth  Petrovna  tilægte,  og 
da  de  senere  begge  bleve  Kejserinder  i  Eusland,  kunde 
han  i  Frankrig  —  hvor  han  forresten  kom  saa  højt  til- 
vejrs, som  det  var  muligt  for  en  Udlænding  —  beklage 
sig  over  de  gode  Udsigter,  han  havde  forskertset  i  Eusland. 
Det  nagede  ham  senere,  at  Lejligheden  til  at  komme  i  en 
Herskerstilling,  hvortil  han  troede  sig  særlig  egnet,  ikke 
faldt  i  hans  Lod.  For  Alvor  tænkte  han  paa  Muligheden 
af  at  blive  Konge  af  Jerusalem  eller  oprette  et  Kongerige 
paa  øen  Madagaskar  for  dog  at  faa  en  Kongekrone  paa 
sit  Hoved.  Imidlertid  realiseredes  ingen  af  disse  højt- 
flyvende Planer  for  ham,  han  døde  1750,  da  hans  tidligere 
Flamme,  Elisabeth  Petrovna,  alt  i  flere  Aar  havde  siddet 
paa  Kuslands  Kejsertrone. 

I  Aaret  1730,  da  den  mandlige  Linie  af  det  roma- 
novske  Hus  uddøde  med  Tsar  Peter  den  2den  af  Kusland, 
blev  ovennævnte  Enkehertuginde  Anna  Ivanovna  valgt  til 
Kejserinde  af  Rusland  af  Rigets  Store,  paavirkede  af  den 
snu  Diplomat  Ostermann.  Skønt  Anna  Ivanovna,  efter 
almindelige  Regler  i  alt  Fald,  var  mindre  berettiget  til 
Tronen  end  sin  ældre  Søster,  og  vel  ogsaa  end  Peter  den 
Stores  Døtre,  blev  hun  dog  valgt,  fordi  hun  kunde  antages 
villig  til  at  modtage  den  med  betydelige  Indskrænkninger. 
Navnlig  paalagdes  det  hende,  at  hun  ikke  maatte  tage  sin 
Minister  Biron  med  sig  fra  Kurland,  da  han  allerede  havde 
sat  sig  saa  fast  i  Annas  Gunst,  at  det  ikke  vilde  baade 
Regimentet  i  Rusland.  Biron  var  nemlig  despotisk,  herske- 
syg og  havesyg  ved  Siden  af,  at  han  ved  sin  Klogskab  og 
sit  indsmigrende  Væsen  alt  var  bleven  Anna  aldeles  uund- 
værlig, strax  efter  at  han  var  bleven  ansat  ved  hendes 
lille  Hof  i  Kurland. 

Uagtet  den  underskrevne  Haandfæstning  brød  dog 
Kejserinde    Anna  Ivanovna    denne    og    erklærede    sig    for 

uindskrænket  Herskerinde  over  alle  Kusser.  Hun  kaldte 
Biron  til  sig,  og  de  nøde  Samlivets  og  Magtens  Sødme 
i  fuldt  Maal.  Saavel  Kejserinden  som  denne  hendes 
uundværlige  Minister  og  Ven  Biron  vare  meget  glade 
ved  at  være  komne  bort  fra  de  smaa  Forhold  i  Hertug- 
dømmet Kurland,  hvor  deres  Levesæt  oversteg  Indtægterne, 
medens  de  her  i  Rusland  kunde  nyde  Luksus ,  Magt 
og  Vellevnet  uden  Tvang.  I  Modsætning  til  forhen  ud- 
foldedes der  en  Pragt  og  -Ødselhed,  saa  selv  de  store 
Hoffers  Gesandter  imponeredes.  Den  spanske  Gesandt, 
Hertugen  af  Liria,  skrev  hjem:  «De  kan  ikke  gøre  Dem 
nogen  Forestilling  om  Luksusen  ved  dette  Hof.  Jeg  har 
været  ved  mange  Hoffer,  men  kan  forsikre,  at  det  her- 
værende Hof  i  sin  Luksus  og  Pragt  overgaar  de  rigeste, 
det  franske  Hof  end  ikke  undtaget.-  Det  var  Biron  især, 
der  yndede  denne  Pragt  for  at  kaste  Glans  over  Kejserinde 
Annas  Regering;  samtidigt  berigede  han  sig  paa  alle 
Maader  og  ved  alle  Midler,  og  alt  virkede  hen  til,  at 
Skatterne  bleve  trykkende.  Kejserinde  Anna,  som  ingen 
Interesse  havde  for  Statsforretninger,  overlod  baade  sig  og 
Riget  til  Biron.  I  sig  selv  var  hun  en  haard  og  fra- 
stødende Karakter ,  og  bitre  Minder  fra  hendes  Fortid 
bidroge  ingenlunde  til  at  formilde  hendes  Maade  at  være 
paa.  Skønt  Kejserinde  Anna  var  født  i  Rusland,  havde 
hun  levet  saalænge  i  Kurland  blandt  Tyskere  og  levet  sig 
saameget  ind  i  tyske  Sæder,  at  hun  nu  foretrak  Tyskere 
for  Russere,  og  hvad  hun  ikke  gjorde,  det  gjorde  hendes 
Ven  Biron,  der  ikke  generede  sig  for  at  vise  Russerne  sin 
dybeste  Foragt.  Biron  var  en  haard  Hals,  der  baade 
brugte  Tortur,  Skafot  eller  og  Forvisning  til  Sibirien. 

Hvad  den  tapre  Marskalk  Moritz  af  Sachsen  ikke 
havde  opnaaet  i  sin  Tid,  nemlig  at  blive  Hertug  af  Kur- 
land, det  lykkedes  derimod  for  Biron  ved  Kejserinde  Annas 
Hjælp.  Alle  bøjede  sig  for  den  durchlauchtige  Hertug,  og 
hovmodig,  som  han  var,  pønsede  han  endog  paa  at  komme 
i  varig  Forbindelse  med  det  russiske  Herskerhus.  Biron 
havde   nemlig   en   Søn,    Peter  af  Kurland,    som    han   nu 


kaldtes ,  hvilken  Faderen  haabede  muligen  at  kunne  faa 
gift  med  den  Prinsesse,  som  det  stod  i  Kejserinde  Annas 
Magt  at  udnævne  til  sin  Tronfølgerske ,  vel  nærmest 
hendes  Niece,  Anna  Leopoldovna.  Faldt  Valget  derimod 
paa  Tsar  Peters  Datter  Elisabeth ,  haabede  Biron  paa 
Muligheden  af  selv  at  kunne  tilbyde  Elisabeth  sin  Haand. 
Kejserinde  Anna  syntes  saa  godt  om  sin  ovennævnte 
Søsterdatter  Prinsesse  Anna  Leopoldovna,  da  denne  voksede 
til,  at  hun  bestemte,  at  der  skulde  søges  bragt  et  Gifter- 
maal  i  Stand  med  en  antagelig  Prins;  saa  vilde  Kejser- 
inden udnævne  en  eventuel  Søn  af  dette  Ægteskab  til  sin 
Efterfølger  paa  Ruslands  Trone.  Kejserinde  Annalvanovna 
vilde  paa  egen  Haand  ordne  dette  Giftermaalsanliggende 
for  sin  Niece,  og  i  den  Hensigt  fik  hendes  betroede  Hof- 
chef Lowenwolde  Ordre  til  at  gøre  en  Rejse  til  de  forskel- 
lige Hofter  i  Tyskland  for  underhaanden  at  faa  Kendskab 
til  Prinser,  hvilke  han  saa  ved  sin  Hjemkomst  kunde 
foreslaa  som  passende  Ægteskabskandidater  til  at  vælge 
imellem.  Lowenwolde  kom  tilbage,  og  i  sin  Rapport  til 
Kejserinden  roste  han  især  Markgreve  Carl  af  Brandenburg 
og  Prins  Anton  Ulrik  af  Brunsvig  Wolfenbiittel  (Broder 
til  den  senere  Dronning  Juliane  Marie  af  Danmark).  Sto- 
lende paa  sin  Hofchefs  Anbefaling  foretrak  Kejserinde 
Anna  Prins  Anton  Ulrik  fremfor  Markgreve  Carl,  hvem 
x^nna  dog  hellere  havde  set  valgt;  men  Hensynet  til  Hoff'et 
i  Wien,  som  var  beslægtet  med  Brunsvigerne,  gjorde  Ud- 
slaget. Kejserinde  Anna  lod  straks  Prins  Anton  Ulrik 
komme  til  St.  Petersborg  og  gjorde  ham  til  Oberst  for  et 
Regiment  Kyradserer  med  en  Gage  af  nogle  Tusinde  Rubler. 
Prins  Anton  Ulrik  var  ikke  saa  heldig  at  falde  hverken  i 
Kejserindens  eller  Prinsesse  Anna  Leopoldovnas  Smag,  og 
Grev  Lowenwolde  maatte  høre  ilde  af  begge  Damerne, 
fordi  han  var  kommen  saa  daarligt  fra  sit  Hverv.  Imid- 
lertid var  Prins  Anton  Ulrik  nu  engang  kommen,  og 
Kejserinden  vilde  ikke  for  at  undgaa  at  fornærme  Hoftet 
i  Wien  sende  ham  bort  igen.  Anton  Ulrik  beskrives  som 
lille  af  Vækst,  med  daarlig  Holdning,  villieløs,  ubestemt. 

og  desuden  med  den  slemme  Fejl,  at  han  stammede  lidt. 
Imidlertid  gjorde  han,  hvad  han  kunde,  for  at  komme  i 
Kejserindens  Gunst,  hvilket  ogsaa  havde  til  Falge,  at 
noget  af  det  første  mindre  gode  Indtryk  tabte  sig;  men 
hendes  sande  Mening  giver  sig  sikkert  Udtryk  i  en  Sam- 
tale, hun  en  Dag  havde  med  sin  prøvede  Ven  og  Minister 
Grev  Ostermann,  idet  hun  udtalte  sig  saaledes  :  »Oprigtig 
talt,  den  Mand,  jeg  har  udset  til  Prinsessen,  er  ikke  meget 
værd;  han  er  næsten  bleven  mig  paanodt  af  Hoffet  i 
Wien,  som  gjerne  vilde  have  deres  Protegé  godt  anbragt. 
Var  det  ikke,  fordi  jeg  ansaa  det  for  uklogt  at  bryde  med 
Wienerhoff'et,  skulde  jeg  for  længe  siden  have  sendt  ham 
over  Grænsen  for  at  slippe  for  at  se  ham  for  mine  -Øjne 
mere.  Prins  Anton  Ulrik  behager  mig  ligesaalidt,  som 
han  behager  min  lille  Anna,  men  hvad  er  derved  at 
gjøre?  Fyrstelige  Personer  kunne  ikke  altid  følge  deres 
Tilbøjeligheder,  naar  de  indgaa  Ægteskab.  Saaledes  gik 
det  mig,  da  min  Onkel  Tsar  Peter  lod  mig  ægte  Hertugen 
af  Kurland  uden  at  spørge  mig,  hvorvidt  den  Mand,  han 
havde  udset  til  mig,  ogsaa  var  efter  min  Smag.«) 

Da  imidlertid  baade  Prins  Anton  Ulrik  og  Prinsesse 
Anna  Leopoldovna  vare  unge,  saa  hastede  Kejserinden 
ikke  med  Brylluppet,  men  lod  det  ene  Aar  gaa  efter  det 
andet  uden  at  tage  nogen  Bestemmelse  desangaaende.  For 
at  hæve  Anton  Ulrik  noget  i  Hoffets  Omdømme  sendte 
Kejserinden  ham  til  den  russiske  P'eltmarskalk  Miinnichs 
Hovedkvarter,  for  at  han  der  kunde  faa  Lejlighed  til  at 
udmærke  sig  noget.  Feltmarskalk  Miinnich ,  som  var 
Hofmand  tillige,  vidste  meget  godt,  at  det  vilde  være 
Kejserinden  saare  behageligt  at  se  Prins  Anton  Ulrik 
rost  i  de  tjenstlige  Indberetninger,  fordi  Kejserinden  da 
kunde  faa  Lejlighed  til  at  hæve  den  ubetydelige  Prins  i 
Hoffets  og  vel  ogsaa  i  Anna  Leopoldovnas  Omdømme. 
Kort  Tid  efter  læste  man  derfor  i  »Petersborg  Tidende« 
fra  Krigsskuepladsen.  »Prins  Anton  Ulrik  af  Brunsvig 
Liineburg  tilhører  ikke  alene  en  af  Udlandets  ældste  og 
ædleste  Fyrstehuse,  men  har  ogsaa  forstaaet  at  vinde  hele 


det  russiske  Folks  Kærlighed  ved  sine  fremragende  Egen- 
skaber. 1  de  forskellige  Felttog,  hvori  han  har  deltaget, 
har   han  vovet  Liv  og   Blod  for   sit  Adoptivfædreland  og 

har  bedækket    sig    med  uvisnelig   Hæder.-) —  Paa 

fornuftigt  tænkende  Mennesker  gjorde  denne  hæderlige 
Omtale  ikke  meget  Indtryk ,  allermindst  paa  Prinsesse 
Anna,  der  godt  gennemskuede  Hensigten  og  fremdeles 
havde  lige  stor  Utilbøjelighed  for  Anton  Ulrik. 

Paa  Hofballerne  og  i  Kejserindens  Aftenselskaber 
havde  Anna  Leopoldovna  derimod  truffet  en  højtbegavet 
og  elegant  Kavaler,  den  sachsiske  Gesandt  Grev  Moritz 
Lynar,  som  var  en  fuldendt  Verdensmand  og  beskreves 
som  meget  smuk.  Han  gjorde  stærkt  Indtryk  paa  alle 
Damers  Hjerter,  hvor  han  kom  frem,  og  Prinsesse  x\nna 
gik  ej  heller  Ram  forbi,  idet  hun  snart  nærede  en  liden- 
skabelig Tilbøjelighed  for  den  smukke  og  belevne  sachsiske 
Gesandt.  Da  Anna  Leopoldovnas  Opdragerinde  havde 
Medfølelse  med  hende,  saa  lukkede  hun  øjnene  i  for  eller 
maaske  snarere  endog  besørgede  en  Brevveksling  imellem 
Prinsesse  Anna  og  Grev  Lynar.  Hvorvidt  denne  sværmede 
lige  saa  meget  for  Anna,  som  hun  dengang  sværmede  for 
ham,  maa  staa  hen.  Den  unge  modige  Mands  Forfænge- 
lighed kan  have  følt  sig  smigret  ved  at  være  Genstand 
for  Prinsesse  Annas  Følelser  og  tiltrukken  af  det  pikante 
og  farefulde  ved  denne  romantiske  Kærlighed.  Højst 
farefuldt  var  det  i  hvert  Fald  for  Grev  Lynar;  thi  hvor 
let  kunde  han  ikke  miste  Livet  eller  sporløst  forsvinde  i 
det  store  Rige  paa  Kejserindens  Bud,  naar  Korrespondancen 
kom  til  hendes  Kundskab.  Ved  et  rent  Tilfælde  kom 
hun  ogsaa  under  Vejr  med  Forstaaelsen  imellem  Lynar 
og  Prinsesse  Anna,  fandt  sig  dog  imod  Formodning  til- 
syneladende roligt  deri,  men  lod  straks  Chefen  for  det 
hemmelige  Politi  kalde.  Næste  Morgen  mødte  denne 
paa  den  ovennævnte  Medviderskes  Bolig  paa  Slottet  og 
meddelte  hende,  at  Kejserinden  havde  givet  Befaling  til, 
at  hun  øjeblikkelig  skulde  forlade  Slottet  og  begive  sig 
over  Landets  Grænser  under  Bevogtning  af  tre  Mand  og 


en  Gefreiter.  Det  hjalp  ikke,  at  hun  jamrede  og  proteste- 
rede. Paa  samme  Tid,  som  dette  foregik,  afgik  der  en 
særlig  Kurer  med  et  Brev  til  det  sachsiske  Hof;  Brevets 
Indhold  handlede  om  Grev  Lynar,  og  kort  Tid  efter  blev 
denne  kaldt  tilbage  fra  St.  Petersborg.  Kejserinde  Anna 
indskrænkede  sig  til  overfor  sin  unge  S^østerdatter  at 
holde  en  streng  Straffetale  og  foreholde  hende,  hvilken 
utilgivelig  Letsindighed,  hun  havde  gjort  sig  skyldig  i. 
Saaledes  endte  denne  puniske  Krig. 

Kejserinden  lod  ikke  senere  Anna  høre  ilde  for  den 
Korrespondances  Skyld,  og  Forholdet  imellem  dem  blev 
som  før. 

Der  var  vel  forløbet  lidt  over  et  Par  Aar,  siden  Grev 
Lynar  var  bleven  fjernet  fra  Hoffet  i  St.  Petersborg,  da 
Kejserinde  Anna  paany  begyndte  at  optage  Tanken  om 
Anna  Leopoldovnas  Giftermaal  med  Prins  Anton  Ulrik. 

Da  det  nu  var  6  Aar  siden,  at  Prins  Anton  Ulrik 
var  kommen  til  St.  Petersborg,  vilde  Kejserinden  have,  at 
der  skulde  finde  officiel  Forlovelse  Sted  imellem  Anton 
Ulrik  og  Anna  Leopoldovna,  idet  Wienerhoffet,  som  var  i 
nær  Slægt  med  førstnævnte,  skulde  pro  formå  igennem 
den  østerrigske  Gesandt  udbede  sig  Prinsesse  Annas 
Haand.  Prinsesse  Anna  var  fortvivlet  over,  at  hun  skulde 
tvinges,  til  at  tage  Prins  Anton  Ulrik  tilægte;  hun  havde 
i  sin  Tid  haft  god  Lejlighed  til  at  anstille  Sammenligning 
imellem  ham  og  Grev  Lynar,  og  hun  lagde  ej  heller  over 
for  Prinsen  Skjul  paa,  hvor  lidet  hun  interesserede  sig  for 
ham  som  Bejler.  Kejserinden,  som  var  af  et  koldt  og 
bestemt  Naturel,  spurgte  slet  ikke,  om  slige  Smaating  som 
Følelser  og  Tilbøjelighed  vare  til  Stede;  hun  havde  alene 
sin  egen  Villie  og  Ruslands  Vel  for  -Øje.  Kejserinde  Anna 
var  desuden  selv  i  sin  Ungdom ,  paa  den  strenge  Onkel 
Tsar  Peters  Bud,  bleven  gift  imod  sin  Villie  og  havde  vel 
overstaaet  det,  hvorfor  kunde  Søsterdatteren  ikke  ogsaa 
gjøre  det  samme.  Forlovelsesceremonien  fandt  altsaa  Sted 
under  Anna  Leopoldovnas  hede  Suk  og  Taarer,  saaledes 
at  selv  den  kolde  og  stive  Kejserinde  blev  bevæget  derved, 

ihvor  stolt  og  liaarcl  hun  end  ellers  var.  Da  Ceremonien 
var  forbi,  begyndte  Lykønskningerne.  Den  første,  der 
<< lykønskede I)  Anna,  var  Peter  den  Stores  Datter  Elisabeth. 
Paa  denne  Annas  Smertens  Dag  var  Prinsesse  Elisabeth 
deltagende  og  medlidende  nok,  idet  hun  beklagede  den 
ulykkelige  Anna,  som  man  vilde  paatvinge  en  Mand  imod 
hendes  egen  Bestemmelse  og  Valg.  Den  samme  Elisabeth, 
som  her  var  medlidende,  udøvede  senere  hen  den  hjerte- 
løseste Behandling  imod  Anna,  da  hun  havde  stødt  hende 
fra  Tronen,  som  vi  ville  faa  at  se.  Elisabeth  var  selv 
ugift,  frank  og  fri,  og  ønskede  ikke  nu  at  smedes  i  Ægte- 
skabets Lænker  imod  sin  Villie.  Hendes  afdøde  Fader 
Peter  den  Store  foreslog  tidligt  denne  sin  Datter  til  den 
unge  Kong  Ludvig  den  15de  af  Frankrig,  som  dog  fore- 
trak at  ægte  den  polske  Kongedatter  Maria  Leszinski. 
Ligeledes  foreslog  Tsar  Peter  Kong  Frederik  den  4de  af 
Danmark,  a;t  dennes  Søn  Prins  Christian  (den  6te)  skulde 
giftes  med  Elisabeth,  men  det  kom  dog  ej  heller  i  Stand. 
Vel  blev  Prinsesse  Elisabeth  senere  forlovet  med  Hertug 
Carl  August  af  Holsten-Gottorp,  som  imidlertid  døde  før 
Brylluppet,  saa  hun  var  fremdeles  fri.  Foruden  de  nævnte 
var  der  et  Par  andre  Ægteskaber,  der  bleve  hende  tilbudte 
men  uden  Resultat,  da  hun  ønskede  at  beholde  sin  Frihed, 
dog  ikke  for  at  ]eve  som  den  kyske  Vestalinde,  men  for 
uden  Tvang  og  Hensyn  at  kunne  leve  for  sine  vekslende 
Forbindelser. 

Den  3die  Juli  1739  forkyndte  Kanonerne  fra  Peter 
Paulsfæstningen,  at  den  af  Kejserinden  bestemte  Bryllups- 
dag for  Prins  Anton  Ulrik  og.  Prinsesse  x\nna  Leopoldovna 
var  oprunden.  I  et  stort  Optog  kørte  Kejserinden  Bruden 
til  Kasankathedralkirken,  hvorhen  Brudgommen  i  god  Tid 
forud  uden  særlig  festligt  Optog  havde  begivet  sig.  Vielsen 
blev  forrettet  af  en  Erkebiskop.  Da  Ceremonien  var  forbi, 
tordnede  Kanonerne  paany.  Brudeparret  kørte  fra  Kirken 
i  Kejserindens  Vogn.  Bruden  saa  sorgfuld  og  forgrædt 
ud,  og  Brudgommen  sad  forlegen  og  ubetydelig  ved  hendes 
Side.      Efter    Ankomsten    til    Vinterpaladset    fandt    Lyk- 

ønskning  Sted.  Kejserinden  spiste  til  Middag  alene  med 
de  Nygifte  og  Prinsesse  Elisabeth,  og  der  var  Bal  paa 
Slottet  om  Aftenen.  Forinden  Kejserinden  tog  hjem  til 
sin  Eesidens  i  Sommerpaladset,  fi^rte  hun  selv  de  Nygifte 
til  deres  Gemakker  og  holdt  der  en  lille  Formaningstale 
til  dem ,  idet  hun  anbefalede  dem  at  leve  i  Fred  og  Ven- 
skab og  udtalte  sit  oprigtige  ønske,  at  de  maatte  blive 
meget  lykkelige.  Da  Kejserinden,  den  eneste,  der  kunde 
lægge  Tvang  paa  Anna  Leopoldovna,  var  kørt  bort,  begav 
denne  sig  ned  i  Paladsets  Have  for  i  den  svale  Sommernat 
at  søge  Ensomhed  og  græde  ud.  Dagen  havde  været  saa 
hed,  trættende  og  anstrængende,  at  det  var  en  hel  Lise 
for  hende  at  være  ene  og  ubemærket  med  sin  Sorg.  Den 
opgaaende  Sols  Straaler  mindede  hende  om,  at  Natten  var 
forbi,  og  at  hun  nu  helst  maatte  begive  sig  under  Tag 
igen  for  ikke  at  møde  nogen  af  Hertug  Birons  Spejdere, 
som  altid  vare  paa  Færde  for  at  udspionere  hende,  da  han 
bar  Nag  til  hende.  Anton  Ulrik  var  der  for  den  mægtige 
Hertug  mindre  Anledning  til  at  passe  paa;  thi  han  var 
Skikkeligheden  selv  og  from  som  et  Lam ;  kunde  han 
bare  vinde  sin  Ægtefælles  Bevaagenhed,  var  han  tilfreds. 
Med  denne  var  det  til  at  begynde  med  kun  smaat  bevendt, 
dog  bedrede  det  sig  snart,  idet  det  ikke  faldt  ham  ind  at 
beklage  sig  til  nogen  eller  sladre  til  Kejserinden  over  Anna, 
hvilket  gjorde,  at  denne  fattede  Agtelse  for  hans  Karakter, 
hvad  der  snart  banede  Vej  for  bedre  Forstaaelse ,  saa 
Tilstanden  blev  taaleligere  for  begge  Parter. 

Godt  et  Aar  efter  Brylluppet  fødte  Prinsesse  Anna 
den  12te  August  1740  en  Søn.  Der  var  stor  Glæde  paa 
Færde;  den  lille  Prins  tik  Titel  af  Storfyrste  og  fik  i 
Daaben  Navnet  Ivan  efter  Kejserindens  afdøde  Fader.  Den 
nyfødte  lille  Ivan  var  Kejserinden  en  altfor  kostbar  Skat, 
til  at  hun  ikke  skulde  have  ham  i  sin  umiddelbare 
Nærhed;  Barnet  blev  derfor  straks  installeret  tæt  ved 
hendes  Gemakker,  hvor  hun  flere  Gange  om  Dagen  kunde 
se  til  det.  Var  Ivan  end  et  Barn,  saa  mente  Kejserinden 
dog,   at   naar  hun  før  sin  Død  indsatte  ham  som  Arving 

til  den  russiske  Trone  med  Mænd  som  Biron,  Ostermann 
og  Miinnich,  som  styrede  i  hans  Mindreaarighed,  saa 
skulde  alt  nok  gaa  og  føje  sig,  som  hun  havde  tænkt. 
To  Maaneder  efter  at  Ivan  var  født,  døde  Kejserinde  Anna 
i  Oktober  1740  kun  47  Aar  gammel.  Hendes  Testamente 
lød  paa,  at  hendes  mangeaarige  Ven  og  Minister  Biron 
skulde  for  et  Tidsrum  af  16  Aar,  indtil  Barnekejseren 
Ivan  naaede  Myndighedsalderen ,  være  Regent  i  Rusland. 
Det  vakte  almindelig  Uvillie  blandt  Høje  og  Lave,  da  Ind- 
holdet af  Testamentet  blev  bekjendt,  thi  Biron  var  en 
streng  Herre,  der  var  ilde  lidt.  Paa  Slotspladsen  marsche- 
rede  Regimenterne  op,  og  de  tilstedeværende  af  Rigets 
Store  og  Fornemme  strømmede,  saa  snart  ske  kunde,  op 
paa  Slottet  for  at  aflægge  Troskabseden  til  Kejser  Ivan, 
der  imidlertid  sov  fredeligt  i  sin  Vugge,  uberørt  af  det 
hele.  Dette  uskyldige  Barn,  der  ved  sin  Fødsel  blev  svøbt 
i  Purpur  og  kort  efter  hyldet  til  Kejser,  blev  Aaret  efter 
indesluttet  i  et  haardt  og  skændigt  Fængsel,  hvoraf  han 
aldrig  slap  ud. 

Det  var  en  stor  Overgang  for  Anton  Ulrik  og  Anna 
Leopoldovna  fra  Kejserinde  Annas,  for  dem  forholdsvis 
milde  Regimente  nu  at  komme  til  at  staa  under  den 
hensynsløse  Rigsforstander  Biron,  som  ikke  nærede  noget 
særligt  Venskab  for  nogen  af  dem.  De  to  andre  Rigs- 
raader,  Ostermann  og  Miinnich,  vilde  eller  kunde  vel  ikke 
afværge  Birons  daglige  Overgreb.  Anton  Ulrik  især  maatte 
døje  meget,  hvorimod  Anna  Leopoldovna  som  Dame  skaa- 
nedes  mere  af  den  overmodige  Regent,  dog  var  Tilværelsen 
alligevel  en  daglig  Ydmygelse.  Det  kom  naturligvis  til 
Brydninger  imellem  Biron  og  Anna;  i  Følelse  af,  at  hun 
var  den  lille  Kejser  Ivans  Moder,  vilde  hun  hævde  sin 
Plads  som  saadan,  og  optraadte  ved  given  Lejlighed  med 
en  Fasthed  og  Sikkerhed,  der  forbavsede  den  strenge  Herre, 
som  dels  ikke  tidligere  havde  kendt  hende  fra  den  Side. 
og  dels  ogsaa  var  betænkelig  ved  alt  for  hensynsløst  at 
sætte  haardt  imod  haardt  overfor  hende.  Da  Biron  talte 
med  sin  snu  Ven  og  Raadgiver  Ostermann  om   det  uhel- 

dige  i,  at  Barnekejserens  Moder  troede  at  kunne  blande 
sig  i  Regeringsanliggenderne,  bleve  de  to  samvittighedsløse 
Mænd  enige  om  at  lægge  en  Snare  for  hende,  som  skulde 
give  hende  andet  at  tænke  paa  end  at  befatte  sig  med 
Statssager.  De  vilde  nemlig  opfriske  hendes  gamle  Kærlig- 
hed til  den  sachsiske  Grev  Lynar,  der  for  3  Aar  siden  pludse- 
ligt var  bleven  sendt  bort  fra  St.  Petersborg.  Under  Paa- 
skud af,  at  det  var  til  Ruslands  Gavn,  at  denne  dygtige 
Diplomat  indkaldtes,  tik  de  Anna  Leopoldovna  dog  noget 
tøvende  til  at  gaa  ind  derpaa,  lidet  anende,  hvad  det  var  for  et 
snedigt  Anslag.  Der  blev  skrevet  efter  Grev  Lynar,  og 
han  kom;  men  forinden  var  imidlertid  Biron  bleven  styrtet 
af  Grev  Miinnich.  Denne,  der  var  Søn  af  en  dansk  Officer, 
blev  allerede  under  Peter  den  Store  ansat  i  den  russiske 
Armé  og  havde  udmærket  sig  i  flere  Slag.  Da  Miinnich 
kendte  sit  eget  Værd,  havde  han  ventet,  at  Biron  skulde 
have  forfremmet  ham  ved  Tronskiftet,  men  da  det  ikke 
skete,  tilbød  han  den  misfornøjede  Anna  Leopoldovna  sin 
Hjælp.  Den  8de  November  1740  tog  Miinnich  Biron  til 
Fange,  og  den  styrtede  Regent  blev  uden  videre  Formali- 
teter sendt  til  Siberien.  Anna  Leopoldovna  erklæredes  for 
Regentinde,  og  Miinnich  blev  Premierminister;  men  Ejiig- 
heden  imellem  dem  varede  dog  ikke  ret  længe.  Miinnichs 
stolte  Karakter  kunde  blandt  andet  ikke  finde  sig  i,  at 
Middelmaadigheden  Prins  Anton  Ulrik  vilde  være  Over- 
general over  den  russiske  Armé.  Miinnich,  som  havde 
overvundet  Tyrkerne,  og  mente,  at  den  fredelige  Anton  Ulrik 
i  Spidsen  for  en  Armé  var  en  Uting,  gav  dog  efter,  men 
skrev  i  Bestallingen:  «Feltmarskalk  Miinnich  kunde  for 
sine  Fortjenester  vel  have  gjort  Fordring  paa  denne  Vær- 
dighed, men  vil  dog  overlade  den  til  Kejserens  Fader.«. 
Miinnich  behandlede  imidlertid  Anton  Ulrik  paa  en  hen- 
synslos Maade,  idet  han  aldrig  meddelte  denne  de  An- 
ordninger, han  gjorde  i  Krigsvæ.senet.  Satte  end  Anna 
Leopoldovna  ikke  sin  Gemal  videre  højt,  saarede  dette  dog 
ogsaa  hende,  og  den  snu  Ostermann,  som  gerne  vilde 
styre   Statsanliggenderne   alene,   benyttede  Miinnichs  Til- 


13 


bjøjelighed  for  Preusserkongen  til  at  gjare  ham  forhadt 
hos  Leopoldovna,  der  tilligemed  Lynar  holdt  paa  Forbundet 
med  østerrig.  Det  lykkedes  kim  altfor  godt  til  alles  Skade; 
Miinnich,  som  til  Løn  for  at  have  løftet  Anna  Leopol- 
dovna op  paa  Regentindestadet  ikke  høstede  andet  end 
Utak,  blev  ked  af  det  hele  og  forlangte  paa  Skrømt  sin 
Afsked,  da  han  vidste,  han  ikke  kunde  undværes.  Anna, 
som  i  Mellemtiden  havde  faaet  sin  Grev  Lynar  til  Hoffet 
igen,  mente  særdeles  godt  at  kunne  undvære  Miinnich  og 
bevilgede  derfor  hans  Afsked.  Da  Grev  Lynar,  der  var  en 
betydelig  Personlighed,  i  Kundskaber  og  Erfaring  stod 
langt  over  Anna,  varede  det  ikke  længe,  forinden  hun  var 
helt  afhængig  af  hans  Villie  og  Anskuelser.  Nu,  da  Anna 
var  Regentinde,  mente  hun  ikke  længere  at  behøve  at  paa- 
lægge sig  nogensomhelst  Tvang.  Anton  Ulrik,  som  var 
hendes  Gemal,  men  nu  ogsaa  hendes  Undersaat,  turde 
aldeles  ikke  have  noget  at  indvende  til  den  Stilling,  Ly- 
nar indtog,  dertil  var  han  for  føjelig,  fortrykt  og  bange 
af  sig.  I  St.  Petersborg  var  man  snart  paa  det  rene  med, 
hvilken  Betydning  og  Indflydelse  den  skønne  Gesandt 
havde  opnaaet  hos  den  unge  Regentinde.  Grev  Lynar  var 
en  Tysker,  hvilken  Omstændighed  gjorde,  at  Russerne 
vare  bange  for,  at  han  ligesom  Biron  tidligere  skulde  til- 
rive sig  utilbørlig  Magt.  Det  var  i  Virkeligheden  ogsaa 
Lynars  Mening,  at  Anna  Leopoldovna  ikke  skulde  lade  sig 
nøje  med  den  Magt,  hun  alt  havde,  men  endog  lade  sig 
udraabe  til  Kejserinde.  Forinden  vilde  Lynar  gere  en 
Rejse  til  Dresden  eller  Wien,  og  saa  først  senere  paa 
Aaret  skulde  denne  Ophøjelse  sættes  i  Scene.  Anna 
Leopoldovna  havde  ikke  alene  tidligere  foræret  Lynar  nogle 
Diamanter,  men  medgav  ham  ogsaa,  da  han  rejste,  en  Del. 
som  trængte  til  bedre  Indfatning,  som  han  skulde  besørge 
i  Dresden  eller  Wien,  da  Juvelererne  der  vare  dygtigere 
Mestre  til  den  Gjerning  end  i  St.  Petersborg.  Medens 
Anna  Leopoldovna  ikke  tænkte  paa  alvorligere  Ting  og 
ikke  sørgede  for  sin  egen  og  sines  Sikkerhed,  trak  der  et 
Uvejr    op ,    som    knuste    dem    alle.      Prinsesse    Elisabeth, 

Peter  den  Stores  yngre  Datter ,  levede  tilsyneladende 
meget  stille  i  St.  Petersborg ,  men  blev  dog  alligevel  uaf- 
ladelig nøje  iagttaget  af  Feltmarskalk  Miinnich,  men  da 
denne  nu  blev  afskediget,  var  Regentinde  Annas  og  Anton 
Ulriks  Dage  snart  talte.  Prinsesse  Elisabeths  Skønhed  og 
Livlighed  skaffede  hende  Venner ,  hendes  Herkomst  vandt 
hende  Folkets  Tilbøjelighed,  og  selv  var  hun  levende  over- 
bevist om,  at  hun  som  Tsar  Peter  den  Stores  Datter 
havde  mere  Eet  til  Tronen  end  den  tyske  Eegentinde 
Anna  Leopoldovna  og  dennes  Søn  Ivan.  Efter  Mlinnichs 
Bortfjernelse  var  det  blevet  lettere  for  Elisabeth  at  vove 
et  dristigt  Skridt;  og  den  Pengeunderstøttelse,  hun  fik  af 
den  franske  Gesandt  de  La  Chetardie  med  rund  Haand, 
gav  hende  de  fornødne  Hjælpemidler  dertil.  Anna  Leo- 
poldovnas  sorgløse  Sikkerhed  tillod  nu,  hvad  der  hidtil 
havde  været  umuligt  formedelst  Mlinnichs  omhyggelige 
Paapassenhed  overfor  alle  Sammensværgelser. 

Natten  imellem  den  24  og  25  November  1741  gik  det 
løs,  efter  at  Elisabeth  først  havde  gjort  Bøn  og  Knæfald 
samt  givet  Løfter  til  et  Mariabillede,  dersom  alt  gik  vel. 

Elisabeth  iførte  sig  Kl.  2  om  Natten  Kyrads  og  mili- 
tæ.r  Uniform,  samt  fæstede  Andreas  Ordenen  paa  sit  Bryst, 
besteg  derpaa  en  Slæde  og  kørte  til  Preobrasjenski  Regi- 
mentets Kaserne,  hvor  Soldaterne  forud  vare  vundne  ved 
det  franske  Guld.  Da  Elisabeth  kom  til  Kasernen,  frem- 
stillede hun  sig  for  Soldaterne  som  Peter  den  Stores  Dat- 
ter og  retmæssige  Tronarving,  blev  erkjendt  at  være  det 
af  dem,  hvorpaa  de  svore  hende  Troskabsed.  Derpaa  blev 
hun  ledsaget  til  det  kejserlige  Palads  af  2  å  300  Mand. 
Undervejs  blev  3  Patrouiller  å  25  Mand  sendte  ud  for  at 
arrestere  Ostermann,  Munnich  og  Golofkin.  I  Slottets 
Vagtstue  sov  alle  Soldaterne,  da  Elisabeth  med  de  øvrige 
Soldater  kom  til  Vinterpaladset.  En  Trommeslager,  som 
var  den  første,  der  vaagnede,  vilde  straks  gribe  sin  Tromme 
og  slaa  Alarm,  da  det  var  ham  klart,  at  det  var  galt 
fat;  men  Lægen  L'Estocq  sonderskar  Trommeskindet  med 
sin  Dolk  saavel  paa  denne  som  paa  de  øvrige  Trommer,  der 

forefandtes,  saa  Tilfangetagelsen  af  den  hele  Vagt  skete 
temmelig  lydløst,  især  da  der  ikke  var  Mangel  paa  gode 
Løfter  og  rede  Penge.  De  udsatte  Vagtposter  paa  Slottets 
Gange  lode  sig  imponere  og  forholdt  sig  rolige,  da  Tsar 
Peters  Datter  med  den  funklende  Andreasstjerne  paa  sit 
Bryst,  med  Soldater  i  sit  Følge,  kom  lydløst  bag  paa  dem ; 
de  vege  maalløse  til  Side  og  en  ny  Vagt  blev  udstillet 
for  at  passe  paa  den  gamle.  Elisabeth  var  snart  ved 
Anna  Leopoldovnas,  Anton  Ulriks  og  de  to  Børns,  den 
lille  Kejser  Ivans  og  den  spæde  Prinsesse  Catharinas,  Sove- 
gemakker. At  fængsle  dem  alle  tilligemed  Hofdamen  og 
Veninden  Juliane  v.  Mengden  var  et  -Øjebliks  Værk.  Skræk- 
slagne og  fortvivlede  maatte  den  ulykkelige  Fyrstefamilie 
se  at  komme  i  Klæderne,  da  de  uopholdelig  som  Fanger 
skulde  føres  til  Elisabeth  Petrovnas  Eesidens,  og  da  Fan- 
gerne foreløbigt  ikke  maatte  tale  med  hinanden,  kørte 
Forældrene  hver  for  sig,  og  Børnene  i  deres  Kane  alene, 
medens  Elisabeth  Petrovna  sluttede  Toget  tilligemed  den 
nødvendige  militære  Bedækning.  Til  de  i  og  omkring 
St.  Petersborg  liggende  Kegimenter  blev  der  sendt  Stafetter 
med  Befaling,  at  de  snarest  skulde  samle  sig  udenfor 
Prinsesse  Elisabeth  Petrovna,  den  nuværende  Kejserindes 
Palæ.  De  indfandt  sig  snart,  og  medens  de  stode  der  og 
gentagne  Gange  raabte  Hurra  og  Vivat,  berettes  der  at 
da  Keiserinde  Elisabeth  tog  den  lille  styrtede  Kejser  Ivan 
paa  sine  Arme  og  kærtegnede  ham,  efterlignede  den  lille 
Kejser  smilende  Soldaternes  Hurra,  hvorpaa  Kejserinden 
sagde:  «du  uskyldige  Barn  ved  ikke,  at  du  siger  dette 
imod  dig  selv.o  Soldaterne  raabte  Hurra  for  den  ny 
Kejserinde;  men  Folket  bevarede  «en  uhyggelig  Taushed«, 
skrives  der.  Man  beklagede  Anna  Leopoldovna,  hvis  Re- 
gering havde  været  præget  af  Mildhed ,  man  fandt  det 
formeget,  at  en  Haandfuld  Soldater  kunde  omkaste  det 
bestaaende.  Det  blev  sagt  som  en  Kendsgerning  den- 
gang: at  man  kunde  gjøre,  hvad  man  vilde,  naar  man 
blot  havde  nogle  Grenaderer,  en  Kælder  fuld  af  Brændevin 
og  nogle  Sække  Guld  til  sin  Raadighed. 

Nu  havde  altsaa  Elisabeth  Petrovna  opnaaet  at  blive 
Kejserinde,  hvorefter  hun  saa  ofte  og  længe  havde  stundet. 

Den  lille,  nu  styrtede  Kejser  Ivan  vai"  kun  nogle  Uger 
gammel,  da  han  blev  udraabt  til  Kejser,  hans  nominelle 
Herredamme  varede  kun  eet  Aar  og  seksten  Dage.  Uag- 
tet dette  Herredømme  ikke  havde  sat  dybe  Spor,  søgte 
dog  Kejserinde  Elisabeth  at  udslette  alt,  hvad  der  kunde 
minde  derom.  Alle  de  Mønter,  der  vare  prægede  med 
Kejser  Ivans  Billede ,  bleve  indkaldte  og  omsmeltede. 
Ivans  Navn  blev  tilintetgjort  paa  alle  Dokumenter,  For- 
ordninger, Aktstykker  og  Bøger,  saavidt  det  paa  nogen 
Maade  stod  i  Kejserinde  Elisabeths  Magt.  Kejserinde  Eli- 
sabeth holdt  straks  sit  Indtog  i  Vinterpaladset,  og  Kano- 
nerne fra  Peter  Paulsfæstningen  hilste  «den  glædelige  Be- 
givenhed«, medens  Anna  Leopoldovna  og  hendes  Familie 
holdtes  fangne  under  skarp  Bevogtning  i  det  Palæ,  Elisa- 
beth nu  havde  forladt.  Den  ulykkelige  Anna  bar  i  Be- 
gyndelsen sin  Skæbne  med  beundringsværdig  Fatning  og 
Hengivenhed,  hun  havde  ingen  at  anklage,  idet  det  var 
hendes  egen  Godtroenhed,  der  var  Skyld  i,  at  der  ikke 
var  blevet  passet  bedre  paa,  saa  at  denne  Overrumpling 
havde  kunnet  være  undgaaet ;  hun  var  dog  fortvivlet  ,over, 
hvorledes  det  vilde  gaa  hendes  Børn,  ligeledes  over,  at 
hun  muligen  hverken  fik  Grev  Lynar  eller  Juliane  v.  Mengden 
at  se  oftere.  Anton  Ulrik  tænkte  hun  ikke  saa  meget  paa, 
da  han  først  kom  i  anden  Række,  og  han  hidtil  aldrig 
havde  haft  nogen  egentlig  Plads  i  hendes  Hjerte.  Anton 
Ulrik  bar  sin  Skæbne  med  Fatning,  og  omendskønt  han 
forud  havde  advaret  sin  Gemalinde,  var  han  dog  nu  ikke 
bitter  imod  hende  eller  lod  hende  hore  ilde  for  hendes 
skæbnesvangre  Sorgsløshed.  Til  at  begynde  med  var  det 
vistnok  Kejserinde  Elisabeths  Mening  at  vise  den  største 
Hensynsfuldhed  imod  Anna  Leopoldovna  og  Familie,  « Bruns- 
vigerne» ,  som  Kejserinden  kaldte  dem,  naar  hun  vilde 
nævne  dem  med  et  Navn.  Det  har  utvivlsomt  fra  først 
af  været  hendes  Mening,  at  en  bedre  Lod  skulde  have 
været  beskaaret  den  ulykkelige  Fyrstefamilie  end  den,  som 

der  senere  blev  den  til  Del;  thi  Kejserinde  Elisabeth  an- 
modede straks  den  ^sterrigske  Gesandt  Botta  om  at 
meddele  Anna  Leopoldovna,  at  der  vilde  blive  gjort  alt 
for  at  sikre  hende  og  Familie  en  behagelig  og  sorgfri  Til- 
værelse. I  Tronbestigelsesmanifestet  erklærede  Kejserinden, 
at  hun  ((vilde  glemme  de  Fornærmelser,  som  « Brunsvigerne » 
havde  tilføjet  hende,  og  lade  dem  uhindret  vende  tilbage 
til  deres  Fødeland«) ;  og  til  den  franske  Gesandt  de  La  Ché- 
tardie,  der  havde  hjulpet  hende  paa  Tronen,  sagde  Kejser- 
inden: eden  brunsvigske  Families  Afrejse  til  Udlandet  er 
en  tagen  Beslutning:  man  vil  gengælde  Ondt  med  Godt, 
bevillige  den  rigelige  Rejsepenge  og  behandle  den  med 
den  Agtelse,  der  tilkommer  den,  foruden  at  udbetale  den 
en  passende  Aarpenge».  To  Uger  efter  Fængslingen  af- 
rejste derfor  Anna  Leopoldovna  med  Familie  fra  St.  Peters- 
borg til  Riga.  Forinden  lod  Kejserinden  tilbyde  Anna  at 
udbede  sig  en  Naade.  Hun  udbad  sig  til  Selskab  at 
maatte  tage  sin  Veninde  og  Fortrolige  Juliane  v.  Mengden 
med  sig.  Denne  Bøn  faldt  i  daarlig  Jord  hos  Kejserinden, 
som  ikke  kunde  fordrage  denne  Annas  Veninde;  Løftet 
var  imidlertid  givet,  saa  ikke  alene  Juliane  v.  Mengden, 
men  endog  hendes  Søster  Lina  fik  Lov  til  at  følge  med 
til  Tyskland,  hvor  de  begge  stammede  fra.  Kammerherre 
Saltykof,  der  havde  Ordre  til  at  følge  den  løsslupne  Fyrste- 
familie til  Riga,  fik  den  Instruks:  «at  han  skulde  sørge 
for,  at  (.Familien  Brunsvig-)  blev  ført  over  Grænsen  saa 
hurtigt,  som  det  paa  nogen  Maade  kunde  lade  sig  gøre«, 
helst  saaledes,  at  »Brunsvigerne-)  kunde  være  den  9de 
Januar  1742  i  Kønigsberg.  Selskabet  var  imidlertid  ikke 
kommet  ret  langt  fra  St.  Petersborg ,  førend  det  blev  ind- 
hentet af  en  Kurer,  som  overbragte  en  ny  hemmelig  Ordre 
til  Saltykof  fra  Kejserinde  Elisabeth,  saalydende:  »Skønt 
jeg  oprindelig  har  befalet  Dem  ikke  at  standse  i  nogen 
Stad  paa  Vejen  til  Tyskland,  vil  jeg  dog  nu  —  paa  Grund 
af  visse  Omstændigheder  — ,  at  Rejsen  skal  foretages 
noget  anderledes.  De  skal  rejse  saa  langsomt,  som  det 
er    Dem    muligt,    og   De    skal    gøre    et   Ophold    paa    en 

Dag  eller  to  i  enhver  Stad,  De  passerer. »  Kejsen 
trak  derfor  saa  meget  i  Langdrag,  at  Riga  først  naaedes 
den  9de  Januar  1742. 

Desværre  for  den  ulykkelige  Familie  udviklede  Sagerne 
sig  i  St.  Petersborg  saa  uheldigt  for  den  som  vel  muligt; 
den  var  helt  uvidende  om  alt,  hvad  der  skete  i  dens  Navn 
i  St.  Petersborg,  og  alt  det  onde,  der  af  den  for  sin  per- 
sonlige Sikkerhed  ængstelige  Kejserinde  blev  skrevet  paa 
den  afrejste  Families  Regning. 

I  den  forste  Tid  af  sin  Regjeringstid  følte  Kejserinde 
Elisabeth  sig  ikke  saa  ganske  sikker  paa  Tronen,  idet  der 
i  Rusland  endnu  var  et  meget  stærkt  Parti  for  den  styr- 
tede Anna  Leopoldovna.  Der  vare  flere  oprørske  Forsøg, 
selv  en  af  Kejserindens  egne  Kammerlakajer  dannede  med 
to  Militærpersoner  et  Komplot,  straks  efter  at  Anna  Leo- 
poldovna var  rejst;  og  det  var  meget  uheldigt,  thi  Kejser- 
inden skrev  alt  paa  de  ulykkelige  Fangnes  Regning.  Nogen 
Tid  efter  at  Anna  Leopoldovna  var  rejst  fra  St.  Petersborg, 
kom  hendes  forhenværende  Ministre  Miinnich  og  Oster- 
mann  i  Forhør,  og  da  disse  to  Mænd  troede,  at  Anna 
Leopoldovna  og  Familie  forlængst  vare  over  den  russiske 
Grænse,  saa  søgte  de  at  hytte  sig  selv  saameget  som  mu- 
ligt ved  at  kaste  Skylden  over  paa  ((Brunsvigerne-).  Kej- 
serinde Elisabeth  troede,  at  alt  det  onde,  der  forebragtes, 
og  alt  det  fortrædelige,  der  mødte  hende,  stammede  fra 
Anna  Leopoldovna.  Det  havde  til  Følge,  at  den  bruns- 
vigske Familie  en  Uge  efter,  at  den  var  kommen  til  Riga, 
blev  overført  til  Byens  Fængsel,  hvor  den  sad  næsten 
Aaret  ud  til  December  1742.  Da  kom  der  atter  en  ny 
Kurer  med  Ordre  til  at  indespærre  Anna  Leopoldovna, 
Mand  og  Børn  i  Fæstningen  Diinamiinde  13de  December 
1742,  hvor  de  ikke  bleve  behandlede  stort  bedre  end  al- 
mindelige Forbrydere.  Kejserinde  Elisabeth  lod  sig  alt 
indberette  derfra  angaaende  de  ulykkelige  Fangers  Forhold, 
baade  løst  og  fast.  Blandt  Breve  fra  den  Tid  fra  Kej- 
serindens egen  Haand  var  der  et  til  General  Saltykof,  der 
var  Fangevogter  for  de   ulykkelige   i  Riga.     Brevet   er   af 

Ilte  October  1742  og  lyder:  ((Herr  General!  Vi  have 
bragt  i  Erfaring,  at  Prinsesse  Anna  bruger  Skældsord 
imod  Dem,  og  at  Prins  Ivan,  naar  han  leger  med  sin  lille 
Hund  og  slaar  den  paa  Hovedet,  og  man  saa  sporger  ham, 
hvem  han  vil  slaa  Hovedet  af,  svarer:  Saltykof.  Ifald 
dette  er  Tilfældet,  undrer  det  os,  at  De  ikke  har  indbe- 
rettet noget  desangaaende  hertil.  Besvar  efter  Modtagelsen 
af  denne  Skrivelse,  om  det  forholder  sig  saa  eller  ikke. 
I  saa  Tilfælde,  at  det  er  saaledes  som  anført,  maa  der 
gribes  til  andre  Forholdsregler  overfor  dette  Folkefærd;  De 
bor  i  ethvert  Tilfælde  sørge  for,  at  Fangerne  have  Respekt 
og  Frygt  for  Dem,  saaledes  at  de  ikke  driste  sig  til  noget 
overfor  Dem.«  Man  ser  af  den  skarpe  Tone  i  disse  Linier, 
at  der  nu  ikke  var  Spor  af  Velvillie  overfor  den  styrtede 
Regentfamilie,  og  man  kan  vel  deraf  slutte  sig  til,  at  de 
ulykkeliges  Stilling  ikke  vilde  blive  formildet.  Det  hjalp 
ikke  stort,  at  General  Saltykof  søgte  at  berigtige  den 
vrange  Forestilling ,  Kejserinden  havde  faaet  ved  den 
fejlagtige  Indberetning  paa  anden  Haand,  han  skrev:  »jeg 
besøger  Prinsesse  Anna  hver  Morgen,  og  jeg  har  ingen- 
somhelst  Uhøflighed  fra  Prinsessens  Side  at  paatale,  hverken 
for  mit  eget  personlige  eller  de  vagthavende  Officeres  Ved- 
kommende. Er  der  noget.  Prinsessen  har  Brug  for,  beder 
hun  altid  med  Agtelse  derom.  Hvad  Prins  Ivan  angaar, 
saa  taler  han  næsten  slet  ikke.-) 

Anton  Ulrik  og  Anna  Leopoldovna  vare  komne  med 
to  Børn  til  Riga.  Det  ældste  Barn,  Kejser  Ivan,  var  født 
den  20de  August  1740,  og  Prinsesse  Catharina  den  26de 
Juli  1741.  I  Diinamtinde  Fæstning  blev  kort  efter  Inde- 
spærringen Prinsesse  Elisabeth  født  den  9de  Januar  1743. 

Den  ulykkelige  brunsvigske  Fyrstefamilie  havde  det 
ikke  for  godt,  idet  Haabet  om  snarlig  at  komme  ud  glip- 
pede fra  den  ene  Uge  efter  den  anden;  da  de  imidlertid 
ikke  vare  sig  noget  ondt  bevidst,  kunde  de  dog  ikke  tro 
andet,  end  at  de  tilsidst  maatte  blive  løsladte;  men  deri 
bedrog  de  sig,  thi  Kejserinde  Elisabeths  Frygt  for  egen 
Sikkerhed  og  hendes  ilde  Sind  imod  disse  uskyldige  Fanger 

gjorde,  at  hun  blev  mere  og  mere  hensynsløs  og  hjerteløs 
imod  disse  ulykkelige.  De  sade  vel  forvarede  under  Slaa 
og  Lukke,  og  mindst  af  alt  tænkte  de  paa  at  sætte  sig 
op  imod  Magten,  intrigere,  vise  Trods  eller  flygte  bort, 
idet  det  haabløse  deri  stod  aldeles  klart  for  dem.  Des- 
uagtet spredte  der  sig  falske  Rygter  ud  om  alt,  hvad  de 
ulykkelige  « Brunsvigere »  tænkte  paa  og  havde  i  Sinde,  og 
om  alt,  hvad  der  muligen  kunde  blive  gjort  af  deres  Parti 
for  at  befri  dem,  saa  Kejserinde  Elisabeth  følte  en  stadig 
Uro  og  Frygt.  Hendes  Omgivelser  delte  hendes  Uro  og 
gav  hende  gode  Raad,  hvilket  de  fremmede  Gesanter,  der 
vilde  indsmigre  sig  hos  hende,  da  ogsaa  gjorde.  Bedst 
syntes  Kejserinde  Elisabeth  om  den  preussiske  Konge 
Frederik  den  2dens  Raad,  idet  denne  igennem  den  russiske 
Gesandt  i  Berlin  tilraadede  hende  at  indespærre  »Bruns- 
vigerne)) i  et  afsides  liggende  Kloster  saalangt  borte,  saa 
de  kunde  være  som  døde  for  Verden,  thi  saa  først  vilde 
Kejserinde  Elisabeth  føle  sig  sikker.')  Dette  Raad  var 
den  snedige  Kong  Frederik  den  2den  af  Preussens  Hævn 
over  den  forrige  Regentinde  Anna  Leopoldovna,  fordi  hun 
i  sin  Tid  sluttede  sig  til  østerrig  i  Stedet  for  til  Preussen. 
Kejserinde  Elisabeth  har  vistnok  syntes  godt  om  det  gode 
Raad,  thi  der  skete  snart  Forandring  i  de  ulykkelige'  Fan- 
gers Opholdsted,  og  disse  førte  til  et  saa  afsides  og  øde 
Sted,  som  den  utrættelige  Kejserinde  kunde  udfinde  i  sit 
store  udstrakte  Rige.  Befalingen  lød  nu  foreløbigt  paa, 
at  Fangerne  i  Januar  1744  skulde  føres  til  Ranenburg  i 
Gouvernementet  Rjæsan  sydost  for  Moskva.  Ranenburg 
var  det  Sted,  hvortil  Fyrst  Menschikoff  i  sin  Tid  var  bleven 
forvist,  da  han  var  falden  i  Unaade  hos  Kejser  Peter  den 
2den;  nu  skulde  det  atter  foreløbigt  være  Forvisningssted 
for  høje  Personer. 

Ordren  lød  som  sagt  paa  at  føre  »Brunsvigerne))  fra 
Riga  til  Ranenburg,  imellem  hvilke  Steder  der  var  en  Af- 
stand af  130  Mile.  Det  var  jo  en  lang  Vej ,  især  ved 
Vintertid,  men  ihvor  lang  og  ^besværlig  Rejsen  end  var, 
kunde  det  dog  nær  være  blevet  langt  værre,  thi  den  Capi- 

tainlieutenant  Wyndoraski,  der  skulde  føre  denne  Fange- 
konvoi,  havde  af  en  Misforstaaelse  forvekslet  Navnet  Ra- 
nenburg  med  Orenburg  og  vilde  have  dkigeret  Toget  dertil; 
men  til  al  Held  blev  Misforstaaelsen  klaret  i  sidste  -Øje- 
blik, derved  undgik  de  ulykkelige  Fanger  at  rejse  de  140 
Mile  mere,  som  Orenburg  ligger  østligere  end  Ranenburg. 

Da  man  gjorde  Fangerne  bekendte  med,  at  de  skulde 
føres  fra  Riga  til  Ranenburg,  adskilte  hver  i  sin  Vogn, 
græd  de  bitterligt,  men  uden  at  ytre  Harme  og  Forbitrelse, 
som  der  staar  i  Indberetningen  fra  den  Tid.  Rejsen  til 
Ranenburg  tilendebragtes  uden  Uheld  og  Forhindringer; 
der  blev  » Brunsvigerne »  saalænge,  til  der  var  bleven  gjort 
et  passende  Fængsel  i  Stand  til  dem  paa  et  fjernt,  afsides 
liggende  Sted.  1  saa  Henseende  havde  Kejserinde  Elisabeth 
udtænkt  Klosteret  paa  Ben  Ssolovetzkøi  i  det  hvide  Hav, 
oppe  i  det  høje  Nord. 

Elisabeth  sendte  straks  en  Oberst  ved  Navn  Tschertof 
op  til  Ssolovetzkøi  Klosteret  for  at  bese  Lokaliteterne  der, 
hvilke  hun  havde  bestemt  for  "Brunsvigerne«).  Obersten 
sendte  Kejserinden  Planer  og  Tegninger  over,  hvad  der 
forefandtes  af  Rum,  og  hvad  der  skulde  gjøres.  Til  Prioren 
i  Klosteret  raaatte  Obersten  ikke  sige,  hvem  Rummene 
vare  bestemte  for,  kun  sige,  at  det  var:  ufor  en  vis  Kom- 
mission)). For  den  lille  Kejser  Ivan  blev  der  indrettet  en 
Lejlighed  paa  4  Stuer,  nemlig  et  Forværelse,  et  andet 
Værelse,  som  skulde  bebos  af  6  Soldater,  de  to  øvrige 
Stuer  skulde  Ivan  og  den  Officer,  der  var  hans  Vogter, 
have  til  fælles  Brug.  Officeren  maatte  under  ingen  Be- 
tingelse lade  den  lille  Ivan  komme  ud  af  disse  to  Stuer. 
Imellem  denne  Lejlighed  og  den,  de  øvrige  Medlemmer  af 
Familien  skulde  have,  blev  der  befalet,  at  der  skulde  opføres 
et  Skillerum  af  Mursten  eller  Planker,  saa  der  ikke  var  Ad- 
gang fra  den  ene  Lejlighed  til  den  anden.  En  menneskekærlig 
Officer  Baron  Korff  tillod  sig  at  gøre  Indvending  imod  denne 
Bestemmelse,  idet  han  gjorde  gældende,  at  den  lille  Prins 
Ivan  vilde  blive  meget  urolig,  naar  han  blev  skilt  fra  For- 
ældrene,  da  han  var  svasfelig  lige  som  Moderen,   saa  de 

vilde  begge  ikke  kunne  taale  Adskillelsen.  Det  henstilledes 
derfor  til  Kejserinden,  at  denne  Bestemmelse  forandredes, 
men  hun  svarede  blot:  <»at  man  havde  at  følge  den  givne 
Instruktion'*,  og  derved  blev  det.  Prioren  i  Ssolovetzkøi 
Klosteret  blev  der  med  Trusel  paa  Embedstab  og  Livstraf 
paalagt  Tavshed  overfor,  hvad  han  maatte  faa  at  høre  og 
se,  der  stod  i  Forbindelse  med  «en  vis  Kommission«),  som 
berørt. 

I  de  højere  Kredse  i  St.  Petersborg  havde  man  megen 
Medlidenhed  og  Medfølelse  med  den  ulykkelige,  styrtede 
Eegentinde  Anna  og  hendes  Familie,  man  fandt  det 
skammeligt  og  uværdigt,  at  de  ikke  fik  Lov  til  at  drage 
ud  af  Landet,  som  der  saa  sikkert  var  lovet  dem.  En 
General  Lopuchin  og  Frue  udtalte  sig  temmelig  frit  om 
den  Sag  i  et  større  Selskab,  og  straks  troede  Kejserinde 
Elisabeth,  at  der  stak  Forræderi  og  Sammensværgelse  der- 
under, og  lod  en  Del  fængsle  samt  anvendte  Tortur  for 
at  faa  alting  at  vide  om ,  hvad  der  var  bleven  sagt.  Det 
hele  var  saare  ubetydeligt,  det  var  kun  Medlidenhed,  gode 
ønsker  og  Forhaabninger  om  snarlig  Udfrielse  af  Fængslet 
for  den  styrtede  Regentinde  Anna,  der  var  kommet  til 
Orde.  Kejserinden  ansaa  det  imidlertid  for  en  Forbrydelse, 
lod  dem,  der  havde  ført  Ordet  ved  den  Lejlighed,  piske  og 
derpaa  sende  til  Sibirien.  Noget  efter  havde  den  østerrigske 
Gesandt  Grev  Botta  tilladt  sig  at  rose  Regentinde  Annas 
Regering  og  dadle  den  nuværende  under  Kejserinde  Eli- 
sabeth, det  var  jo  nok  for  denne  til  at  tro,  at  det  ogsaa 
var  en  Sammensværgelse;  vel  kunde  hun  jo  hverken  kor- 
porligt straffe  den  fremmede  Gesandt  eller  forvise  ham  til 
Sibirien,  men  han  blev  fjernet  fra  sin  Post,  fordi  han 
efter  Elisabeths  Udtalelse  »aldeles  uberettiget  havde  blandet 
sig  i  Ruslands  indre  Forhold«. 

Kejserinde  Elisabeth  var  ved  alle  disse  Smaafortræde- 
ligheder  bleven  pirrelig  og  nervøs.  Da  hun  selv  ved 
Nattetid  havde  tilrevet  sig  Magten,  var  hun  ogsaa  bange 
for  ved  Nattetid  at  miste  den.  Hendes  Frygt  for  den 
lille  Ivan,  hun  havde  styrtet,  var  stor  paa  den  Tid,  skønt 

han  sad  godt  gemt.  Kejserindens  Uro  og  Ængstelighed 
smittede  det  hele  Hof.  Saavel  Kejserinden  som  hele 
Hoffet  sad  paa  dette  Tidspunkt  oppe  den  hele  Nat  og 
ventede  med  Utaalmodighed  paa  Dagens  Frembrud ;  før 
Kl.  5  om  Morgenen  gik  man  ikke  tilsengs  og  sov  saa  om 
Dagen,  hvad  der  forsinkede  og  bragte  Uorden  i  Sagernes 
vante  Gang.  Kejserinde  Elisabeth  lovpristes  af  sit  Hof, 
fordi  hun  kunde  være  saa  ædelmodig  ikke  simpelthen  at 
lade  den  formentlige  Urostifter,  den  lille  Ivan,  dræbe.  Det 
var  næppe  af  Ædelmodighed,  men  vel  mere  af  Frygt  for 
at  forgribe  sig  paa  det  lille  Barn,  den  tidligere  hyldede 
Kejser,  at  hun  i  sin  Regerings  første  Tid,  forinden  hun 
endnu  var  fast  i  Sadlen,  ikke  vilde  skride  til  sligt  voldsomt 
og  voveligt  Middel.  For  Resten  var  Kejserinde  Elisabeth 
ikke  øm  i  Valget  af  sine  Midler,  naar  hun  vilde  hævne 
sig,  det  var  der  talrige  Eksempler  nok  paa  i  hendes 
Regeringstid. 

I  Ranenburg  hensad  altsaa  Anna  Leopoldovna  og 
hendes  Familie,  siden  de  i  Januar  vare  overflyttede  dertil 
fra  Riga.  I  Folge  Kejserinde  Elisabeths  Befaling  af  27de 
Juli  1744  skulde  hele  Familien  nu  føres  til  Archangel 
og  derfra  overføres  til  øen  Ssolovetzskoi.  Det  var  en 
Rejse  paa  c.  150  Mile  nordpaa.  Baron  Korff  fik  Ordre 
til  at  føre  hele  Tilsynet  med  Rejsen,  erholdt  Befaling  til 
kun  at  rejse  ved  Nattetid,  for  at  ingen  skulde  have  Lej- 
lighed til  at  se  de  Ulykkelige,  og  skulde  han  desuden 
sørge  for,  at  der  kun  gjordes  Holdt  de  Steder,  hvor 
der  var  gjort  Anstalt  til  at  modtage  dem.  Baron  Korff 
skulde  overlevere  den  lille  fireaarige  Prins  Ivan  til  Major 
Miiller,  som  skulde  rejse  alene  med  Drengen  ved  sin  Side 
i  opslaaet  Kalesche.  Foruden  Kusken  var  der  kun  een 
Soldat  eller  Tjener  paa  Bukken  til  Opvartning  undervejs. 
Kaleschen  maatte  ikke  slaas  ned  paa  hele  Rejsen,  og  ingen 
maatte  faa  noget  at  vide  om,  at  Major  Midler  havde  ført 
et  Barn  med  sig,  og  dette  skulde  han  derefter  kalde  med 
Navnet:  « Gregor  o.  Med  Hensyn  til  Forplejningen  under- 
vejs, da  lød  Instruksen  paa:    cat  der  skulde  sørges  for  de 

fornødne  Spisevarer,  men  Taffelet  undervejs  som  ogsaa 
senere  paa  Bestemmelsesstedet  skulde  ikke  være  saa  rigeligt 
som  tidligere  og  uden  unyttige  Lækkerier. »  I  Baron 
Korffs  Skrivelser  til  Minister  Voronzof  i  Petersborg  om- 
taler han  den  store  Sorg  og  Elendighed,  der  bemestrede 
sig  »Brunsvigerne)),  da  de  hørte,  at  de  skulde  føres  bort 
fra  Ranenburg,  uden  at  der  maatte  siges  dem,  hvorhen 
Rejsen  gik.  De  troede,  at  de  skulde  til  Sibirien,  muligen 
til  Staden  Pelym,  hvorhen  Anna  Leopoldovna  i  sin  Tid 
havde  forvist  Biron ,  da  han  var  bleven  styrtet.  Dagen 
før  Afrejsen  maatte  Korff  gøre  Anna  Leopoldovna  den 
Meddelelse,  at  hendes  tro  og  hengivne  Veninde  Juliane 
V.  Mengden  ikke  maatte  følge  hende,  men  skulde  forblive 
tilbage  i  Fængslet  i  Ranenburg.  Det  var  et  Tordenbud- 
skab for  dem  begge,  Anna  græd  i  sort  Fortvivlelse,  vred 
sine  Hænder  og  anraabte  Himlen  om  Barmhjertighed. 
Veninderne  kastede  sig  om  hinandens  Hals  under  Suk  og 
Taarer.  Man  trøstede  Anna  Leopoldovna  med,  at  hun 
snart  vilde  faa  Veninden  at  se,  som  vilde  komme  senere. 
Juliane  v.  Mengden  fik  ikke  Lov  til  at  følge  med,  derimod 
en  yngre  Søster  af  hende  Lina  v.  Mengden.  Juliane 
V.  Mengden  forblev  i  strengt  Fængsel  i  Ranenburg,  saa- 
længe  Kejserinde  Elisabeth  levede. 

Samme  rørende  Scener,  som  der  fandt  Sted,  da  Anna 
Leopoldovna  fik  at  vide,  at  hun  skulde  miste  Veninden 
Juliane  v.  Mengden,  gjentog  sig,  da  det  blev  hende  meddelt, 
at  hendes  Barn  den  lille  Ivan  end  ikke  maatte  rejse 
sammen  med  hende.  Anna  sluttede  Barnet  krampagtigt  i 
sine  Arme  og  vilde  ej  med  det  gode  levere  det  fra  sig,  men 
det  blev  da  af  en  Officer,  dog  med  al  Lempe,  frataget 
hende,  da  det  var  befalet,  at  det  skulde  køre  bort  Dagen 
før  Forældrene.  Man  trøstede  den  fortvivlede  Moder  med, 
at  man  skulde  lade  hendes  Køretøj  indhente  Ivans,  saa- 
ledes  at  hun  kunde  faa  ham  at  se  paa  en  af  de  følgende 
Stationer.  Disse  Lofter  bleve  kun  givne  for  at  hjælpe  sig 
ud  over  -Øjeblikket.  Anna  Leopoldovna  fik  ikke  oftere  sit 
Barn  at  se  i  dette  Liv. 

Baron  Kortfs  Instruktion  lod  med  Hensyn  til  den 
lille  Ivan  paa ,  foruden  hvad  vi  ovenfor  har  berettet : 
uKorft'  skulde  ved  Nattetid  tage  Prins  Ivan,  overlevere  ham 
til  Major  Muller  og  lade  ham  afrejse  til  Archangel,  og 
den  næste  Nat  lade  Anna  Leopoldovna,  hendes  Mand  og 
de  to  Døtre  Catharina  og  Elisabeth  følge  bagefter.  Prins 
Ivan  skulde  have  en  Beskyttelsesvagt  af  6  Soldater,  den 
øvrige  Familie  af  30  Soldater.  Undervejs  var  det  ikke 
tilladt  nogen  at  tale  til  (-Brunsvigerne«),  men  det  var  heller 
ikke  tilladt  at  svare  paa  nogetsom helst  af  de  Spørgsmaal, 
de  gjorde.  Prins  Ivan  skulde  være  aldeles  skilt  fra  den 
øvrige  Familie.')  Der  paatrænger  sig  det  Spørgsmaal,  om 
de  ulykkelige  Forældre  fik  at  vide,  at  Sønnen  blev  bragt 
til  det  samme  Sted  som  de  selv,  at  de  altsaa  kom  til 
at  leve  under  samme  Tag  med  det  Barn,  de  begræd,  og 
om  hvem  det  var  forbudt  at  meddele  dem  noget,  selv  om 
Vedkommende  havde  vidst  det. 

Efter  at  have  været  undervejs  fra  Kanenburg  siden 
Juli  ankom  ('Brunsvigerne))  først  i  Oktober  s.  A.  til 
Bredden  af  det  hvide  Hav,  men  Farvandet  der  var  allerede 
fyldt  af  Is,  saa  der  ikke  kunde  være  Tale  om  foreløbigt 
at  komme  over  til  Ssolovetzkøiklosteret,  hvor  der  ellers  var 
gjort  Foranstaltninger  til  Modtagelsen.  Fangerne  anbragtes 
derfor  foreløbigt  i  et  nærliggende  Kloster,  indtil  Baron 
Korff  fik  indhentet  nærmere  Ordre  fra  den  strenge  Kejser- 
inde. Korff  foreslog  nemlig  at  blive  i  den  lille  By  Chol- 
mogory,  som  laa  ved  Floden  Dvina,  noget  Syd  for  Stor- 
byen Archangel.  I  Cholmogory  fandtes  der  netop  en 
passende  Bolig,  idet  Bispesædet  var  blevet  flyttet  derfra, 
og  Bispeboligen  desaarsag  stod  tom,  det  var  en  stor  to 
Etages  Bygning,  som  rummede  hen  ved  20  Værelser.  Bo- 
ligen laa  tæt  op  til  Kirken,  adskilt  fra  denne  ved  en  høj 
Mur,  og  paa  de  andre  Sider  omgivet  af  et  solidt  Planke- 
værk. Indenfor  Porten  laa  en  lille  Bygning,  som  blev 
indrettet  til  Kaserne  for  en  Kommando  Soldater,  forte  af 
en  Oberstlieutenant  og  tre  subalterne  Officerer,  som  skulde 
vogte    paa    den  lille  Ivan.     Ved    et    solidt  Skillerum    og 

Plankeværk  blev  der  nu  lavet  en  anden  aflukket  Gaards- 
plads  med  Bolig  for  en  anden  Deling  Soldater,  som  førtes 
af  en  Lieutenant.  Alt  var  saaledes  indrettet,  at  de  to 
Hobe  Soldater  ingen  Samkvem  havde  med  hinanden.  For 
at  indhylle  det  hele  i  en  saa  uigennemtrængelig  Hemme- 
lighed som  muligt  maatte  alle  Officerer  og  Menige  finde 
sig  i  ikke  at  blive  afløste  paa  deres  Post,  de  maatte  lige- 
som det  øvrige  Tjenerskab  leve  ligesaa  afspærret  fra  Om- 
verdenen som  "Brunsvigerne))  selv.  De  maatte  leve  og 
dø  der,  og  ikke  rejse  bort  uden  allerhøjeste  Tilladelse,  det 
vare  de  fæstede  paa.  Var  det  end  et  stort  Offer  at  bringe, 
kunde  der  efter  tro  Tjeneste  ventes  Pension  eller  Belønning, 
naar  vedkommende  blev  utjenstdygtig. 

Paa  Baron  Korffs  Anbefaling  blev  saa  ovennævnte 
forhenværende  Bispegaard  i  Cholmogory  valgt  og  indrettet 
som  nævnt  for  de  ulykkelige  « Brunsvigeren.  Kort  efter 
at  alle  Forberedelser  vare  skete,  kom  der  ved  Nattetid  et 
Par  Køretøjer  ind  i  det  ene  Aflukke,  og  ud  af  Kaleschen 
blev  den  lille  Ivan,  vel  indsvøbt,  baaren  ind  i  det  Kum, 
hvori  han  herefter  skulde  holdes  indespærret,  og  Vagt- 
lokalet samt  Vagtposterne  besat.  Tre  Dage  efter,  ligeledes 
ved  Nattetid,  kom  der  en  større  Karavane  med  fornøden 
Bevogtning  af  Soldater  kørende  ind  i  det  andet  Indelukke. 
I  disse  sidste  Køretøjer  vare  Anna  Leopoldovna,  Anton 
Ulrik  og  de  to  Døtre  samt  den  yngre  Frøken  Lina  v.  Mengden 
(Julianes  Søster)  og  fornøden  Betjening  af  begge  Køn. 
Anna  Lepoldovna  var  Genstand  for  en  sønderknusende 
Skuffelse,  da  hun  hverken  forefandt  sin  Søn  Ivan  eller 
sin  Veninde  Frøken  Juliane  v.  Mengden,  hvad  de  havde 
lovet  og  trøstet  hende  med,  da  hun  blev  skilt  fra  dem  i 
Ranenburg.  Det  var  jo  forgæves,  at  hun  jamrede,  græd 
og  anraabte  den  vagthavende  Officer  om  at  sige  hende 
Besked,  thi  ingen  svarede  hende,  da  det  var  strengt  for- 
budt at  besvare  noget  Spørgsmaal.  Prins  Ulrik  bar  sin 
og  Families  Ulykke  uden  at  klage  højt,  han  søgte  at 
trøste  sin  ulykkelige  Hustru,  saa  godt  han  kunde,  aldrig 
lod  han  hende  høre  et  ondt  Ord,  fordi  det  var  gaaet,  som 

det  var,  uagtet  han  i  Tide  havde  advaret  hende  imod  at 
lade  sig  overliste  af  Elisabeth  Petrovna.  Fangenskabet 
havde  lært  Anna  at  sætte  Pris  paa  Anton  Ulriks  hæderlige 
Karakter  og  Sjælsadel,  ihvor  sent  det  end  var  at  komme 
til  den  Erkendelse. 

Det  var  et  meget  øde  og  trist  Opholdssted,  som  det 
faldne  Fyrstepar  fik  herefter  i  Cholmogory.  De  hoje 
Fanger  havde  ingen  anden  Udsigt  end  mod  sydøst  til  en 
Bugt  af  Dvinafloden  og  mod  sydvest  til  den  sandede 
Landevej  til  St.  Petersborg,  og  endelig  den  lille  Have  til 
den  anden  Side.  Denne,  som  var  meget  forsømt,  var 
overgroet  med  Nælder  og  Bregner;  foruden  nogle  enkelte 
Birketræer  fandtes  der  ingen  andre  Træer.  I  Haven  var 
der  en  lille  Dam  med  stillestaaende  mudret  Vand,  en 
gammel  ubrugelig  Baad  laa  deri.  Der  var  ogsaa  et  Vogn- 
skur, hvori  der  stod  en  gammeldags  Vogn  fra  den  forrige 
afgangne  Biskops  Tid;  i  Stedet  for  som  forhen  at  trækkes 
af  Heste  maatte  Vognen  nu  trækkes  af  Soldater ,  naar 
disse  vilde  more  Børnene  med  at  køre  dem  paa  den 
200  Favne  lange  Rundtur  i  Havens  vildgroede  Gange. 
Heldigvis  for  Fangerne  førte  der  en  Trappe  fra  deres 
Værelser  umiddelbart  ned  til  Haven,  saa  de  let  kunde 
komme  derned  uden  den  igennem  Vagtstuen  længere 
Omvej.  En  større  og  glædeligere  Tilværelse  blev  herefter 
ikke  de  ulykkelige  Fanger  til  Del.  Saavel  Anna  Leopol- 
dovna  som  Anton  Ulrik  døde  i  dette  Fængsel,  og  de  fire 
yngste  Børn  sade  der  i  nogle  og  tredive  Aar,  forinden  de 
slap  ud  derfra.  Prins  Anton  Ulriks  ældste  Datter  Catharina, 
der  uden  at  have  faaet  Undervisning  havde  et  medfødt 
Talent  til  at  tegne,  har  i  sin  Tid  taget  hosstaaende  lille 
Skitse  af  Fængslet  i  Cholmogory.  Som  man  ser,  er  Teg- 
ningen meget  primitiv  og  muligen  endda  noget  idealiseret 
overfor  den  skumle  Virkelighed.  Man  ser  den  fælles 
Fængselsbygning  og  Kaserne  med  Gaardsplads,  Have  og 
Dam,  som  var  forbeholdt  Anton  Ulrik  og  Familie,  medens 
man  maa  tænke  sig,  at  det  Gaardsrum,  imod  hvilket 
Sønnen  Ivans  og  hans   Opsyns  Vinduer   vendte  ud,    var 

beliggende  paa  den  anden  Side  med  sin  særskilte  Indgang 
derfra,  uden  at  de  to  Lejligheder  stode  i  Forbindelse  med 
hinanden,  saaledes  at  de,  der  levede  under  samme  Tag, 
dog  bestandigt  vare  adskilte  fra  hinanden. 

øverst  staar  der  paa  Russisk  :  ((Dette  er  tegnet  af 
Prinsesse  lekaterina  Antonovna,  kødelig  Søster  til  Kejser 
Ivan  den  3dje.))  Indenfor  Rammen  staar  paa  Vignetten: 
«Cholmogory»  og  øverst  til  venstre:  ((Om  end  Tegningen 
ikke  er  skøn,  saa  har  jeg  dog  udført  den  som  erindrings- 
værdig."  Der  staar  noget  mere,  muligen  Begyndelsen  til 
en  Sentens  af  en  russisk  Bønnebog,  som  formedelst  Skrif- 
tens Utydelighed  dog  ikke  er  saa  let  at  dechiffrere. 

Den  ældste  Søn  Ivan,  Barnekejseren,  sad  hele  12  Aar 
fangen  her  i  Cholmogory  og  slæbtes  da  til  et  ligesaa  strengt, 
ja  strengere  Fængsel  i  Schliisselburg,  hvor  han  8  Aar  efter 
myrdedes  af  sine  Vogtere,  da  de  troede,  at  der  var  Fare 
for  hans  Befrielse.  Anton  Ulrik  overlevede  sin  Gemalinde 
Anna  Leopoldovna  i  30  Aar  og  var  i  det  lange  Tidsrum 
ikke  en  eneste  Dag  udenfor  dette  sørgelige  Fængsel  i 
Cholmogory.  Aldrig  kom  der  et  fremmed  Menneske  at 
besøge  ((Brunsvigerne))  i  de  mange  Aar,  de  saa  ikke  andre 
Mennesker  end  de  til  Opsynet  og  Opvartningen  ansatte 
Folk.  De  havde  ingen  anden  Tidsfordriv  end  at  spille 
Kort  eller  Dam.  Der  maatte  ikke  læses  andre  Bøger  end 
russiske  Andagtsbøger.  Blandt  Aktstykkerne  fra  den  Tid 
har  man  endnu  en  Befaling  fra  1750,  hvori  Kejserinde 
Elisabeth  skriver:  ((den  bevidste  Persons  (Anton  Ulriks) 
Børn  skulle  foreløbigt  ikke  lære  at  læse  og  skrive,  forinden 
en  speciel  Tilladelse  bliver  meddelt.«)  Dengang  vare  Prin- 
sesserne Catharina  og  Elisabeth  8  og  6  Aar  gamle.  Det 
var  jo  hjerteløst  nok,  da  de  alt  dengang  kunde  trænge  til 
al  den  Uddannelse,  de  kunde  faa,  især  da  Moderen  var 
borte  og  ikke  kunde  have  Opsynet  med  deres  Opdragelse. 
Imidlertid  gjorde  deres  Fader  Anton  Ulrik ,  hvad  han 
kunde,  og  han  har,  saa  vidt  hans  Evner  formaaede,  lært 
dem,  om  end  i  al  Tarvelighed,  baade  at  læse  og  skrive 
Russisk.      Skade,    at  Anton  Ulrik    ikke    turde   lære  dem 

noget  Fransk  eller  Tysk ,  da  han  havde  kunnet  tale 
begge  Sprog,  selv  om  det  russiske  Sprog  senere  blev  det 
aldeles  overvejende  for  ham.  Men  det  vilde  nok  være  be- 
kommet Anton  Ulrik  ilde,  om  han  havde  lært  sine  B^rn 
at  udtrykke  sig  i  et  Sprog,  som  det  rapporterende  Vagt- 
mandskab ikke  forstod. 

For  at  komme  tilbage  til  Opholdet  i  Cholmogory,  saa 
var  det  let  at  indse,  at  saalænge  Kejserinde  Elisabeth 
ikke  vilde  lade  Børnene  faa  Lærere  i  de  første  Undervis- 
ningsgenstande,  vare  de  ganske  afskaarne  fra  al  videre 
Uddannelse.  Anton  Ulriks  Børn  kendte  derfor  ikke  noget 
til  Literatur,  skønne  Kunster  og  Videnskaber,  ligesaalidt 
som  til  Dans,  Gymnastik  og  selskabelig  Dannelse.  De 
vare  altid  omgivne  af  Soldater  og  atter  Soldater,  foruden 
deres  eget  kvindelige  Opvartningspersonale.  De  faa  Officers- 
fruer,  der  vare  i  Kolonien,  maatte  hverken  modtage  eller 
gøre  Visit  hos  Prins  Anton  Ulrik  og  Familie.  Ligesaalidt 
maatte  »Brunsvigerne')  modtage  eller  afsende  Breve  og 
Pakker,  saa  man  kan  forstaa,  hvad  det  var  for  en  glædeløs, 
knugende  og  dræbende  kedsommelig  Tilværelse,  de  stakkels 
Fanger  førte.  Navnlig  var  Anna  Leopoldovna  Vanvid  nær 
af  Fortvivlelse,  hensank  stadig  i  tangsindig  Grublen  eller 
raabte :  giv  mig  fri.  Hver  Gang  en  Kurer  kom  fra 
St.  Petersborg,  troede  hun,  at  nu  var  Timen  for  hendes 
Løsladelse  kommen:  men  det  var  stadig  Skuffelse  fra  den 
ene  Dag  til  den  anden ,  og  saa  atter  et  nyt  Anfald  af 
Fortvivlelse.  Hun  ventede  sin  Nedkomst  under  disse 
triste  Forhold ,  saa  hun  var  meget  at  beklage.  Anton 
Ulrik  led  paa  sin  Vis  ligesaa  meget  ved  Indespærringens 
Kvaler;  men  han  bar  det  dog  bedre  og  forstod  paa  bedste 
Maade  at  trøste  sin  Gemalinde  og  søgte  navnlig  at  over- 
tale hende  til  at  være  taalmodig  og  ikke  komme  med 
uoverlagte  Vredesytringer  imod  Kejserinde  Elisabeth,  som 
snart  vilde  blive  rapporterede  videre  og  let  kunde,  om  det 
var  gørligt,  endmere  forværre  deres  fortvivlede  Stilling. 
Kejserinden  lod  sig  stadigvæk  underrette  om  alt,  hvad 
der    passerede    i    Cholmogory,    baade    større    og    mindre 

Sager,  alt  vilde  hun  vide,  og  alt  interesserede  hende, 
ligesom  alle  Tjenestebreve  derfra  stiledes  til  hende  per- 
sonlig. Smaating,  som  f.  Ex.,  at  en  Kakkelovn  skulde 
have  nye  Kør,  at  et  Bordben  var  brækket,  lidt  Flæsk 
stjaalet  i  Kælderen,  eller  Skænderi  imellem  Tjenerne,  alt 
indberettedes.  En  Kammerpige  hos  Prinsesse  Anna  Leo- 
poldovna  havde  faaet  Tyfus,  og  i  et  Feberanfald  i  denne 
sin  Sygdom  udtalt  forhaanende  Ord  om  Kejserinden;  dette 
blev  ogsaa  tjenstskyldigst  indberettet,  straks  efter  kom  der 
Ordre  til,  naar  Pigen  var  bleven  rask,  da  at  besørge 
hende  til  St.  Petersborg;  man  var  ikke  i  Tvivl  om,  at  det 
ulykkelige  Væsen  vilde  komme  haardt  til  at  bøde  for, 
hvad  hun,  sig  selv  uafvidende,  havde  sagt  i  sine  Feber- 
fantasier. Stadigvæk  kom  der  Opfordring  til  Opsynet  om 
at  passe  vel  paa,  da  der  ellers  let  kunde  blive  lagt  Planer 
til  «onde  Foretagender«. 

Aaret  efter,  at  u Brunsvigerne))  vare  komne  til  Chol- 
mogory,  nedkom  Anna  Leopoldovna  den  19de  Marts  1745 
med  en  Søn,  som  senere  i  Daaben  kaldtes  Peter.  Den 
kvindelige  Assistance  ved  den  Lejlighed  maatte  man  have 
fra  den  nærliggende  By  Archangel,  der  blev  sagt,  at  det 
var  en  Officersfrue ,  der  skulde  betjenes.  En  Munk  døbte 
senere  dette  Barn  «af  ubekendte  Forældre-) ,  men  inaatte 
højtidelig  love  aldrig  at  omtale  denne  Sag  for  nogen,  om 
han  vilde  være  sikker  paa  sin  Hals.  Kejserinde  Elisabeth 
synes  personligt  at  være  bleven  ilde  berørt  ved  Efterret- 
ningen om,  at  der  var  bleven  født  en  Prins  i  Cholmogory, 
thi  det  var  jo  i  Virkeligheden  en  Prætendent  mere  til  den 
russiske  Trone,  thi  alle  Anton  Ulriks  Børn  kunde  jo  be- 
tragtes som  saadanne.  Kejserinde  Elisabeth  beholdt  Med- 
delelsen om,  at  Familien  i  Cholmogory  var  bleven  forøget, 
ved  sig  selv,  idet  hun  rev  Brevet  højstegenhændigt  itu, 
det  blev  saaledes  ikke  sendt  videre  til  Arkivet,  som  saa 
mange  af  de  øvrige  Indberetninger  fra  den  Tid,  som  man 
derfor  kan  øse  Kundskab  af  nu. 

For  den  stakkels  Anna  Leopoldovna  var  jo  denne 
Søns  Fødsel  en   stor  Trøst  og  Adspredelse  i   det  trange 

Fængsel;  men  paa  den  anden  Side  kaldtes  Mindet  om  den 
ældste  Søn  Ivan  stærkere  frem.  Til  dette  Barn  var  der 
knyttet  saa  store  Forhaabninger  om  Glans  og  Storhed, 
medens  nu  Virkeligheden  stod  i  saa  stor  Modsætning 
dertil;  ja  den  bekymrede  Moder  vidste  endog  ikke,  hvor 
ilde  de  maaske  handlede  med  det.  Desværre  var  der  jo 
ingen  Barmhjertighed  at  vente  hos  den  haardhjertede 
Kejserinde  Elisabeth,  som  med  et  Pennestrøg  let  havde 
kunnet  omskabe  (-Brunsvigerne »s  Fængsel  til  en  taalelig 
Eksistens,  men  den  Tanke  laa  hende  ganske  fjern,  omend- 
skont  hendes  Sikkerhed  utvivlsomt  ikke  vilde  have  lidt 
derved.  I  Stedet  for  at  være  højmodig  var  Kejserinde 
Elisabeth  derimod  i  allerhøjeste  Grad  smaalig  med  Hensyn 
til  sin  Forfølgelse,  og  der  kom  fra  St.  Petersborg  den  ene 
pinlige  Forespørgsel  efter  den  anden  til  Anna  Leopoldovna, 
for  at  denne  skulde  gøre  Rede  for  Diamanter  og  Værdi- 
genstande, som  Kejserinde  Elisabeth  mente,  at  der  savnedes. 
Man  havde  sammenholdt  Hofjuveler  Lipmanns  Regninger 
med  de  forefundne  Smykker  og  Genstande  af  Værdi,  men 
det  havde  ikke  stemmet.  Der  savnedes  saaledes  to  Æsker 
med  Smykker,  som  havde  været  opbevarede  i  et  lille  Bord, 
der  var  indlagt  med  Guldzirater.  Heldigvis  kunde  saavel 
Anna  Leopoldovna  i  Cholmogory  og  Frøken  Juliane  v.  Meng- 
den  i  Ranenburg  give  Oplysning  derom.  Ligeledes  kommer 
der  senere  hen  en  Forespørgsel  angaaende  en  Vifte  med 
røde  Stene  og  Brillanter.  Lang  Tid  gaar  der  hen  med 
disse  tilbagevendende  Spørgsmaal.  Man  maa  undre  sig 
over ,  at  Elisabeth ,  der  havde  bemægtiget  sig  Tronen  og 
tilvendt  sig  det  hele  Rige,  vilde  være  saa  smaalig  overfor 
den  faldne  Medbejlerinde  at  krænke  hende  med  disse  kildne 
Forespørgsler,  især  da  denne  var  meget  svag  efter  den 
sidste  besværlige  Nedkomst.  Sligt  generede  Elisabeth  sig 
imidlertid  ikke  for.  Naar  en  Forespørgsel  var  besvaret, 
kom  der  en  ny  den  næste  Dag,  og  da  der  var  c.  100  Miles 
Afstand  imellem  Cholmogory  og  St.  Petersborg ,  trak  et 
Spørgsmaal  og  Svar  udover  et  længere  Tidsrum.  Vi 
erindre  fra  Anna  Leopoldovnas  Velmagtsdage  i  St.  Peters- 


borg,  hvorledes  hun  havde  overdraget  til  sin  Ven  Grev 
Lynar  at  besørge  nogle  ædle  Stene  indsatte  i  nj^e  Ind- 
fatninger, naar  han  rejste  til  Dresden  eller  Wien.  Til 
samme  Tid  havde  Anna  ogsaa  gjort  ham  en  Present  af 
nogle  af  disse  ædle  Stene  eller  Brillanter,  der  forefandtes 
fra  Kejserinde  Anna  Ivanovnas  Tid. 

Da  Anna  Leopoldovna  var  styrtet  af  Elisabeth,  vendte 
Grev  Lynar  ikke  tilbage  til  St.  Petersborg  mere,  men  han 
sendte  de  Juveler  tilbage,  der  var  anbetroet  ham  til  Be- 
sørgelse af  ny  Indfatning.  Der  er  Sandsynlighed  for ,  at 
Grev  Lynar  har  beholdt  de  Juveler  eller  Brillanter,  som 
Kegentinde  Anna,  som  dengang  havde  Ret  dertil,  havde 
skænket  ham,  og  at  de  egentlig  slet  ikke  savnedes,  før 
Kejserinde  Elisabeth  efter  Annas  Fængsling  fik  eftersporet, 
at  Grev  Lynar  havde  modtaget  saadanne  til  Gave  i  sin 
Tid.  Skønt  Kejserinde  Elisabeth  burde  have  undset  sig 
ved  at  rippe  op  i  den  Sag  efter  Aar  og  Dags  Forløb,  da 
hun  jo  nu  havde  Diamanter  og  Perler  i  Overflod,  medens 
Anna  Leopoldovna  sukkede  i  et  haardt  og  ufortjent  Fængsel, 
saa  var  den  høje  Herskerinde  dog  ikke  saa  til  Sinds. 
Tværtimod,  i  en  egenhændig  Billet  skriver  Kejserinden  til 
Baron  Korff,  der  var  i  Cholmogory,  at:  »han  skulde  spørge 
Anna  Leopoldovna,  hvorledes  det  forholdt  sig  med  de 
Brillanter,  der  savnedes?  og  hvem  de  muligen  vare  bort- 
skænkede  til)),  og  føjer  Kejserinden  til:  «naar  Anna  vægrer 
sig  ved  at  give  Oplysning  derom  og  paastaar,  at  hun  ikke 
har  givet  Brillanterne  til  nogen-),  da  paalægges  det  Baron 
Korff  at  sige  til  Prinsesse  Anna,  at  i  saa  Tilfælde  ser 
Kejserinden  sig  nødsaget  til  at  lade  Frøken  Juliane 
V.  Mengden  lægge  paa  Pinebænken.  I  Fald  dette  vil  gøre 
Prinsessen  ondt,  saa  skal  denne  ikke  udsætte  sin  Veninde  , 
for  den  Fare  at  komme  til  at  lide  saadanne  Pinsler.)) 

Skulde  man  tro  det  muligt,  at  en  saa  raffineret  Ond- 
skab kunde  opstaa  i  et  kristent  Menneskes  Hjerte,  og  dog 
kom  denne  Trusel  næppe  paa  Skrømt;  thi  et  Par  Aar 
forud  havde  Kejserinde  Elisabeth  tænkt  paa  at  lægge 
samme    Hofdame    v.    Mengden    paa    Pinebænken    for    om 

muligt  dengang  at  faa  en  Tilstaaelse  frem  i  en  anden 
Sag.  Heldigvis  var  der  en  energisk  og  rettænkende  Mand 
Vicekansler  Bestuschef,  der  bestemt  satte  sig  imod  det 
Forslag,  da  det  kom  frem  i  Statsraadet,  og  han  fik  et  Par 
andre  behjertede  Statsraader  til  at  tage  Parti  med  sig,  saa 
Forslaget  faldt,  og  den  ulykkelige  unge  Pige  slap  fri  for 
den  tiltænkte  Tortur.  Kejserinde  Elisabeth  havde  fattet 
et  saa  stærkt  Nag,  at  det  aldrig  tabte  sig  overfor  den 
ulykkelige  Juliane  v.  Mengden,  men  først  udsluktes  med 
Døden. 

Heldigvis  døde  Kejserinden  først  af  de  to,  og  Juliane 
V.  Mengden,  som  af  Kejser  Peter  den  3die  straks  blev 
frigivet  af  sit  Fængsel  i  Aaret  1762,  levede  fredeligt  og 
stille  19  Aar  i  Eiga  efter  Kejserinde  Elisabeths  Død. 

Vi  ville  haabe,  at  Kejserinde  Elisabeth  ikke  gjorde 
Alvor  af  sin  Trusel  overfor  Juliane  v.  Mengden;  thi  der 
blev  meldt  hende,  hvor  daarligt  Anna  Leopoldovna  befandt 
sig,  idet  denne  paa  dette  Tidspunkt  den  27de  Februar 
1746  var  nedkommen  med  en  Søn ,  som  i  Daaben  blev 
kaldt  Alexei.  Uagtet  disse  Omstændigheder  havde  den 
svage  og  afkræftede  Anna  Leopoldovna  dog  ikke  været 
forskaanet  for  at  læse  Kejserinde  Elisabeths  ovenberørte 
Brev  til  Baron  Korff,  som  bragte  den  ulykkelige,  syge  og 
svage  Prinsesse  i  en  saa  voldsom  Sindsbevægelse  og  Skræ.k, 
at  hendes  sidste  Kræfter  svandt  Dag  for  Dag,  saa  hun 
døde  10  Dage  efter  Sønnens  Fødsel  den  19de  Marts  1746 
28  Aar  gammel. 

Ethvert  medfølende  Menneske  maatte  af  sit  ganske 
Hjerte  takke  den  naadige  Gud ,  at  han  udfriede  den 
uendelig  ulykkelige  og  lidende  Anna  Leopoldovna  i  en 
forholdsvis  ung  Alder  fra  længere  at  martres  af  den  haard- 
hjertede  Kejserinde.  Saasnart  den  sidste  lille  Søn  Alexei 
var  født  i  Cholmogory,  blev  det  selvfølgeligt  straks  pr. 
Stafet  meddelt  Kejserinden,  som  blev  pinligt  berørt  af, 
at  der  atter  var  født  en  ny  Prætendent,  men  hun  bevarede 
den  ubehagelige  Nyhed  ved  sig  selv.  Ti  Dage  efter  fik 
Kejserinden  Efterretning  om,   at  Prinsesse  Anna  var  død. 

Lægen  Manseys  Erklæring  fulgte  med,  deri  stod  blot,  at 
Prinsessen  var  død  i  Barselseng.  Denne  Lægens  Erklæring 
om  Dødsaarsagen  holdt  Kejserinden  tilbage,  medens  de 
andre  Papirer  sendtes  til  Arkivet,  thi  af  disse  kunde  man 
ikke  se,  at  der  atter  var  født  en  Arving  i  Cholmogory, 
hvad  Kejserinden  ikke  vilde  have  maatte  blive  bekendt. 

Det  var  mere,  end  man  kunde  vente,  at  Kejserinde 
Elisabeth  gav  sig  af  med  at  skrive  en  Condolenceskrivelse 
til  Enkemanden  Prins  Anton  Ulrik,  og  dog  gjorde  hun 
det,  nærmest,  som  hun  skrev,  for  at  høre  de  nærmere 
Omstændigheder  ved  Annas  Bortgang,  da  Kommandant 
Major  Gurjef  i  Cholmogory  i  sin  tjenstlige  Indberetning 
derom  ikke  havde  været  omstændelig  nok.  Idet  nu  Kejser- 
inden af  Anton  Ulrik  forlangte  en  Beskrivelse  af  Døden 
og  dens  Aarsag ,  skrev  hun  samtidigt  til  ovennævnte 
Major  Gurjef,  at  han  skulde  sige  til  Anton  Ulrik,  at  denne 
under  ingen  Betingelse  maatte  berøre  i  sin  Skrivelse,  at 
der  var  født  et  Barn ,  men  alene  omtale  Sygdommen. 
Hvad  Anton  Ulrik  svarede,  kan  man  ikke  se  af  Breve  i 
Arkivet,  men  det  maa  have  været  vanskeligt  nok  at  und- 
gaa  at  omtale  et  Barns  Fødsel,  da  Dødsaarsagen  var 
Barselfeber.  Kejserinde  Elisabeth  befalede  Generalgouver- 
nøren  i  St.  Petersborg  i  Bekendtgørelsen  af  Prinsesse' Ann  as 
Død  at  sige,  at  Dødsaarsagen  var  Betændelse.  Der  var 
ingen  Grund  til  at  skjule  en  Prætendents  Død,  men  der- 
imod en  saadans  Fødsel.  Allerede  1745  var  der  fra 
St.  Petersborg  sendt  nøje  Instruktioner  til  Cholmogory 
om,  hvorledes  man  havde  at  forholde  sig  i  det  Tilfælde, 
at  enten  Prinsesse  Anna  eller  den  forhenværende  Kejser 
Ivan  skulde  afgaa  ved  Døden.  Kun  Ligene  af  ovennævnte 
to  skulde  der  tages  Hensyn  til,  de  skulde  sendes  til 
St.  Petersborg;  de  øvrige  Personer  af  « Brunsvigerne«  vare 
kun  at  betragte  som  Bipersoner  og  skulde,  hvis  de  afgik 
ved  Døden  i  Cholmogory,  begraves  der  uden  store  Cere- 
monier, hvilket  ogsaa  skete,  da  Prins  Anton  Ulrik  c.  30 
Aar  efter  i  Maj  1774  døde  der.  Han  blev  da  begravet  i 
al   Hemmelighed    paa    Cholmogory    Kirkegaard.      Graven, 

der  ikke  blev  betegnet  hverken  med  Kors  eller  Sten, 
kendes  derfor  ikke. 

I  Følge  de  tidligere  modtagne  Instruktioner  blev 
Anna  Leopoldovnas  Lig  straks  balsameret  og  derpaa  fort 
til  St.  Petersborg,  hvor  Liget  blev  besigtiget  af  Lægerne 
og  dernæst  offentlig  udstillet.  Da  Anna  nu  var  død  og 
altsaa  ej  længer  farlig,  var  det  ikke  Kejserinde  Elisabeths 
Mening  at  unddrage  hende  nogen  af  de  hende  som  fyrstelig 
Person  tilkommende  Æresbevisninger.  For  ikke  at  tage 
fejl  i  den  Retning  lod  Kejserinden  opstøve  i  Arkiverne, 
hvorledes  det  i  sin  Tid  var  gaaet  til  ved  Begravelsen  af 
Prinsesse  Annas  Moder  Hertuginde  Catharina  af  Mecklenburg 
Schwerin,  som  henlevede  sine  sidste  Dage  i  St.  Petersborg 
og  døde  der.  Dette  Ceremoniel  blev  fulgt  kun  med  den 
Undtagelse,  at  Vagten  til  at  holde  Orden  ved  denne  Lej- 
lighed var  betydelig  forstærket.  Annas  Kiste  blev  efter 
endt  Højtidelighed  nedsat  ved  Siden  af  Moderens  under 
Stengulvet  i  Marie  Bebudelseskirken;  men  ingen  Sten  eller 
Plade  viser,  hvor  den  ulykkelige  Prinsesse  fandt  sit  sidste 
Hvilested. 

I  det  trøstesløse,  ensomme  Fængsel  i  Cholmogory  var 
det  strengt  for  Prins  Anton  Ulrik  at  miste  sin  Ægtefælle, 
han  følte  Tabet  dybt  og  inderligt;  de  4  Børn  derimod, 
der  opholdt  sig  i  samme  Rum  som  han,  vare  for  smaa 
endnu  til  at  forstaa  den  Ulykke,  det  var  for  dem,  at  den 
omhyggelige  Moder  gik  bort  fra  dem  netop  paa  en  Tid, 
da  de  skulde  begynde  at  have  Gavn  af  hendes  opdragende 
Indflydelse. 

Det  ældste  af  de  5  Børn,  Anna  efterlod  sig,  den 
forhenværende  Kejser  Ivan  var  6  x\ar,  da  Moderen  døde; 
vel  boede  han  jo  under  Tag  med  Forældrene  i  Cholmogory, 
men  i  den  Grad  adskilt  fra  dem ,  at  de  gensidig  ikke 
vidste  noget  af  hinandens  Tilværelse,  saa  hemmeligheds- 
fuldt vare  de  blevne  anbragte  i  de  solidt  adskilte  Rum, 
da  de  ankom  til  Cholmogory,  først  den  lille  Ivan  og 
nogle  faa  Dage  senere  Forældrene.  Det  er  højst  tvivl- 
somt,   om    den    lille  Ivan    har    faaet    noget    at    vide    om 

Moderens  Døå.  Straks  efter  Annas  Døå  skrev  hendes 
efterladte  Mand  til  Kejserinde  Elisabeth  og  takkede  hende, 
fordi  hun  havde  sendt  en  Læge  at  staa  Anna  bi  ved 
hendes  sidste  Sygeleje,  og  samtidigt  anbefalede  han  sig  og 
sine  Børn  til  Kejserindens  Naade.  Dette  Brev  bar  slet 
ingen  Frugt  for  den  ulykkelige  Anton  Ulrik  og  Barn,  alt 
gik  fremdeles  i  den  ensformige,  strenge  og  skæve  Skure; 
ingen  Overbærenhed,  intet  naadigt  Solglimt  kom  fra  den 
høje  Herskerinde.  I  Anton  Ulriks  og  hans  Børns  Fangeliv 
blev  der  ingen  Afveksling  og  Forbedring  i  de  mange  Aar; 
der  er  derfor  ikke  meget  forsømt  ved  for  en  Stund  at 
forlade  dem,  medens  vi  foreløbigt  ville  beskæftige  os  med 
Barnekejseren  Ivan,  der  dels  var  Hovedpersonen  og  dels 
døde  først  af  alle  Anna  Leopoldovnas  og  Anton  Ulriks 
Børn. 

Ivan  blev  som  sagt  anbragt  i  Cholmogory,  da  han 
blev  ført  dertil  fra  Eanenburg.  En  Major  Miiller  var 
ansat  som  Fangevogter  for  den  lille  Fange,  medens  Capi- 
tain  Wyndomski  indestod  for  de  øvrige  Medlemmer  af 
Familien.  Saavel  Major  Muller  som  Capitain  Wyndomski 
blev  der  paalagt  Tavshed  om  alt,  hvad  de  saa  og  hørte 
i  Fængslet,  overfor  Omverdenen,  hvorimod  de  skulde  ind- 
berette alt  direkte  og  uforbeholdent  til  Kejserinden.  Det 
er  af  disse  Indberetninger,  at  Efterverdenen  har  kunnet 
samle  de  spredte  Efterretninger  over  et  længere  Tidsrum 
og  derved  har  været  i  Stand  til  at  faa  et  samlet  Billede 
af  de  mørke  Blade  i  den  Tids  Historie. 

Major  Miiller,  som  udelukkende  var  Ivans  Fangevogter, 
maatte  slet  ikke  sætte  sin  Fod  i  de  Rum ,  hvor  Anton 
Ulrik  og  de  4  yngre  Børn  vare,  og  under  ingen  Omstæn- 
digheder ses  af  dem  eller  tale  med  dem.  Da  Fængslet 
næsten  var  ligesaa  kedeligt  for  Fangevogterne  som  for 
selve  Fangerne,  udbad  Major  Muller  sig  Tilladelse  til  at 
maatte  faa  sin  Hustru  til  sig  i  Cholmogory,  og  da  det 
tillades  ham,  spørger  han  endvidere,  om  der  var  noget  i 
Vejen  for,  at  hans  Hustru  fik  «Barnet'>  (Ivan)  at  se,  da 
de  alle   tre   skulde   dele  Lejlighed  sammen.     Hvilket  Svar 

Major  Muller  fik  derpaa,  ved  man  ikke,  rrien  da  Majorens 
Frue  efter  4V2  Aars  Ophold  i  det  indelukkede  Fængsel 
var  bleven  syg  og  svagelig,  og  Majoren  søgte  om  Tilladelse 
til,  at  hun  vendte  tilbage,  hvor  hun  var  kommen  fra,  blev 
det  ham  nægtet.  Man  kan  kun  forklare  dette  Afslag  af, 
at  Majorinde  Muller  nu  i  4V2  Aar  havde  levet  i  samme 
Lejlighed  som  det  ulykkelige  Barn  og  derfor  var  i  Stand 
til  at  kunne  berette  noget  angaaende  ham;  derved  blev 
det  farligt  at  lade  hende  forlade  Cholmogory.  Ihvor 
syg  end  Majorinde  Muller  følte  sig,  maatte  hun  alligevel 
blive  og  dele  Fængslet  med  den  lOaarige  Ivan.  I  Be- 
tegnelsen af  Fangen  Ivan  bruges  aldrig  hans  rette  Navn, 
men  altid  Omskrivninger,  saa  kun  de  deri  indviede  forstod 
det,  f.  Ex.  (.Barnet)),  uden  bevidste  Person  •>,  «det  Barn, 
som  er  hos  Major  Miiller))  0.  s.  v.  I  Aaret  1748  var  der 
baade  en  Mæslinge-  og  Børnekoppeepidemi  i  Cholmogory. 
Major  Muller  forespørger  derfor,  om  der,  saafremt  den 
lille  Fange  blev  angreben  af  den  Sot,  maatte  hentes  en 
Læge,  og  i  Fald  der  indtraadte  en  Krise,  en  Gejstlig 
maatte  tilkaldes  for  at  berette  det  hos  ham  værende  Barn. 
Begge  Spørgsmaal  bleve  besvarede  bejaende,  dog  tilføjes 
der:  »der  maa  ellers  ingen  indlades  til  det  bevidste  Barn«. 
Nogen  Tid  efter  beretter  Capitain  Wyndomski:  ((det  Barn, 
som  befinder  sig  hos  Major  Muller,  har  overstaaet  Mæs- 
lingerne.*) 

Kejserinde  Elisabeth  maa  have  været  tilfreds  med 
Major  Miiller,  thi  1751  forfremmer  hun  ham  til  Oberst. 
I  Aarene  fra  1751  til  1756  finder  man  ikke  noget  i 
Arkiverne  fra  den  Tid,  som  vedrører  Ivan;  1756  var 
det  sidste  Aar,  Ivan  var  i  Cholmogory,  idet  han  i  det 
Aar  blev  flyttet  derfra  til  Schliisselburg.  Grunden  var 
sandsynligvis  den,  at  Kejserinde  Elisabeth  vilde  have  den 
dengang  16  Aar  gamle  Ivan  flyttet  af  Frygt  for,  at  en 
udenlandsk  Magt,  og  ingen  anden  end  hendes  fordums 
Ven  Kong  Frederik  den  2den  af  Preussen  muligen  vilde 
gøre  Forsøg  paa  at  skaffe  Ivan  ud  af  Fængslet  i  Cholmo- 
gory  og  lade  ham  bringe  til  Preussen,   hvor  han   kunde 

være  ham  til  stor  Nytte  imod  Kejserinde  Elisabeth,  som 
nu  var  i  Fejde  med  ham. 

Da  alle  antog  eller  vidste,  at  Ivan  sad  fangen  i 
Cholmogory,  opstod  det  ^nske  hos  Kejserinden,  under 
disse  Forhold  saa  hemmeligt  som  muligt,  at  flytte  ham 
hen  til  et  andet  Sted,  ingen  fik  noget  at  vide  om,  men 
samtidigt  lade,  som  om  han  fremdeles  sad  fangen  i  Chol- 
mogory. Alle  Ekspeditioner  og  Overrumplinger  vilde  derfor 
fremdeles  blive  rettede  imod  Cholmogory,  men  i  det  af- 
gørende øjeblik  bJive  resultatløse,  naar  der  ingen  Tron- 
prætendent Ivan  var  at  finde  der. 

I  Begyndelsen  af  Aaret  1756  fik  derfor  Sergent 
Ssavin  ved  Kejserindens  Livdrabantkorps  Ordre  til  ved 
Nattetid  og  saa  hemmeligt  som  muligt  at  afhente  og  føre 
<(det  unge  Menneske*)  fra  Cholmogory  til  hans  fremtidige 
Fængsel  i  Fæstningen  Schliisselburg,  som  ligger  paa  -Øen 
Orechov  i  Nevafloden,  der  hvor  denne  forlader  Ladogasøen. 

I  Schliisselburg  fik  Ivan  en  ny  Fangevogter  i  Garde- 
capitain  Schubin,  medens  den  forrige  Oberst  Muller  blev 
i  Naade  entlediget  og  udnævnt  til  Regimentsoberst  i  Kasan. 
Samtidigt  med  at  Ivan  blev  fiyttet  til  Schliisselburg,  fik 
Anton  Ulriks  og  Børns  Fangevogter  Capitain  Wyndomski 
i  Cholmogory  fra  Kejserinden  i  St.  Petersborg  følgende 
Instruktion:  «de  øvrige  Fanger  skal  man  fremdeles  holde 
i  streng  Forvaring,  og  maaske  endnu  strengere  end  forhen, 
med  forstærket  Vagtpost,  for  at  det  ikke  skal  tage  sig  ud, 
som  om  Hovedfangen  er  bragt  bort.  De  Soldater,  som 
tilfældigt  have  erfaret  noget  derom,  tør  under  streng  Straf 
ikke  lade  noget  rygtes  derom.  I  de  til  Vort  Kabinet 
stilede  tjenstlige  Meddelelser  skal  man  hver  Gang,  ligesom 
forhen  er  sket,  bemærke,  at  «han»)  (Ivan)  endnu  befinder 
sig  iblandt  Fangerne.  Anton  Ulrik  og  hans  Børn  skulle 
bevogtes  paa  det  strengeste,  at  de  ikke  paa  nogen  Maade 
bryde  ud  af  Fængslet.  •> 

Noget  efter  at  Ivan  var  overført  fra  Cholmogory  til 
Schliisselburg,  fik  Kejserinde  Elisabeth  Lyst  til  selv  at  se 
ham.     Kejserinden  havde  siden  hin  Novembernat  1741,  da 

liim  styrtede  ham  og  hans  Familie  i  dyb  Elendighed  ikke 
set  ham.  Den  Nat  bar  Elisabeth  den  knap  P/2aarige 
Kejser  Ivan  paa  sine  Arme,  da  Soldaterne,  lokkede  ved 
Løfter,  Brændevin  og  Guld,  marscherede  op  for  hendes 
Palæ  og  hyldede  hende  med  høje  Hiirraraab,  hvilke  den 
lille  Ivan  istem  mede.  Kejserinde  Elisabeth  vilde  nu  som  sagt 
gerne  se  Ivan,  og  lod  ham  derfor  i  lukket  Vogn  føre  til  St. 
Petersborg,  hvor  hun  saa  ham  et  Par  Gange.  Da  Kejser- 
inden vilde  være  ukendt,  anføres  der,  dels  at  hun  skjult 
bag  en  spansk  Væg  betragtede  Ivan,  medens  han  sad  til- 
bords, og  dels,  at  hun  havde  anlagt  Mandsklæder,  da 
hun  alene  ledsaget  af  sin  daværende  Yndling  Schuwalof 
tiltalte  Ivan.  Mødet  havde  ingen  Begunstigelse  til  Følge 
med  Hensyn  til  Fængslet  for  Ivan,  idet  han  straks  førtes 
tilbage  dertil,  og  hans  KStilling  blev  uforandret.  Kosten 
blev  dog  nok  mere  standsmæssig  end  forhen,  ogsaa  fik 
han  nogle  Klæder  og  Linned  med,  da  han  forlod  St.  Peters- 
borg ,  efter  at  han  var  bleven  forevist  for  Kejserinde 
Elisabeth. 

Instruksen  for  Ivans  nuværende  Fangevogter  Garde- 
capitain  Schubin  lød  saaledes:  d  Kasernefængsel  Nr.  1  i 
Schliisselburg  skal  De  saavel  som  Lieutenant  Vlassjef,  og, 
om  fornødent  gøres.  Sergent  Tschekin  bo  tilligemed  Fangen. 
Andre  Personer  maa  ikke  komme  der.  Naar  der  bliver 
nogen  sendt  for  at  gøre  rent  i  Fængslet,  skal  Fangen  an- 
bringes bag  et  Skærmbrædt  saalænge,  saaledes  at  han  ikke 
kan  ses  af  den,  der  gør  rent.  Hverken  De  eller  Deres 
Undergivne  maa  fra  det  Sted,  hvor  De  betinde  Dem,  under 
Straf  af  den  højeste  Unaade,  rette  nogen  Skrivelse  til 
nogensomhelst.  Naar  De  vil  skrive  til  Deres  Familie,  saa 
lad  saadanne  Breve  følge  med  de  tjenstlige  Meldinger  til 
Chefen  for  det  hemmelige  Kancelli,  men  De  maa  ikke  i 
Deres  Breve  udtale  Dem  om,  hvor  Deres  Opholdssted  er. 
Breve  til  Dem  vil  De  modtage  igennem  Kommandant 
Major  Berednikof  i  Fæstningen  Schliisselburg.  Fangen 
skal  have  5  forskellige  Slags  Mad  om  Middagen,  ligesaa 
om  Aftenen,  af  Drikkevarer  en  Flaske  Vin  og  seks  Flasker 

-01  daglig.  Han  maa  ikke  faa  at  vide,  hvor  han  befinder 
sig,  ejheller  hvor  langt  hans  Opholdsted  er  beliggende  fra 
Moskva  og  St.  Petersborg.  Hverken  De  eller  nogen  af 
Deres  undergivne  maa  for  nogensomhelst  erklære  sig  om, 
hvorvidt  Fangen  er  ung  eller  gammel,  en  Udlænding  eller 
en  Kusser  ejheller  om,  hvorledes  han  er  beskaffen.  En- 
hver, som  røber  saadant,  bliver  henrettet.«*  I  en  senere 
Instruks  staar  der:  «med  Hensyn  til  Fangen  i  Nr.  1. 
Skulde  imod  al  Forventning  nogen  forsøge  paa  at  befri 
den  fangne,  saa  skal  man  med  alle  Midler  sætte  sig  der- 
imod, og  ikke  lade  Fangen  slippe  sig  levende  ud  af  Hæn- 
derne'). 

Kejserinde  Elisabeths  onde  Samvittighed  lod  hende 
aldrig  have  Eo  for  Frygten  for  at  blive  styrtet  fra  Tronen 
af  denne  farlige  Prætendent,  og  Instruktionerne  til  hans 
Vogtere  i  Fængslet  vare  derfor  affattede  i  Overensstemmelse 
dermed.  Hvor  godt  man  søgte  at  skjule  Ivans  Incognito 
i  Fæstningen  Schltisselburg,  viser  den  Omstændighed,  at 
de  fleste  Soldater  og  Officerer  af  den  Schliisselburgske  Gar- 
nison slet  ikke  vidste,  hvem  Fangen  i  Kasernefængslet 
Nr.  1  var.  Mange  troede,  at  det  var  en  hel  Fabel  med 
Hensyn  til  den  i  Fængsel  smægtende  Prins  eller<  Kejser 
Ivan,  indtil  endelig  Katatrofen  i  1764,  som  kostede  hans 
Liv,  bragte  Lys  i  den  Sag.  Ligesaa  uvis  man  var  med 
Hensyn  til  Ivans  Opholdsted,  ligesaa  lidt  vidste  man  om 
den  unge  Mands  Person,  Evner  og  Egenskaber.  Man  drog 
en  Parallel  imellem  ham  og  den  gaadefulde  Fange  med 
Jernmasken  paa  Ludvig  den  14des  Tid,  som  hensad  i 
Bastillen;  det  fremkaldte  mange  Gisninger  og  Fabler  med 
Hensyn  til  Ivans  Personlighed,  ligesaavel  her  som  der. 
Man  troede,  at  Ivan  havde  vokset  sig  køn  og  var  elsk- 
værdig, begavet  og  af  fin  Dannelse.  Sandheden  var,  at 
den  ulykkelige  Ivan  kun  havde  en  meget  ufuldkommen 
aandelig  Udvikling  og  vidste  i  Grunden  meget  lidt  om  sin 
Herkomst,  da  han  allerede  4  Aar  gammel  blev  skilt  fra 
Forældrene  og  anbetroet  til  Militæres  Opsyn,  hvilke  slet 
ikke    maatte    tage    sig    af  ham.      Han    stammede    meget 

stærkt  og  gjorde  Indtryk  af  at  være  Idiot.  Vi  ville  tage 
nogle  korte  Uddrag  af  de  Officeres  Indberetninger,  som 
vogtede  ham.  I  Maj  1759  skrives  der:  « Fangen«)  er  sund, 
men  med  hans  Forstand  er  det  ikke  rigtig  fat«.  —  »Fangen " 
er  sund,  men  hans  Adfærd  er  som  tidligere,  saa  man  ikke 
ved,  om  han  er  afsindig  eller  anstiller  sig  saaledes«.  Da 
Officeren  spurgte  ham,  hvem  han  var,  svarede  Ivan:  »jeg 
er  en  stor  Mand,  men  en  Skurk  af  Officer  har  røvet  min 
Stilling  og  mit  Navn,  jeg  er  en  Prins ».  Man  forbød 
ham  at  komme  med  saa  »dum»  en  Tale,  men  han  kom 
dog  ofte  frem  dermed  igen. 

De  to  Officerer  Vlassjef  og  Tschekin,  som  vare  hos 
Ivan  8  Aar  i  Træk,  beskriver  ham  saaledes:  »Undtagen 
den  slemme  Stammen  havde  Ivan  ingen  Legemsfejl,  var 
sund  og  stærkt  bygget.  Han  stammede  saa  slemt,  at  selv 
de,  der  vare  om  ham  bestandigt  og  talte  med  ham  dagligt, 
havde  ofte  ondt  ved  at  forstaa  ham.  Desuagtet  talte  han 
meget,  kom  med  alleslags  Spørgsmaal  og  gav  som  oftest 
selv  Svar  derpaa.  Han  kunde  let  blive  vred  og  taalte 
ingen  Modsigelse.  Han  havde  ingen  Erindringer,  ingen 
Forestillingsevne,  ingen  Ide  om  Glæde  eller  Sorg.  Han 
beder  staaende  foran  Helgenbilledet,  men  det  hele  bestaar 
i,  at  han  gjør  Korsets  Tegn  uden  at  forbinde  noget  reli- 
giøst Begreb  dermed.  Han  bragte  det  aldrig  til  at  kunne 
læse  eller  skrive;  den  meste  Tid  tilbringer  han  med  at 
ligge  paa  Sengen,  ligemeget  om  han  er  vaagen  eller  sover, 
ellers  gaaer  han  omkring  i  Værelset,  staar  ofte  pludseligt 
stille  og  ler  højt.  Han  havde  en  svær  Appetit,  var  ikke 
kræsen,  men  tog  godt  til  sig  af,  hvad  man  bod  ham, 
led  ofte  af  Fordøj elsesbesværligheder.  I  de  8  Aar,  de  to 
Officerer  havde  været  hos  ham,  mindes  de  aldrig,  at  han 
havde  svaret  dem  fuldtud  fornuftigt,  derimod  førte  han 
ofte  hel  forvirret  Tale.» 

Den  daglige  trøstesløse  Ensformighed,  saavel  i  x\nton 
Ulriks  og  Børns  Fængsel  i  Cholmogory,  som  i  Sønnen 
Ivans  Fængsel  i  Schlusselburg,  var  saa  stor,  at  der  ikke 
bliver  noget  væsentlig  nvt  at  fremdrage  deri,   saa  vi  for 

en  Stund,  uden  at  tabe  Traaden,  kunne  beskæftige  os 
noget  med  Kejserinde  Elisabeths  indre  Familieforhold,  for 
derved  at  se,  hvad  hun  gjorde  for  at  bevare  Kronen  for 
sin  nærmeste  Slægt. 

Kejserinde  Elisabeth  var  endnu  ung,  da  hun  svang 
sig  op  paa  Tronen;  det  havde  jo  været  rimeligt,  at  hun 
havde  indgaaet  et  passende  og  lovbundet  Ægteskab,  men 
det  vilde  kun  nu  ikke,  thi  det  kunde  paalægge  hende  en 
Tvang  og  Pligter,  hun  helst  saa  sig  fritaget  for.  Efter 
sin  Tronbestigelse  fortsatte  hun  derfor  som  hidtil  og  levede  et 
ubundet  og  frit  Liv.  Hun  skiftede  ofte  Farvoriter  og  øds- 
lede med  Gaver  og  Æresbevisninger  paa  dem ,  mere  efter 
deres  ydre  Anlæg  at  damme,  end  efter  deres  Forstands  og 
højere  Dannelses  Beskaffenhed.  Det  eneste  Kejserinde 
Elisabeth  satte  Pris  paa  hos  de  hos  hende  accrediterede 
fremmede  Gesandter  var  fremfor  alt,  at  de  saa  nogenlunde 
godt  ud.  Den  danske  Gesandt  i  St.  Petersborg  v.  Osten 
faldt  saaledes  ikke  i  Elisabeths  Smag,  da  han  var  meget 
styg.  Han  skrev  i  den  Anledning  hjem  til  den  danske 
Minister  Bernstorff:  <>jeg  har  altid  været  et  Offer,  fordi 
Vorherre  ikke  raadspurgte  Kejserinde  Elisabeths  Smag,  da 
Han  skabte  mig,  og  i  den  Anledning  har  Kejserinden 
aldrig  værdiget  mig  et  Ord,  saalænge  jeg  har  været  Ge- 
sandt her». 

Vi  har  tidligere  omtalt,  hvorledes  den  forrige  russiske 
Kejserinde  Anna  var  bange  for  Kejser  Peter  den  Stores 
Dattersøn  Carl  Peter  Ulrik  af  Holstens  Arvekrav  paa  den 
russiske  Trone.  Ved  at  tænke  derpaa  sagde  Kejserinde 
Anna  altid:  «den  lille  Djævel  i  Kiel  lever..,  og  troede,  da 
hun  fik  den  lille  Prins  Ivan  udvalgt  til  Kejser,  at  have 
gjort  det  af  med  den  holstenske  Prins  i  Kiel.  Da 
Barnekejseren  Ivan  tilligemed  Forældrene  vare  styrtede  af 
Elisabeth,  var  «den  lille  Djævel  i  Kiel.)  dog  endnu  tilbage 
med  sit  Krav  paa  Tronen.  Da  nu  Kejserinde  Elisabeth 
ikke  selv  ønskede  at  stifte  Familie,  og  det  ogsaa  for 
hende  kunde  være  et  Værn  imod  (.Brunsvigerne.) ,  som 
hun  næ-rede  en  hemmelig  Frygt  for,  og  som   aldrig  tabte 

sig,  saa  besluttede  hun  som  den  bedste  Løsning  paa  det 
hele  at  adoptere  sin  Søstersøn  Carl  Peter  Ulrik.  Kejser- 
inde Elisabeth  lod  derfor  Carl  Peter  Ulrik,  som  dengang 
var  14  Aar  gammel,  komme  til  sit  Hof  og  udnævnte  ham 
til  Storfyrste  og  Tronfølger,  efter  at  han  var  gaaet  over 
til  den  græsk-katholske  Religion.  Storfyrst  Peter  (Feodo- 
rovitsch),  som  han  nu  hed,  var  bleven  temmelig  forsømt 
i  sin  Opdragelse.  Hans  Moder ,  Kejserinde  Elisabeths 
ældre  Søster,  døde  nogle  faa  Uger  efter  Barnets  Fødsel, 
og  Faderen  døde,  da  Sønnen  kun  var  11  Aar  gammel. 
Kejserinde  Elisabeth  satte  sin  Overhofmarskalk  Brummer 
til  at  være  den  unge  Storfyrst  Peters  Opdrager;  der  blev 
sagt  om  Brummer,  »at  han  forstod  sig  godt  paa  at  dres- 
sere Heste,  men  ikke  paa  at  opdrage  Mennesker-).  Peter 
kom  snart  til  at  hade  denne  strenge  Lærer,  og  det  kom 
stundom  til  voldsomme  Optrin  imellem  dem ,  saa  Peter 
endog  vilde  forsvare  sig  med  Kaarden.  Peter  lærte  ikke 
ret  meget,  dels  havde  han  ringe  Evner,  og  dels  ringe  Lyst 
til  boglig  Studium;  udover  at  interessere  sig  for  at  ekser- 
cere med  Soldaterne  og  ekse  sine  Kammertjenere  kom 
han  aldrig.  Han  var  ikke  saa  ganske  efter  Kejserinde 
Elisabeths  Hoved  hverken  ligestraks  eller  senere,  saa  man 
finder  i  hendes  Dagbog  saadanne  Udtalelser  som:  »min 
fordømte  Søstersøn  har  voldt  mig  stor  Ærgrelse« ;  en 
anden  Gang:  «min  Søstersøn  er  en  Dumrian.  Gid  Fanden 
havde  ham»,  som  klart  belyser  det  sande  Forhold  imellem 
de  to.  Var  end  Storfyrst  Peter  ikke  ganske  efter  Tantens 
Hoved,  saa  haabede  hun  dog,  at  han  skulde  bedre  sig  med 
Tiden,  især  saafremt  hun  kunde  skaffe  ham  en  fornuftig 
Gemalinde,  som  kunde  have  en  heldig  Indflydelse  paa  ham. 
Kejserinde  Elisabeth  var  derfor  i  god  Tid  ude  om  den 
Sag  og  raadførte  sig  med  sin  den  Gang  gode  Ven  Fre- 
derik den  2den  af  Preussen.  Frederik  den  2den,  som 
først  tænkte  paa,  hvad  hans  eget  Ønske  var,  raadede 
Kejserinde  Elisabeth  til  at  vælge  en  Prinsesse  af  et  lille 
Fyrstehus,  thi  saa  vilde  paagældende  altid  være  Kejser- 
inden taknemlig  for  den  høje  Stilling.    Frederik  den  2den 

af  Preussen  kunde  goclt  selv  have  faaet  sin  Søster  Louise 
Ulrikke  valgt  til  Storfyrst  Peters  Brud,  men  han  vilde  ikke 
udsætte  sin  Søster  for  en  mulig  Paladsrevolution  i  St.  Pe- 
tersborg, hvad  før  var  sket,  men  hellere  vælge  den  for  hende 
sikre  Stilling  som  Dronning  af  Sverrig,  og  kort  efter  fik 
han  hende  ogsaa  gift  med  Kong  Adolf  Frederik  i  dette  Land. 
Det  var  jo  ikke  vanskeligt  for  Kejserinden  at  faa  en  Ge- 
malinde til  Nevøen,  da  der  var  flere  Tilbud.  Den  engelske 
Gesandt  i  St.  Petersborg  havde  bragt  en  af  den  engelske 
Kong  Georg  den  2dens  Døttre  i  Forslag,  ogsaa  var  der 
Tale  baade  om  en  sachsisk  og  en  østerrigsk  Prinsesse, 
men  der  var  det  imod  dem  at  indvende,  at  den  russiske 
Gejstlighed  mente,  at  en  romersk-katholsk  Prinsesse  var 
farligere  for  den  græsk-katholske  Kirke  end  en  protestan- 
tisk Prinsesse.  Enden  paa  alle  disse  Overvejelser  blev,  at 
Frederik  den  2dens  Forslag  gik  igennem,  og  at  Loddet 
faldt  paa  Sophia  Augusta  af  Anhalt-Zerbst.  Hun  var 
født  i  Stettin  1729  og  var  altsaa  et  Aar  yngre  end  Stor- 
fyrst Peter.  Hendes  Fader  stod  som  Feltmarskalk  i  preus- 
sisk Tjeneste.  Frederik  af  Preussen  var  glad  over  Partiet, 
han  skrev:  »En  Storfyrstinde  (Kejserinde),  som  er  født  og 
opdragen  paa  preussisk  Grund,  og  som  skylder  Kongen  af 
Preussen  sin  Lykke,  vil  ikke  uden  Utaknemlighed  mod- 
arbejde ham-). 

Da  ovennævnte  unge  Prinsesse  Sophia  Augusta  senere 
i  Rusland  gik  over  til  den  græske  Kirke,  fik  hun  Navnet 
Catharina. 

Prinsesse  Catharina  havde  som  Barn  set  sin  tilkom- 
mende Gemal  Storfyrst  Peter,  idet  de,  der  dengang  vare 
henholdsvis  11  og  10  Aar  gamle,  havde  været  en  Dag 
sammen  i  Eutin.  Det  var  noget  over  4  Aar  siden,  men 
Catharina  kunde  godt  erindre,  at  Storfyrst  Peter,  som  da 
hed  Carl  Peter  Ulrik,  ikke  var  omtalt  som  nogen  rar 
Dreng;  han  var  stivsindet,  opfarende  og  tilbøjelig  til  at 
drikke  for  megen  Vin.  Det  var  saaledes  alt  andet  end 
indbydende  for  hende  at  faa  ham  til  Gemal;  men  der  var 
dog  intet,   der  tydede  paa,   at  hun   var  ængstelig  for  at 

slaa  til,  da  Forslaget  blev  gjort  den  15aarige  Pige,  og 
hun  derpaa  snart  efter  forlod  sit  Hjem  i  Zerbst  for  at 
blive  Storfyrst  Peters  Brud  under  de  store  Forhold  i  det 
for  hende  fremmede  Land.  Moderen,  Fyrstinde  Johanne 
Elisabeth  af  Anhalt-Zerbst,  skulde  følge  Datteren  til  Rus- 
land; hun  gjorde  det  saameget  hellere,  som  hun  ej  heller 
havde  Spor  af  Betænkelighed  ved  Partiet,  men  var  lige- 
som Datteren  straks  rede  til  at  bryde  op  til  Kusland,  da 
Kejserinde  Elisabeth  havde  udtalt  £)nsket  derom.  Catha- 
rinas Fader  Christian  August  blev  hjemme,  dets  fordi 
ingen  havde  bedt  ham  om  at  følge  med,  og  dels  fordi  hans 
Gemalinde,  der  var  vant  at  til  forestaa  Sagerne  hjemme  og 
havde  bedre  Talegaver  end  han,  nok  mente  at  kunne  klare 
sig  uden  mandlig  Ledsagelse. 

Kejserinde  Elisabeth  sendte  de  fornødne  Rejsepenge, 
og  da  Catharina  kom  til  Riga,  forsynedes  hun  rigeligt  med 
alt  ønskeligt  Udstyr  af  Klæder  etc. ,  som  heldigt  var,  thi 
hun  havde  kun  et  saare  rmge  Udstyr  hjemmefra,  nemlig 
3 — 4  Dragter  og  det  øvrige  i  Forhold  dertil ,  som  lidet 
forslog  ved  det  store  Hof,  hun  nu  stundede  til.  I  Riga 
blev  den  vordende  Storfyrstinde  modtaget  med  alle  Æres- 
bevisninger af  Garnisonen ,  og  der  blev  saluteret  med  Ka- 
noner, medens  den  arme  Prins  Anton  Ulrik  og  Familie 
samtidigt  sad  som  Fanger  i  samme  By  ængsteligt  afven- 
tende, hvad  Kejserinde  Elisabeth  vilde  gjere  med  dem. 
Saaledes  som  Catharina  og  hendes  Moder  bleve  modtagne 
i  Riga,  saaledes  skete  det  ogsaa  i  alle  betydeligere  Byer 
paa  Vejen  til  Moskva,  hvor  Kejserinden  residerede.  Kej- 
serinde Elisabeth  tog  imod  Catharina  og  hendes  Moder 
med  stor  Naade  og  Elskværdighed,  dog  ikke  ganske  uden 
Mistro;  men  Catharina  var  besluttet  paa  at  overvinde 
alle  Vanskeligheder  og  at  bruge  ethvert  Middel  for  at 
holde  sig  i  Stillingen.  Der  var  kold  Beregning  og  roligt 
Overlæg  i  alt,  hvad  hun  foretog  sig,  hun  betroede  sig  ikke 
til  nogen,  men  fandt  selv  Raad  og  .Udveje  i  alle  vanske- 
lige Tilfælde.  Catharina  gjorde  sig  al  tænkelig  Umage 
for  at  vinde  Kejserinden  for  sig,  og  det  lykkedes  saa  godt, 

som  det  vel  var  muligt  overfor  den  mistroiske  og  vanske- 
lige Selvherskerinde,  som  grumme  gjerne  vilde  smigres, 
hvilket  Catharina  snart  kom  efter  at  gore  i  en  for  Kejser- 
inden tiltalende  Form. 

Storfyrst  Peter  lagde  ingen  synderlig  Glæde  for  Dagen 
ved  Catharinas  Ankomst,  det  var  jo  egentlig  ogsaa  Kej- 
serinden og  ikke  ham ,  der  havde  valgt  den  Brud.  Stor- 
fyrst Peter  havde  et  meget  bljødt  Hjerte;  snart  var  det 
den  ene  snart  den  anden  Hofdame,  han  sværmede  for,  og 
han  troede  om  sig  selv,  at  han  var  en  stor  Hjerteknuser. 
I  det  farste  Møde  imellem  Storfyrst  Peter  og  Catharina 
i  Rusland  sagde  han  til  hende:  «at  han  var  glad  ved  at 
kunne  tale  familiært  med  hende,  thi  han  vilde  fortælle 
hende,  at  han  elskede  Frøken  Lopuchin  ved  Hoffet  og 
vilde  ægte  hende,  men  hans  Tante  Kejserinden  vilde  have, 
at  han  skulde  ægte  hende  (Catharina),  som  det  var  be- 
stemt". Man  faar  heraf  et  godt  Indblik  i,  hvad  Storfyrst 
Peter  har  været  for  en  holdningsløs  Person.  Catharina  skriver 
ogsaa  i  sin  Dagbog:  ejeg  hørte  paa  denne  familiære  Med- 
delelse med  Rødme,  og  forbavsedes  over  hans  Uforsigtighed 
og  Mangel  paa  Dømmekraft  over  mange  Forhold)). 

Catharina,  der  havde  sat  sig  for  at  lære  det  russiske 
Sprog  tilbunds ,  stod  derfor  meget  tidligt  op  hver  'Morgen 
for  at  lære  sit  russiske  Pensum  og  blev  snart  ligesaa  dygtig 
i  det  Sprog  som  en  Indfødt.  Kort  efter  hendes  Ankomst 
til  Rusland  blev  hun  meget  syg,  hendes  Moder  vilde  lade 
hente  en  luthersk  Præst,  men  Catharina  erklærede,  at  hun 
vilde  have  en  russisk  Religionslærer.  Catharinas  Holdning 
ved  denne  Lejlighed  indbragte  hende  baade  Kejserinde 
Elisabeths  og  det  hele  Hofs  Ros.  Catharinas.  Stilling  var 
imidlertid  ikke  let,  thi  Forholdene  ved  Hoffet  vare  ikke 
behagelige,  og  Kejserindens  Yndest  og  Bevaagenhed  var 
ikke  altid  at  bygge  paa.  Catharinas  Moder,  Hertuginde 
Johanne  havde  fulgt  sin  Datter  til  Rusland  for  i  Begyn- 
delsen at  støtte  og  vejlede  denne;  men  Moderen  var  ikke 
saa  klog  og  forsigtig  som  Datteren,  foruden  at  hun  over- 
vurderede sin  Betydning  og  vilde  spinde  Rænker  imod  den 

daværende  mægtige  Minister  Bestushef,  hvorover  det  des- 
aarsag  kom  til  varmt  Ordskifte  imellem  Kejserinden  og 
Catharinas  Moder.  Kejserindens  Livlæge  og  Fortrolige 
L'Estocq  udlod  sig  en  Dag,  da  Storfyrst  Peter  var  til 
Stede,  med,  at  Kejserinden  miiligen  saa  sig  nødsaget  til 
at  sende  Catharina  og  hendes  Moder  tilbage  til  Tyskland; 
en  Trusel,  som  Storfyrst  Peter  tog  sig  meget  let,  ja  i  sit 
Hjerte  syntes  godt  om.  Catharina  derimod  blev  noget 
hed  om  ørerne  derved  og  skrev  i  sin  Dagbog  samme 
Aften:  ejeg  saa  tydeligt,  at  Storfyrsten  uden  Beklagelse 
vilde  lade  mig  rejse.  Hvad  mig  angaar,  saa  er  hans 
Tænkemaade  i  det  Stykke  mig  temmeligt  ligegyldig,  men 
Ruslands  Krone  er  mig  dog  ikke  ligegyldig.-) 

Da  man  ikke  troede ,  at  Catharinas  Moder  havde 
nogen  heldig  Indflydelse  paa  Datteren,  vilde  Kejserinden 
have,  at  Fyrstinden  skulde  rejse  hjem  til  Anhalt-Zerbst 
igen,  naar  først  Datterens  Bryllup  havde  fundet  Sted. 
Storfyrst  Peter  havde  ikke  noget  derimod,  thi  han  befandt 
sig  ikke  vel  i  Svigermoderens  Selskab.  Denne  kunde 
ligesaa  godt  som  Catharina  se  Storfyrst  Peters  Mangler 
og  Særheder,  paatalte  dem,  og  søgte  at  rette  ham,  medens 
Datteren  holdt  sine  Bemærkninger  ved  sig  selv,  idet  hun 
sagtens  tænkte:  med  Tid  kommer  Raad. 

Uagtet  Lægerne  havde  raadet  Kejserinde  Elisabeth  til 
at  opsætte  Storfyrst  Peters  Bryllup  et  Aar  formedelst  hans 
Puerilitet  og  Umodenhed ,  saa  vilde  hun  dog  have  Bryl- 
luppet fra  Haanden  for  at  blive  Catharinas  Moder  kvit, 
da  der  var  givet  denne  Løfte  om  at  maatte  blive  Datte- 
rens Bryllup  over  i  Rusland.  Catharina  vilde  naturligvis 
ogsaa  gerne  have  haft  sin  Fader  indbudt  til  Brylluppet, 
men  det  fandt  Kejserinden  ikke  behøvedes  eller  var  nød- 
vendigt, da  Festen  godt  kunde  gaa  sin  Gang  uden  ham. 
Baade  Moder  og  Datter  vare  ilde  berørte  ved,  at  der  ingen 
Indbydelse  kom  til  Familiefaderen,  der  vistnok  i  Anhalt- 
Zerbst  sad  og  ventede  derpaa,  men  derved  var  jo  ikke 
noget  at  gjore.  Fyrstinde  Johanne  Elisabeth  skrev  hjem 
til  sin  Gemal:     »Fordi  ((Brunsvigerne')  havde  anstiftet  saa 

meget  ondt,  vare  udenlandske  Prinser  nu  næsten  frygtede 
i  Rusland.') 

Den  skikkelige,  fredsæle  Anton  Ulrik  tænkte  i  sit 
trange  Fængsel  næppe  paa,  at  der  tillagdes  ham  saa  stor 
en  Rolle  i  andre  Menneskers  Udtalelse. 

Storfyrst  Peters  og  Catharinas  Bryllup  fandt  i  Følge 
Kejserindens  Befaling  Sted  den  25de  August  1745  med  stor 
Pragt  efter  det  Ceremoniel,  som  der  brugtes  i  Versailles 
ved  lignende  Lejligheder.  Enhver  kunde  indse,  at  det 
Ægteskab  maatte  blive  saa  ulykkeligt  som  vel  muligt, 
saalidet  passede  Parret  sammen. 

Kejserinde  Elisabeth  holdt  baade  Storfyrst  Peter  og 
Catharina  i  stramme  Tøjler,  idet  de  havde  at  holde  sig 
fra  alt,  hvad  der  hed  Indblik  i  Regeringssagerne.  Derimod 
holdt  hun  for  sit  eget  Vedkommende  Spejdere,  der  skulde 
efterspore  alt,  hvad  det  unge  Par  tog  sig  til.  Da  Kejser- 
inden lik  at  høre  om  Peters  aandløse  Beskæftigelser,  fik 
han  en  Instruks  om,  hvorledes  han  skulde  inddele  sin  Tid 
og  tage  sig  noget  nyttigt  for.  Catharina,  der  ellers  brugte 
sin  Tid  vel  ved  at  læse,  skrive  og  uddanne  sig,  fik  dog 
ogsaa  specielle  Tilhold.  Da  Catharina  saaledes  for  ofte 
skrev  til  sine  Forældre,  blev  det  hende  betydet  af  Kejser- 
inden, at  det  ikke  var  passende  for  en  Storfyrstinde  at 
skrive  andre  Breve  end  dem ,  der  gik  igennem  Udenrigs- 
ministeriet. Af  og  til  med  passende  lange  Mellemrum  lod 
nu  Catharina  igennem  Udenrigsministeriet  afsende  tørre, 
kortfattede  Breve  til  sin  Moder,  at  alt  stod  vel  til,  og  at 
den  ophøjede  Kejserinde  befandt  sig  vel,  bad  at  hilse  o.  s.  v., 
men  samtidigt  formaaede  Catharina  den  danske  Gesandt 
i  St.  Petersborg  Grev  v.  Osten  til  at  besørge  hendes  læn- 
gere private  Skrivelser  til  Hjemmet. 

I  Aaret  1747  døde  Catharinas  Fader  Fyrst  Christian 
August  af  Anhalt-Zerbst;  hun  skriver  i  sin  Dagbog:  « Efter- 
retningen derom  forvoldte  mig  dyb  Smerte.  Man  lod  mig 
græde  i  8  Dage,  saameget  jeg  vilde,  da  erklæ-rede  den 
styrende  Hofdame,  at  nu  var  der  grædt  nok,  idet  Kejser- 
inden befalede  mig  at  høre  op   med  min  Graad;  thi  det 

var  ikke  passende  at  græde  mere,  da  min  Fader  ikke 
havde  været  nogen  Konge •>.  Catharinas  Moder,  som  var 
bleven  PJnke,  flyttede  i  Aaret  1758  til  Paris,  hvor  hun 
djøde  i  kummerlige  Forhold  1760,  forinden  Catharina  var 
naaet  op  paa  den  russiske  Trone,  som  havde  været  begges 
ønskers  Maal. 

I  Aaret  1754  fødte  Catharina  en  Søn.  Kejserinde 
Elisabeth  blev  meget  glad  over,  at  der  var  født  en  Tron- 
arving til  Rusland.  I  den  Anledning  lod  hun  udbetale 
100,000  Rubler  til  Catharina,  men  bortførte  samtidigt  det 
nyfødte  Barn  og  lod  det  bringe  til  et  Værelse,  som  stødte 
umiddelbart  op  til  hendes  egne.  Catharina  maatte  finde 
sig  i  sin  Ensomhed  og  fik  først  Barnet  at  se,  efter  at  hun 
selv  var  kommen  oven  Senge  igen.  Da  blev  Barnet  baaret 
ind  til  Moderen,  for  at  hun  kunde  se  det,  men  straks 
efter  bragtes  det  tilbage  til  Kejserinden,  som  alene  vilde 
være  daglig  Forsorg  for  Barnet,  medens  Moderen  kun  een 
Gang  om  Ugen  fik  Lov  at  se  til  det. 

Det  var  en  stor  Skuffelse  for  Catharina  saaledes  at 
blive  skilt  fra  det  Barn,  som  kunde  have  været  til  stor 
Glæde,  Trøst  og  Adspredelse  for  hende;  men  det  hjalp  jo 
ikke,  hvad  hun  følte.  Det  var  blot  Kejserinden,  der 
havde  at  befale,  medens  Catharina  maatte  bære  sit  Savn 
alene. 

Den  5te  Januar  1762  døde  Kejserinde  Elisabeth  af 
Rusland  53  Aar  gammel.  Storfyrst  Peter  blev  straks  ud- 
raabt  til  Kejser  under  Navn  af  Kejser  Peter  den  Tredje. 
Forholdet  imellem  Kejser  Peter  og  hans  Gemalinde  Catha- 
rina var  af  den  Natur,  at  han  gerne  havde  set.  at  hun  ikke 
var  bleven  Kejserinde  samtidigt,  thi  han  havde  sin  Elisa- 
beth Voronzof,  medens  Catharina  kun  var  ham  til  Besvær. 
Da  Kejserparret  flyttede  ind  i  Vinterpaladset,  blev  der  da 
ogsaa  anvist  Kejserinde  Catharina  Bolig  i  den  yderste 
Ende  af  Slottet,  medens  Elisabeth  Voronzofs  Værelsei- 
vare  i  Kejser  Peters  Nærhed  i  Beletagen.  Med  Hensyn 
til  Folks  Omdømme  skrev  en  Gesandt:  »-Kejserinde  Ca- 
tharina  har   Sjælsmod   og  Forstand,    samt  a^res  og  agtes 

ligesaa  højt,  som  man  foragter  Kejser  Peter. i-  Denne 
undlod  ikke  at  saare  og  ydmyge  sin  Gemalinde,  hvor 
han  kunde;  jo  mere  han  forfulgte  hende,  des  højere  steg 
hun,  og  sank  han  i  deres  Omgivelsers  Omdømme.  Et 
Brud  maatte  komme,  og  Peter  havde  imod  sin  Villie  gjort 
alt  for  at  lette  Catharina  Sejren  den  Dag,  da  Styrkeprøven 
fandt  Sted. 

Medens  Kejser  Peter  den  3dje  endnu  var  Storfyrste, 
havde  han  havt  Lyst  til  at  aflægge  et  Besøg  i  Fæstningen 
Schlusselburg  for  at  se  den  forhenværende  Kejser  Ivan, 
som  hensmægtede  i  Fængslet  der.  Kejserinde  Elisabeth 
vilde  ikke  tillade  sin  Nevø  at  tilfredsstille  denne  sin  Nys- 
gerrighed og  lod  derfor  Kommandanten  i  Schlusselburg 
tilstille  følgende  Befaling:  «I  Deres  Instruktion  har  De 
Ordre  til  ikke  at  indlade  nogen  i  Fæstningen,  ikke  en- 
gang en  General,  om  han  maatte  forlange  det.  Det  bliver 
herved  indskærpet  Dem,  at  selv  en  Feltmarskalk  eller  lig- 
nende højtstillet  Person  maa  ikke  gives  Adgang,  om  de 
maatte  komme.  Ligesaa  lidt  tør  Hr.  Karnovitsch  i 
Hs.  Kejserlige  Højhed  Storfyrst  Peters  Tjeneste  betræde 
Fæstningen.  Man  skal  betyde  ham,  at  uden  speciel  Til- 
ladelse fra  det  hemmelige  Kancelli  maa  ingen  blive  ind- 
ladt-). Hvorefter  alle  havde  sig  at  rette;  og  Storfyrst 
Peter  vel  ogsaa,  da  den  hele  Dagsbefaling  var  møntet 
paa  ham.  Nu  var  imidlertid  Elisabeth  død  i  Januar  1762, 
og  Kejser  Peter  den  Bdje  kunde  faa  sit  ønske  opfyldt 
at  faa  Ivan  at  se,  hvad  der  var  nægtet  ham  som  Stor- 
fyrste. Vist  er  det,  at  Kejser  Peter  den  3dje  ikke  nærede 
den  Spøgelsefrygt  for  den  fangne  Ivan,  som  den  afdøde 
Kejserinde  Elisabeth  havde  gjort;  og  han  tænkte  endog 
paa  at  udløse  ham  af  Fængslet,  i  hvert  Tilfælde  at  lette 
dette  for  ham.  Da  Kejser  Peter  den  3dje  ved  sin  Tron- 
bestigelse havde  benaadet  flere,  som  Kejserinde  Elisabeth 
tidligere  havde  kastet  i  Fængsel  eller  sendt  til  Sibirien, 
var  der  jo  ogsaa  noget  Haab  for  den  ulykkelige  Ivan,  som 
sad  fængslet  ikke  ret  langt  borte  fra  St.  Petersbrog.  I 
hvert  Fald  vilde  Peter   den  3dje  se  og  tale  med  den  for- 

henværende  Kejser  Ivan  i  Scliliisselbiirg,  lorinden  han  tog 
Bestemmelse  derom.  Ifald  Besøget  faldt  heldigt  ud  for 
Ivan,  og  han  muligen  blev  løsladt,  saa  var  det  næste 
Skridt,  der  kunde  ventes,  at  den  stakkels  Prins  Anton 
Ulrik  og  4  Børn  i  Cholmogory  ogsaa  vilde  faa  deres 
Frihed.  Udsigterne  vare  saameget  desto  lysere,  da  Kejser 
Peter  den  3dje  ved  sin  Tronbestigelse  straks  havde  frigivet 
Juliane  v.  Mengden  i  Ranenburg,  hvor  denne  Anna  Leopol- 
do  vnas  trofaste  Veninde  havde  hensmægtet  i  et  drøjt 
Fængsel  i  mange  Aar. 

Forinden  Peter  den  3dje  tog  nogen  Beslutning  med 
den  fangne  Prins  Ivan,  vilde  han  først  personligt  besøge 
ham  i  selve  Fængslet  i  Fæstningen  Schliisselburg. 

Den  22de  Marts  1762,  aarle  om  Morgenen,  rejste  Kejser 
Peter  den  r3dje  i  al  Hemmelighed  fra  St.  Petersborg,  kun 
ledsaget  af  nogle  faa  Officerer  samt  Politidirektør  Korff, 
hvilken  sidste  kendte  « Brunsvigerne »  fra  tidligere  Dage, 
da  han  havde  været  deres  humane  Vogter  i  Ranenburg, 
og  personligt  havde  ført  dem  derfra  til  Cholmogory 
i  1744.  Der  var  lejet  et  Køretøj  af  en  Vognmand  til  at 
befordre  Kejseren  og  hans  Ofiicerer ,  og  Afrejsen  tra 
St.  Petersborg  gik  saa  hemmeligt  for  sig,  at  Kejser  Peters 
Onkel  Hertug  Georg  Ludvig,  som  ellers  vidste  god  Besked 
med,  hvad  der  foregik  i  Vinterpaladset,  blev  meget  over- 
rasket, da  han  om  Middagen  fik  at  vide,  at  Kejseren  var 
rejst  om  Morgenen,  og  ingen  vidste,  hvor  Hs.  Majestæt 
var  taget  hen.  Kejseren,  der  udgav  sig  for  Officer  og 
ligestillet  med  sit  Følge,  havde  taget  en  kejserlig  Haand- 
skrivelse  med  fra  sig  selv  til  Kommandanten  i  Schliissel- 
burg, hvori  var  en  Befaling  til  at  vise  Rejseselskabet  om- 
kring i  Fæstningen.  Kejser  Peter  gik  altsaa  med  sit 
Følge  uhindret  ind  til  Prins  Ivan  i  den  Kassemat,  hvori 
han  sad  indespærret.  Værelset  eller  Rummet  var  temmelig 
rummeligt  og  forsynet  med  faa  Møbler  af  ringeste  Art. 
Der  var  kun  et  Fag  Vinduer  med  4  Ruder  i,  Lysaabningen 
i  den  tykke  Mur,  hvori  Vinduet  sad,  udvidede  sig  ud  imod 
Fængselsgaarden.     Udenfor,  noget  borte  fra  Vinduet,  stod 

der  en  Brændestabel,  som  forhindrede  den  frie  Udsigt  til 
Gaarden  fra  •  Ivans  Fængsel.  Ivans  Sengeleje  var  af  en 
simpel  Beskaffenhed,  hans  Klæder  ligesaa,  men  dog  hele 
og  rene,  thi  han  var  proper  med  sin  Person  og  sit  Tøj. 
Kejser  Peter  og  hans  Ledsagere  medbragte  Foræringer  til 
Fangen,  blandt  andre  Sager  et  Ur  og  en  Slobrok  af  Silke; 
denne  anbragte  Ivan  straks  under  Hovedpuden  i  sin  Seng 
for  at  gemme  det  noble  Klædningsstykke  til  næste  Hr)j- 
tidsfest  i  Kirkeaaret.  Ivans  Skæg  var  temmelig  stort, 
han  var  stolt  deraf  og  plejede  det  omhyggeligt;  hans  Hud 
var  skær  og  lys.  —  Da  Ivan  første  Gang  paa  det  Sporgs- 
maal:  «hvem  er  De»?  gav  til  Svar,  at  han  var  Kejser 
Ivan,  spurgte  man  ham  videre,  hvorledes  han  kunde  ind- 
bilde sig  at  være  Prins,  ja  Kejser,  og  hvoraf  han  vidste 
sligt,  hvorpaa  han  gav  til  Svar,  at  det  vidste  han  fra  sine 
Forældre  og  Soldaterne.  Man  vedblev  at  spørge  ham :  hvad 
han  vidste  om  sine  Forældre.  Han  svarede,  at  han  endnu 
godt  kunde  erindre  sig  dem,  men  klagede  over,  at  af  de 
Officerer,  som  havde  haft  Vagt  hos  ham  og  hans  Forældre, 
havde  der  kun  været  en  eneste,  der  havde  bevist  dem 
Godhed.  Ved  denne  Udtalelse  bankede  Hjertet  paa  den 
hosstaaende  General  Korff,  der  var  denne  Officer,  og  lian 
kunde  ikke  afholde  sig  fra  at  sparge  Ivan,  om  han  endnu 
kendte  denne  Officer?  Nej  I  svarede  Ivan,  jeg  kender  ham 
ikke  mere,  men  hans  Navn  har  jeg  godt  beholdt,  det  var 
Korff.  Rørt  trykkede  Kejseren  den  hosstaaende  Vens 
Haand:  men  der  blev  dog  ikke  yderligere  vekslet  Samtale 
med  Ivan  om  dette  Emne.  Ved  yderligere  at  udspørge 
Fangen  fik  de  ogsaa  at  vide,  at  han  havde  hort  om  Stor- 
fyrst Peter  og  dennes  Gemalinde,  og  efterdi  han  forsik- 
rede, at  han  endnu  ventede  at  komme  paa  Tronen,  saa 
blev  der  spurgt  ham,  hvad  han  i  saa  Tilfælde  vilde  gøre 
med  Storfyrsten  og  Storfyrstinden.  Ivan  svarede,  at  han 
vilde  lade  dem  henrette.  Dette  Svar  huede  ikke  Kejser 
Peter,  han  blev  lidt  fortrydelig  over  denne  Udgang  paa 
Samtalen,  afbrød  den  og  gik  bort,  men  forinden  blev  der 
dog    spurgt    Fangen  ,    om     han    ellers    ikke    havde    noget 

Ønske,  han  vilde  udbede  sig,  hvortil  han  svarede,  at  han 
ønskede  frisk  Luft,  thi  han  mindedes,  hvor  behageligt 
det  var,  da  engang  en  af  Ruderne  i  Vinduet  var  slaaet 
itu  og  Luften  strømmede  ind.  Kejserinde  Elisabeth  havde 
i  sin  Tid  givet  den  strenge  Befaling,  1)  at  Fangen  (Ivan) 
aldrig  skulde  bringes  ud  i  frisk  Luft,  2)  at  der  aldrig 
maatte  tales  med  ham  og  3)  at  al  Undervisning  skulde 
unddrages  ham.  Efter  denne  Samtale,  som  Kejser  Peter 
saaledes  havde  haft  med  Fangen  i  Schlllsselburg ,  er  han 
vistnok  straks  bleven  paa  det  rene  med,  at  det  dog  ikke 
var  værd  at  lade  denne  slippe  ud  af  Fængslet,  men  derimod 
blot  at  formilde  og  forbedre  dette  for  ham.  Forinden  sin  Af- 
rejse befalede  Kejser  Peter  derfor,  at  der  skulde  indenfor 
Fæstningens  Mure  bygges  et  nyt  Hus  med  formaals- 
tj enlig  Indretning,  saaledes  at  Ivan  kunde  faa  bedre  Be- 
boelse og  mere  Frihed.  Ligeledes  vilde  Kejseren  have,  at 
Ivan  skulde  vænnes  noget  mere  til  frisk  Luft  og  helst 
baade  lære  at  læse  og  skriye,  derimod  maatte  der  ikke 
meddeles  ham  noget  om  hans  Herkomst;  selv  om  han 
spurgte  derom ,  skulde  der  ikke  gives  ham  Svar  derpaa  af 
hans  Vogtere.  Der  blev  i  samme  Uge  taget  fat  paa  det 
Hus,  som  Kejsei"  Peter  havde  befalet  opført  for  dertil  at 
overføre  Ivan,  naar  det  blev  færdigt:  dette  naaedes  imid- 
lertid ikke  i  den  korte  Tid,  Kejser  Peter  regerede.  Da 
han  døde.  blev  Ivan  glemt  og  unddraget  de  forbedrede 
Kaar,  som  der  var  tiltænl^t  ham.  Kejserinden  Catharina 
den  2den  paastod  senere,  at  Kejser  Peter  den  3djes  Fore- 
givende om  det  paatænkte  bedre  Fængsel  for  Ivan  blot  var 
en  Udflugt,  da  han  alene  havde  ladet  bygge  det  Hus  for 
deri  at  holde  hende  fængslet. 

Det  maa  dog  vist  været  løbet  Kejser  Peter  rundt  i 
Hovedet,  hvad  Ivan  i  sin.  Ufornuft  havde  sagt  til  ham, 
thi  to  Dage  efter  skrev  Kejseren  til  Kommandanten  i 
Schliisselburg:  ((Da  den  Fangne  efter  det  i  forgaars  sted- 
fundne Besøg  let  kan  komme  med  al  Slags  nye  Indfald 
og  fremføre  mere  Vrøvl,  saa  skal  De  mere  end  hidtil  passe 
paa  Fangens  Udtalelser  og  ved  nye  eller  usædvanlige  Ud- 

brud  give  mig  Underretning  derom.     Meddelelserne  skulle 
sendes  direkte  til  mig.y>     Peter. 

Hvor  ulykkeligt  saadan  en  hel  eller  halvgal  Fange 
som  den  stakkels  Prins  Ivan  var  stillet,  naar  han  var  saa 
uheldig  ikke  at  have  en  human  og  medfølende  Komman- 
dant i  Schliisselburg,  kan  man  se  af  en  Instruks  til  den 
nye  Kommandant,  der  sendtes  ved  Kejser  Peters  Tron- 
bestigelse; den  lyder:  »naar  Fangen  opfører  sig  paa  en 
utilbørlig  Maade,  eller  sætter  sig  op  imod  Deres  Anord- 
ninger, eller  fører  usømmelig  Tale,  saa  skal  man  lægge 
ham  i  Lænker,  indtil  han  bliver  tam:  hjælper  det  ikke, 
skal  man  efter  Deres  Skøn  meddele  ham  Slag  af  Stok 
eller  Svøbe.  >• 

Kejser  Peter  den  odje  kom  ikke  til  at  regere  ret 
længe,  da  han  snart  gjorde  sig  umulig.  Han  oprørte  den 
russiske  Nation  ved  sin  Forgudelse  af  Frederik  den  anden 
af  Preussen,  især  da  han  pønsede  paa  at  faa  tysk  Soldater- 
væsen indført  og  tyske  Anførere  anbragte  i  den  russiske 
Armé.  Som  gottorpsk  Prins  født  i  Kiel,  gjorde  Kejser 
Peter  Fordring  paa  Slesvig,  og  da  han  fik  et  Afslag,  fnøs 
han  af  Harme  og  svor  paa ,  at  han  ikke  skulde  hvile, 
førend  det  danske  Kongehus  var  jaget  til  Trankebar,  samt 
udrustede  dernæst  en  stor  Armé  imod  Danmark  og  vilde 
helst  selv  med  som  Overgeneral.  Det  kostede  Danmark 
mange  Penge,  thi  den  danske  Konge  maatte  samle  en 
Hær  paa  c.  70,000  Mand  for  dog  at  være  forberedt,  om  det 
skulde  gaa  løs,  som  Peter  truede  med.  Peter  den  3djes 
Brutalitet,  Lidenskabelighed  og  Hensynsløshed  i  det  daglige 
Liv  i  St.  Petersborg  overskred  alle  Grænser,  saa  der  var 
ikke  mange  Kussere,  der  ikke  ønskede  Regentskifte.  Det 
er  udenfor  al  Tvivl ,  at  Kejserinde  Catharinas  Frihed 
svævede  i  Fare,  thi  Kejser  Peter  pønsede  paa  ondt  imod 
hende.  Et  Vidne  fra  den  Tid  udtalte,  at  Kejser  Peter 
omgikkes  med  den  Tanke  at  forstøde  sin  Gemalinde  Ca- 
tharina, erklære  hendes  Sen  Storfyrst  Paul  for  illigitim 
samt  derna^st  at  ophoje  Fyrstinde  Elisabeth  til  sin  Gemal- 
inde.    For  at  xærge  sig  derimod  saa  Catharina  sig   nødt 

til  at  gribe  til  Offensiven.  Ved  Hjælp  af  Brødrene  Orlof. 
der  vare  Hovedpersonerne,  og  30  a  40  andre  Officerer 
skredes  der  til  Værket.  Kejser  Peter  den  3djes  Fængsling 
blev  fastsat  til  den  Dag,  da  han  vilde  være  til  Stede  ved 
de  Troppers  Afmarsch,  der  skulde  bekæmpe  Danmark,  som 
han  havde  erklæret  Krig.  Den  28de  Juni  1762  blev 
Peter  den  3dje  gjort  til  Fange,  medens  han  opholdt  sig 
paa  Oranienbaum.  Ligesaa  raa  og  overmodig  han  var 
forhen,  ligesaa  ynkelig  og  fejg  var  han  i  Farens  Stund: 
han  lovede  at  drage  tilbage  til  Holsten,  hvor  han  var 
kommen  fra,  men  foreløbigt  maatte  han  underskrive  sin 
Frasigelse  af  Tronen,  og  indtil  videre  holdtes  han  i  For- 
varing paa  et  Landsted  Ropscha  ikke  langt  fra  Peterhof. 

Den  28de  Juni  havde  Kejserinde  Catharina  bemægtiget 
sig  Tronen ,  den  følgende  Dag  skrev  hun  fra  Slottet 
Peterhof  til  Generalmajor  Ssilin  i  Schllisselburg,  at  han 
snarest  muligt,  samme  Dag  eller  Dagen  derpaa,  skulde 
bringe  «den  ubekendte  Fange »  (Ivan)  fra  Schllisselburg  til 
Kexholm  samt  -gøre  det  bedste  Værelse  i  Schliisselburg  i 
Stand  til  nærmere  Brug.«  Aabenbart  var  det  Værelse 
bestemt  for  en  anden  høj  Fange  —  nemlig  Kejserindens 
egen  Gemal  Peter  den  3dje  —  thi  det  var  jo  ikke  ønskeligt 
at  have  de  to  Tronprætendenter  —  Peter  og  Ivan  —  i 
Forvaring  paa  en  og  selvsamme  Plet.  Generalmajor  Ssilin 
parerede  straks  Ordre  og  begav  sig  med  den  ulykkelige 
Ivan  til  Kexholm,  der  ligger  en  Dagsrejse  Nord  for  Schliis- 
selburg. Ivan  forblev  dog  ikke  ret  længe  i  Kexholm,  men 
førtes  senere  tilbage  til  Schliisselburg  igen,  idet  nemlig 
Kejser  Peter  den  3dje  i  Mellemtiden  var  bleven  dræbt  i 
sit  Fængsel.  Alexei  Orlof  var  Hovedmanden  for  det,  dog 
var  det  ikke  med  Kejserinde  Catharinas  Vidende,  idet  Orlof 
i  et  ydmygt  Brev  meddelte  Kejserinden,  hvorledes  det  af 
Nødværge  havde  tildraget  sig  i  Fængslet.  Peters  Død 
kom  hende  uventet  og  overraskende,  men  hun  tilgav  snart 
Orlof,  og  han  steg  senere  fra  den  ene  Værdighed  til  den 
anden. 

To  Dage  efter  bekendtgjorde  Catharina,    (<at  den  for- 

hen  værende  Kejser  Peter  den  3dje  var  dad  af  en  svær  og 
pludselig  Sygdom,  et  Onde,  der  ofte  havde  hjemsøgt  ham.«) 
Senatet  rettede  den  Anmodning  til  Catharina  ikke  at 
overvære  Kejserens  Begravelse  i  Newsky  Klosteret,  og  hun 
mødte  da  ej  heller.  Man  undrede  sig  over  den  Tarvelig- 
hed, hvormed  den  hele  Jordfæstelse  fandt  Sted.  Da  Ca- 
tharinas Søn  Kejser  Paul  den  1ste  en  Menneskealder 
senere  kom  paa  Ruslands  Trone,  gjorde  han  sin  Faders 
Jordefærd  om  igen,  idet  Peter  den  3djes  Lig  med  stor 
Hojtidelighed  førtes  fra  Alexander  Newsky  Kloster  til 
Vinterpaladset.  Kejser  Paul  befalede  ved  den  Lejlighed 
Alexei  Orlof,  sin  Faders  Morder,  at  bære  Ligklædet  og 
bød  ham  derpaa  at  begive  sig  paa  Rejse  i  Udlandet,  hvor 
han  forblev,  saalænge  Kejser  Paul  levede,  kom  da  tilbage 
til  Rusland,  hvor  han  døde  i  Moskva  og  led  i  sin  sidste 
Stund  meget  af  den  myrdede  Kejser  Peter  den  3djes  blo- 
dige Skygge,  som  viste  sig  for  den  døende  Synder. 

Det  var  en  særdeles  glædelig  Efterretning  for  Kong 
Frederik  den  5te  af  Danmark  at  erfare,  at  Kejser  Peter 
den  3dje  var  styrtet  og  en  Krig  med  Rusland  afværget. 
Det  var  en  Købmand  og  fræk  Smugler  Bering,  født  i 
Horsens,  der  som  sit  eget  Ilbud  bragte  Kong  Frederik 
den  5te  den  Efterretning  og  derved  lagde  Grunden  >til  sin 
senere  Fremgang  og  Lykke.  Han  blev  adlet  under  Navn 
af  Beringskjold,  var  senere  med  til  at  styrte  Struensee, 
men  var  iøvrigt  en  slet  Person,  som  den  danske  Regering 
i  mange  Aar  holdt  fangen  paa  Munkholm.  Hans  Sønner 
bade  sig  fritagne  for  at  bære  Faderens  Navn  og  antoge 
derimod  Navnet  Wedelsparre. 

Nu  var  altsaa  Catharina  bleven  regerende  Kejserinde; 
det  var  18  Aar  siden,  at  hun  var  kommen  til  Rusland, 
og  det  Maal,  som  alle  Dage  fra  den  første  Dag  af  havde 
staaet  for  hende,  nemlig  at  blive  Selvherskerinde  over 
alle  Russer,  var  naaet. 

Da  Kejserinde  Catliarina  var  bleven  eneherskende  paa 
Tronen,  tænkte  hun  vel  ogsaa  straks  over,  hvad  der  skulde 
gøres  med  den  ulykkelige  Statsfange  Ivan ;  thi  hun  vidste. 

at  i  alle  politiske  Processer  og  Uroligheder  spillede  altid 
den  forhenværende  Kejser  Ivan  en  KoUe  i  Urostiltei-nes 
Planer.  Kejserinden  har  vel  sagtens ,  ligesom  hendes 
Minister  Panin,  troet,  at  det  var  muligt  at  faa  Ivan  til  at 
blive  Munk,  og  det  var  derfor  blevet  hans  Vogtere  paalagt 
at  søge  at  overtale  ham  dertil.  Kejserinde  Catharina 
skriver:  «Angaaende  denne  Statsfange  (Navn  nævnte  man 
jo   ikke  for  ikke  at  røbe  sig)  da  er  det  min  Mening  at 

ikke  bør  slippe  os  ud  af  Hænderne  for  at  værne 

ham  imod  al  ondt;  kun  skal  man  give  ham  en  Paaklæd- 
ning  som  en  Munk  og  ombytte  hans  nuværende  Opholdssted 
med  et  ikke  altfor  nært  og  ikke  altfor  fjernt  bortliggende 
Kloster,  og  helst  et  saadant,  hvortil  der  ikke  valfartes. 
Der  skal  han  forblive  under  Opsigt  ligesom  nu.  Man  skal 
erkyndige  sig,  om  der  i  den  Muromske  Skov,  i  Kola  eller 
i  det  Novgorodske  Bispedømme  findes  et  saadant  Kloster..) 
Muligen  at  dette,  som  Catharina  skrev,  kun  var  et  fore- 
løbigt Forslag,  thi  hun  beslutter  sig  til  først  at  se  og 
tale  med  Fangen  og  dernæst  tage  en  Bestemmelse.  Det 
synes,  som  om  Kejserinden  har  benyttet  Ivans  Nærhed  til 
at  faa  Lejlighed  til  at  se  ham.  Hvad  der  ved  denne  Lej- 
lighed er  blevet  sagt,  eller  hvilke  Ledsagere  Kejserinden 
havde  med  sig,  fortælles  der  ikke  noget  om,  kun  har  man 
Kejserinde  Catharinas  flittige  Pen  at  takke  for,  at  vi  nu 
vide ,  hvilket  Indtryk  den  Visit  har  gjort  paa  hende. 
Kejserinde  Catharina  skrev  senere  om  den  Sag:  «Vi  be- 
sluttede os  dengang  (da  hun  havde  besteget  Tronen)  straks 
til  at  se  ham.  paa  det  vi,  efter  at  have  prøvet  hans  Sinds- 
evner  ,  ogsaa  kunde  forskaffe  ham  et  roligt  Liv ,  som 
stemmede  mere  med  hans  Natur  og  med  den  Opdragelse, 
han  da  havde  nydt.  Men  hvor  rorte  bleve  vi,  da  vi  fandt 
ham,  uden  at  tale  om  hans  sære,  og  andre  Folk  ufor- 
staaelige  Sprog,  berøvet  Forstanden  og  næsten  alle  menne- 
skelige Begreber.  Alle,  som  have  været  med  os,  kunne 
bevidne,  hvor  heftigen  vi  ved  dette  Syn  bleve  gennem- 
trængte af  Medynk  og  Menneskehedens  ømmeste  Følelser. 
Alle  tilsammen  have  omsider  set,  at  der  ikke  blev  os  anden 

Hjælp  tilbage  end  at  lade  ham  forblive  i  den  Vaaning, 
hvor  vi  havde  truffet  ham .  og  kim  forsyne  ham  med  alt, 
hvad  der  behøves  til  Livets  Bekvemmeligheder.  Vi  udstedte 
ogsaa  straks  vore  Befalinger  derom ,  uagtet  hans  Sanser 
ikke  mere  evnede  at  modtage  nogen  Fornemmelse  af  en 
Tilstand,  der  var  bedre  end  den  foregaaende;  som  han  da 
ikke  heller  evnede  at  forkorte  sig  Tiden  ved  Bøgers  Læs- 
ning etc.  etc. 

Følgen  af  Kejserinde  Catharinas  Besøg  blev  altsaa,  at 
Ivan  blev,  hvor  han  var,  og  ikke  kom  til  at  nyde  godt  af 
det  Hus,  Peter  den  3dje  vilde  bygge  til  ham,  og  som  da 
heller  ikke  blev  gjort  færdigt,  da  denne  var  fjernet  fra 
Tronen. 

Uagtet  enhver,  som  havde  haft  Lejlighed  til  at  se 
Prins  Ivan,  maatte  kunne  sige  sig  selv,  at  han  var  ufarlig 
for  den  offentlige  Sikkerhed,  ja  et  umuligt  Emne.  saa  var 
det  ikke  Tilfældet  overfor  den  store  Masse  i  Folket.  Der  var 
hans  Navn  som  den  forurettede  Tronprætendent  altid  godt 
nok  til  at  samle  Stemmer  om  sig.  Kundskaben  til  de 
virkelige  Forhold  var  saa  ringe,  at  Senatet  for  Alvor  fore- 
slog Kejserinden  at  gifte  sig  med  Ivan;  saa  vilde  al  Uro 
og  Usikkerhed  forsvinde,  thi  Ivan  var  en  født  Russer  og 
havde  Ret  til  Tronen,  medens  Catharina  var  en  Udlænding, 
der  muligen  ikke  havde  faaet  rigtig  Tag  paa  den  græsk- 
katholske  Religion,  som  hun  var  gaaet  over  til  etc." 

Der  var  i  Begyndelsen  af  Catharinas  Regeringstid  nok 
af  Tvivl  og  Mistanke  imod  hende,  næsten  fra  alle  Kanter. 
Den  voldsomme  Maade,  paa  hvilken  hun  havde  grebet 
Regeringens  Tøjler,  gjorde,  at  man  kunde  tiltro  hende  alt, 
endogsaa  det,  at  naar  hun  betakkede  sig  for  at  gifte  sig 
med  Ivan,  hun  da  kunde  udtænke  en  eller  anden  fin 
Intrige  for  at  blive  denne  Ulykkesfugl  kvit.  En  betroet 
Diplomat  paa  den  Tid  skriver  fra  St.  Petersborg,  da  der 
endnu  var  megen  Mistillid  i  Luften  imod  Catharina:  <.der 
bliver  af  de  bedst  underrettede  ved  Hoffet  talt  om.  at  det 
er  nødvendigt,  at  Ivan  dør.«>  Da  der  saaledes  i  Sommeren 
17G4   blev  gjort  et  Forsøg   paa  at  befri  Prins  Ivan  ud   af 

Fængslet  i  Schliisselburg ,  og  da  denne  ved  den  Lejlighed 
mistede  Livet,  var  der  mange,  der  troede,  at  Kejserinde 
Catharina  havde  en  Finger  med  i  Spillet:  dog  fremgik  det 
klart  af  Forhm-ene,  at  denne  Mistanke  imod  hende  var 
aldeles  ugrundet. 

Denne  sorgelige  Katastrofes  Historie  er  følgende:  Der 
var  en  Lieutenant  Mirovitzsh  ved  det  smolenske  Infanteri- 
regiment, som  var  en  Ukrainer  af  Fødsel,  hans  Farfader 
havde  ejet  en  Del  Godser  i  Ukraine,  men  da  han  ikke 
havde  støttet  Peter  den  Store  nok  imod  Kong  Carl  den 
12te  af  Sverrig  i  1709,  havde  Kejser  Peter  senere  kon- 
fiskeret disse  Godser.  Lieutenant  Mirovitzsh  gjorde  nu 
alt  for  at  faa  disse  sin  Farfaders  Godser  tilbage  og  an- 
søgte gentagende  derom,  navnlig  igennem  højtstaaende 
Personer.  Ligesom  flere  andre  Officerer  søgte  han  at 
erholde  Adgang  til  det  kejserlige  Hof,  hvad  han  længe 
havde  næret  ønske  om.  Blandt  de  forskellige  højtstillede 
Personer,  Mirovitzsh  søgte  Foretræde  hos,  var  ogsaa  Het- 
manen  Razoumovski  i  Lille  Rusland  ,  hvor  de  ønskede 
Godser  vare  beliggende.  Hetmanen  tog  venligt  mod  den 
unge  Lieutenant,  trøstede  ham  paa  det  bedste  dog  uden 
at  give  ham  Haab  om  Godserne ,  slog  han  ham  paa 
Skulderen  ved  Afskeden,  og  sagde:  «De  er  en  ung  Mand, 
De  maa  se  at  gøre  Karriere,  ligesom  saa  mange  andre. 
Grib  Lykken  ved  Halen!  og  De  kan  blive  ligesaa  stor  en 
Mand,  som  mange  andre  ere  blevne. o 

Disse  Ord  æggede  Mirovitzsh  til  eventyrligt  Fore- 
tagende, da  han  var  bleven  bitter  i  Sind,  fordi  der  kort 
efter  kom  bestemt  Afslag  paa  hans  Ansøgning  om  de 
omspurgte  Godser,  ligesom  der  nægtedes  ham  at  faa  Ad- 
gang til  Tjeneste  ved  Hoffet.  Mirovitzsh  besluttede  altsaa 
at  hævne  sig,  og  da  han  vidste,  at  store  Statsforandringer 
i  Rusland  før  vare  tilvejebragte  med  mindre  betydelige 
Personer,  saa  fattede  han  den  Plan  at  vove  noget  ved  dels 
at  hæve  Prins  Ivan  op  paa  Kejsertronen  paa  ny  og  dels 
samtidigt  at  gore  sig  selv  til  en  stor  Mand.  Mirovitzsh 
kendte  slet  ikke  no^et  til  Prins  Ivan .   hans  Forhold   eller 

hele  Personlighed,  idet  han  aldrig  havde  set  ham ;  først  i 
Oktober  1763  erfarede  han  tilfældigt  af  en  Trommeslager, 
at  Ivan  sad  fangen  i  Schltisselburg.  Som  Deltager  i  det 
vovelige  Foretagende  fandt  Mirovitzsh  en  anden  Lieutenant 
ved  Navn  Utschakof.  Hvor  ærligt  det  var  ment  imellem 
de  to,  faar  man  et  Begreb  om,  idet  de  foran  Alteret  i 
Vor  Frue  Kirke  i  St.  Petersborg  }3aa  Bibelen  svore  hinanden 
Troskab  og  lovede  at  bygge  en  Votivkirke  tæt  ved  Artilleri- 
kasernen der,  naar  deres  Forehavende  havde  faaet  et  hel- 
digt Udfald.  Det  hele  Anslag  var  meget  umodent  og 
robede  en  ringe  Synskreds  og  svær  Selvtillid  hos  de  unge 
Mænd,  naar  de  kunde  tro,  at  slig  Omvæltning  kunde  ske, 
uden  at  mere  betroede  Personer  kom  til  at  virke  med;  thi 
Militærrevolutioner  lykkes  sjældent,  naar  der  ikke  staar 
(Generaler  i  Spidsen  for  dem.  Mirovitzsh  og  Utschakof 
udstedte  en  falsk  Ordre  i  Kejserindens  Navn  til  at  bruge 
i  selve  Schliisselburg,  indtil  de  havde  faaet  Prins  Ivan  i 
deres  Hænder ,  dernæst  forfattede  de  en  Proklamation, 
hvori  de  bagtalte  Kejserinde  Catharina,  saa  godt  de  for- 
maaede,  for  at  vise  hendes  Uduelighed  til  at  regere,  blandt 
andet  fortalte  de,  at  hun  vilde  rejse  til  Lifland  for  der  at 
ægte  sin  Tilbeder  Poniatovsky.  Da  Kejserinden  desuden 
var  ked  af  at  have  med  de  barbariske  og  utaknemlige 
Kussere  at  gøre.  saa  vilde  hun  nu  give  Kejser  Ivan  den 
Krone  tilbage,  der  var  hans  med  Kette  etc.  Mirovitzsh 
og  Utschakof  troede,  at  dette  Manifest  skulde  gøre  Under- 
værker den  Dag,  Forestillingen  skulde  gaa  for  sig.  Til  al 
Uheld  for  Mirovitzsh  druknede  Utschakof  et  Par  Maaneder 
efter,  da  han  i  et  tjenstligt  Anliggende  sejlede  over  en 
Flod;  derved  l)lev  Stillingen  for  Mirovitzsh  end  vanske- 
ligere; men  han  vilde  dog  alligevel  ikke  opgive  Fore- 
havendet. Mirovitzsh  tjente  som  Lieutenant  i  det  Smolenske 
Regiment  og  havde  af  og  til,  ligesom  hans  Tur  var.  Vagt 
i  Fæstningen  Schliisselburg  med  sin  Commando  Soldater. 
[  den  lyse  Sommernat  mellem  den  4de  og  5te  Juli  1764 
besluttede    Mirovitzsh    sio-    til    at    forsøoe    Skridtet;     han 

meddelte  3  Korporaler  og  ligesaa  mange  Menige  sit  Fore- 
havende og  overtalte  dom  til  at  lade  sig  bruge  dertil. 

Ivans  Fangevogtere  Capitain^Wlassjef  og  Lieiitenant 
Tschekin  delte  Bolig  med  deres  Fange,  og  til  yderligere 
Vagt  var  der  16  Mand,  der  løde  disse  Officerers  Ordre. 
Mirovitzsh  havde  Befaling  over  45  Mand,  hans  Styrke  var 
altsaa  større  end  Ivans  Vogteres.  Henimod  Kl.  2  om 
Natten  raabte  Mirovitzsh  Vagten  nd,  lod  Geværerne  lade 
med  skarpt,  og  paa  hans  Befaling  hentede  5  Artillerister 
en  Kanon,  som  skulde  holdes  i  Beredskab.  Ved  Larmen 
kom  Fæstningens  Kommandant  Berednikof  tilstede,  men 
han  blev  straks  gjort  til  Fange  af  Mirovitzsh,  som  nu 
blev  Herre  over  Fæstningen ,  saa  han  uhindret  kunde 
marsehere  med  sine  Soldater  henimod  Ivans  Fængsel.  Her 
vare  allerede  Fængslets  16  Soldater  under  Gevær,  og  da 
Mirovitzsh  kom  nærmere  og  raabte .  at  han  vilde  til 
Kejseren,  faldt  der  fra  disse  først  et  Skud  og  straks  efter 
4  Skud  paa  een  Gang;  først  da  lod  Mirovitzsh  sine  Folk 
give  en  Salve  imod  Fængslets  Soldater ,  som  saa  disse 
atter  besvarede  med  samme  Mjønt.  Heldigvis  blev  der 
ingen  saaret,  da  det  var  taaget.  og  der  ikke  kunde  tages 
Sigte,  men  Mirovitzsh's  Soldater  gjorde  Ophævelser,  da  de 
hørte  Kuglerne  pibe  sig  om  -Orene,  og  spurgte  ham,  efter 
hvilken  Fuldmagt  han  handlede.  Nu  hentede  han  det 
Manifest,  han  selv  havde  skrevet,  og  læste  det  op  for  dem 
til  deres  Beroligelse.  Derpaa  lod  Mirovitzsh  Kanonen 
køre  op  udenfor  Ivans  Fængsel  og  truede  med  at  skyde, 
naar  Adgangen  ikke  blev  aabnet  ham.  Da  Capitain 
Vlassjef  og  Lieutenant  Tschekin  mærkede  disse  Anstalter, 
tvivlede  de  om  at  være  i  Stand  til  at  modstaa  sligt  et 
Angreb  og  troede  derfor ,  at  det  Moment  var  kommet .  da 
de  skulde  følge  deres  Instruks:  «ikke  at  lade  Ivan  slippe 
sig  levende  ud  af  Hænderne)).  De  gik  altsaa  tilbage  til 
Hvælvingen  og  nærmede  sig  med  dragne  Kaarder  til 
Ivans  Seng,  i  hvilken  han  sov  roligt  trods  Støjen  udenfor. 
Det  første  Kaardestik,  de  gav  Ivan  i  Halvmørket  og  For- 
virringen,  traf  ham  i  Læooen,   o^  det  folo-ende  i  Armen, 

hvilket  den  af  det  første  Kaardestik  vækkede  Prins  søgte 
at  afværge;  men  de  følgende  Kaardestød  traf  hans  Bryst 
og  Hjerte  og  dræbte  ham.  Saaledes  døde  den  uskyldige 
Ivan,  der  aldrig  havde  fornærmet  noget  Menneske,  næsten 
24  Aar  gammel,  efter  at  han  havde  levet  i  Fængsel  siden 
sin  Alders  andet  Aar. 

Glans  og  Pragt  havde  omgivet  Prins  Ivans  Vugge. 
Da  han  var  nogle  faa  Uger  gammel,  blev  han  udraabt  til 
Kejser.  Ved  festlige  Lejligheder  blev  han  baaret  frem  paa 
en  Purpurpude  for  Rigets  Store,  og  disse  kyssede  hans 
smaa  Hænder  og  Fødder.  Fra  Paladsets  Vinduer  viste 
man  ham  frem  for  det  forsamlede,  jublende  Folk  udenfor. 
Da  han  var  et  Aar  gammel,  blev  der  i  Anledning  af  denne 
Højtidelighed  afholdt  Hoftester  af  alle  Slags,  Fyrværkeri 
og  Fakkelbelysning,  samt  Festprædiken  og  Chorsange  i 
Kirkerne.  Ved  Kejserinde  Annas  Død  blev  der  præget 
Manter,  paa  hvilke  man  ser  den  lille  Ivan,  paa  hvis 
Hoved  den  sig  i  Skyerne  til  Himlen  hævende  Kejserinde 
Anna  sætter  en  Krone. 

Fire  og  tyve  Aar  senere  blev  han  myrdet  af  sine 
Vogtere  i  et  Fængsel  i  Schliisselburg.  Medens  denne  gru- 
lige Gerning  skete,  styrtede  Mirovitzsh  med  sine  Soldater 
ind  i  Fængselsbygningen,  hvis  Dør  nu  var  bleven  aabnet 
indenfra.  Paa  Mirovitzsh's  Spørgsmaal:  «hvor  Kejseren 
varn,  svarede  Lieutenant  Tschekin:  c  vi  have  en  Kejser- 
inde og  ikke  en  Kejser ».  Mirovitzsh  truede  Tschekin  til 
at  vise  Vej  ,  hvorpaa  denne  aabnede  Døren  til  Ivans 
Værelse,  og  da  man  ikke  kunde  se  i  det  mørke  Kum, 
blev  der  bragt  et  Lys,  og  nu  fandtes  den  nylig  myrdede 
Prins  Ivan  svømmende  i  sit  Blod  paa  Gulvet.  Mirovitzsh 
overvældede  Morderne  med  haarde  Trusler;  de  svarede 
ham,  at  de  kun  havde  handlet,  som  deres  Tjenesteed  paa- 
bød.  Det  var  nemlig  ikke  et  halvt  Aar  siden,  at  Ivans 
Vogtere,  disse  2  Officerer,  havde  faaet  indskærpet:  («Saa- 
fremt  nogensomhelst  vil  gøre  Forsøg  paa  at  befri  Fangen, 
skal  man  modsætte  sig  det  med  alle  Midler  og  ikke  lade 
Fangen  slippe  sig  levende  ud  af  Hænderne." 

Mirovitzsh  saa  nu,  at  han  havde  tabt  Spillet.  Over- 
spændt som  han  var ,  lod  han ,  da  han  endnu  havde 
Magten ,  den  afsjælede  Ivan  bringe  til  Hovedvagten  i 
Fæstningen,  her  lod  han  Soldaterne  træde  an.  Tappen- 
stregen slaa  og  en  Æressalve  afskyde,  og  han  kyssede 
Ligets  Haand,  idet  han  sagde:  <.her  ligger  Kejser  Ivan 
Antonovitsch!  Nu  ere  vi  alle  ulykkelige,  og  jeg  mest.') 
Hidlokket  ved  Tummelen  kom  der  snart  højere  Officerer 
med  fornødent  Mandskab  til.  Mirovitzsh  lod  sig  rolig 
afvæbne  øg  forsøgte  ei  heller  at  flygte. 

Endnu  samme  Dag  trængte  Rygtet  om  denne  sørgelige 
Begivenhed  til  St.  Petersborg ,  og  der  vakte  det  svær  Op- 
sigt, Bedrøvelse  og  Harme.  Det  var  de  allerfærreste,  der 
vidste  noget  om,  at  Prins  Ivan  sad  forvaret  i  det  nær- 
liggende Schliisselburg,  medens  de  fleste  troede,  at  han 
endnu  sad  i  Cholmogory  eller  ogsaa  var  død  forlængst. 
Den  første  Efterretning  fik  Storfyrst  Pauls  Hovmester 
V.  Panin,  idet  Ivans  ene  Vogter  Lieutenant  Tschekin  straks 
havde  gjort  en  Indberetning  om  den  hele  Begivenhed,  der 
slutter  med:  uda  Fjenden  2den  Gang  rykkede  frem,  og 
førte  en  Kanon  med  sio-,  o«'  vi  altsaa  saa  den  os  overieone 
Magt ,  dræbte  jeg  i  Forbindelse  med  Capitain  Vlassjef 
Fangen-).  En  saa  tør  Fremstilling  peger  tilbage  paa  den 
Instruks,  som  ovenfor  er  omtalt,  saa  det  hele  skete  ikke 
af  Vanvare.  Den  myrdede  Prins  Ivans  Lig  blev  straks 
udstillet  i  en  simpel  Ligkiste  i  Fæstningskirken  i  Schliissel- 
burg, hvor  Tilløbet  af  Mennesker,  som  saa  og  begræd 
ham ,  var  overordentlig  stort ;  der  kom  derfor  kort  efter 
Befaling  til  at  lukke  Kisten  til  og  begrave  ham  i  al  Stil- 
hed. Kejserinde  Catharina  skrev  den  9de  Juli  til  Panin : 
•  vil  De  lade  den  navnløse  Fange,  i  Følge  vor  kristelige 
Pligt,  begrave  i  al  Stilhed  i  Schliisselburg. » 

End  ikke  i  Døden  var  Ivan  værdig  at  bære  det  Navn, 
han  havde  faaet  i  Daaben,  men  betegnes  »den  navnløse 
Fange )):  som  man  kan  se,  holdtes  det  ogsaa  skjult,  hvor 
den   Plet  Jord   var,   hvor   de  havde  jordet   ham,    da   han 

ligesom   sin   Moder   Anna  Leopoldovna    hverken    fik   Sten 
eller  Tavle  over  sit  sidste  Hvilested. 

Kejserinde  Catharina  kom  den  hele  Historie  meget 
uventet,  hun  skriver  blandt  andet:  «naar  Rden  ulmede 
under  Asken,  havde  jeg  troet,  det  var  i  St.  Petersborg  og 
ikke  i  Schllisselburg.  Jeg  vil  ønske,  at  Befolkningen  ikke 
saa  snart  faar  noget  at  vide  om  Mordet;  men  naar  det 
sker,  saa  maa  Sagen  behandles  med  Aabenhed,  thi  der  er 
Vidner  nok  derpaa.-)  Kejserinden  var  nemlig  paa  Rejse, 
da  Begivenheden  fandt  Sted.  Hivorvel  Kejserinde  Catharina 
hverken  havde  Lod  eller  Del  i  Ivans  Mord,  var  det  alligevel 
en  kedelig  Historie  for  hende,  at  nu  hele  Ivans  Fortid  og 
Eksistens  kom  frem  og  blev  drøftet  paa  ny,  hvortil  kom 
den  onde  Samvittighed,  hun  maatte  føle  ved  ikke  at  have 
bedret  den  strenge  og  tarvelige  Tilværelse,  han  havde  ført  i 
Fængslet,  uagtet  hun  ved  Selvsyn  havde  overbevist  sig  om, 
hvor  daarlig  den  var.  Det  var  ogsaa  ubehageligt  for  Kejser- 
inden, at  den  strenge  Instruks,  der  lød  paa  Ivans  Mord, 
ikke  var  bleven  ophævet  eller  mildnet,  da  den  ofl'entlige 
Mening  nu  lagde  hende  den  hele  Tragedie  til  Last.  Ivans 
Mordere  Vlassjef  og  Tschekin  Hk  hver  7000  Rubler  og 
afskedigedes:  « fritagne  for  videre  Tj eneste »,  som  det  hed, 
det  var  baade  Løn  og  Straf,  efter  at  have  holdt  ud  i  8 
Aar  i  den  ensformige,  dræbende  Vogtertjeneste,  medens 
Ivans  tidligere  Vogter  Major  Muller  fik  et  Regiment  at 
føre,  da  han  entledigedes:  deraf  uddrog  man  den  Slutning, 
at  Ivans  sidste  Vogtere  kunde  have  udvist  mere  Konduite, 
end  sket  var.  Den  ulykkelige  Lieutenant  Mirovitzsh ,  for 
hvem  Attentatet  ikke  var  lykkedes,  vilde  Kejserinden  dog 
ikke  have  paa  Pinebænken,  men  lod  ham  slippe  med  den 
paa  den  Tid  lempelige  Straf,  simpelt  hen  at  halshugges. 
Mirovitzsh  gik  med  stor  Ro  og  Frejdighed  i  Døden  paa 
Skafottet.  Han  gav  Skarpretteren  en  Guldring,  for  at 
denne  skulde  gøre  sine  Sager  hurtigt  og  godt,  saa  Miro- 
vitzsh's  Lidelser  ikke  forlæ.ngedes.  Selve  Eksekutionen  gik 
meget  ekspedit,  idet  Skarpretteren  Dagen  forud  havde 
prøvet  sin  Kunst  paa  flere  Faar,  der  skulde  af  med  Livet 


iPu.CO  6  et.  K-O 


7L 


i  n  LL  M.JJ^  i^OC^ hO  £ K  CCTtT  S-/0  CC  hOO  f'O 


^K.rrco  n- 


FOTOTYPI,    PACH7  4CB0NE. 


<l\KOhO  ,    po'^H^H)       Ct^TTVpOhO         J^,MSrCt^CL.TTCOi3<X 


65 


alligevel.  Kejserinde  Catharinas  Søn,  den  unge  Storfyrst 
Paul,  der  dengang  var  10  Aar  gammel  og  fik  at  høre 
om  Mirovitzsh's  Henrettelse,  havde  i  den  Anledning  en 
urolig  Søvn  om  Natten,  blev  der  sagt.  Samme  Storfyrst 
Paul  skulde  selv,  en  Menneskealder  senere,  som  Kejser 
Paul  den  1ste  lide  en  voldsom  Død  ved  en  Paladsrevolu- 
tion, idet  han  blev  kvalt,  da  han  gjorde  Modstand  imod 
at  lade  sig  detronisere  og  fængsle. 


Nu  da  den  ulykkelige  forhenværende  Kejser  Ivans 
Historie  er  afsluttet,  ville  vi  igen  fortsætte,  hvor  vi  slap 
med  Hensyn  til  Beretningen  om ,  hvorledes  det  gik  hans 
Fader  og  4  Søskende  i  deres  lange,  trange  og  ensfor- 
mige Fængsel  i  Cholmogory  oppe  i  det  høje  Nord. 
omtrent  100  Mile  fjernt  fra  det  Fængsel,  indenfor  hvis 
Mure  Ivan  led  en  voldsom  Død.  Den  stakkels  Anton 
Ulrik  har  naturligvis  ikke  faaet  Meddelelse  om  Sønnens 
Død;  thi  i  saa  Tilfælde  vilde  det  nok  være  indberettet, 
hvorledes  «de  bevidste  Personer«)  havde  fundet  sig  i  det 
Smertens  Budskab.  Var  der  gjort  dem  Meddelelse  om 
Ivans  Død,  var  der  vistnok  ogsaa  sendt  Sørgetøj  til  Anton 
Ulrik  og  Børnene,  og  i  saa  Tilfælde  havde  den  høflio-e 
Mand,  som  takkede  for  enhver  nok  saa  lille  Opmærksomhed 
fra  Kejserindens  Side,  ogsaa  nok  udtalt  sin  Tak  derfor. 
Da  Anton  Ulriks  Gemalinde  Anna  Leopoldovna  var  død, 
havde  Kejserinde  Elisabeth  og  Prins  Anton  Ulrik  vekslet 
et  Par  Breve,  den  første  for  at  kondolere,  og  den  sidste 
for  at  takke.  Med  Kejserindens  Brev  fulgte  der  en  Del 
sorte  Stoffer  til  Sørgeklæder,  saaledes  at  ikke  alene  x\nton 
Ulrik  og  de  4  Børn,  men  endog  Frøken  v.  Mengden  og  et 
Par  af  den  nærmere  Betjening  kunde  faa  passende  Sørge- 
dragter.  Anton  Ulrik  takker  snarest  muligt  derfor.  Det  er. 
som  om  Kejserinde  Elisabeths  Hjerte  er  blevet  blødere  ved 
Annas  Død,  idet  hun  højstegen  lader  besørge  en  Del 
ungarsk  Vin  og  noget  Danziger  Brændevin  til  den  sorgende 
Enkemands  Trøst.     Det  var  doo-  kun  Glimt  af  den  strenoe 

Kejserindes  Naade,  som  ikke  lod  følge  mere  efter  sig  med 
Hensyn  til  Lettelse  af  Tilværelsen  for  de  stakkels  Fanger. 
Tiden  gik  langsomt  og  ensformigt  for  de  indespærrede 
Stakler,  som  indenfor  det  favneliøje  Plankeværk  ikke  ret 
kunde  trives.  Anton  Ulriks  Børn  skrantede  altid,  især  i  de 
første  Aar.  Den  vagthavende  Officer  indberetter  saaledes 
til  Kejserinden:  "Den  ældste  Datter  Catharina  er  syg  og  har 
vistnok  Tæring;  hun  er  døv,  taler  meget  utydeligt  og  er 
udsat  for  al  Slags  Anfald  af  Sygdomme;  hun  er  meget 
stille  af  sig.t)  Datteren  Elisabeth,  som  blev  født  i  Diina- 
miinde,  er  høj  af  Vækst  og  synes  at  blive  nogenlunde 
stærk  af  Legemsbygning;  hun  er  noget  lidenskabelig  af 
Charakter,  lider  ofte  af  forskellige  Onder,  navnlig  Tung- 
sind, som  hyppigt  vender  tilbage  og  holder  ved  i  længere 
Tid.  Den  ældre  Søn  Peter  er  forvokset  og  svagelig,  har 
vistnok  ogsaa  Tæring,  og  har  krumme  Ben.  Den  yngre 
Søn  Alexei  er  stærk  og  sund  og  har  hidtil  kun  haft  de 
sædvanlige  Børnesygdomme.  Prins  Anton  Ulrik  er  stærkt 
bygget  og  fuldblodig,  lider  dog  af  og  til  af  smaa  Syg- 
domsanfald,  især  af  en  Brystlidelse,  dog  optræder  denne  i 
mild  Form,  og  varer  sjeldent  ret  længe;  Lægen  mener,  at 
det  er  Forløbere  for  Skørbug.  Af  Karakter  er  han  stille, 
og  hans  Adfærd  rolig."  Hele  Familien  bebor  de  samme 
Stuer,  som  den  har  haft  hele  Tiden  siden  Ankomsten  til 
Cholmogory.  Stuerne  ere  smaa  og  tarvelige  og  ligge  alle 
i  Flugt  med  hinanden.  Sønnerne  sove  sammen  med 
Faderen  i  samme  Værelse.  «Naar  jeg  besøger  dem-),  slutter 
Officeren  sin  officielle  Indberetning,  «saa  benævner  jeg 
dem  Prinser  og  Prinsesser,  ligesom  de  andre  Officerer 
gøre  det.') 

Det  nyttede  kun  Fangerne  lidet,  at  de  tituleredes 
Prinser  og  Prinsesser,  ja  at  de  havde  meget  Tjenerskab. 
Uagtet  de  ynkelige  Fængselsforhold  træffes  i  Angivelserne 
over  Tjenerpersonalet  baade  Betegnelser  som  Mundskænk 
og  Taffeldækker,  livilket  tager  sig  højst  besynderligt  ud, 
da  man  ved,  hvor  tarveligt  og  primitivt  den  hele  Hof- 
holdning i  Fængslet    var.      For   Hesten    lod    det    til,    at 

Kejserinden  ikke  var  saa  nøjeregnende  med  Hensyn  til 
Betjening,  thi  da  der  bedes  om  mere  kvindelig  Hjælp, 
resolverer  Imn:  at  »de  bevidste  Personer«  maa  faa  to 
Ammer  til  at  hja^lpe  med  ved  Børnenes  Pasning,  foruden 
den  Hjælp,  der  forud  haves  af  Frøken  v.  Mengden.  Med 
Hensyn  til  bemeldte  Hofdame  Frøken  Lina  v.  Mengden 
tog  det  en  sørgelig  Vending.  Fængslet,  Indespærringen 
og  Anna  Leopoldovnas  Død  gjorde  et  saa  forfærdeligt  Ind- 
tryk paa  hende,  at  hun  gik  fra  Forstanden,  og  hendes 
Tilstand  forværredes  under  de  ulykkelige  Forhold,  hvor- 
under hun  levede.  Blev  hun  end  til  nok  saa  stor  Plage 
for  sine  Omgivelser,  maatte  hun  dog  ikke  forlade  Cholmo- 
gory,  thi  det  var  imod  Reglementet.  1  hvor  forrykt  end 
Frøken  v.  Mengden  var,  saa  var  Kejserinden  dog  bange 
for,  at  hun  var  klog  nok  til  at  plapre  noget  ud  om  For- 
holdene i  Oholmogory.  Den  stakkels  syge  Pige  maatte 
derfor  blive,  hvor  hun  var,  til  stor  Gene  for  Omgivelserne, 
men  desværre  ogsaa  til  Adspredelse  i  den  daglige,  ens- 
formige Tilværelse  for  de  noget  raa  Officerer,  der  morede 
sig  med  at  se,  hvorledes  hun  kunde  bringes  i  Harnisk, 
naar  de  menige  Soldater  gjorde  sig  lystige  over  hende, 
eller  vare  vittige  paa  hendes  Bekostning.  I  sine  Vredes- 
udbrud slog  hun  enten  løs  paa  dem  eller,  naar  de  vare 
paa  Afstand,  kastede  hun  Kniv,  Gaffel  eller  Tallerken  efter 
Synderen.  Forinden  hun  blev  sindssyg,  havde  hun  og 
Anton  Ulrik  slet  ikke  kunnet  harmonere  sammen,  saa  det 
kom  ofte  til  Skændescener  imellem  dem,  og  til  slige  høj- 
røstede Scener  fandtes  der  blandt  Tjenerskabet  og  den 
militære  Bevogtning  altid  et  lydhørt  og  taknemligt  Publi- 
kum. Da  Frøken  v.  Mengdens  Tilstand  forværredes,  og 
hun  gjorde  Skade  paa  Møbler  og  Bohave,  slog  Ruder  itu, 
og  kastede  Sølvskeer  ud  af  Vinduet,  befalede  Kejserinden, 
at  hun  skulde  indespærres  i  et  Værelse,  hvor  hun  ikke 
kunde  gøre  Fortræd,  ej  heller  komme  ud,  samt  at  hendes 
Mad  skulde  rækkes  hende  igennem  et  Hul  i  Døren,  4ige- 
som  man  gør  ved  en  Hund«,  staar  der  i  Befalingen.  Det 
stakkels  Menneske  var  nu  i  dette  Dobbeltfænosel  i  3^2  Aar. 

Hvad  der  senere  blev  af  hende,  vides  ikke,  da  hun  ikke 
omtales  efter  den  Tid  i  Akterne.  Man  maa  haabe,  at 
Døden  snart  har  udfriet  Stakkelen.  Det  var  en  stor  Ulykke 
for  Anton  Ulriks  Børn,  at  denne  Frøken  v.  Mengden  ikke 
kunde  udholde  at  bære  Byrden  i  Cholmogorys  Fængsel 
sammen  med  dem :  thi  hvor  saare  heldigt  havde  det  ikke 
været,  om  dette  det  eneste  ældre  dannede  kvindelige  Væsen, 
de  kom  i  Berøring  med  der,  havde  haft  Egenskaber,  der 
gjorde  hende  skikket  til  at  tage  Del  i  Børnenes  Opdragelse, 
nu  da  Savnet  af  den  bortgangne  Moder  føltes  saa  haardt. 
Man  kan  saa  godt  forstaa,  at  Betingelserne  for  en  aandelig 
Udvikling  og  moralsk  Opdragelse  af  Anton  Ulriks  4  Bern 
vare  i  de  raa  Omgivelser,  hvori  de  henlevede  deres  Barn- 
dom og  Ungdom,  saa  ugunstige  som  vel  muligt.  Vi  ville 
erindre,  hvorledes  Kejserinde  Elisabeth  tidligere  havde  ud- 
talt sig  om  Unødvendigheden  af,  at  Anton  Ulriks  Børn 
lærte  at  læse  og  skrive.  Da  Kejserinden  saaledes  ikke 
har  villet  gøre  noget  for  Børnenes  Oplæring,  har  Anton 
Ulrik  vel  selv  maattet  besørge  det,  saa  godt  som  han 
selv  kunde  gøre  det.  Naar  Anton  Ulrik  ikke  selv  lærte 
sine  Børn  en  Smule  Tysk  og  Fransk,  saa  kan  dog  den 
Tanke,  at  der  aldrig  var  rimelig  Udsigt  til,  at  hverken 
han  eller  Børnene  nogensinde  mere  slap  udenfor  Ruslands 
Grænser ,  have  været  en  medvirkende  Aarsag  til ,  at  han 
forsømte  dette.  Føjes  nu  dertil,  at  det  var  strengt  for- 
budt « Brunsvigerne«  at  have  andre  Bøger  af  nogensom- 
helst  Art  end  alene  russiske  Bøger  af  religiøst  Indhold, 
saa  kan  man  godt  forklare  sig,  at  en  Mand  med  saa  lidt 
Energi  som  Prins  Anton  Ulrik  har  ladet  sig  forknytte 
af  Forholdene,  især  da  han  ikke  havde  Hjælpemidler  af 
Bøger  i  de  paagældende  Sprog  i  de  30  Aar,  han  sad 
fangen  i  Cholmogory  og  var  eneste  Læremester  for  sine 
4  Børn. 

Prins  Anton  Ulriks  Stilling  var  tilvisse  kummerlig  og 
elendig,  men  stille  og  taalmodig,  som  han  var,  bar  han 
den  dog  tilsyneladende  roligt;  for  det  meste  vankede  han 
grublende   omkring  i   den   indelukkede  lille  Haves  Gange. 

naar  Aarstiden  tillod  det.  Satte  lians  afd;øde  Hustru  Anna 
Leopoldovna  ikke  Pris  paa  ham  tidligere,  lærte  hun  det  i 
Fængslet ;  men  det  var  kun  en  stakket  Tid ,  de  vare 
sammen  der,  thi  snart  efter  døde  hun. 

Anton  Ulriks  Børn  kunde  ikke  føle  det  trykkende  i 
f]nsomheden  og  Indespærringen  i  den  Grad  som  Faderen, 
der  under  Kejserinde  Annas  Regimente  havde  haft  en 
forholdsvis  sorgfri  og  solbeskinnet  Ungdom.  De  tre  yngste 
Børn  vare  fødte  i  Fængslet,  og  det  ældste  var  kun  faa 
Maaneder  gammel,  da  hun  fulgte  sine  Forældre  i  Fængsel; 
alle  4  Børn  havde  derfor  intet  Begreb  om  den  Verden, 
som  rørte  sig  udenfor  den  Mur  og  det  Plankeværk,  der 
omgav  dem  paa  alle  Sider.  De  fire  Søskende  kom  godt 
ud  af  det  sammen  og  levede  i  en  lykkelig  og  god  Forstaaelse 
med  hinanden.  Om  Sommeren  opholdt  de  sig  meget  i 
den  lille  Have  og  syslede  der,  hver  efter  sin  Lyst,  samt 
tilsaa  og  fodrede  Høns  og  Gæs  i  Indelukket  i  Haven. 
Om  Vinteren  var  der  god  Lejlighed  til  at  glide  paa  Is 
paa  den  lille  Dam  i  Haven  og  køre  i  Slæde  i  Gangene. 
Læsning  i  de  russiske  gejstlige  Bøger  og  Kort-  eller  Dam- 
spil udfyldte  Resten  af  Tiden,  dog  bemærkes  det,  at  Sø- 
strene Catharina  og  Elisabeth  ogsaa  af  og  til  beskæftigede 
sig  med  at  sy  Linned.  Hvem  der  har  været  Søstrenes 
Lærerinde  heri,  omtales  ikke:  muligen  det  dog  har  været 
Frøken  v.  Mengden,  inden  hun  blev  sindssyg,  og  al  For- 
bindelse imellem  dem  blev  afbrudt.  I  sligt  kedsommeligt 
og  ensformigt  Liv,  som  Anton  Ulrik  og  hans  Børn  vare 
nødte  til  at  føre,  spillede,  som  man  kan  forstaa,  Maal- 
tiderne  en  stor  Rolle,  det  var  jo  dog  altid  en  Afbrydelse 
i  den  dræbende  Ensformighed  fra  Dag  til  Dag,  fra  Time 
til  Time.  Efter  hvad  der  kan  oplyses,  synes  det  ikke  at 
være  med  Kejserindens  Villie,  at  der  har  manglet  det  for- 
nødne, om  hun  end  havde  befalet,  at  « særlige  Lækker- 
bidskener  ikke  behøvedes«.  Til  (.Brunsvigernes-)  Underhold 
skulde  der  af  og  til  af  Statholder  Golofkin  i  Archangel 
sendes  5000  Rubler  med  passende  Mellemrum ,  eftersom 
Messeforstanderen    i  Cholmogory   havde  Brug   derfor;    men 

til  al  Ulykke  for  de  fangne  var  bemeldte  Golofkin  en 
meget  uefterretlig  og  forsømmelig  Mand,  saa  Bidragene 
ingenlunde  kom  regelmæssigt,  og  Messeforstanderen  maatte 
ofte  for  egen  Regning  tage  paa  Gredit  i  det  nærliggende 
Archangel  imod  at  betale,  naar  de  forventede  Rubler  kom : 
men  naar  det  saa  trak  altfor  længe  ud ,  inden  det  be- 
hagede Statholderen  at  sende  disse  Rubler,  sendtes  der 
gerne  en  betroet  Soldat  ind  til  Archangel  til  de  derværende 
Købmænd,  som  havde  Skibe  i  Søen,  for  at  borge,  navnlig 
Kaffe,  som  det  især  kneb  med.  Var  den  tidligere  Reg- 
ning saa  ikke  betalt,  kom  Soldaten  gerne  tomhændet  til- 
bage, thi  udover  den  engang  tilstaaede  indskrænkede  Kredit 
vilde  Archanglerne  ikke  gaa.  Saa  var  der  Nød  paa  Færde 
i  Cholmogory,  thi  Anton  Ulrik  og  hans  Børn  fik  Kaffe 
3  Gange  om  Dagen.  « Prinsen  uden  Kaffe »,  siger  Beretnin- 
gerne, (I  er  ligesom  et  spædt  Barn  uden  Mælkx.  Mærke- 
ligt nok,  at  Kejserinden  vilde  lade  slig  personlig  ironisk 
Udtalelse  af  det  lavere  staaende  militære  Opsyn  passere; 
men  det  geraadede  hende  til  grumme  liden  Ære,  at  hun 
tog  mod  slig  Rapport  og  ikke  afhjalp  Manglerne,  thi  ingen 
var  bedre  underrettet  om  Forholdene  i  Cholmogory  end 
den,  netop  i  dette  Stykke,  nysgerrige  Kejserinde.  Kejser- 
inde Elisabeth  vilde  nemlig  gerne  have  alt  muligt  at 
vide,  hvad  der  drejede  sig  om  (^ Brunsvigerne«) ,  idet,  som 
før  berørt,  de  største  Bagateller  og  indre  Anliggender  i 
den  daglige  Husførelse  interesserede  den  høje  Herskerinde, 
f.  Eks.:  at  der  skal  købes  morkeblaat  Klæde  til  at  sy  en 
Frakke  af  til  Prins  Anton  Ulrik.  Har  der  været  et  Skænderi 
imellem  Tjenerskabet  indbyrdes,  eller  naar  den  sindsyge 
Frøken  v.  Mengden  har  slaaet  en  Soldat,  som  har  villet 
være  vittig,  paa  Øret,  eller  hun  har  heldt  en  Tallerken 
Suppe  udover  den  opvartende  Piges  Hoved,  naar  Suppen 
ikke  var  kraftig  nok  etc.  etc,  alt  berettes.  Fornuftigere 
kunde  disse  smaalige  Indberetninger  tage  sig  ud,  naar 
Kejserinde  Elisabeth  deraf  vilde  have  taget  Anledning  til 
at  afhjælpe  Mangler  og  se  Statholderen  i  Archangel  efter 
i   Sømmene,   thi   han   havde  Overopsynet:    men   naar   der 

var  et  slapt  Tilsyn  ogsaa  fra  allerhøjeste  Sted,  var  clet 
ikke  saa  sært,  at  der  af  og  til  var  Mangel  i  Forsyningen, 
og  at  de  leverede  Sager  ikke  altid  vare  saa  upaaklagelige 
i  Kvalitet,  som  de  burde  være.  Dette  maa  man  nu 
ikke  lægge  Kejserinden  til  Last,  thi  hun  vilde,  at  (-Bruns- 
vigerne') ikke  maatte  lide  Mangel  med  Hensyn  til  den 
daglige,  solide,  men  for  fyrstelige  Personer  tarvelige  Be- 
spisning, og  for  at  der  ikke  skulde  være  Mangel,  havde 
Hendes  Majestæt  endog  for;øget  det  oprindelige  Budget. 
Ulykken  for  de  ulykkelige  « Brunsvigere«  var,  at  det  var 
Kejserinde  Elisabeths  betroede  Mand,  Statholder  Golofkin 
i  Archangel,  der  var  den  utro  Forvalter  i  dette  Tilfælde. 
I  de  17  Aar,  han  var  Overopsynsmand,  var  det  ikke  let 
for  Anton  Ulrik  og  Børn:  thi  ikke  alene  gjorde  han  intet- 
somhelst  for  at  lette  de  ulykkelige,  uskyldige  Fanger  i 
deres  Kaar,  men  lod  Bohavet  og  Værelserne,  hvori  de  vare, 
forsømme  og  forfalde,  og  Pengene  til  deres  Underhold 
komme  uregelmæssigt,  ligesom  han  intet  Regnskab  aflagde 
derfor.  Muligen  han  ^  havde  tænkt »  at  aflægge  Regnskab 
for  den  samtlige  Aarrække,  naar  han  engang  »gik  af». 
Dette  Tidspunkt  indtraadte  dog  først  ved  Kejserinde 
Elisabeths  Død,  da  Golofkin  fik  sin  Afsked,  og  en  ny 
Statholder,  Melgunof,  en  samvittighedsfuld  og  retsindig 
Mand,  blev  udnævnt  til  Statholder  i  Archangel  i  Stedet  for. 
Nu  var  det  imidlertid  saa  « uheldigt » ,  at  kort  forinden. 
Melgunof  kom  og  overtog  Embedet,  brændte  den  forhen- 
værende Statholder  og  "Brunsvigernes-)  Plageaand  Golofkins 
Bolig  og  Arkiv,  saa  alle  Regnskaber  og  Bilag  gik  op  i 
Luer ,  og  hans  Regnskabsførelse  slap  saaledes  for  det 
Eftersyn,  som  havde  været  højst  ønskeligt. 

Saa  længe  Kejserinde  Elisabeth  levede,  var  der  ikke 
Haab  om,  at  den  ulykkelige  Anton  Ulrik  og  Børn  kunde 
vente  en  Lettelse  i  Fangenskabet,  i  hvor  lidet  farlige  man 
end  skulde  synes,  at  de  vare,  naar  Hensyn  toges  til  deres 
Anlæg  og  Evner.  Men  ifald  Fangerne  ikke  selv  kunde 
finde  paa  noget,   kunde  andre  LTrostiftere  bruge  dem    som 

Straamænd,  og  man  fandt  det  derfor  sikrest  at  holde  dem 
saa  velforvarede  som  muligt  under  Slaa  og  Lukke. 

Da  Kejser  Peter  den  3dje  fulgte  Elisabeth  paa  Tronen, 
var  der  megen  Sandsynlighed  for ,  at  han  vilde  lette 
<( Brunsvigernes »  Tilværelse,  ja  muligvis  give  dem  helt  fri. 
Han  kaldte  Feltmarskalk  Miinnich  tilbage  fra  Sibirien  og 
gav  Frøken  Juliane  v.  Mengden,  som  sad  i  Ranenburg, 
sin  Frihed  tilbage,  og  begge  disse  Personer  havde  staaet 
« Brunsvigerne"  nær,  saa  hvem  kunde  vide,  om  Raden 
ikke  ogsaa  kunde  komme  til  disse.  Som  vi  have  læst, 
interesserede  Kejser  Peter  den  3dje  sig  meget  for  at 
faa  Anton  Ulriks  Søn  Ivan  at  se  i  Schliisselburg,  og 
gjorde  en  Rejse  derhen.  Resultatet  blev,  at  han  vilde 
forbedre,  men  ikke  ophæve  hans  Fængsel.  Med  Hen- 
syn til  Fangerne  i  Gholmogory  da  indeholde  de  til 
Raadighed  staaende  Kilder  ikke  mindste  Spor  af ,  at 
Kejser  Peter  den  3djes  Interesse  ogsaa  har  udstrakt  sig 
til  dem.  I  hvert  Fald  blev  i  det  korte  Tidsrum,  han  re- 
gerede, intet  gjort.  Straks  efter  at  Kejserinde  Catharina 
den  2den  var  kommen  paa  Thronen  i  Sommeren  1762, 
kom  det  paa  Tale  i  Statsraadet,  hvad  der  skulde  gøres 
med  (( Brunsvigerne ».  Hertugen  af  Buckingham  beretter, 
at  de  forstandigste  og  mest  besindige  i  Statsraadet  stemte 
for,  at  den  hele  Familie  skulde  løslades  og  sendes  til  Ud- 
landet: men  da  det  kom  til  Afstemning,  vare  dog  de 
fleste  Stemmer  for  at  beholde  Fangerne,  og  derved  blev 
det  saa  dengang,  men  Aaret  efter  dukkede  saa  den  Plan 
op  at  tilbyde  Prins  Anton  Ulrik  Friheden  for  sin  egen 
Person,  hvorimod  hans  Børn  fremdeles  skulde  forblive  i 
Fangenskabet;  disse  vare  nemlig  alle  iødte  i  Rusland.  Da 
Kejserinde  Catharina  kunde  ønske  at  faa  Besked  om 
('Brunsvigernes-  hele  Levevis  i  Gholmogory  samt  Børnenes 
Karakter,  Evner  o.  s.  v. ,  sendte  hun  sin  Adjudant  Bibikof 
afsted  dertil  i  den  Hensigt.  Han  skulde  tillige  tilbyde 
Prins  Anton  Ulrik  Friheden,  men  alene  for  hans  egen 
Person.  Paa  de  Vilkaar  vilde  denne  dog  ikke  tage  der- 
imod,  men  foretrak  fremdeles  at   dele  Fængslet   med   sine 

B^rn.  Da  Bibikof  vendte  tilbage  fra  sin  Sendelse  til 
Cliolmogory ,  talte  han  med  en  saadan  Varme  den  fangne 
Fyrstefamilies  Sag  og  skildrede  den  ene  af  Prinsessernes 
(p]lisabeths)  Gaver  og  Elskværdigheder  saa  varmt,  at  det 
gjorde  et  ubehageligt  Indtryk  paa  Kejserinde  (Catharina, 
saa  at  hun ,  uagtet  hun  saavel  far  som  ogsaa  senere  satte 
Pris  paa  Bibikof  baade  som  Officer  og  Diplomat,  ved 
denne  Lejlighed  blev  saa  kold  og  iinaadig  imod  ham,  at 
han  maatte  trække  sig  tilbage  til  sit  Gods  i  Gouverne- 
mentet  Rjæsan,  idet  han  officielt  foregav,  at  det  var  for 
at  bringe  sine  pekuniære  Anliggender  i  Orden.  Man  ser 
heraf,  hvor  vanskeligt  det  var  at  bevæge  sig  ved  Hove,  og 
hvor  meget  Mod  der  skulde  til  for  at  tale  den  ulykkelige, 
fangne  Families  Sag.  « Brunsvigernes »  Fængsel  blev  frem- 
deles uforandret  i  længere  Tid  efter  Bibikofs  Sendelse, 
saaledes  at  den  ulykkelige  Familie  troede,  at  Kejserinde 
Catharina  helt  havde  glemt  den.  Anton  Ulrik  havde  gen- 
tagne Gange  skrevet  til  hende,  ligesom  tidligere  til 
Kejserinde  Elisabeth,  om  han  og  Born  maatte  faa  deres 
Frihed:  det  timedes  dog  aldrig  for  ham.  Af  Sorg,  Græm- 
melse og  det  usunde  Liv  i  Fængslet  blev  han  tidlig  ældet 
og  tilsidst  fuldstændig  blind.  Han  døde  60  Aar  gammel 
den  4de  Maj  1774.  Acterne  indeholde  ikke  nærmere  derom. 
Korff  —  som  var  Familiens  Ven  —  skriver  i  sine  Opteg- 
nelser: i.  Anton  Ulriks  Lig  blev  begravet  i  Cholmogory 
uden  al  gejstlig  Festivitet.  Kun  de  vagthavende  Soldater 
vare  til  Stede  derved,  og  disse  blev  det  indskærpet  paa 
det  strængeste  at  holde  Stedet,  hvor  de  havde  begravet 
ham,  hemmeligt'). 

Som  der  ovenfor  er  fortalt,  var  der  i  Stedet  for  den 
tidligere  ubehagelige  Statholder  i  Archangel  bleven  ansat 
en  ny,  som  var  en  flink  Mand,  der  viste  Anton  Ulriks 
efterladte  4  Bf)rn  al  Venlighed.  Den  næstældste  Prinsesse 
Elisabeth  havde  fortalt  den  nye  Statholder  Melgunof.  at 
hun  og  hendes  Soskende,  straks  efter  at  deres  Fader  var 
bleven  blind,  havde  bedt  om  deres  Frihed,  og  de  vilde 
nu  tillade  sig  at  komme  med    samme  Anmodning    igen, 

naar  blot  Kejserinden  ikke  vilde  tage  dem  denne  Bøn 
ilde  op.  Da  de  vare  yngre,  havde  de  bedt  om  deres  Frihed, 
og  senere  hen  om  Tilladelse  til  at  køre  omkring  i  Chol- 
mogorys  Omegn,  men  der  var  aldrig  kommet  noget  Svar 
derpaa.  Nu  ønskede  de  egentlig  slet  ikke  at  komme  bort 
fra  dette  Sted,  hvor  de  vare  opvoksede,  thi  Livet  i  den 
store  Verden  vilde  kim  falde  dem  til  Besvær,  idet  de  slet 
ikke  forstod  at  omgaas  andre  Mennesker,  og  til  at  lære 
det,  var  det  nu  for  sent.  Prinsesse  Elisabeth  bad  for  sig 
og  sine  Søskende,  om  de  maatte  faa  Lov  til  at  gaa  udenfor 
deres  Indelukke  og  spadsere  paa  Engene  derude,  hvor  de 
havde  hørt,  at  der  voksede  andre  Blomster  end  de,  der 
fandtes  i  deres  Have.  Ogsaa  bade  de  om  Tilladelse  til  at 
besøge  Officerernes  Fruer,  med  hvilke  de  boede  under  Tag 
i  Fængselsgaarden.  Ved  samme  Lejlighed  vilde  Elisabeth 
og  hendes  Søster  ogsaa  udbede  sig  en  Skrædder  til  at  sy 
deres  Klæder,  da  de  ikke  vidste,  hvorledes  de  skulde  faa 
noget  ud  af  de  Huer,  Livstykker  og  den  forskellige  Pynt, 
som  Kejserinden  havde  sendt  dem.  Der  var  endnu  et  Par 
mindre  vigtige  Bønner,  som  Prinsessen  fremførte,  og  de 
sluttede  med  at  sige,  at  naar  Kejserinden  vilde  opfylde 
dem ,  skulde  de  ikke  senere  besvære  hende  med  yderligere 
ønsker. 

Statholder  Melgunof,  der  havde  modtaget  denne  Rede- 
gørelse fra  Prinsessen,  bad  hende  om  at  formulere  den  i 
et  Brev  til  Kejserinden,  men  Prinsessen  vægrede  sig  derved, 
da  hun  i  saa  Henseende  fuldtud  stolede  paa  Statholderens 
Forbøn. 

Af  denne  Samtale  imellem  Prinsesse  Elisabeth  og  den 
nye  Statholder  Melgunof  fremgaar  det,  at  de  fangne  i 
Cholmogory  ikke  mere  gjorde  Regning  paa  nogensinde  at 
komme  til  at  indtage  en  saadan  Stilling  heri  Livet,  som 
svarede  til  deres  Stand ,  og  at  de  paa  en  vis  Maade  vare 
blevne  sløvede  for  den  store  Verdens  Nydelser,  og  at  deres 
hele  Tankesæt  og  Idekreds  var  af  en  meget  beskeden,  næsten 
barnlig  Natur.  Ligeledes  erfarer  man  med  Hensyn  til  de 
fremsatte    Onsker,     som    Melgunof   skulde    forebringe    for 

Kejserinde  Catharina  fra  Prinsesse  Elisabeth,  at  den  Be- 
handling, de  4  fangne  Søskende  nød  i  Fængslet,  var  tem- 
nielig  uforandret  fra  Kejserinde  Elisabeths  Tid,  idet  man 
ser,  at  en  saa  umenneskelig  Paragraf  som  den,  at  de 
ulykkelige  fangne  Prinsesser  hverken  maatte  modtage  eller 
gøre  Visit  hos  Officersfruerne,  som  boede  i  (laarde  sammen 
med  dem  i  Cholmogory,  endnu  bestod  saa  længe  efter 
Kejserinde  Elisabeths  Død.  Det  var  derfor  meget  heldigt, 
at  Melgunof,  da  han  nu  skulde  rejse  til  St.  Petersborg  og 
der  have  Foretræde  hos  Kejserinde  Catharina,  kunde  bringe 
de  stakkels  Fanger  i  hendes  Erindring.  Deres  Befrielse 
kom  snarere,  end  de  havde  troet,  og  temmelig  uventet  for 
dem,  indledet  og  væsentlig  udført  ved  ovennævnte  deres 
ædle  Ven  Statholder  Melgunofs  Hjælp. 

Denne  menneskekærlige  Mand  forebragte  nemlig  de 
ulykkelige  Fangers  Sag  for  Kejserinden  med  saamegen 
Takt  og  Medfølelse,  at  hendes  Hjerte  blev  rort  derved,  og 
hun  satte  sig  derefter  i  Bevægelse  for  at  gøre  noget  for 
dem,  efter  nøjere  at  have  tænkt  over,  hvorledes  den  hele 
Sag  bedst  skulde  gribes  an.  Statholder  Melgunofs  Be- 
skrivelse af  de  4  fangne  Søskende  i  Cholmogory.  da  han 
i  Anledning  af  deres  Afrejse  derfra  blev  sendt  dertil  i 
Aaret  1780,  lyder  saaledes:  «Den  ældre  Søster,  Prinsesse 
Catharina  er  38  Aar  gammel,  mager,  lille  af  Vækst,  blond 
og  ligner  Faderen  noget.  1  en  yngre  Alder  mistede  hun 
Hørelsen:  hun  stammer  meget  slemt,  saa  man  har  ondt 
ved  at  forstaa  hende,  hendes  Søskende  gøre  sig  forstaae- 
lige  overfor  hende  med  Tegn.  Hun  kan  dog  forstaa,  hvad 
de  sige,  selv  om  der  ikke  tales  meget  højt,  naar  hun  blot 
ser  paa  Læbernes  Bevægelse  ved  de  forskellige  Lyde  og 
Ordenes  Betoning:  hendes  Stemme  er  snart  høj,  snart 
sagte.  Hun  er  lidt  ængstelig  og  forlegen .  meget  høflig, 
af  et  jævnt  muntert  Gemyt;  naar  hun  ser,  at  de  andre 
le,  ler  hun  med  uden  at  vide,  hvad  der  les  af.  Hun  er 
iøvrigt  rask:  kun  har  hun  grimme  og  daarlige  Tænder 
som  en  Følge  af  Skørbug,  hvoraf  hun  har  lidt  tidligere. 
Den   vno^re  Søster  Prinsesse  Elisabeth   er  36  Aar  oammel. 

Som  tiaarigt  Barn  faldt  hun  ned  ad  en  Stentrappe  og 
slog  sit  Hoved  slemt,  derfor  lider  hun  af  og  til,  navnlig 
ved  Vejrforandring,  hyppigt  af  Hovedpine.  For  at  skaffe 
hende  Lindring  derimod  har  man  anbragt  en  Fontanelle 
paa  hendes  hejre  Arm ;  og  lider  hun  af  og  til  af  et  Mave- 
onde. Hun  ligner  sin  Moder,  og  med  Hensyn  til  Forstand, 
Omgængelighed  og  Snaksomhed  staar  hun  langt  over  alle 
sine  Saskende,  hvilke  altid  underordne  sig  hende  og  gøre 
alt,  hvad  hun  bestemmer,  uden  Indvending;  ogsaa  fører 
hun  gerne  Ordet  for  sine  Søskende  og  svarer  paa  deres 
Vegne,  samt  retter  paa  deres  Fejl.  For  henved  tre  Aar 
siden  blev  hun  sindssyg  i  nogle  Maaneder  paa  Grund  af 
Feber  og  anden  Sygdom,  som  slog  sig  til,  dog  kom  hun 
sig  igen,  og  er  nu  ganske  rask.  Man  kan  slet  ikke  op- 
dage, at  der  er  noget  overordentlig  ved  denne  Prinsesse«). 
Man  skulde  næsten  tro,  at  Melgunof  har  indskudt  denne 
sidste  Bemærkning  for  at  berolige  Kejserinden;  thi  vi 
erindre,  at  hendes  Adjutant  Bibikof  kom  galt  afsted  og 
faldt  i  Unaade  hos  Kejserinden ,  fordi  han  omtalte  den 
fangne  Prinsesse  Elisabeth  i  altfor  begejstrede  og  varme 
Udtryk,  som  da  ogsaa  kun  gjorde  den  modsatte  Virkning 
af  den  tilsigtede. 

Melgunof  fortsætter  fremdeles  i  sin  Portrætskildring 
af  de  4  fangne  Søskende:  «den  ældste  Broder  Prins  Peter, 
der  i  sin  Barndom  er  kommen  til  Skade,  har  en  Pukkel, 
som  dog  ikke  straks  falder  i  øjnene,  hans  højre  Skulder 
er  skæv,  og  han  er  hjulbenet.  Han  er  meget  lidt  udviklet, 
frygtsom,  forlegen  og  lidet  talende.  Han  er  altfor  latter- 
mild, ler  og  fniser,  skont  der  ikke  er  noget  at  le  af.  Af 
og  til  skranter  han,  men  er  for  Resten  af  ret  godt  Hel- 
bred. Taler  man  om  Blod,  bliver  han  saa  bange,  at  han 
er  nærved  at  besvime.  Denne  frygtsomme  Natur  er  han 
født  med,  og  den  skal  stamme  fra,  at  medens  hans  JVloder 
Anna  Leopoldovna  bar  ham  under  sit  Hjerte,  skar  hun  sig 
en  Dag  temmelig  slemt  i  Haanden,  hvorover  der  paakom 
hende  en  betydelig  Forskrækkelse,  da  Blodtabet  var  stort, 
hvilken  man  troer  har  haft  Indtiydelse  paa  Fosteret.     Den 

yngre  Broder  Prins  Alexei  er  34  Aar  gammel.  Han  er 
noget  mere  udviklet  og  forstandigere  end  Broderen,  men 
er  alligevel  dog  en  Del  indskrænket  og  tarvelig.  Der  er 
noget  barnligt  baade  ved  hans  og  hans  Broders  hele  Ad- 
færd. Begge  Brodre  ere  ikke  meget  haje  af  Vækst,  de 
ere  blonde  og  ligne  begge  deres  Fader. 

Alle  4  Søskende  tale  med  den  Dialekt,  som  tales  paa 
den  Kant  af  Landet,  hvor  Cholmogory  ligger.  De  leve  i 
den  bedste  Forstaaelse  med  hinanden,  de  ere  godmodige 
og  menneskekærlige. 

Det  var  det  Billede,  som  Melgiinof  gav  af  de  4  efter- 
levende <«  Brunsvigere » ;  det  er  ganske  vist  ikke  nogen 
flatterende  Beskrivelse,  men  raaaske  des  mere  egnet  til  at 
bestemme  Kejserinde  Catharina  til  at  vise  en  Barmhjertig- 
hedsgerning mod  de  ulykkelige  indespærrede  Søskende, 
som  nu  ikke  længere  kunde  være  farlige  for  den  russiske 
Trones  Sikkerhed,  idet  Kejserinde  Catharina  i  en  Aarrække 
havde  befæstet  sin  Regering,  udvidet  sit  Rige,  samt  vundet 
sig  Indgang  i  det  russiske  Folks  Hjerter,  og  derfor  nu 
følte  sig  fast  i  Sadlen. 

Da  Kejserinde  Catharina  forst  var  enig  med  sig  selv 
om ,  at  hun  vilde  give  de  uskyldige  Fanger  i  Cholmogory 
deres  Frihed,  var  hun  ikke  længe  om  at  betænke  sig,  hvad 
hun  vilde  gøre.  Skønt  Hofferne  i  Brunsvig,  Berlin  og 
Wien  alle  vare  i  nær  Slægt  med  c  Brunsvigerne » ,  vilde 
Kejserinde  Catharina  dog  helst  have  dem  til  et  andet  be- 
slægtet Fyrstehus,  hvor  de  kunde  bo  lidt  mere  afsides. 
I  saa  Henseende  syntes  Kejserinde  Catharina  bedre  om 
Norge  og  skrev  derfor  først  paa  Aaret  i  1780  til  Enke- 
dronning Juliane  Marie  for  at  udbede  sig  Tilladelse  til, 
at  hendes  Broderbørn,  de  4  Søskende,  sidst  i  Juni  s.  A. 
maatte  blive  overførte  fra  Archangel  til  Norge  for  der  at 
faa  Bopæl  og  leve  i  al  Ubemærkethed  og  Stilhed  for 
Resten  af  deres  Levetid. 

Enkedronning  Juliane  Marie  og  afdøde  Prins  Anton 
Ulrik  vare  nemlig  Søskende.  De  vare  Børn  af  Hertug 
Frederik  Albrecht  af  Brunsvig  Wolfenbiittel:   denne  havde 

ialt  14  Born,  hvoraf  Anton  Ulrik,  født  1714,  hørte  til  de 
ældste,  medens  Juliane  Marie,  som  var  født  1729,  var  den 
tredjeyngste  af  Flokken.  Da  Anton  Ulrik  var  15  Aar 
ældre  end  Juliane  Marie,  og  hun  kun  var  4  Aar  gammel, 
da  han  drog  til  Rusland,  og  de  ikke  havde  set  hinanden 
siden,  vare  de  egentlig  hele  deres  Liv  helt  fremmede 
for  hinanden:  dog  Blodets  Baand  var  der,  og  da  Kejser- 
inde Catharina  tilskrev  Enkedronning  Juliane  Marie,  var 
denne  straks  beredvillig  til  at  modtage  sine  4  Broderborn. 
Kejserinde  Catharina  den  2den  og  Enkedronning  Juliane 
Marie  vekslede  flere  Breve  i  Anledning  af  « Brunsvigernes« 
Overflyttelse  til  Danmark.  Kejserindens  første  Brev  er 
dateret  den  18de  Marts  1780  fra  St.  Petersborg,  hvori  hun 
siger  Enkedronningen  en  Del  Artigheder  angaaende  hendes 
gode  Hjerte,  Indsigt  og  klare  Forstand,  saa  at  hun  ikke 
tvivler  paa,  at  disse  hendes  Broderbørn  kunde  flnde  et 
sikkert  og  roligt  Ophold  i  det  danske  Rige;  Kejserinden 
havde  nærmest  tænkt  sig  et  Sted  i  Norge  som  særligt 
egnet  dertil.  Dernæst  beskriver  Kejserinden  (-Brunsvigerne o 
nærmere,  fortæller,  at  de  kun  kan  russisk,  og  at  Rolighed 
passer  dem  bedst,  og  slutter  sit  Brev,  som  er  skrevet  paa 
fransk,  med  den  tyske  Vending:  «Dasz  ein  stilles  christ- 
liches  Leben  jederzeit  das  beste  ist)).  Enkedronning  Ju- 
liane Marie  svarer  straks  meget  imødekommende'  paa  Kej- 
serindens Brev,  men  en  Indvending  havde  dog  Enkedron- 
ningen at  gøre  med  Hensyn  til  Norge,  som  Kejserinden  havde 
foreslaaet,  nemlig  at  da  alle  Norges  Byer  vare  Søstæder, 
som  drev  betydelig  Skibsfart,  og  hvor  der  kom  saa  mange 
Fremmede,  kunde  hendes  Nevøer  og  Niecer  ikke  leve 
saa  stille  og  ubemærket  der  som  i  den  lille  By  Horsens, 
der  laa  dybt  inde  i  Landet  ved  en  Fjord,  lige  langt  fra 
Havet  og  de  store  Veje,  og  der  var  der  passende  Lokali- 
teter at  faa.  Byen  havde  knapt  3000  Indvaanere  den- 
gang. Kejserinden  lod  Juliane  raade  i  det  Punkt,  da  det 
jo  gjaldt  om,  at  det  hele  gik  saa  stille  af  som  muligt,  og 
at  denne  herefter  var  ansvarlig  overfor  Kejserinden,  at 
''Brunsvigerne))    levede  roligt  og  stille,   samt   at   de  ikke 

befattede  si^-  med  at  konspirere  imod  Kusland.  Uden  at 
det  blev  udtalt,  havde  man  paa  F/^lelsen,  at  « Brunsvigerne-) 
fremdeles  skulde  vedblive  at  være  Statsfanger,  kun  under 
en  mildere  Form. 

At  Kejserinde  Catharina  ikke  ansaa  Ophævelsen  af 
('Brunsvigernes')  Fangenskab  for  helt  ubetænkelig,  ser 
man  deraf,  at  hun  lod  de  derhen  hørende  Forberedelser 
ske  med  den  største  Hemmelighedsfuldhed.  Statholder 
Melgunofs  gentagne  Rejser  imellem  St.  Petersborg  og  Chol- 
mogory  samt  hans  hyppige  Samtaler  med  Kejserinden 
vakte  Ministrenes  Opmærksomhed;  men  deres  Forsøg  paa 
at  komme  efter,  hvad  der  var  Grund  dertil,  lykkedes  ikke. 
Først  længe  efter,  at  ■. Brunsvigerne »  havde  forladt  Rus- 
land, kastedes  der  Lys  over  den  hemmelighedsfulde  Virk- 
somhed, Melgunof  havde  udfoldet  paa  Kejserindens  Vegne. 

Statholder  Melgunof  rejste  den  12te  Februar  1780  fra 
St.  Petersborg  og  kom  8  Dage  efter  til  Cholmogory;  han 
blev  ledsaget  af  den  i  hemmelige  Statsanliggender  meget 
brugte  Sekretær  Tschertof  og  af  Stabschirurg  Fries.  Den 
24de  i  samme  Maaned  var  Melgunof  i  Archangel,  hvor  han. 
i  Kejserindens  Navn,  befalede  den  derværende  Kommandør 
Vaxel  at  sætte  Fregatten  « Polarstjernen«)  i  sejlfærdig  Stand 
samt  ligeledes  at  have  en  Yacht,  hvori  een  stor  og  3  mindre 
Kahytter  maatte  forefindes,  færdig  efter  nogen  Tids  Forløb 
og  saa  senere  lade  den  føre  til  Cholmogory.  Medens  disse 
Transportmidler,  som  skulde  føre  "Brunsvigerne-)  bort,  bleve 
færdige,  var  der  ogsaa  fuld  Virksomhed  paa  andre  Om- 
raader  for  nu,  da  endelig  Friheden  skulde  gives,  at  faa 
(•Brunsvigerne))  standsmæssigt  udstyrede  til  Rejsen  til 
Danmark.  Kejserinde  Catharina  var  i  saa  Henseende  til 
Sinds  at  give  « Brunsvigerne-)  et  fyrsteligt  Udstyr,  forinden 
de  skiltes,  og  lod  i  det  øjemed  anvise  en  Sum  af 
200,000  Rubler.  Halvdelen  af  denne  Sum  blev  straks  an- 
vendt i  St.  Petersborg  til  at  indkøbe  Silketøjer,  Galanteri- 
varer ,  et  Sølvservice  og  et  Porcellainsdo. ,  Dækketøj ,  et 
Kaffe-  og  Thestel,  samt  20  ft.  fin  The  foruden  Vin  til 
Rejsen.    Enhver  af  Brødrene  Peter  og  xllexei  fik  5  Fløjls-, 

2  Silke-  og  2  Klædes-Klædninger,  diverse  Frakker,  Slob- 
rokke,  Linned ,  Silkestrømper,  Støvler  og  Sko ,  foruden  en 
Muffe  af  Bæverskind ,  samt  Sengeudstyr  med  Draperi  og 
Forhæng.  De  to  Søstre,  Prinsesserne  Catharina  og  Elisa- 
beth, fik  for  deres  Vedkommende  et  ligesaa  rigt  Udstyr 
med  kostelige  Kober  og  Kjoler,  samt  fuldstændig  Forsy- 
ning med  alt,  lige  til  Smykker,  Guldkæder  og  Ure.  Dia- 
manter og  Pelsværk  blev  leveret  af  Kejserindens  private 
Beholdning.  Da  det  var  et  stort  Udstyr,  og  der  var  uhyre 
meget  at  sy  i  en  forholdsvis  kort  Tid,  blev  der  i  Byen 
Jaroslav,  der  ligger  langt  fra  St.  Petersborg  ved  Floden 
Volga,  oprettet  et  stort  Skrædderi,  bestaaende  af  7  Tyskere 
og  50  Russere,  for  at  faa  Udstyret  fæ.rdigt  i  korteste  Tid. 
Da  det  ikke  blev  tilladt  nogen  Skrædder  selv  at  tage  Maal 
af  Prinserne,  blev  dette  taget  af  ovennævnte  Stabschirurg 
Fries,  der  ogsaa  skulde  være  Skibslæge  paa  den  fore- 
staaende  Sørejse.  Alle  til  ((Brunsvigerne-)  anskaffede,  syede 
og  færdige  Sager  bleve  i  12  store  Kasser  sendte  forud  til 
Fæstningen  Novodvinskaia,  som  ligger  ved  Dvinaflodens 
Udløb,  hvilken  Fæstning  Fregatten  (« Polarstjernen »  skulde 
anløbe  for  der  at  indtage  den  sidste  Del  af  sin  Ladning. 
Marinekapitain  Arssenjef  blev  udnævnt  til  Chef  for  ((Po- 
larstjernen«), da  han  paa  sine  tidligere  Togter  flere  Gange 
var  kommen  forbi  Nordkap  og  var  kendt  med  Farvandene 
der.  En  duelig  Præst  fra  Ribna  blev  udnævnt  til  Skibs- 
præst,  foruden  at  der  endnu  medfulgte  et  Par  kirkelige 
Betjente.  Til  at  være  Adj utant  og  til  Selskab  paa  Sø- 
turen  udnævnte  Kejserinden  Oberst  Ziegler ,  som  var 
Kommandant  paa  Schllisselburg ,  medens  Landraadinde 
Lilienfeld  og  hendes  2  Døtre  skulde  være  Selskabsdamer 
for  Prinsesserne  foruden  den  tilvante  kendte  Betjening  fra 
Cholmogory.  Medens  alle  disse  mange  Forberedelser  og 
Foranstaltninger  til  ((Brunsvigernes-)  Rejse  bleve  gjorte, 
vidste  de  i  deres  Fængsel  i  Cholmogory  ikke  det  mindste 
om  den  Rejse,  de  nu  snart  skulde  tiltræde.  De  skulde 
derfor  langsomt  og  gradvis  forberedes  derpaa.  Først  kom 
ovennævnte    Oberst   Ziegler    til    Cholmogory    og    meddelte 

dem,  at  ikke  alene  alle  de  Indrømmelser,  de  igennem 
Melgunof  havde  udbedt  sig  hos  Kejserinden,  allernaadigst 
vare  blevne  bevilgede,  saa  at  de  maatte  besøge  Officers- 
fruerne,  spadsere  i  Omegnen  etc,  men  ogsaa  at  de  fire 
Søskende  snart  skulde  erfare  yderligere  Beviser  paa  Kejser- 
indens Naade.  De  stakkels  Fanger  vilde  knap  tro  deres 
egne  øren,  da  sligt  lifligt  Budskab  hidtil  i  deres  lange 
Fængselsliv  ikke  nogensinde  havde  lydt  til  dem. 

Kort  derefter  ankom  Fru  Lilienfeld  og  hendes  Døtre 
til  Cholmogory,  hvor  de  skulde  hjælpe  og  bistaa  Prin- 
sesserne saa  godt  som  muligt  for  at  fikse  dem  op  før  Af- 
rejsen, hvilken  dog  endnu  ikke  maatte  omtales.  Hverken 
Fru  Lilienfeld  eller  hendes  Døtre  gjorde  sig  imidlertid 
videre  Ulejlighed  med  Prinsessernes  Klæder  eller  hele 
Maade  at  være  paa,  da  de  syntes,  at  det  ikke  lønnede 
Umagen,  saa  langt  tilbage  i  Kultur  og  Dannelse  syntes 
Prinsesserne  dem  at  staa.  Da  Statholder  Melgunof  med 
Hustru  nogen  Tid  efter  kom  til  Cholmogory  og  var  misfor- 
nøjet med  Fru  Lilienfelds  og  Døtres  Passivitet,  fik  han  sin 
Hustru,  en  født  Saltykof,  til  at  tage  sig  af  Prinsesserne  i 
de  faa  Uger,  der  vare  tilbage  før  Afrejsen.  Der  skrives 
paa  den  Tid:  <(Den  himmelvide  Forskel  imellem  den  forrige 
Opførsel  af  Statholder  Golofkin  og  Statholder  Melgunofs 
øg  Frues  Adfærd  imod  den  fyrstelige  Familie  faldt  denne 
saa  stærkt  i  øjnene  og  gjorde  et  saadant  Indtryk  paa 
den,  at  den  undertrykte  fyrstelige  Aand  begyndte  at  hæve 
og  uddanne  sig." 

Ganske  kort  før  Afrejsen  fra  Cholmogory  gjorde  Stat- 
holder Melgunof  « Brunsvigerne))  bekendt  med,  at  Kejser- 
inden vilde  give  dem  deres  Frihed  ved  at  sende  dem  til 
deres  Tante,  Dronning  Juliane  Marie  i  Danmark  samt  der 
tilstaa  dem  en  aarlig  Apanage  af  32000  Rubler;  men  han 
gjorde  dem  samtidigt  opmærksom  paa,  at  ifald  de  ^^ste 
sig  utaknemlige  imod  Kejserinden,  vilde  de  baade  miste 
Pengene  og  Hds.  Majestæts  Naade.  Paa  denne  Melgunofs 
Formaningstale  sagde  Prinsesse  Elisabeth,  som  altid  forte 
Ordet:  »Gud  maatte  straffe  os,  dersom  vi  nogensinde  for- 

glemte  den  Naade,  som  Kejserinden,  vor  Moder,  har  udvist 
imod  os.  Vi  ville  altid  være  Hendes  Majestæt  undergivne, 
og  aldrig  ville  vi  være  ulydige  imod  hendes  Vilje.  Hun 
er  vor  Moder  og  vor  Beskytterinde.  Vi  stole  alene  paa 
hende  og  ikke  paa  nogen  Anden. » 

Prinsessen  bad  Melgunof  at  lægge  deres  Tak  for 
Hendes  Majestæts  Fadder.  Elisabeth  udspurgte  Melgunof, 
om  deres  Tante,  Dronning  Juliane  Marie  vilde  tage  dem 
til  sit  Hof  eller  vilde  anvise  dem  en  lille  By  til  Opholds- 
sted, hvor  de  kunde  leve  ganske  stille  og  tilbagetrukkent, 
da  de  nu  vare  for  gamle  til  at  lære  de  Sæder  og  Skikke, 
der  krævedes  ved  et  Hof  og  desforuden  vare  aldeles 
ukendte  med  det  danske  Sprog.  Melgunof  kunde  natur- 
ligvis ikke  besvare  dette  Spørgsmaal  med  Sikkerhed,  da  han 
ikke  vidste  Noget  derom ,  men  han  anbefalede  de  fire 
Søskende  trygt  at  stole  paa,  at  Alt  vilde  blive  iagttaget, 
der  kunde  tjene  til  deres  Velbefindende,  Ko  og  Tilfreds- 
hed. Med  Hensyn  til  den  lange  Sorejse  nærede  saavel 
Elisabeth  som  hendes  Søskende  stor  Frygt ;  de  havde 
aldrig  set  det  store  Hav,  endsige  gjort  en  Kejse  derpaa. 
Melgunof  maatte  for  at  triste  dem  love,  at  hans  Hustru 
maatte  folge  dem  paa  Vej  ned  ad  Dvinafloden  ud  til  den 
ved  Novodvinskaia  ventende  Fregat.  Den  27de  Juni  1780 
Kl.  1  om  Natten  forlod  « Brunsvigerne »  det  haarde  Fængsel 
i  Cholmogory,  hvor  de  havde  hensiddet  i  36  Aar.  I  to 
Kareter  korte  de  og  deres  Følge  hen  til  den  i  Beredskab 
holdte  Yacht,  der  skulde  fore  dem  ned  ad  Dvinatioden. 
For  ikke  at  vække  Opsigt  i  Archangel,  naar  de  sejlede 
der  forbi  om  Dagen,  valgtes  Natten  til  Forbifarten,  og  de 
naaede  uden  Genvordigheder  24  Timer  efter  Fæstningen 
Novodvinskaia,  hvor  Fregatten  ((Polarstjernen«)  laa  sejlklar. 
Da  de  fire  Søskende  fik  -Oje  paa  Fæstningen,  bleve  de 
meget  bange,  da  de  troede,  at  man  vilde  indespærre  dem 
deri  og  skabe  dem  et  nyt  Fængsel,  værre  end  det,  de  nys 
havde  forladt;  de  bleve  end  mere  bestyrkede  i  denne  deres 
Formodning,  da  en  Kurer  sprængte  frem  ad  Vejen  Jien- 
imod  Fæstningen   paa   det  Tidspunkt,   da   de  landede  der. 

Melgiinof  beroligede  dem  dog  snart  i  saa  Henseende.  For 
yderligere  at  berolige  dem  og  vise,  at  de  nu  vare  fri 
foreslog  Melgiinof  de  fire  Søskende  at  spadsere  paa  Fæst- 
ningens Volde  for  derfra  at  nyde  den  vide  Udsigt;  ligeledes 
indbød  han  dem  til  endnu  engang  at  aflægge  ham  og 
Hustru  et  Besøg  i  Yachten,  forinden  deres  Veje  snart 
skiltes  for  bestandigt.  Melgunof  beretter,  at  »Brunsvigerne') 
vare  lykkelige  over  det  Valg,  der  var  gjort  af  Personer  til 
at  ledsage  dem  paa  Rejsen  til  Danmark.  Ved  Nattetid 
den  1ste  Juli  1780  stak  Fregatten  <■  Polarstjernen.)  i  Søen. 
Anton  Ulriks  glade  Børn  vare  om  Aftenen  blevne  fulgte 
ombord  af  Melgunof  og  Hustru.  Melgunof  var  tilstede,  da 
-Polarstjernen-)  sejlede  bort,  og  i  den  lyse  Midsommernat 
fulgtes  de  Bortdragende  med  Ojnene,  saalænge  de  vare 
at  se. 

Blandt  de  hemmelige  Instrukser,  Kommandør  Arssenjef 
havde  faaet,  var  blandt  andre,  at  Prinserne  og  Prinsesserne 
ikke  maatte  skrive  Breve,  modtage  eller  afsende  saadanne. 
Ligesaa  lidt  maatte  de  forlade  Skibet,  og  Personer,  der  ikke 
hørte  til  Rejseselskabet ,  maatte  ikke  komme  ombord, 
medens  Rejsen  stod  paa.  Ethvert  Forsøg  af  Udenfor- 
staaende  paa  enten  at  sikre  sig  de  høje  Rejsende  eller 
unddrage  dem  de  Ledsagere ,  der  vare  medgivne  dem, 
skulde  vises  tilbage  med  væbnet  Haand  o.  s.  f. 

Den  Omstændighed ,  at  Kejserinde  Catharina  lod 
"Brunsvigerne.)  gøre  den  farefulde  Rejse  omkring  Nordkap, 
i  Stedet  for  fra  St.  Petersborg,  og  den  Hemmelighedsfuldhed, 
hvormed  det  hele  Foretagende  blev  sat  i  Scene,  viser,  at 
hun  ikke  lod  ude  af  Sigte,  at  det  var  med  Prætendenter, 
hun  havde  at  gøre.  Saasnart  Fregatten  »Polarstjernen«) 
var  afsejlet,  vendte  Melgunof  tilbage  til  St.  Petersborg  for 
at  give  Kejserinden  en  nærmere  Beskrivelse  af  de  Op- 
levelser, der  vare  at  berette  med  Hensyn  til  « Brunsvigernes »> 
Afrejse  fra  Rusland.  Da  Melgunof  fortalte  Kejserinden, 
hvorledes  hans  Hustru  af  Medlidenhed  med  de  4  Søskendes 
Skræk  for  Sørejsen  havde  ledsaget  disse  ned  ad  Dvina- 
tloden  paa  Yachten,  som  forte  dem  fra  Cholmogory  ud  til 

Fregatten  (iPolarstjernen»,  som  laa  til  Ankers  paa  Kovod- 
vinskaias  Red ,  blev  Hendes  Majestæt  meget  vred ,  da 
det  stod  i  Modstrid  med  de  ham  givne  Instruktioner.  Paa 
et  hængende  Haar  nær  var  den  menneskekærlige  Statholder 
falden  i  llnaade  for  sit  gode  Hjertes  Skyld.  Ved  ('Bruns- 
vigernes«) Afrejse  fra  Cholmogory  blev  <iden  hemmelige 
Kommission-),  som  i  en  Aarrække  havde  forestaaet  Sagerne 
der,  hævet;  derimod  var  det  kun  grumme  Faa  af  Vagt- 
mandskabet og  Betjeningen,  der  fik  Lov  til  at  forlade 
Cholmogory,  thi  man  skal  vel  huske  paa,  at  den  Betjening, 
der  havde  været  der,  var  hyret  og  udskreven  eller  tinget 
paa  Livstid.  Det  havde  været  tilladt  Soldater  og  Betjente 
i  Cholmogory  at  gifte  sig  der,  men  de  maatte  forpligte  sig 
til  med  Kone  og  Børn  at  forblive  i  Cholmogory  for  ikke 
senere  at  falde  i  Fristelse  til  andetsteds  at  plapre  Noget  ud 
om,  hvad  de  havde  hort  og  set  i  de  lange  Tider,  de  vare 
under  Tag  sammen  med  (-Brunsvigerne)).  De  skulde  passe 
paa  ((Fangerne-),  men  vare  i  Virkeligheden  selv  Fanger. 
Selv  de  Matroser,  der  vare  hyrede  paa  Fregatten  ((Polar- 
stjernen)) ,  som  førte  ((Brunsvigerne))  til  Danmark,  maatte 
forpligtige  sig  til  at  komme  tilbage  til  Cholmogory  og  bo  der. 
De  bleve  paa  de  aarlige  Lister  betegnede  som  u Søfarere'), 
erholdt  for  Livstid  forskellige  Benaadninger :  en  lille  Pen- 
sion, Skattefrihed  og  et  lille  Jordstykke,  men  dfe  maatte 
aldrig  fjerne  sig  fra  Cholmogory.  Under  de  samme  Vil- 
kaar  levede  de  Soldater,  der  havde  bevogtet  ((Brunsvigerne)). 
Der  var  paa  den  Tid  137  Personer  ialt,  deriblandt  Enker 
efter  fiere  i  Tidens  Løb  afdøde  Militære ,  Skrivere  og 
Tjenere.  Efterhaanden  tyndede  Døden  jo  ud  i  Rækkerne 
af  disse  Internerede.  I  Aaret  1793  ser  man,  at  de  ((Over- 
levende)) udbede  sig  en  lille  Pensionsiorhøjelse  af  Kejser- 
inden. Kejserinde  Catharina  udnævnte  derfor  en  højt- 
staaende  Embedsmand,  Grev  Ssamoilof,  til  at  afgive  en 
Betænkning  om  den  hele  Cholmogory-Sag;  han  svarede, 
at  de  Personer,  der  havde  set  og  kendt  Prinserne  og 
Prinsesserne,  ikke  burde  have  Lov  til  at  forlade  Cholmo- 
gory:   derimod   skulde  det  tillades  de  Yngre  og   de  senere 

Fødte,  som  ikke  havde  en  saa  umiddelbar  Erindring  derom, 
at  rejse,  hvorhen  de  havde  Lyst. 

Imidlertid  ville  vi  følge  de  bortdragne  Prinser  og 
Prinsesser  saa  godt  som  muligt.  Fregatten  « Polarstjernen« 
havde  ikke  Magsvejr  paa  sin  Tur  omkring  Nordkap  til 
Bergen,  hvor  Kommandør  Arssenjef  skulde  melde  sig  hos 
Stiftamtmand  over  Bergens  Stift  Schulin,  naar  Fregatten 
ankom  paa  Reden  der.  Storme  og  Modvind  opholdt 
Sejladsen  saa  meget,  at  « Polarstjernen"  først  efter  henimod 
10  Uger  den  10de  September  naaede  Bergens  Fjord.  Da 
det  varede  noget  længe,  forinden  Kejserinden  hørte  fra  de 
Bortrejsende,  begyndte  hun  at  ængstes  for  dem,  men  hendes 
Sind  lettedes,  da  hun  fik  Brev  fra  Dronning  Juliane  Marie 
om,  at  de  Rejsende  vare  ankomne  i  god  Behold  til  Flad- 
strand. Onde  Tunger  vare  jo  altid  paa  Færde  overfor 
Kejserinde  Catharina,  som  i  mange  Henseender  ved  sin 
utvungne  Opførsel  fortjente  den  Dadel,  hun  drog  ned  over 
sig,  men  naar  det  i  næ.rværende  Tilfælde  blev  sagt,  at 
hun .  havde  givet  Kommandør  Arssenjef  hemmelig  Ordre 
til  at  lade  Fregatten  »(Polarstjernen»  lide  Skibbrud,  saa- 
ledes  at  (.Brunsvigerne"  kunde  drukne  tilhobe,  saa  er  det 
en  lige  saa  usandfærdig  og  løgnagtig  Beskyldning,  som 
at  hun  havde  ladet  den  Begivenhed,  ved  hvilken  deres 
Broder  Ivan  blev  dræbt,  anstifte. 

Tværtimod,  Kejserinde  Catharina  den  2den  vilde  kun 
o  Brunsvigernes"  Vel  nu,  da  de  forlod  hendes  Rige,  og 
efter  at  have  udstyret  dem  rigeligt  med  Alt  og  med  en 
aarlig  Apanage,  saa  var  der  Sandhed  i,  hvad  hun  skrev 
til  Melgunof,  da  han  besørgede  deres  Afrejse:  <.Den  her- 
tiigelige-brunsvigske  Familie  er  nu  ikke  mere  afhængig  af  os, 
men  af  det  kongelige  danske  Hof.  Altsaa  er  det  vor 
Vilje,  at  den  skal  affærdiges  did."  Dog  skulde  den 
danske  Regering  være  ansvarlig  for,  at  (.Brunsvigerne" 
bleve  tilstede  i  Horsens  og  ikke  fik  ubuden  Besøg  af 
Russere  eller  Personer,  der  vare  mistænkelige  i  politisk 
Forstand. 

Forinden    (.Brunsvigerne"    rejste    fra   Rusland,    havde 

Kejserinde  Catharina  befalet,  at  der,  naar  de  kom  til 
Bergen,  skulde  overrækkes  de  4  Søskende  2000  hollandske 
Dukater  i  deres  egne  Hænder  og  med  fri  Dispositionsret 
over  disse  Penge.  Paa  sine  egne  og  S/3skendes  Vegne 
overrakte  Prinsesse  Elisabeth  Chefen  for  « Polarstjernen » 
1000  Kubler  som  Anerkendelse  af  den  gode  Behandling, 
de  havde  nydt  paa  Overrejsen  til  Bergen:  thi  nu  hørte 
Kommander  Arssenjefs  Mission  op  ,  idet  Prinserne  og 
Prinsesserne  skulde  gaa  ombord  i  det  danske  Orlogsskib 
<(Mars»,  der  ventede  paa  dem  ved  Bergen  for  derfra  at  føre 
dem  til  Jyllands  Kyst.  Fregatten  u Polarstjernen«)  derimod 
skulde  fra  Bergen  sejle  til  St.  Petersborg,  men  undervejs 
anløbe  Kjøbenhavn. 

Til  at  begynde  med  havde  Enkedronning  Juliane  Marie 
haft  Lyst  til  at  se  sine  Broderbørn  i  Besøg  hos  sig  i 
Kjøbenhavn,  inden  de  drog  til  Horsens,  og  Hendes  Majestæt 
havde  i  den  Anledning  tilskrevet  Kejserinde  Catharina, 
om  der  var  Noget  til  Hinder  derfor.  Denne  henstillede 
til  Enkedronning  Juliane  Marie  at  gøre  Alt  efter  bedste 
Skøn.  Samtidigt  skrev  Kejserinde  Catharina  til  sin  Ge- 
sandt i  Kjøbenhavn,  Baron  v.  Sacken,  at  saafremt  »Bruns- 
vigerne«) kom  i  Besøg  ved  det  danske  Hof,  skulde  han 
under  et  eller  andet  Foregivende  se  at  komme  af  Vejen 
saa  længe,  men  samtidigt  lade  det  være  sig  magtpaaliggende. 
at  ingen  af  det  russiske  Gesandtskabs  Medlemmer  i  Kjøben- 
havn vekslede  Breve  med  (.Bruns\igerne>..  Imidlertid  kom 
der  ingen  (.Brunsvigere))  til  Kjøbenhavn,  da  de  4  Søskende 
ikke  ytrede  nogen  Lyst  til  at  komme  til  syne  ved  Hoffet 
der,  og  Dronning  Juliane  Marie  saa  ej  heller  holdt  fast 
derpaa,  da  det  kun  vilde  have  været  til  grundig  Gene  og 
Ulejlighed  for  begge  Partcj-.  Saavel  Oberst  Ziegler  sora 
ogsaa  Enkefru  Lilienfeld,  der  havde  fulgt  ..Brunsvigerne)) 
fra  Rusland  til  Danmark ,  hilste  begge  personligt  paa 
Enkedronning  Juliane  Marie  i  Kjøbeniiavn,  da  «Mars).  i 
Oktober  ankrede  op  paa  Kjøbenhavns  lied.  Oberst  Ziegler 
fik  ved  den  Lejlighed  Dannebrogskorset,  og  Enkefru  Lilienfeld 
fik   Enkedronningens   Portra't    og    en   King.      Da    ..Polar- 

stjernens))  Kommandør,  Arssonjef.  kom  til  St.  Petersborg, 
forærede  Kejserinden  ham  ikke  alene  BOOOliuhler  for  haft 
Umage  og  veludført  Sejlads ,  men  hun  Ibrhojede  endog 
hans  militære  Kang,  saa  der  var  ikke  Noget,  der  tydede 
paa,  som  ondskabsfulde  Tunger  vilde  mene,  at  Kejserinde 
Catharina  havde  ønsket ,  at  han  skulde  have  druknet 
« Brunsvigerne »   undervejs. 

Da  Enkedronningen  fik  at  vide,  med  hvilken  fyrstelig 
Gavmildhed  Kejserinde  Catharina  havde  udstyret  ^ Bruns- 
vigernes forinden  de  forlod  Rusland,  tilskrev  hun  Kejser- 
inden et  varmt  Takkebrev  paa  sine  Broderbørns  Vegne. 
I  lige  Maade  udtalte  Enkedronningen  sin  Tak  til  Statholder 
Melgunof  for,  hvad  han  havde  været  for  de  4  Søskende 
før  og  ved  Afrejsen  fra  Cholmogory.  Kejserinden ,  som 
havde  taget  det  noget  ilde  op,  at  Melgunof  efter  hendes 
Mening  i  sin  Tid  var  gaaet  udenfor  Instruksen,  gik  i  sig 
selv,  da  hun  modtog  Enkedronning  Juliane  Maries  aner- 
kendende Brev,  og  skænkede  Melgunof  Andreaskorset  som 
Tegn  paa  sin  Naade. 

Vi  ville  nu  se,  hvad  der  fra  dansk  Side  blev  gjort 
for  at  modtage  de  fra  Rusland  bortdragne  høje  Rejsende, 
naar  de  ankom  paa  dansk  Grund.  Saasnart  Enkedronning 
Juliane  Marie  ved  Brevveksling  med  Kejserinde  Catharina 
den  2den  havde  faaet  Vished  for,  at  hendes  Broder  Anton 
Ulrik  af  Brunsvigs  Børn  vilde  blive  overførte  til  Bergen 
paa  den  russiske  Fregat  »Polarstjernen)) ,  blev  der  ifølge 
Hans  Majestæt  Kong  Christian  den  Syvendes  Kabinetsordre 
befalet,  (-at  Krigsskibet  cMars))  paa  50  Kanoner  med  al 
Hast  skulde  ekviperes  og  derpaa  sejle  til  Nordsøen  for 
der  at  krydse.  Skibet  skulde  føres  af  Kommandørkaptajn 
Christopher  Liitken,  medens  Kammerherre  Ployart  bliver 
den  næstefter  Kommanderende.  Naar  Skibet  er  sejlklart, 
ville  Vi  nærmere  tillægge  bemeldte  vor  Kommandørkap- 
tajn den  Instruktion,  som  han  skal  følge.)) 

Den  25de  Maj  modtog  Kommandørkaptajn  Liitken 
en  Instruktion  angaaende  hans  Krydsning  i  Nordsøen, 
ligeledes   en    kongelig  Ordre  for  ham   om.   hvorledes   han 

skal  forholde  sig  mod  alle  de  paa  hans  Ekspedition  fore- 
kommende russiske  og  preussiske  Skibe. 

Orlogsskibet  ((Mars'i)   Bemanding  skal  være: 

1  Kommandørkaptajn, 
1  Kaptajn, 

1  Kaptajnløjtnant, 

2  Løjtnanter, 
2  Kadetter, 
1  Overlæge, 
1  Underlæge, 

24  Konstabler  og 
16G  Matroser. 

Soldatesken  : 

1  Kaptajn, 

2  Løjtnanter. 
C)  Underofficerer, 
2  Tam  burer  og 

89  Soldater. 

Med  Hensyn  til  Indskibningen  af  sidstnævnte  Soldater 
kom  der  den  1ste  Juni  fra  Admiralitetet  til  Skibschefen 
følgende  Ordre:  »Da  den  Soldateske,  som  medgives  Orlogs- 
skibet «Mars».  førstkommende  Onsdag  Formiddag  d:  7<^ 
hujus  Kl:  10  slet  møder  paa  Toldboden  for  at  embarkeres, 
saa  ville  Hr.  Komdrkapt.  behageligt  foranstalte,  at  de  for- 
nødne Fartøjer  med  en  Officer  fra  Skibet  samme  Tid  ere 
tilstede  for  at  modtage  bemeldte  Soldateske. » 

Den  12te  Juni  1780  modtog  Komdrkapt.  Liitken  fra 
Admiralitetskollegiet  følgende  Skrivelse:  « Herved  tilsendes 
den  for  Dem  udfærdigede  kongelige  allernaadigste  Instruk- 
tion paa  Deres  forestaaende  Togt  tilligemed  hosfølgende 
forseglede  Geheimeordre,  hvilken  De  ikke  aabner,  førend 
De  har  passeret  Oresund.  Da  De  altsaa  herfra  er  ekspederet, 
saa  har  høitærede  Hr.  Komdrkapt.,  naar  De  ligeledes  fra 
de  udenlandske  Affaires  er  udfærdiget,  at  fortsætte  Deres 
Keise,  hvortil  Vi  ønske  Dem  megen  Lykke.  ^  | 

i)a  Kommandørkaptajn  Liitken  gerne  vilde  have  et 
Par  Musikanter  til  ombord  for  ved  given  Lejliglied  at 
kunne  præstere  en  noget  fyldigere  Musik,  ansøger  han  i 
sidste  -Øjeblik  om  at  maatte  faa  et  Par  Trompetere  mere 
med  sit  Skib;  Admiralitetet  svarer:  «Davi  have  akkorderet, 
at  der  til  Orlogsskibet  uMars«  maa  antages  2*^  Trompetere 
mere,  saavel  paa  Grund  af  det  kgl.  approberede  Hoved- 
reglement som  og  formedelst  Togtets  Beskaffenhed;  men 
da  der  ikke  kan  faaes  2,  uden  at  den  3dje  følger  med, 
saa  tillades  det,  imod  at  der  afgaaer  fra  Orlogsskibet 
«Mars»  4  helbefarne  Matroser  og  1  Søvant,  hvilke  sidste 
Komdrkapt.  Liitken  altsaa  vil  lade  overføre  til  Orlogsskibet 
(.Sophie  Frederikke. » 

Den  18de  Juni  1780  melder  Komdrkapt.  Lutken,  at 
han  er  ankommen  paa  Helsingørs  Red.  Den  3dje  Juli 
melder  han  ligeledes,  at  han  er  ankommen  og  ankret  tæt 
udenfor  Bergen,  hvor  han  foreløbigt  bliver  liggende,  til  han 
faaer  en  Fokkemast  med  Mere,  som  Skibet  har  lidt  Havari 
paa  i  det  sidste  haarde  Vejr,  istandsat.  Den  17de  Juli 
melder  Komdrkapt.  Liitken,  at  en  Soldat  er  dod  og  en 
anden  deserteret,  men  igen  opbragt  og  skal  have  haft 
Selvmord  i  Sinde.  Den  18de  Juli  skriver  Komdrkapt.  Liitken 
fra  Bergen:  »Her  ere  Alle  uvidende  om  Togtets  egentlige 
Bestemmelse  og  ville  og  fremdeles  blive  det,  saa  vidt  det 
staar  til  os,  og  skulde  russiske  Skibe  i  Soen  mødes,  da 
skal  det  og  forblive  min  Grundregel  at  skjule  samme. 
Stedet,  hvor  de  fyrstelige  Personer  skulle  etableres,  er  som 
befalet  tilkjendegivet  Vedkommende,  nemlig  Kammerherre 
Ployart  og  Frue.  Den  konst.  Stiftamtmand  Bager  har  truffet 
de  behørige  Anstalter  for  de  høje  Personers  Modtagelse 
i  Bergen,  om  samme  skulde  uomgængelig  nodiggøres.-) 
Den  7de  August  melder  Komdrkapt.  Liitken ,  at  der  ikke 
er  forefaldet  Noget  af  Betydning,  men  at  G  Mand  ere  syge. 
Den  15de  melder  Samme,  at  nu  er  der  kun  3  syge,  og  at 
han  haaber  med  det  Første  at  afsejle  fra  Bergen  for  at 
ankre   længere  ude  i   Fjorden.     Den  28de  August   melder 

han,    at  «Marsn    nu   er  sejlet  ud  til  Kødholmen   og  gaaet 
til  Ankers  der,  4  Mile  fra  Bergen. 

Den  13de  September  indberetter  Komdrkapt.  Llitken 
til  Admiralitetet  i  Kjøbenhavn:  »Expeditionens  Hoved- 
hensigt er  nu  opfyldt  ved  en  russisk  Kolfardifregats  An- 
komst i  Baggesund  en  Mil  fra  os.  Fregattens  Navn  er 
<' Polarstjernens  fører  10  Kanoner,  dog  uden  Vimpel,  men 
føres  alligevel  af  Hds.  keiserlige  Majestæts  Officerer,  og 
Chefen  er  Hr.  Kaptajn  Arssenjef.  De  ere  afsejlede  fra 
Archangel  den  9de  Juli  og  have  haft  særdeles  haardt 
Yeir,  dog  finde  de  høie  Personer  sig  ønskelig  vel,  saa  og 
deres  Følge,  og  som  alle  ere  embarkerede  her  ombord, 
ialt  29  Personer. H  Da  de  fire  fyrstelige  Søskende,  paa 
Søsyge  nær,  befandt  sig  helt  vel,  dengang  de  nærmede  sig 
til  Bergen,  var  der  ingen  Anledning  til  at  gøre  Ophold 
der,  og  derfor  overskibede  man  dem  straks  til  Orlogsskibet 
"Mars s  saa  de  slet  ikke  kom  i  Land  i  Norge. 

><De  høie  Keisende  kom  ombord  i  >'Mars))  igaar  den 
12te  September,  og  de  bleve  saluterede  med  15  Kanon- 
skud. Alle  ere  de  friske  og  vel.  Jeg  skal  ikke  driste  mig 
til  at  gaa  tilsøs  uden  føieligste  Vind  for  ikke  at  sættes 
i  Forlegenhed  for  Proviant,  som  desuden  her  er  vanskelig 
at  bekomme,  fornemmeligt  til  saa  anseligt  et  Selskab,  da 
jeg  daglig  har  at  bespise  70  Personer,  og  saa  give  For- 
synet os  en  hastig,  heldig  og  lykkelig  Reise,  da  Skibets 
Provisioner  nu  tillige  aftage.  Alle  ere  vel  indenborde,  og 
haves  ikke  en  sengeliggende  Mand.  Den  16de  September 
blev  Prinsesse  Elisabeths  Navnedag  celebreret  med  diverse 
Kanonskud. » 

Den  23de  September  1780  afsejlede  Orlogsskibet  «Mars'> 
fra  Rødholmen  for  at  sætte  Kurs  ned  imod  den  jyske 
Kyst,  men  det  varede  ikke  mange  Dage,  før  det  blev  meget 
uroligt  Vejr  med  svær  Modvind.  Den  30te  September  og 
1ste  Oktober  maatte  («Mars»  døje  en  svær  Storm  i  Nord- 
søen ,  og  eftersom  Vinden  den  2den  tiltog ,  besluttede 
Chefen  at  søge  Havn  3  Mile  Vest  for  Lindesnæs,  men  da 
Vejret  bedagedes,   efterhaanden   som  Skibet   kom  næ.rmere 

under  Land,  fortsattes  Kursen,  især  da  Vinden  gik  om  til 
Nordvest.  At  det  liar  været  et  haardt  Vejr  og  svær  Sø- 
gang, kan  ses  af  Liitkens  Udtalelse,  paa  samme  Tid  han 
roser  (.Mars» ;  han  skriver:  «IUveiret  kom  cMars'-)  underste 
Batteriers  Porte  under  Vandet,  men  Skibets  Magelighed 
og  rare  Egenskaber  i  alle  Henseender  viste  sig  kendelig 
og  forundrede  og  de  ældste  og  mest  erfarne  Såmænd 
indenborde.  Den  3dje  Oktober  havde  vi  Lindesna^s  2  Mile 
Nord  for  os,  samme  Dag  blev  der  saluteret  i  Anledning  af 
Hds.  Keiserlige  Majestæts  Tronbestigelse  med  21  Skud.« 

«Den  4de  Oktober  ankrede  vi  indenfor  Skagen  Kl.  7 
om  Eftermiddagen,  lettede  tidligt  næste  Morgen  og  ankom 
Kl.  10  Formiddag  her  paa  Fladstrands  Red  og  debarke- 
rede  de  Høifyrstelige  med  Suite  og  Bagage  samme  Dags 
Eftermiddag  Kl.  5.  Kammerherre  Pløyart  er  efter  høi- 
kongelig  Ordre  afgaaet  fra  sin  næstkommanderende  Post  i 
Skibet  for  at  følge  ovennævnte  høie  Personer  Det  er  af 
Kmhr.  Pløyart  anset  nødvendigt  fra  Skibet  at  medtage 
en  Musketer  af  Kongens  Regiment  og  en  Matros  for  at 
følge  med  de  høie  Personers  Bagage  over  Land  saavel 
for  dettes  Iagttagelse  som  for  Sprogets  Skyld,  og  ere 
samme  To  derfor  afgaaede  fra  Skibet.  Ellers  Alt  vel:  af 
Mandskabet  ere  ikkun  5  sengeliggende  af  Svagheder,  som 
ikke  give  Anledning  til  nogen  Bekymring. » 

Saasnart  uMars»  havde  ladet  sit  Anker  falde  paa 
Fladstrands  Red ,  skrev  Komdrkapt.  Llitken  straks  til 
Minister  Guldberg:  ollsomt  og  fuld  af  Glæde  i  forskellige 
Henseender  giver  jeg  mig  underdanigst  den  Ære  at  melde 
Deres  Excellence  vor  lykkelige  Ankomst  hertil  idag  efter 
at  være  afsejlede  fra  Rødholmen  paa  Bergens  Land  den 
23de  September.  Nogle  Dages  haardt  Veir  i  Begyndelsen 
af  Modvind,  men  fornemmelig  et  overordentligt  og  orkan- 
agtigt Uvejr  den  30te  September  mod  Alten  foraarsagede 
Upasselighed  hos  Prinsesse  Elisabeth  og  den  ældste  Prins 
saavel  som  hos  den  største  Del  af  de  ombord  værende 
Damer,  fornemmelio-  Kammerherreinde  Pløvart  saa  oo-  den 
gode  Oberst  Ziegler  o.  Fl. ;    men   det   var  dog  for  Intet  at 

regne  imod  de  Ængstelser,  de  med  dette  Element  uvante 
Personer  maatte  føle  ved  Uvejrets  Haardhed  Natten  til 
den  1ste  Oktober.  Men  da  ingen  Svaghed  lettere  kureres 
end  denne ,  naar  Bevæggrunden  hæves ,  nemlig  Skibets 
Bevægelse ,  saa  befinde  de  sig  nu  samtlige  alleronske- 
ligst  vel'). 

'•Af  de  med  de  høje  Herskaber  fra  Kusland  komne 
Personer  følge  med  mig  tilbage  til  Kjøbenhavn  Fru  Land- 
raadinde  Lilienfeld  med  tvende  Døtre,  Oberst  Ziegler  og 
Kaptajn  Bosneak  med  tilhørende  Domestiker. 

Formedelst  de  indenborde  værende  høje  Personer  saa 
jeg  mig  nødsaget  til  den  3dje  Oktober  at  honorere  Dagen 
med  en  Salut  af  21  Kanonskud  i  Anledning  af  Hds.  rus- 
siske Majestæts  Kroningsdag,  hvilket  var  en  sand  Glæde 
for  de  høj  fyrstelige  Personer. 

Jeg  tror  at  kunne  forsikre  med  Sandhed,  at  den 
ønskeligste  Tilfredshed  og  Overensstemimelse  har  hersket 
imellem  Alle  indenborde:  idetmindste  er  mig  ikke  Andet 
bevidst,  og  jeg  har  bidraget  dertil  alt  Muligt,  hvad  der 
har  VcT^ret  i  min  Magt  o.  s.  v.o 

DaKomdrkapt.  Liitken  den  Ilte  Oktober  er  ankommen 
med  «MarS')  paa  Helsingørs  Red,  skriver  han  til  Minister 
Guldberg:  «Da  jeg  efter  al  Sandsynlighed  imorgpn  er  saa 
lykkelig  at  naa  Kjøbenhavns  Red,  vil  jeg  meddele,  at  jeg 
har  modtaget  Deres  Exes.  Skrivelse  af  den  10de  ds.  Deres 
Excellences  Befaling  til  mig  at  rejse  til  Fredensborg  skal 
blive  efterkommet,  naar  det  er  mig  muligt  for  Tjenesten. 
Oberst  Ziegler  og  Landraadinde  Lilienfeld  kunne  ikke  nok- 
som nedlægge  deres  allerunderdanigste  Respekt  og  Tak- 
sigelse til  Deres  Majestæter  for  deres  saa  høikongelige 
Hædersbevisninger.  Intet  skal  forsømmes  af  mig  for  at 
vise  disse  fornemme  Personer  om  i  Kjøbenhavn  paa  bedste 
Maade,  og  som  Skyldighed  byder  det.  Indesluttede  Skri- 
velse overleveret  mig  af  Prinsesse  Elisabeth  til  Hds.  Maj. 
Dronningen  for  det  Tilfælde,  at  jeg  muligen  skulde  arri- 
vere førend  Ekspressen,  som  fra  Fladstrand  befordres«. 

Ved    Hoffet  i    Kiøbenhavn   var   man    saa   vel    tilfreds 

med  den  hele  Ekspedition  og  Sejlads,  at  der  ifølge  kgl. 
Ordre  af  20de  Oktober  1780  som  Erkendtlighed  blev  ud- 
betalt til: 

Chefen,  Kommandørkaptajn  Liitken 500  Rdl. 

Kaptainløjtnant  Stibolt 250  — 

2  L£»jtnanter  hver 150  — 

2  Kadetter        — 80  — 

Mandskabet 200  — 

Chefen  for  Soldatesken,  Major  Gersdorf,  fik  200  — 

Uagtet  « Brunsvigerne » ,  de  4  Søskende,  2  Prinser  og 
2  Prinsesser,  som  ovenfornævnt  nu  vare  komne  til  den 
jyske  Kyst,  ville  vi,  forinden  vi  omtale  deres  Følelser 
ved  Ilandstigningen  paa  den  fremmede  Strand,  beskæftige 
os  med,  hvad  der  forud  var  gjort  for  at  kunne  modtage 
dem  paa  en  passende  og  standsmæssig  Maade,  hvor  de 
kom  frem. 

Fra  det  danske  Hof  blev  der  skrevet  til  dHrr.  Stift- 
amtmænd V.  Osten  i  Aalborg  og  v.  Rosenørn  i  Aarhus 
og  meddelt  dem,  hvilke  fornemme  Gæster  der  kunde  ventes 
hen  paa  Sommeren  eller  Efteraaret,  eftersom  Fladstrand, 
hvor  « Brunsvigerne«)  skulde  gaa  i  Land  efter  Sørejsen,  og 
Horsens,  hvor  de  skulde  opslaa  deres  Bopæl,  laa  i  Aalborg 
og  Aarhus  Stift.  Kongens  Bygmester,  Professor  Harsdorff, 
hvis  stilfulde  Bygningskunst  vi  kende  fra  Kolonnaden  ved 
Amalienborg,  Handelsbanken,  Landmandsbanken  og  Her- 
kulestemplet  i  Kongens  Have  o.  s.  v.  i  Kjøbenhavn,  blev  i 
god  Tid  sendt  over  til  Jylland  for  nærmere  at  bestemme 
Stedet,  hvor  de  skulde  tage  Bopæl.  Det  er  ikke  usand- 
synligt, at  Minister  Guldberg,  som  var  født  i  Horsens, 
særligt  har  anbefalet  denne  sin  Fødeby  til  Enkedronning 
Juliane  Marie,  saa  denne  By  var  paa  Forhaand  temmelig 
sikker  paa  at  blive  valgt,  skønt  den  ikke  havde  særlige 
Fortrin  fremfor  andre  Byer.  Da  det  senere  viste  sig,  at 
man  i  Horsens  vilde  komme  til  at  udføre  mere  omfattende 
Arbejder,  end  man  havde  tænkt  sig,  skriver  Stiftamtmand 
Rosenørn  i  Aarhus  den  20  Juni  1780  til  Heftet:    o  Havde 

man  turdet  udvælge  Aarhus,  vilde  efter  mit  Projekt  Alting 
være  blevet  hastigere  ekspederet,  og  Gaarden  meget  rum- 
meligere, med  Officersvagten  lige  for  DjOren».  Horsens 
havde  imidlertid  Fortrinnet;  i  Juni  Maaned  1780  blev  der 
af  Etatsraad  Rothe  og  Raadmand  Bering  k^øbt  et  Par 
Gaarde  med  tilhørende  Haver  paa  Torvet  i  Horsens,  overfor 
St.  Ibs-  eller,  som  den  nu  kaldes,  Vor  Frelsers  Kirke.  De 
tvende  Gaarde  bleve  sammenbyggede  og  deres  Arealer 
sammenlagte;  den  kgl.  Bygmester,  Professor  Harsdorff,  le- 
dede det  hele  Arbejde  dermed,  og  efter  kgl.  Ordre  skulde 
denne  samlede  Ejendom  kaldes:  «Palæet  i  Horsens». 
Kongen  foreskrev  dernæst  Magistraten  der  i  Byen ,  hvor- 
ledes den  havde  at  forholde  sig  overfor  det  forventede 
lille  Hof,  og  det  blev  tillige  foreholdt  den,  hvilken  Gavn 
det  var  for  Horsens  By,  at  en  betydelig  Sum  aarlig  vilde 
blive  fortæret  der;  det  blev  derpaa  lagt  Byens  Indvaanere 
paa  Sinde  upaa  alle  Maader  selv  at  hjælpe  til  ved  en 
anstændig,  ærlig  og  skikkelig  Medfart  og  Opførsel,  at  be- 
holde denne  Fordel,  som  Kongen  havde  villet  unde  dem«. 

Forinden  Professor  Harsdorff  tilraadede  at  kjøbe  oven- 
nævnte to  Gaarde,  som  han  nok  troede  at  kunne  faa  Noget 
ud  af,  havde  han  imidlertid  set  sig  om  andetsteds  i  selve 
Horsens  By,  saavelsom  ogsaa  paa  Landet,  om  der  kunde 
være  en  passende  Herregaard  til  samme  Brug.  Han  havde 
saaledes  set  paa  den  i  Aaret  1764  afdøde  Etatsraad,  Godsejer 
de  Lichtenbergs  udmærkede  Ejendom  paa  Horsens  Sønder- 
gade og  Here  andre  Ejendomme.  Efter  at  Gaardene  paa 
Torvet  ere  indkøbte,  skriver  Harsdorff":  »Fru  de  Lichten- 
bergs Gaard,  omendskønt  samme  ud  til  Gaden  har  nogle 
Værelser,  der  ere  smukkere  end  dem,  vi  faa,  saa  er  hendes 
Gaard  ikke  nær  stor  nok,  ligesom  man  vanskeligt  i  nogen 
Herregaard  vilde  finde  den  Plads,  vi  kunne  faa  i  de  to 
indkøbte  Gaarde..)  Han  formener  fremdeles,  at  naar  der 
faaes  Malerier  fra  Ghristiansborg  Slot,  vil  det  Hele  nok 
tage  sig  ud,  især  naar  Hds.  Maj.  Enkedronningen  vil  væ-re 
ulejliget  med  at  udvælge  Tapeter,  saa  vil  det  Hele  blive 
meget  respektabelt...    Kun  de  fyrstelige  Personers  Værelser 

bleve  forsynede  med  Tapet,  de  ovrige  derimod  kun  med 
Kalkpiids,  hvidtede  eller  farvede.  Om  Søndergade  i  Hor- 
sens skriver  HarsdorfF:  «Den  store  Gade  i  Horsens  har 
formedelst  sin  skanne  Brede  et  fortræffeligt  Udseende;  Be- 
boerne i  Horsens  ville,  at  den  er  smukkere  end  nogen  kja- 
benhavnsk  Gade:  var  den  bare  skikkelig  brolagt,  vilde  den 
endda  ikke  mangle  saa  megetn. 

For  at  bistaa  Professor  Harsdorff  med  liaad  og  Daad 
med  Hensyn  til  Indretningen  af  Palæet  i  Horsens  blev 
Kongens  Generaladj utant,  Oberstlajtnant  v.  Schenck,  ansat 
som  Intendant.  Han  havde  Ordre  til  at  gaa  Harsdorff  til 
Haande,  gøre  alle  Udbetalinger  og  Indkøb  samt  have  sin 
Opmærksomhed  henvendt  paa  Alt  for  i  kortest  mulig  Tid 
at  faa  Alting  færdigt,  ordnet  og  tilrettelagt,  til  det  anmeldte 
lille  Hof  drog  ind,  hvilket  Tidspunkt  dog  ikke  nøje  kunde 
angives  forud.  Ihvorvel  der  skulde  arbejdes  flittigt  og  ihær- 
digt, skulde  der  dog  iagttages  al  mulig  Hemmeligheds- 
fuldhed, og  Tavshed  paabødes  overfor  Publikums  Nysger- 
righed. Der  var  nok ,  der  udfrittede  den  nysansatte  Hof- 
intendant  v.  Schenck,  men  han  var  tavs  som  en  Mur,  han 
lod  Folk  snakke ,  men  røbede  selv  Intet.  Af  Aviser, 
hvoraf  man  nu  har  saa  mange,  havde  man  dengang  i 
Jylland  kun  to,  en  i  Aalborg  og  en  i  Viborg.  Efter  højere 
Paalæg  skriver  Stiftamtmand  Eosenørn  i  Aarhus  i  Juli 
1780:  <'Med  næ^ste  Post  skal  -Ovrigheden  i  Aalborg  og 
Viborg  blive  anmodet  om  at  lade  x\ vistrykkerne  paa  begge 
Steder  forbyde  at  indføre  Noget  i  deres  Aviser  om  Hor- 
sens uden  efter  erholdt  kgl.  Tilladelse.«  Nogle  Dage  efter 
skriver  samme  Kosenørn :  »-Her  løbe  mange  Rygter  om 
vore  forventede  Herskaber,  jeg  siger  til  Enhver,  at  han  har 
gjettet  det  Rette,  og  priser  hans  Skarpsindighed,  hvorved 
det  har  sit  Forblivende. »  Selv  er  Rosenørn  ikke  paa  det 
Rene  med ,  hvorledes  det  forventede  høje  Herskab  skal 
modtages;  i  sin  Tvivl  skriver  han  derfor  til.  Kongens 
Kabinetssekretær:  »Tør  jeg  spørge,  om  man  ved  det  for- 
ventede Herskabs  Ankomst  til  Horsens  skal  gøre  dem 
nogen  Honneurs,  enten  med  smaa  Kanoners  Løsning,  Ind- 

hentning  af  Borgerskabet,  Illumination  eller  deslige.  Militær- 
eller Borgervagt  til  at  afholde  Pøbelen  med  ved  deres 
Ankomst  bliver  højst  fornoden«).  Da  Stiftamtmand  Ko- 
senørn  som  Svar  herpaa  faar  at  vide,  at  Herskabet  skal 
modtages  uden  Kanonskud  og  vil  ankomme  til  Horsens 
om  Aftenen,  <« formener  han,  at  Militærvagten  er  nok  til 
at  afholde  Pobelen«).  Paa  samme  Tid  skriver  Hotintendant 
V.  Schenck  ogsaa  til  Guldberg  angaaende  de  cirkulerende 
Rygter  i  Horsens:  <>Efter  mange  andre  Formodninger 
siges  nu  her  i  nogle  Dage,  at  man  tror,  det  skulde  være 
en  høj  Fader  og  Datter,  nemlig  Hertug  Ulrik  af  Brunsvig 
og  hans  Datter  Catharina,  som  ogsaa  En  viste  mig  i  en 
Statskalender  af  1747;  jeg  svarede  derpaa,  at  dette  var 
umuligt,  da  Hs.  Durchlauchtighed  Hertugen  var  død.  og 
som  jeg  troede  for  lang  Tid  siden.  Idag  har  jeg  igen 
hørt,  at  det  er  en  Prinsesse  af  Preussen,  der  kommer ». 

Stiftamtmanden  i  Aalborg,  Grev  v.  Osten  —  der  tid- 
ligere havde  været  dansk  Gesandt  i  Rusland  —  var  opsat, 
paa  at  være  saa  nyttig  som  muligt  ved  Modtagelsen 
af  de  fra  Rusland  forventede  hoje  Gæster.  Saasnart  han 
faar  Bud  om,  at  de  høje  Rejsende  vilde  komme  igennem 
Aalborg  Stift,  er  han  straks  Fyr  og  Flamme  for  at  være 
saa  Meget  som  muligt  ved  den  Lejlighed.  Hans  Stiftamt- 
mandsbolig  var  paa  det  gamle  Aalborg  Slot:  derfra  skriver 
han  i  Juli  Maaned  1780  til  Kongens  Adjutant:  «De  fire 
forventede  høj  fyrstelige  Personer  skulle  blive  logerede  paa 
Slottet  her,  saaledes  at  de  to  Prinsesser  faa  mine  egne 
Værelser,  som  foruden  en  Spisestue  bestaa  i  en  Stue  og 
to  Kamre,  hvoraf  hver  faar  et  Sovekammer,  og  ifald  de 
ikke  føre  deres  egne  Senge  med  sig,  skulle  samme  og  af 
mig  besørges.  Prinserne  kunne  paa  samme  Maade  indlogeres 
hos  Amtforvalter  Buchsmann,  der  ligeledes  bor  paa  Slottet 
her.  Paa  anden  Maade  kan  det  ikke  ske,  thi  paa  Slottet  er 
der  kun  een  beboelig  Etage,  Resten  er  indrettet  til  Kornlofter. 

Jeg  skal  stræbe  at  beværte  dem  efter  Evne  og 

saa  godt  jeg  formaar Dersom  Hds.  Maj.  Dron- 
ningen vil,  at  jeg  selv  skal  følge  de  hoje  fyrstelige  Personer 

til  Viborg  eller  helt  til  Horsens,  er  jeg  dertil  ligesaa  villig 
som  pligtig.  Jeg  har  desforuden  et  tilforladeligt  Menneske 
nemlig  Postmesteren,  hvilken  jeg  skal  sende  som  Fourér 
i  Forvejen  at  indrette  Kvarterer,  foruden  at  jeg  sender 
Stafet  til  de  i  Randers,  Aarhus,  Skanderborg  og  Horsens 
boende  Amtsbetjente.  Der  vil  idetmindste  medgaa  3  Dage 
for  de  hoje  Rejsende  at  ligge  her  i  Aalborg,  dels  for  Ud- 
skibningen, som  vil  tage  Tid,  dels  for  at  Amtsbetjentene 
kunne  faa  den  fornødne  Underretning  og  derefter  træffe 
de  fornødne  Foranstaltninger.  Tillige  vil  Udskibningen 
eller  Landgangen  være  vanskelig,  siden  ingen  Orlogskib 
eller  Fregat  kan  komme  Aalborg  nær  paa  3  å  4  Mile, 
uden  ved  Hals,  til  hvilken  Ende  jeg  skal  holde  en  Jagt 
i  Beredskab  for  at  bringe  de  fyrstelige  Personer  med 
deres  Suite  herhid  til  Vands. » 

((Skulde  den  Jagt,  her  kan  faaes,  ikke  synes  god  nok 
for  at  transportere  Herskaberne  hertil  Byen,  da  kunde  der 
til  den  Ende  sendes  en  Kongebaad  fra  Kjøbenhavn.  Det  er 
under  Forudsætning  af,  at  Udskibningen  skal  ske  i  Nær- 
heden af  Aalborg,  men  skulde  Orlogskibet  med  de  fyrste- 
lige Personer  gaa  til  FJadstrand,  hvor  Krigsskibene  ellers 
holde  til,  bedes  jeg  underrettet  derom  for  der  at  gøre 
samme  Anordninger,  som  skete  for  nogle  Aar  siden,  da 
Prinsen  og  Prinsessen  af  Hessen  i  1773  kom  fra  Norge, 
thi  de  maatte  opholde  sig  3  Dage  i  Fladstrand.  Hvad 
Deres  Højvelbaarenhed  skriver  med  Hensyn  til  Vagten, 
skal  ligeledes  blive  efterlevet.  Sikkerheden  skal  skjules 
med  Anstændigheds  Kaabe,  hvilket  saa  meget  lettere  lader 
sig  gøre,  da  hele  Slottet  er  omgivet  med  brede  Grave, 
hvorover  er  kun  en  eneste  Bro,  hvor  Vagten  ganske  naturligt 
og  passende  kan  anbringes.  Foruden  de  til  de  4  fyrstelige 
Personer  og  deres  Personer  fornødne  Kareter  tror  jeg  for- 
nødent at  sende  endnu  en  tom  Reservekaret  for  at  være 
ved  Haanden,  om  en  af  de  andre  skulde  gaa  itu.  paa 
det  intet  Ophold  skal  ske.» 

Jeg  ønsker  endnu  at  vide,  om  det  er  nødvendigt, 
at   KammerherreiitHe   Pløyart    indlogeres   næst   ved   Prin- 

sesserne  og  Kammerherre  Pløyart  ved  Siden  af  Prinserne, 
eller  om  jeg  kan  indkvartere  Pløyarts  udenfor  Slottet  for 
at  give  Prinserne  og  Prinsesserne  desto  bedre  Plads ». 

Den  27de  Juli  skriver  samme  Grev  v.  Osten:   cEndnu 
er   ingen   af  de  Forventede   ankommen,    saalæno^e   Vinden 

o  'O 

vedvarer  at  blæse  Sydvest,  kunne  de  vel  ikke  forventes.  Jeg 
forsikrer,  at  Ingen  i  Aalborg  Stift  skal  findes  uvillig  til  at 
opfylde  Kongens  ønske  med  Hensyn  til  de  høje  Eejsende. 
Dog  maa  jeg  herved  i  Fortrolighed  tilkendegive  Deres 
Hojvelbaarenhed  min  Forundring  over  at  se,  at  man  i  Vi- 
borg ikke  synes  saa  redebon  til  at  sætte  al  egen  Interesse 
til  Side,  som  man  er  i  Aalborg,  naar  Kongens  Tjeneste 
det  udkræver.  Stiftamtmand  Hauch  i  Viborg  har  jeg  i  For- 
vejen efter  højere  Ordre  givet  den  behørige  Underretning 
om,  hvad  der  behøvedes  til  Nattelogis  for  de  fire  fyrste- 
lige Personer  og  deres  Suite,  til  hvis  Logis  jeg  foreslog 
Prokurator,  Kancelliraad  Gjerulffs  Gaard  som  den  bekvem- 
meste dertil.  Stiftamtmand  Hauch  svarede  mig  med  Po- 
sten igaar,  at  benævnte  Prokurator  forlangte  for  en  Nat 
100  Rdl.  i  Leje,  hvilket  Hauch  ikke  syntes  var  for  Meget; 
herpaa  har  jeg  svaret  Stiftamtmanden,  at  jeg  var  meget 
forundret  over,  at  Gjerulff  ved  en  saadan  Lejlighed  vilde 
fordre  Betaling  for  at  logere  en  Nat  for  fyrstelige  Personer, 
der  maaske  vare  forbundne  med  det  kongelige  Hus  eller 
idetmindste  saaledes  burde  anses ,  da  Befordringen  var 
anbefalet,  ligesom  naar  Hoffet  selv  rejser,  og  jeg  under- 
stod mig  ikke  at  indberette  det ,  som  aldrig  før  var 
hørt  i  Danmark,  at  Nogen  i  slig  Anledning  havde  forlangt 
Betaling,  ja,  jeg  var  forvisset  om,  at  enhver  Borger  i  Aalborg 
vilde  finde  sig  fornærmet,  om  man  tilbød  ham  Betaling 
derfor.  Jeg  haaber,  at  jeg  herudi  ikke  har  forset  mig,  da 
det  synes  mig,  at  den  gode  Hauch  fortjente  det  Svar».  Det 
lader  til,  at  Stiftamtmand,  Grev  v.  Ostens  Betragtning  har 
fundet  Indgang  i  Hjerterne  i  Viborg;  thi  en  Uge  efter 
skriver  Stiftamtmand  Hauch ,  at  nu  frafaldt  Viborg  al 
Fordring  paa  Betaling.') 

Stiftamtmand,  Grev  v.  Osten,  som  tidligt  og  sent  var 


99 


paa  Færde  for  at  ordne  Alt  paa  det  Bedste,  skriver  nogle 
Dage  senere:  »Forresten  er  Alting  i  Beredskab  til  Mod- 
tagelsen, saavel  paa  Slottet  som  i  Byen,  og  jeg  tror,  Al- 
ting er  saa  godt  som  muligt  indrettet  —  ultra  posse 
nemo  obligatur  —  medens  Alt,  hvad  som  er  muligt,  skal 
ske  efter  anbefalet  Maade)). 

«Mine  Folk  har  jeg  logeret  i  Byen  for  at  have  desto 
bedre  Rum  paa  Slottet,  hvor  jeg  saa  godt  som  muligt  vil 
huse  de  fire  fyrstelige  Personer,  samt  Kammerherre  Ployart 
og  Frue,  Kaptajn  Tuxen,  Lakaj  Clausen,  Madame  Weyde, 
Kammerjomfruen  og  to  Piger.  Fru  Pløyart  lægger  jeg  næst 
Prinsesserne,  og  hendes  Mand  maa  vel  ligge  ovre  hos 
Prinserne  tilligemed  Kaptajn  Tuxen.  Alle  de,  som  bo  paa 
Slottet,  Ingen  undtagen,  forsyner  jeg  med  alt  det  For- 
nodne,  saavel  Spisning  og  Vin,  samt  Kaffe  og  The; 
hertil  regner  jeg  ogsaa  de  fornemme  Russere,  samt  deres 
Piger,  medens  jeg  for  Tjenerne  har  bestilt  Mad  i  Byen, 
da  jeg  sandelig  dertil  ingen  Rum  har,  hverken  i  Huset 
eller  Køkkenet. » 

"De  3  russiske  Geistlige  har  jeg  og  bestilt  Logis  til 
i  Byen,  saavelsom  Spisning,  men  dette  Sidste  vil  blive 
vanskeligt,  da  de  russiske  Geistlige  ere  Munke,  som  aldrig 
maa  nyde  enten  Kød,  Smor  eller  Æg,  uden  hvilket  vore 
danske  Kokkepiger  ikke  vel  kunne  koge-). 

»Lodsen  ved  Hals  har  jeg  ladet  anbefale  at  være 
tilstede  Dag  og  Nat  for  straks  at  begive  sig  til  Krigskibet 
«<Mars»),  naar  det  ankommer,  og  bringe  didhen  dem  af  mine 
Folk,  som  jeg  til  den  Ende  straks  sender  til  Hals.« 

»Med  Oberstløjtnant  Kreber  har  jeg  aftalt,  at  saa- 
snart  jeg  rekvirerer  det,  faar  jeg  en  Underofficer  med  12 
Mand,  hvoraf  to  Skildvagter  sættes  nedenfor  Trappen,  som 
fører  op  til  Prinsernes  Værelse,  og  to  for  Prinsessernes 
Trappe.  Desuden  sættes  to  Skildvagter  udenfor  Slotsporten, 
som  besættes  af  den  i  Byen  værende  Vagt,  ikke  langt  fra 
Slottet.  Herover  er  Løjtnant  Bruun  fra  Norge  ~  in  petto 
—  udset  til  at  have  Inspektionen.  Med  de  fornemme  Rus- 
sere skal  paa  anbefalede  Maade  omgaas.«. 

7* 

Den  4de  August  skriver  v.  Osten:  « Endnu  haves 
ingen  Efterretning  om  de  forventede  hfge  Personer,  imid- 
lertid er  Alting  i  Beredskab  at  tage  imod  dem  efter  Ordre. 
Skulde  imod  Formodning  og  Forhaabning  Upasselighed 
tilstøde,  saa  have  vi  her  i  Aalborg  saa  god  en  Doktor 
som  nogen  i  Kjøbenhavn,  saa  det  Tilsyn  ej  heller  skal 
fejle.  Selv  om  Alle  ere  raske,  vil  der  dog  medgaa  3  Dage 
her.  Jeg  har  tre  firsædede  Kareter  og  en  Chaise  i  Bered- 
skab. Jeg  kunde  gerne  forskaffe  Proprietærernes  Firspand 
for  de  forskellige  Vogne,  men  jeg  slutter,  at  Hoffet  vil,  at 
jeg  skal  undgaa  Alt,  hvad  der  falder  for  meget  i  øjnene. 

Naar  Alting  er  forbi,  ønsker  jeg  at  takke  i  Herskabets 
Navn  dem  af  mine  Medborgere,  som  særdeles  have  vist  sig 
villige  til  at  assistere  mig  ved  denne  Leilighed,  særligt 
Konferentsraad  Benzon  og  Justitsraad  Ryberg.« 


Imidlertid  arbejdede  Professor  Harsdorff  af  al  Kraft 
paa  at  faa  Palæet  i  Horsens  i  Stand  saa  hurtigt  og  godt 
som  muligt.  Harsdorif  havde  en  flink  Bygmester,  Kruse 
af  Horsens,  under  sig,  og  denne  lettede  ham  Arbejdet  en 
hel  Del;  desuden  havde  han  ogsaa  væsentlig  Støtte  i  Hof- 
intendant  v.  Schenck.  Da  Harsdorffs  Arbejde  med  at 
indrette  dette  Palæ  ikke  kunde  optage  al  hans  Tid  og  fuldt 
beskæftige  den  Mand,  der  var  vant  til  større  Opgaver,  saa 
faldt  Tiden  ham  temmelig  lang  i  Horsens,  og  i  Breve  til 
Kjøbenhavn  udtaler  han,  hvor  grundigt  kedeligt  det  er 
for  ham  der,  og  dog  tør  han  ikke  rejse  bort,  da  det  var 
om  at  gøre  at  faa  Boligen  færdig,  og  desuden  stødte  man 
ofte  paa  uforudsete  Vanskeligheder,  saa  den  lagte  Bygge- 
plan ikke  altid  kunde  følges.  Horsens  Haandværksfolk 
bleve  benyttede,  men  nogle  habile  Snedkere  og  Tømrere 
vare  dog  ogsaa  hentede  fra  x\arhus.  Murstenene  leveredes 
af  Etatsraad  de  Thygesen  paa  Bygholm  og  Etatsraad 
Rothe  paa  Urup.  Harsdorff  skulde  indestaa  for,  at  der 
blev  Plads  til   de   4  fyrstelige  Personer  og  alle  de  Funk- 

tionærer  og  Betjente,  der  udfordredes  dertil.  I  Kjjobenhavn 
troede  man,  at  der  var  rigtig  god  Plads  til  Ait,  medens  det 
netop  skortede  derpaa,  saa  HarsdorfF  havde  al  sin  Skarp- 
sindighed behov  for  med  de  Midler  og  Rum,  der  vare  ham 
givne,  at .  faa  noget  virkelig  Brugbart  og  Akceptabelt  ud 
deraf.  Man  kan  vide,  at  der  var  en  Del  Gemakker,  Væ- 
relser og  Rum ,  naar  Bygmesteren  i  Juli  1780  attesterer, 
i-at  2  Kaminer  og  56  Kakkelovne  af  adskillige  Størrelser 
og  Facons  ere  nu  opsatte  i  det  høj  fyrstelige  Palads  i  Hor- 
sens.« For  at  sikre  sig  mod  Ildebrand  og  Skorstensild 
gøres  der  Aftale  med  Horsens'  Borgmester  baade  om  Be- 
tjening af  Palæets  egen  Sprøjte  og  Ansættelse  af  en  ny, 
habil  Skorstensfejer.  Regnskabsføreren  anfører:  « Efter 
Ordre  betalt  til  den  ny  antagne  Skorstensfejer  til  Hjælp 
til  hans  Rejses  Bekostning  fra  Kjøbenhavn  til  Horsens, 
da  han  alene  har  foretaget  sig  denne  Rejse  for  at  erkyn- 
dige sig  om  det  forefaldende  Arbejde  for  Byen  og  ved 
Hoifet.))  1  Køkkenet  var  der  opsat  de  fornødne  Ovne, 
Spid-  og  Kogesteder.  Der  var  sørget  for  god  Træk,  idet 
3  Skorstene  stødte  op  til  Køkkenet;  de  benævntes  i  Køk- 
kensproget: Stege-,  Koge-  og  Thevandsskorstenen.  Der 
maatte  kun  bruges  Brænde  i  Køkkenet,  der  beregnedes 
V/4  Favn  til  hver  Dag  Aaret  rundt.  Til  Vadskerhuset  be- 
regnedes der  ^hi  Favn  Brænde  hver  Uge,  medens  der  til 
de  32  Kakkelovne,  der  hver  Dag  vare  i  Brug  i  Vinter- 
tiden ,  krævedes  gennemsnitlig  een  Favn  Brænde  pr.  Dag. 
For  at  imødegaa  dette  Forbrug  indkøbte  Hofintendanten 
straks  70  Favne  tort  Brænde  paa  Boller  og  tingede  330 
Favne  fra  Urup  at  levere  i  Aarets  Løb.  Alle  Møbler, 
Dækketøj,  en  Del  Sølvtøj  (en  stor  Del  kom  med  fra  Rus- 
land), Vogne  og  andet  Husgeraad  kom  pr.  Sejlskib  fra 
Kjøbenhavn.  Ligeledes  Sofaer ,  Stole  og  Taburetter  med 
Damaskesbetræk.  Lænestolene  beskrives  saaledes:  (»Høj- 
ryggede Lehnstole  overalt  zierlig  udskaaren  med  Bildhugger- 
arbejde,  opstoppet  i  Ryg  og  Sæde  med  Kryllhaar.« 

Af  Vogne  var  der   ikke  saa  faa;    foruden  en  Phaeton, 
en  Kabriolet  og  en  Jagtvogn  var  der  3  Kareter,   som  be- 

nævnedes:  den  gule,  den  blaa  og  den  graa;  de  beskrives 
saaledes:  <<En  4-sitzsig  Karet  med  Pliisches  Betreg  med 
Hiiter  paa  Hjulene,  franske  Gewinder,  fiin  Lackering  og 
echte  P'orgyldning..) 

Den  15de  August  skriver  Hofintendanten :  (ddag  op- 
sattes Billardet  fra  Frijsenborg  her  i  Palæet  i  Horsens. 
Hs.  Exe.  Geheimeraad  Rosenjorn  indestaar  for,  at  det  er 
godt.  Ligeledes  er  ankommen  to  med  Rosentræ  indlagte 
Spilleborde.  Da  Sengene  ere  opstillede  i  Palæet,  indbe- 
rettes det  ogsaa,  idet  52  Senge  af  forskellig  Kvalitet  ere 
anbragte  i  Soveværelserne.  De  bedste  Senge  beskrives  saa- 
ledes: «En  perleblaamalet  Topseng  med  fiin  Sirts  Omhæng, 
3  Dyner  og  3  Puder,  2  Par  fine  Hørgarns  Lagener,  2  Pude- 
vaar  og   en  Lærreds  Halmmadras  til  Værdi  ialt  110  RdL» 

Medens  Professor  Harsdorft"  tror  at  kunne  faa  Alt 
ordnet  i  rette  Tid,  trænger  det  Rygte  sig  frem  til  hans 
øren,  at  der  tilligemed  de  4  fyrstelige  Søskende  vil  følge 
endnu  4  andre  fornemme  Russere,  nemlig  en  Kavaller  og 
3  Damer,  som  der  menes,  at  han  skal  skaffe  Plads  til  i 
Pahæet.  Han  bliver  ilde  berørt  derved  og  skriver  straks 
til  Hoffet  i  Kjobenhavn:  «Hvad  de  fornemme  Russere  — 
1  Kavaller  og  3  Damer  —  anbetrætter,  da  er  det  vist  ikke 
muligt,  at  de  kunne  logere  i  Palæet,  de  vilde  blive  altfor 
sammenpakkede;  dog  tror  jeg,  at  der  paa  nogle  Steder  vil 
findes  Lejlighed,  f.  Eks.  hos  Købmand  Monberg,  som  nylig 
har  købt  en  Gaard,  hvori  12  smukke  Værelser.  Ligeledes 
da  Etatsraadinde  Lichtenberg  kun  af  sit  store  Hus 
bebor  3  å  4  Værelser,  og  den  øvrige  prægtige  Lejlighed 
staar  ledig,  tror  jeg  nok,  at  naar  Konferentsraad ,  Stift- 
amtmand Rosenørn  vilde,  han  da  kunde  overtale  hende  til 
at  afstaa  dem.» 

Da  Dronning  Juliane  Marie  i  Mellemtiden  hos  Kej- 
serinde Catharina  havde  bedt  om,  at  intet  russisk  Følge 
maatte  ansættes  ved  hendes  Broderborn  i  Horsens,  saa  var 
det  let  for  Hds.  Majestæt  at  fritage  Harsdorfl'  for  at  skaffe 
Logis  til  de  Gæster,  hun  saa  sikkert  kunde  vente  nok 
vilde  udeblive;  derimod  var  det  aldeles  nødvendigt,  at  der 

skaffedes  Plads  til  et  græsk  Kapel  i  selve  Palæet.  I  den 
Anledning  skriver  Harsdorfl":  »-Jeg  har  jo  vel  set  on  græsk 
Kirke  i  Rom  ,  hvor  Gudstjenesten  sker  i  Koret,  uden 
at  Tilhorerne  se  Noget,  thi  Koret  er  fortrukket  med  et 
Tæppe  fra  oven  til  neden.  Jeg  troer,  at  den  Sag,  naar 
ikkun  Værelset  haves,  let  lader  sig  ordne  i  en  Hast  at 
indrette,  som  Popen  eller  Præsten  vil  have  det.  Et  godt 
Crucifix  kunne  vi  faa  hos  Formeren  Gianelli  boende  i 
St.  Kongensgade,  om  det  skulde  placeres  paa  Alteret. » 

Harsdorff  hævede  Gulvet  i  Kapellet,  hvor  Alteret  og 
Knæfaldet  skulde  være,  og  gjorde  andre,  som  han  mente, 
altid  brugelige  Forberedelser;  men  med  Hensyn  til  det 
udforte  Arbejde  staar  der  senere  i  Regnskabet  bemærket: 
(I Ved  de  hojfyrstelige  Herskabers  Ankomst  blev  af  Popen 
befalet  den  gjorte  Indretning  i  Kapellet  at  nedtage, 
derimod  at  opslaa  og  sammensætte  de  medbragte  Skærme; 
seks  udhugne  Billeder  ere  blevne  forgyldte  før  Opstillingen, 
en  Sølvskaal  omgjort,  opkogt  og  poleret,  et  Crucifix  for- 
gyldt, en  Solvkalk  repareret  og  forgyldt,  ligesaa  en  Sølv- 
bakke  og  Røgelsekar«.  Her  begynder  man  allerede  at 
gøre  Bekendtskab  med  den  ugenerte  Fordringsfuldhed,  som 
karakteriserede  næsten  alle  de  græsk-katolske  Poper,  der 
i  Aarenes  Løb  vare  ansatte  ved  det  lille  Hof  i  Horsens. 

Man  vil  se,  at  der  blev  tænkt  paa  Alt,  for  at  de  fyr- 
stelige Nybyggere  kunde  føle  sig  vel  i  Horsens,  naar  de 
naaede  dertil.  Da  man  vidste,  at  de  fire  fyrstelige  Sø- 
skende havde  interesseret  sig  for  Haven  i  Cholmogory, 
kom  der  om  Sommeren,  medens  Arbejdet  med  Indret- 
ningen af  Palæet  i  Horsens  stod  paa,  et  Par  Linier  egen- 
hændigt skrevne  af  Kong  Christian  den  7de  til  Hofinten- 
danten,  hvorpaa  stod: 

"Haven  bruges  alene  til  det  fyrstelige  Herskabs  For- 
nøjelse, hvorover  Du  og  søger  at  holde  den  i  skikkelig 
Stand.  Christian  R. 

Fredensborg  18de  Juli  1780'>. 

Fra  Liibeck  blev  der  indforskrevet  alle  Slags  Frugt- 
træer, Ferskener,  Abrikoser.  Roser,  samt  bestilt  Zwiebler  fra 

Holland.  En  nylig  ansat  Lakaj ,  Gynthelberg ,  som  var 
særlig  havekyndig,  fik  20  Kdl.  ekstra  Tillæg  til  sin  Gage 
for  at  gaa  til  Haande  i  Haven,  indtil  en  fast  Gartner 
kunde  blive  engageret. 

Haven  var  ikke  stor  af  en  Palæliave  at  være,  men 
Pladsen  var  godt  benyttet,  og  de  høje  Herskaber  kunde 
der  gaa  i  Fred  og  Ro  uden  Ledsagelse,  hvilket  ikke  maatte 
finde  Sted  udenfor  Palæets  Territorium. 

Man  kunde  ikke  se  ind  i  Haven  fra  selve  Palæets 
Gaard,  og  de  Vinduer,  der  fra  Kapellet  vendte  ud  imod 
Haven,  bleve  betagne  Udsigten  ved  Forsatsskærme,  som 
Professor  Harsdorff  konstruerede.  Denne  Foranstaltning 
var  især  den  russiske  Præst,  da  han  kom,  særlig  misfor- 
nøjet med,  da  det  betog  ham  Udsigten  ud  til  den  skønne 
Have,  men  det  fik  ikke  at  hjælpe:  thi  Herskabet  maatte 
kunne  gaa  i  al  Ro  og  Fred  i  Haven,  hvad  der  var  Hoved- 
sagen. Foruden  selve  Havestuen  i  den  Mellembygning, 
der  stødte  op  til  Haven ,  var  der  to  Lysthuse  samt  en 
Buegang  af  Sprinkelværk  paa  24  Fag ,  overgroet  med 
Grønt.  Det  ene  Lysthus  kaldtes  det  tyrkiske  Telt,  idet 
det  var  udstyret  paa  orientalsk  Vis,  hvad  man  kan  se  af 
en  Regning  fra  en  Billedhugger:  « Forfærdiget  ved  det  tyr- 
kiske Telt  i  Haugen,  som  er  behengt  med  dreyede  og  ud- 
hugne  Quaster  nedhængende  i  udskaaren  Tøiværk,  to  tyr- 
kiske Federblomaser,  og  en  Halvmaane  udhugget-).  Rundt 
i  Havens  Bede  var  anbragt  4  Statuer  og  4  større  Vaser, 
hvide  af  Farve.  Da  det  trak  noget  længe  ud,  inden  det 
høje  Herskab  lod  høre  fra  sig,  blev  Harsdorif  færdig  med 
Palæet  i  god  Tid  og  havde  faaet  en  hyggelig  og  præsen- 
tabel Bolig  ud  af  de  to  indkøbte  Gaarde. 

Porten ,  Hovedindgangen ,  var  oven  over  prydet  med 
Billedhuggerarbejde  af  Sandsten  ,  samt  udenfor  med  en 
stor  Lygte  paa  hver  Side,  medens  der  inde  i  Porten  var  4 
mindre  Lygter  og  ude  paa  Gaden  et  rødt  Skilderhuus  paa 
hver  Side  af  Porten.  Da  Palæet  var  færdigt  og  forsynet 
med  de  nødvendige  Møbler  og  Husgeraad,  begyndte  Hof- 
intendanten  at  antage  og  fæste  den  fornødne  Hofbetjening, 

for  saa  vidt  som  Dronning  Juliane  Marie  ikke  selv  havde 
sørget  derfor.  Til  Hofdame  havde  Dronningen  udnævnt 
en  Frøken  v.  Krogh;  denne  opholdt  sig  paa  Lerchenborg, 
da  hun  fik  sin  Udnævnelse,  men  raaatte  straks  midt  om 
Sommeren  bryde  op  derfra  for  betids  at  være  i  Horsens. 
Hun  fik  100  Kdl.  i  Rejsepenge  dertil,  men  det  havde 
ingen  Hast  haft,  thi  først  14  Dage  ind  i  Oktober  kom 
hun  endelig  i  Funktion,  da  de  fyrstelige  Herskaber  kom. 

For  at  Dronning  Juliane  Maries  Broderbørn  kunde 
køre  sikkert,  havde  Kongen  sendt  to  Livkuske  og  2  For- 
ridere fra  den  kongelige  Stald  i  Kjøbenhavn  til  at  betjene 
den  fyrstelige  Stald  i  Horsens.  Foruden  det  fyrstelige 
Herskab  skulde  det  lille  Hof  i  Horsens  bestaa  af  følgende 
44  Personer,  naar  Alt  var  i  Orden: 

Hofchefen  (Khr.  Pløyart)  Hofmesterinden  (Fru  Ployart) 

Hofintendanten  (v.  Schenck)     Hofdame  (Frk.  v.  Krogh) 


1  Kavaller 

(Kapt. 

Tuxen) 

en  Vartfrue  (Mad.  Weyde) 

en  Fuldm. 

hos  Intendanten 

2  Kammerjomfruer 

2  Kammert 

j  enere 

1  Gemakspige 

()  Lakajer 

en  Oldfrue 

1  Fyrbøder 

1  Damejomfru 

2  Livkuske 

4  Vadskerpiger 

2  Forridere 

2  Gangkoner 

2  Biløbere 

1  Køkkenpige. 

1  Sveitser 
1   Vægter 
1  Mesterkok 

1  Køkkensvend 

2  Køkkendrenge 
1  Køkkenkarl 


Det  var  ikke  saa  let  for  Hofintendanten  at  have  saa 
stort  et  Folkehold  samlet,  da  der  intet  Herskab  endnu  var 
at  betjene  og  derfor  ikke  noget  Kigtigt  at  tage  vare,  hvorfor 
Hofintendant  v.  Schenck  skriver:  «Det  er  ikke  til  Fordel 
for  de  antagne  Folk,  at  de  Intet  have  at  bestille,  og  Lej- 

lighed  at  blive  mere  bekendt,  som  naar  Herskabet  straks 
havde  været  her.» 

Disse  Mennesker,  navnlig  de  lavere  Charger,  be- 
spistes ikke  alle  fra  det  fyrstelige  Køkken;  thi  naar  de 
vare  gifte  og  havde  deres  egen  Husstand  i  Byen,  eller  de 
selv  maatte  anske  det,  kunde  de  baade  faa  Livre-  og 
Kostpenge  mod  at  holde  sig  selv  med  Alt;  der  var  i  saa 
Henseende  en  fast  Takst  for  Afløsning  af  Beklædning, 
Mad,  Vin,  Brød  og  ^1,  som  snart  blev  meget  benyttet, 
da  det  var  besparende  for  begge  Parter. 

Hofintendanten  skulde  sørge  for,  at  der  var  passende 
Forraad  i  Fadebur,  Køkken  og  Kælder  og  i  den  Anled- 
ning gøre  de  fornødne  Indkøb.  Befolkningen  i  Horsens 
kommer  Hofintendanten  venligt  imøde  i  denne  for  ham 
hidtil  ukendte  Virksomhed.  Hofintendant  v.  Schenck  skriver 
til  Minister  Guldberg:  «Jeg  finder  i  Horsens  en  særdeles 
Tjenstagtighed,  men  isærdeleshed  i  saa  vigtig  en  Sag  vilde 
vist  Enhver  med  Iver  bidrage  og  laane  Alt,  hvad  der  kunde 
være  nyttigt. »  De  to  Pumper,  der  fandtes  i  Palæet,  afgav, 
efter  Hofintendantens  Mening,  ikke  saa  godt  Drikkevand, 
som  ønskeligt  var;  han  skriver  nemlig:  J  Gaarden  er 
godt  Vand  til  dagligt  Brug;  til  Thevand  og  paa  Taftelet 
kan  haves  af  et  Springvand  hos  en  Borger  her,  ved  Navn 
Taftenberg,  mod  en  aarlig  Rekognition  til  Vandrørenes 
Vedligeholdelse,  eller  ogsaa  kan  Vand  med  Vogn  hentes 
fra  en  Kilde  paa  Boller  Mark.»  Det  var  jo  rigtignok  lidt 
over  en  halv  Mil  borte;  men  da  der  var  Heste  nok,  har 
denne  Omstændighed  sandsynligvis  ikke  afskrækket  dem 
fra  at  hente  det. 

Hofintendanten  var  i  Begyndelsen  noget  betænkelig 
med  Hensyn  ti! .  hvorledes  han  skulde  faa  de  fornødne 
Fødevarer  til  det  fyrstelige  Taffels  Forsyning,  saaledes  at 
der  kunde  blive  en  ønskelig  Variation  i  de  daglige  Retter; 
men  efterhaanden ,  som  han  bliver  bedre  kendt  med  For- 
holdene og  Befolkningen,  aander  der  mere  Tilfredshed  ud 
af  hans  Indberetninger.  Han  skriver  den  8de  August 
1780:     "Adskillige  Folk   her   ere   saa   gode  at  købe  endel 

Kyllinger  og  nogle  Kapuner,  Kalkuner  og  Ænder,  eftersom 
Lejligheden  tilbyder  sig;  vi  have  da  straks  Noget  at  tage 
til,  naar  Herskabet  kommer.  Haveurter  kunne  faaes  baade 
fra  Boller,  Stensballegaard  og  Bygholm.  Karper  vil  Grev 
VVedell  Frijs  overlade  os  fra  Frijsenborg,  anden  fersk  Fisk 
kan  faaes  fra  Skanderborg  og  Vejle.  Ifald  en  Del  Faste- 
dage skulde  gøre  denne  sidste  Artikel  meget  nødvendig, 
saa  kunde  et  Hyttefad  lægges  ved  Bygholms  Mølle,  da  det 
ikke  skal  være  raadeligt  her  i  Aaen  at  henlægge  det,  saa- 
som  imellem  det  salte  Vand  fra  Fjorden  gaar  saa  højt  op 
i  samme,  saa  de  ferske  Fisk  maatte  dø.  Harer  og  Ager- 
høns haves  her  uden  Vanskelighed,  men  Dyr  alene  fra 
Frijsenborg,  som  Hs.  Exe.  Grev  Wedell  Frijs  har  lovet 
imellem  at  overlade.  Kammerherre  Gersdorff  har  lovet,  at 
der  hver  Dag  fra  hans  Gaard  her  i  Byen  maa  blive  os 
leveret  Smør  til  Taflet,  samt  Fløde  for  12  Skill.  pr.  Pot 
og  sød  Mælk  for  1  Skill.  pr.  Pot,  samt  fra  hans  Gaard 
paa  Landet  Smør  i  Fjerdinger  til  26  Kdl.  pr.  Tønde.«) 

Det  var  vanskeligere  for  Hofintendanten  at  skaffe 
Fourage  til  Hestene  end  Mad  til  Menneskene  paa  denne 
Aarstid,  og  han  skriver  i  den  Anledning:  i- Endnu  har  jeg 
ikke  faaet  mere  end  12  Læs  Ho,  jeg  hører,  at  Proprie- 
tairerne  her  omkring  have  forbudt  deres  Bønder  at  bringe 
Hø  til  Kjøbstæderne,  men  jeg  haaber,  at  Bønderne  som 
sædvanligt  ikke  meget  noie  adlyde  deres  Herskab,  da  de 
trænge  til  Penge. »  I  Palæets  Stald  var  der  Plads  til  16 
Heste.  Meningen  var,  at  der  skulde  holdes  mindst  12 
Heste,  hvoraf  de  6  skulde  være  sorte,  de  6  brune,  saa- 
ledes  at  2  Vogne  hver  Dag  kunde  køre  ud  med  Firspand, 
hvilket  man  kan  se  af  Minisier  Guldbergs  Brev  til  Hof- 
intendant  v.  Schenck,  idet  han  skriver  den  15de  August 
1780:  « Deres  Velbaarenhed  vil  selv  faa  at  se,  at  saavel 
det  brune  som  det  sorte  Spand  Heste  ville  blive  her- 
skabelige. De  ankommende  fyrstelige  Personer  ere  fire, 
de  ville  komme  til  dagligen  at  køre  ud  for  at  promenere, 
og  det  saaledes,  at  de  to  Prinser  med  to  Kavallerer  ere 
i    een    Vogn,    de    to    Prinsesser    med    to    Damer    i    en 

anden.  For  hver  Vogn  er  der  4  Heste  og  vekselvis  for  Prin- 
serne de  brune  og  de  sorte  Heste,  ligesom  og  for  den 
prinsesselige  Vogn.  Heraf  følger  da,  at  hver  Dag  køre 
begge  Kuskene  deres  egne  4  Heste,  nu  for  Herrerne  og 
nu  for  Damerne.  De  to  brune  og  de  to  sorte  Heste  af 
hvert  Spand  hvile  saaledes  hver  Dag.  For  Materialvognene 
bruges  aldrig  Kuskene,  men  Biloberne,  og  her  kunne  de 
bruges,  hver  med  sine  Heste.  Til  Urenlighed  at  udkøre 
sluttes  Akkord  i  Byen.  Det  kan  siges  til  Kuskene,  ikke 
hvilke  eller  hvor  mange  Herskaber  der  kommer,  men  at 
de  begge  blive  herskabelige  Kuske,  der  ikke  skulle  køre 
uden  med  Herskaberne  og  Deres  Kavallerer  og  Damer,  og 
ellers  svare  til  deres  Heste.-) 

Kort  efter  skriver  Hofintendanten :  «Idag  tidlig  kom 
det  magnifique  brune  Spand  (6  Heste),  som  er  indkøbt 
af  Hr.  Exe.  General  Eichstedt  for  1076  Rdlr.,  lykkelig  og 
vel  hertil  fra  Aarhus,  overført  fra  Kallundborg.»  Lidt 
senere:  Jforgaars  sendte  Hr.  Exe.  Geheimeraad,  Stiftamt- 
mand Rosenørn  5  sorte  Hopper,  som  ere  kønne  og  gode, 
den  Gte  staar  i  Aarhus,  da  den  er  syg,  den  7de  er  endnu 
ikke  købt.  Begge  Spand  Heste  skikke  sig  meget  vel  for 
Vognen  og  i  Geschirret.» 

Den  ene  Dag  efter  den  anden  gik,  og  endnu  havde 
Hofintendanten  ikke  hørt,  naar  Herskabet  kunde  ventes; 
nu  er  han  derfor  naaet  til  det  Standpunkt,  at  han  ikke 
vil  vente  det,  forinden  han  ser  det  komme,  i  hvert  Fald 
ikke  tage  Skipperefterretninger  for  gode  Varer:  han  skriver 
nemlig  den  5te  September :  <( Efter  Hr.  Ritmester  v.  Kørbitz's 
Fortælling  skal  fra  Bergen  være  kommen  en  Skipper  til 
Randers,  som  har  sagt,  at  da  han  sejlede  bort  derfra,  saa 
han  udenfor  Bergen  et  stort  Skib,  som  kom  sejlende  og 
førte  russisk  Flag,  men  jeg  frygter,  at  dette  som  mange 
Skipperefterretninger))  ikke  er  tilforladeligt.  Den  sidste 
Tvivl,  Hr.  V.  Schenck  udtaler  i  sine  Breve,  forinden  hans 
Herskab  kom,  lød:  «Det  vil  være  vanskeligt  her  at  faa 
det  høje  brunsvig-liineburgske  Vaaben  tilforladelig  og  rigtig 
malet,  allermest  i  Henseende  til  Kulørerne.') 

Baade  med  Hensyn  til  bemeldte  bninsvig-liineburgske 
Vaaben  og  dets  Felters  Farver  havde  det  dog  ingen  Nød, 
thi  i  Kjøbenhavn  vidste  man  Besked  dermed,  og  der  blev 
straks  sendt  et  Billede  deraf  til  Vejledning  for  Vaaben- 
maleren  i  Horsens.  Vaabnets  enkelte  Felter  kunne  ses  af 
nedenstaaende  Kobberstik  fra  den  Tid.  Da  de  brunsvigske 
Hertuger  nedstamme  fra  den  tapre  Henrik  Løve,  er  det 
formodentlig  fra  hans  Tid,  at  Løven  er  saa  stærkt  repræ- 
senteret i  Vaabenskjoldets  seks  øverste  Felter. 


Nu  var  altsaa  Palæet  i  Horsens  færdigt;  til  at  ind- 
købe Gaardene  dertil,  indrette  og  montere  det  Hele  var 
medgaaet  60,000  Kdlr.  Det  danske  Hof  havde  tænkt  at 
faa  denne  Sum  amortiseret  ved  mulig  Overskud  i  Aarenes 
Løb  af  de  lovede  Aarpenge,  32,000  Rubler,  fra  Rusland, 
men  da  Kejserinde  Catharina  vilde  have  »rent  Bord»,  ud- 
betalte  hun   straks   den   hele  Sum. 


Imidlertid  ville  vi  nu  atter  beskæftige  os  med  de  fire 
fyrstelige  Personer,  for  hvis  Skyld  alle  de  nævnte  For- 
beredelser vare  gjorte   saavel  i   Aalborg   som   i   Horsens; 

I  den  lange  Tid,  som  Eejsen  medtog,  ja  før  den  tog  sin 
Begyndelse,  vekslede  Dronning  Juliane  flere  Breve  med 
Kejserinde  Catharina  den  2den  af  Rusland.  Kejserinden 
var  særdeles  imødekommende  og  eftergivende  overfor  alle 
Dronningens  Ønsker  og  Henstillinger  med  Hensyn  til 
dennes  Broderbørns  Overflytning  til  Danmark.  Skønt 
Kejserinden  havde  tænkt  sig  en  By  i  Norge  som  Opholds- 
sted, gaar  hun  dog  villigt  ind  paa  at  vælge  Horsens  i 
Stedet  for.  Da  Kcijserinden  har  tænkt  at  medgive  »Bruns- 
vigerne') et  passende  russisk  Følge  af  begge  Køn  til  Hor- 
sens, saa,  da  Dronningen  ikke  synes  særligt  godt  derom, 
svarer  Kejserinden :  «Jeg  samtykker  da  i,  at  Følget  trækker 
sig  tilbage  fra  det  øjeblik  af,  hvor  Deres  Majestæt  finder 
det  form aalstj enligt,  at  deres  Funktionstid  horer  op,  jeg 
slutter  mig  i  Et  og  Alt  til  Deres  høje  Kløgt »  .... 

Senere  hen  skriver  Kejserinden  angaaende  dette  Emne, 
nemlig  det  russiske  Følges  Hjemsendelse:  »Da  tager  jeg 
mig  den  Frihed  at  adressere  til  Deres  Kgl.  Majestæt  de 
Befalinger,  jeg  sender  Oberst  Ziegler,  som  skal  meddele 
dem  til  Fru  Lilienfeld  og  de  andre  Personer  af  begge 
Køn,  dog  undtaget  Popen  og  de  to  Kirkebetjente,  med 
den  udtrykkelige  Befaling  at  begive  sig  til  Kjøbenhavn. 
Imidlertid  forudser  jeg  nok,  at  der  vil  blive  nogle  Vanske- 
ligheder at  overvinde  ved  Indstalleringen  i  det  nyie  Hjem, 
idet  Prinserne  og  Prinsesserne  maa  undvære  de  Tjenere, 
de  ere  fødte  og  opdragne  sammen  med,  til  hvilke  de  ere 
stærkt  knyttede,  og  paa  hvilke  do  stole  fuldstændigt.«) 

Man  undrer  sig  over,  at  naar  Kejserinde  Catharina 
ikke  har  Betænkeligheder  ved,  at  ((Brunsvigerne-)  faa  et 
lille  russisk  Følge  med.  Dronning  Juliane  Marie  da  vil 
sætte  sig  derimod,  hvad  enten  hun  nu  ene  eller  i  Sam- 
raad  med  den  betroede  Minister  Guldberg  er  kommen  til 
den  Beslutning.  Det  maa  have  været  højere  Statshensyn, 
der  have  gjort  sig  gældende,  nemlig  at  naar  det  danske 
Hof  skulde  være  ansvarligt  for  ((Brunsvigernes«)  Færd  og 
Tilstedeblivelse,  maatte  det  ogsaa  selv  vælge  Folk,  det 
kunde  stole  paa,  og  give  disse  Bolig  i  selve  Palæet,  hvor 

«Brimsvigernc.>  skulde  bo,   saa  at  ingen  Fremmede  kunde 
faa  Adgang  til  dem  uden  særlig  Tilladelse. 

Fraset  det  russiske  Riges  Sikkerhed  ønskede  Kejser- 
inde Catharina,  at  « Brunsvigerne »  skulde  behandles  saa 
godt  som  muligt,  hvad  man  kan  se  af  hendes  Brev  til 
Enkedronning  Juliane  Marie ;  thi  uagtet  denne  havde 
vekslet  flere  Breve  med  Kejserinden,  var  hun  dog  ikke 
paa  det  Rene  med,  hvorledes  denne  ønskede,  at  de  snart 
ankommende  »Brunsvigere«  skulde  tituleres  og  overhovedet 
behandles,  hvorfor  hun  for  en  Sikkerheds  Skyld  forespurgte 
sig  hos  Kejserinden  desangaaende.  Denne  svarede,  at  «da 
den  brunsvigske  Familie  nu  levede  under  det  danske 
Scepter,  maatte  de  betragtes  som  frie  Folk  af  høj  Rang.) ; 
dog  raadede  hun  Enkedronningen  til  for  ('Brunsvigernes.« 
Skyld  at  vaage  over  deres  Handlinger,  da  de  vare  uer- 
farne og  ikke  havde  faaet  nogen  egentlig  Dannelse;  et 
tilbagetrukkent  Liv  vilde  være  dem  bedst  tjenligt,  og  hvad 
Titlen  angaar,  da  skulde  man  ikke  forholde  dem  Titlen 
Prinser  og  Prinsesser  af  det  fyrstelige  brunsvigske  Hus, 
som  tilkommer  dem.  —  I  Horsens  bleve  de  ikke  i  Om- 
tale benævnte  som  »Brunsvigere..  ,  men  som  russiske 
Prinser  og  Prinsesser;  thi  alle  fire  Søskende  vare  fødte 
og  baarne  i  Rusland  og  talte  desuden  kun  Russisk,  da 
de  kom. 

Som  tidligere  fortalt  kom  Orlogsskibet  »Mars.,  til 
Fladstrands  Red  den  5te  Oktober  1780  med  de  4  fyrste- 
lige Personer  og  disses  russiske  Følge,  tilsammen  29  Per- 
soner. Ifølge  Melgunofs  Indberetning  vide  vi,  hvor  lykkelige 
de  4  fyrstelige  Søskende  havde  følt  sig  over  det  Valg  af 
Personer,  der  var  gjort,  dels  til  at  ledsage  dem  paa  Rejsen 
til  Danmark,  dels  til  der  at  blive  hos  dem.  Det  var 
derfor  et  rent  Tordenbudskab  for  de  4  fyrstelige  Søskende, 
da  det  blev  dem  meddelt,  at  forinden  de  gik  fra  Borde, 
maatte  de  tage  Afsked  —  paa  den  græsk-katolske  Pope 
og  de  2  Sangere  nær  —  med  hele  det  russiske  Følge, 
nemlig  Fru  Lilienfeld  og  Døtre,  Oberst  Ziegler,  Kaptajn 
Bosneak,   Stabskirurg  Fries,   samt  hele   den   medfølgende 

mandlige  og  kvindelige  russiske  Betjening.  Adskillelsen  fra 
et  Par  af  disse  sidst  nævnte  Medlemmer  af  Rejseselskabet, 
med  hvilke  de  vare  opfedte,  opdragne  og  havde  haft  Omgang 
fra  Barnsben  af  i  Cholmogory,  gik  Prinsesserne  meget  nær 
til  Hjerte,  og  det  var  et  haardt  Stod  for  dem.  Denne 
noget  haarde  Bestemmelse  gjorde,  at  de  for  Øjeblikket 
ingenlunde  kunde  glæde  sig  til  den  bedre  Tid,  de  ellers 
ofte  nok  havde  længtes  efter.  I  deres  Smerte  ønskede  de 
sig  tilbage  til  Cholmogory ,  idet  Erindringen  om  det 
varme  Venskab  og  gode  Kammeratskab  med  de  Personer, 
man  nu  med  Vold  skilte  dem  fra,  stod  klarere  for  dem 
ved  Afskeden  med  disse.  Prinsesse  PJlisabeth,  der  var  en 
mere  sart  og  dyb  Natur,  forvandt  aldrig  denne  bitre  Af- 
sked paa  «Mars'»  Dæk,  og  det  antages,  at  denne  Adskil- 
lelsens Smerte  var  en  medvirkende  Aarsag  til  hendes  tidlige 
Bortgang  et  Par  Aar  efter. 

I  Anledning  af  de  forventede  høje  Rejsendes  Ankomst 
var  der  ved  Fladstrand,  det  nuværende  Frederikshavn,  hvor 
dengang  ingen  Havn  forefandtes,  bleven  lavet  en  Land- 
gangsbro efter  Foranstaltning  af  den  forsynlige  Stiftamt- 
mand, Grev  V.  Osten  i  Aalborg.  Da  Landgangsbroens 
Underlag,  som  bestod  af  18  Favne  svære  Bøgebjælker, 
samt  5  Tylter  Fjæl  til  Beklædning,  kun  tabte  lidt  i  Værdi 
ved  at  blive  benyttet  alene  ved  denne  Lejlighed,  blev  der 
kun  betalt  Leje  pr.  Dag,  saa  Stiftamtmand  v.  Osten  kom 
billigt  derfra,  da  det  kun  varede  5  Dage  fra  den  Tid, 
Landgangsbroen  var  færdig,  indtil  den  Dag,  Herskabet 
kom.  Det  Mandskab,  som  havde  holdt  Brovagt,  fik  5  RdL 
i  Drikkepenge.  Der  forefandtes  ved  Landstigningen  de 
fornødne  Køretøjer  baade  til  Herskabet,  de  2  Prinser  og 
2  Prinsesser,  Kammerherre  Pløyart  og  Hustru,  Kapt.  Tuxen, 
den  russiske  Pope  og  de  to  russiske  Kirkebetjente  eller 
Sangere  samt  den  danske  Betjening. 

Kammerherre  Theodor  Pløyart,  som  var  udnævnt  til 
Hofchef  ved  det  lille  Hof  i  Horsens,  var  født  1741,  Søn 
af  en  dansk  Søofficer,  var  selv  Søofficer  og  havde  tjent 
som    saadan   i   Rusland    under   Kejserinde   Catharina  den 

2den  i  7  Aar  som  Fregatchef  i  Sortehavskrigen  imod 
Tyrkerne.  I  Aaret  1779  vendte  han  tilbage  til  Danmark, 
traadte  atter  ind  i  Marinen  og  var  tjenstgørende  Kammer- 
herre ved  Hoffet,  da  han  og  Frue  fik  Befaling  til  at  sejle 
med  Orlogsskibet  (.Mars»  til  Bergen  for  der  at  hente  de 
fire  forventede  fyrstelige  Soskende,  som  vilde  ankomme 
dertil  fra  Rusland.  Kammerherre  Ployart  var  en  særdeles 
smuk  og  beleven  Mand;  ved  Kejserinde  Catharinas  Hof, 
hvor  han  en  Tid  opholdt  sig,  gik  han  under  Navnet:  le 
beau  danois.  Han  talte  det  russiske  Sprog  perfekt,  ligesom 
ogsaa  Fransk  og  Tysk.  Fru  Pløyart  var  en  født  Ham- 
burgerinde  og  kunde  altsaa  lære  de  fyrstelige  Søskende 
noget  Tysk,  det  for  disse  fremmede  Sprog,  som  der  blev 
lagt  Vind  paa  kort  efter  deres  Ankomst. 

Da  Dagene  begyndte  at  blive  korte  paa  denne  Aarstid, 
og  Vejene  vare  slette,  kørtes  der  den  første  Dag  kun  til 
Herregaarden  Knivholt,  der  ligger  smukt  i  en  Skov,  hvoraf 
den  har  sit  Navn,  ikke  ret  langt  fra  Fladstrand,  hvor  det 
første  Nattekvarter  paa  jysk  Grund  blev  taget. 

Hvorledes  Modtagelsen  og  Anretningen  var  paa  Herre- 
gaarden, melder  Historien  ikke  Noget  om ;  men  det  gælder 
vel  her  som  paa  de  øvrige  Herresæder  og  Byer,  hvor  de  høje 
Rejsende  tog  ind,  at  der  paa  Grund  af  deres  nære  Slægt- 
skab med  Kongehuset  er  vist  dem  al  mulig  Gæstfrihed, 
Ære  og  Opmærksomhed.  Efter  at  have  overnattet  paa 
Knivholt,  hvor  der  i  Drikkepenge  den  følgende  Morgen 
erlagdes  16  Rdlr.  til  Tjenerskabet,  kørtes  til  Sæby,  hvorfra 
man  efter  et  kort  Ophold  drog  videre  til  Voergaard,  hvor 
der  holdtes  Rast  for  Natten,  og  hvor  der  lagdes  20  Rdlr. 
i  Drikkepenge  ved  Afrejsen  næste  Morgen.  Der  kørtes 
derpaa  over  Hjallerup  og  Langholt  til  Nørre-Sundby,  hvor 
Færgen  blev  benyttet  over  Limfjorden  til  Aalborg,  hvorfor 
Færgefolkene  erholdt  6  Rdlr.  i  Douceur.  Nu  vare  altsaa 
de  høje  Rejsende  i  Aalborg,  hvor  Stiftamtmand.  Grev 
V.  Osten  havde  foreslaaet,  at  der  burde  holdes  3  Dages 
Rast,    for   at   man   der  kunde  samle  nye  Kræfter    til    at 

fortsætte  den  besværlige  Rejse  paa   de  slette   Veje,    man 
havde  den  Gang,  ind  igennem  Landet  til  Horsens. 

De  4  fyrstelige  Søskende  kunde  ogsaa  nok  trænge  til 
lidt  Hvile  og  Ro,  eftersom  de  havde  været  paa  en  be- 
sværlig og  stormfuld  Rejse  fra  Archangel  forbi  Nordkap 
til  Jyllands  Kyst  lige  siden  de  første  Dage  i  Juli,  og  nu 
skrev  man  den  7de  Oktober,  altsaa  et  helt  Fjerdingaar. 
Der  kunde  ikke  let  findes  en  heldigere  By  til  at  holde 
Hvil  i  end  netop  Aalborg,  hvor  Stiftamtmand,  Grev  v.  Osten 
opbød  hele  sin  Elskværdighed  for  at  gøre  de  høje  Rejsende 
det  Par  Dages  Ophold  saa  behageligt  som  muligt.  Da 
denne  deres  Vært  havde  været  Gesandt  i  St.  Petersborg 
baade  i  Aarene  1757  og  1763,  saa  var  han  ligesom  Khr. 
Pløyart  ogsaa  det  russiske  Sprog  mægtig ,  hvad  der 
lettede  Situationen  meget  for  de  uheldigt  stillede  4  fyrste- 
lige Søskende,  som  for  et  Par  Dage  siden  havde  maattet 
skilles  fra  deres  russiske  Rejseselskab ,  Landsmænd  og 
Venner  uden  forud  at  være  behørig  forberedte  paa  denne 
bratte  og  uventede  Skilsmisse.  Vel  var  den  russiske  Præst 
og  de  to  Sangere  tilbage,  men  man  havde  altid  Følelsen 
af,  at  disses  selskabelige  Dannelse  ikke  stod  i  Højde  med 
deres  sociale  Stilling. 

I  Aalborg  boede,  som  før  berørt,  Prinsesserne  hos 
Grev  V.  Osten,  medens  Prinserne  derimod  vare  indlogerede 
hos  Amtsforvalter  Buchsmann ;  begge  disse  Embedsmænd 
boede  nemlig  hver  i  sin  Fløj  af  Slottet  i  Aalborg.  Ikke 
alene  for  at  passe  paa  de  høje  Rejsende,  men  i  Virkelig- 
heden ogsaa  for  at  hædre  dem  var  der  af  Byen  stillet  en 
Æresvagt  paa  Benene,  hvilken  fik  20  Rdl.  »til  derfor  at 
fornøje  sig" ,  naar  de  fyrstelige  Personer  med  Suite  vare 
rejste  videre.  Grev.  v.  Osten  havde  tilbudt  Dronning 
Juliane  Marie  at  følge  disse  hendes  Broderbørn  lige  til 
Horsens,  men  Hendes  Majestæt  mente,  at  naar  deres  frem- 
tidige Hofchef,  Kammerherre  Pløyart,  og  Frue  og  det  øvrige 
tilforordnede  Følge  var  med,  maatte  det  være  tilstrækkeligt. 
Kunde  Grev  v.  Osten  saaledes  ikke  selv  være  med  og  lette 
Rejsen  for  de  4  Søskende,  var  det  ham  dog  magtpaaliggende 

at  sørge  for  at  faa  et  Par  paalidclige  Herskabskuske  til 
at  køre  for  de  høje  Herskaber  fra  Aalborg  lige  ned  til 
Horsens. 

FJfter  de  3  Dages  Ophold  i  Aalborg  brød  det  høje 
Kejseselskab  op  efter  mange  Taksigelser  for  nydt  Gæst- 
frihed. Grrev  V.  Ostens  Folk  fik  60  Rdl.  i  Drikkepenge 
af  Prinsesserne,  medens  Amtsforvalter  Biichsmanns  Folk 
maatte  nojes  med  de  10  Edl. ,  Prinserne  spenderede  paa 
dem  for  haft  Umage.  Rejsetoget  bestod  af  to  Herskabs- 
vogne og  tre  Vogne  for  Suiten,  samt  16  Bøndervogne  til 
at  befordre  de  12  store  Udstyrskasser,  som  de  4  fyrstelige 
Søskende  førte  med  fra  Rusland,  foruden  øvrigt  Rejsegods. 
Vejen  gik  over  Ellidshøj,  Rold,  Hobro  og  Vammen  til 
Viborg,  hvor  der  overnattedes.  I  Viborg  var  Kancelliraad 
Gjerulf  gaaet  i  sig  selv,  saa  han  nu  ikke  forlangte  de 
100  Rdl.,  han  først  havde  været  betænkt  paa  at  fordre 
for  Nattelogis  og  Beværtning.  Tværtimod  var  han  meget 
elskværdig,  og  Byen  havde  ogsaa  leveret  Æresvagt,  saa 
Drikkepengene  til  Gjerulfs  Folk  bleve  satte  til  30  Rdl.  og 
til  Vagten  5  Rdl.  Fra  Viborg  gik  Toget  over  Ans  til 
Frijsenborg ,  hvor  der  overnattedes ,  derfra  til  Borum, 
Skanderborg -Ladegaard  over  Ovsted  til  Horsens,  hvor 
Ankomsten  var  ved  Aftenstid,  Fredagen  den  13de  Oktober 
1780.  Do  to  Herskabskuske  fra  Aalborg  fik  hver  især 
20  Rdl.  i  Drikkepenge,  da  Horsens  var  naaet;  man  trængte 
ikke  længere  til  deres  Paalidelighed  som  Kuske,  da  Rejsen 
nu  var  forbi.  Paa  Rejsen  fra  Fladstrand  til  Horsens  var 
der  udgivet  1081  Rdl.  2  ^^,  iberegnet  Gratialer  og  Drikke- 
penge. Kørselen  var  fri,  da  den  blev  regnet  for  kongelig 
Ægtrejse. 

Det  blev  straks  meldt  til  Dronning  Juliane  Marie,  at 
hendes  Broderbørn  vare  ankomne  i  god  Behold  til  Horsens. 
I  Indberetningen  stod  »heiter  und  gesund*).  Der  var 
vistnok  Maade  med  deres  "Heiterkeit->  til  at  begynde  med  i 
det  fremmede  Land ,  med  det  fremmede  Sprog  og  de 
nye  Ansigter  overalt.  Enkedronningen  tilskrev  Kejserinde 
Catharina,  at  ^ Brunsvigerne-'  vare  ankomne  til  deres  Be- 

stemmelsessted  ,  men  «heiter  und  gesund«  forbedrede 
Enkedronningen  ved  at  skrive:  «En  santé  et  fort  gais, 
benissant  Tlmperatrice  qui  leur  donnait  une  nouvelle 
existence. » 

I  det  følgende  Brev  fra  Enkedronning  Juliane  Marie 
til  Kejserinden  fortæller  hun  denne,  hvor  godt  Alt  er  ind- 
rettet i  det  lille  Palæ  i  Horsens ,  men  tilstaaer  paa  den 
anden  Side  ogsaa,  at  de  4  Søskende  endnu  ikke  ere  saa 
glade,  som  de  kunde  være,  saa  de  endog  have  længtes 
tilbage  til  Cholmogory,  Noget,  Kejserinden  havde  forudsagt 
var  at  vente,  da  de  vare  blevne  berøvede  de  dem  med- 
givne  cholmogoryske  Venner. 

Hofintendant  v.  Schenck  havde  gjort  Aftale  med  for- 
skellige Leverandører  om  at  forsyne  Palæet  i  Horsens 
med  de  daglige  Fornødenheder  af  Smør,  Mælk,  Brød,  Fisk 
og  Kød,  foruden  hvad  der  købtes  af  Vildt,  Æg,  Fjerkræ 
og  Havesager,  som  blev  falbudt  til  Palæets  Køkkenskriver. 

En  Fjerding  Smør  kostede  den  Gang  7  å  8  Rdl., 
1  Pot  sød  Mælk  kostede  1  SkilL,  1  Pot  Fløde  12  Skill.  etc. 
Af  Sager,  som  kunde  holde  sig,  var  der  i  Fadeburet  Ugen 
før  Herskabet  kom: 

150  ft  Mokka-Kaifebønner, 
50  ft  Chokolade, 
30  fb  Zioung-Zioung  The. 

Af  Ris,  Perlegryn,  Sago,  Mel  og  hollandsk  Ost, 

1  Lit  af  hver. 

I  Vinkælderen  henlaa: 

7  Oksehoveder  Bordeaux-Rødvin, 
400  Boutl.  Rhinskvin, 
24  Flasker  Champagne, 
16  Flasker  Dry  Madeira, 

2  Ankere  fransk  Vin, 
2  Flasker  Likør, 

1  Tønde  stærkt  øl. 

Da  Hofintendanten  faar  Vished  for ,  at  Herskabet 
arriverer  til  Horsens  den  13de  Oktober,  kiøber  han  Dagen 
i  Forvejen: 

2  Kalkuner  k  3%  6  Skill., 
8  Stk.  Hons  å  1  |., 
8  Ænder  å  11  Skill., 

20  Kyllinger  å  8  Skill, 
8  Agerhøns  å  18  Skill., 

2  Harer  å  2  ^  4  SkilJ., 
28  tb  Laksørred  å  5  Skill., 

7  -    Gedder  å  6  Skill., 
300  Krebs  å  5  Skill.  Snesen, 

17  S  Torsk  å  3  Skill., 

11  Flyndere, 

3  Stegegrise  k  2%S  Skill., 
16  Spegesild  å  1  Skill., 

Selve  Ankomstdagen  den  13de  Oktober  indkøbes: 

30  ft  Oksekød  å  4  Skill., 
19    -  Lammekød  å  do., 

21  -   Kalvekød  å  5  Skill., 

16    -   røget  Skinke  å  11  SkilL, 
6  røgede  Oksetunger  å  1  |.  4  Skill., 

8  U  Taifelsmør, 

1  Td.  ævret  Smør  30  RdL 

Af  Konfekt: 

2  S  Chokolade-Torteletter, 
2    -  Konfekt-Smørrebrød, 
2    -   Bisquits, 

2    -   Konfektmakroner, 
2    -   bitre  Makroner, 
2    -   Sukatkager. 

Da  der  skulde  leveres  Konfekt   til  Taflet  hver   Dag, 
blev   det  en    gylden   Tid   for   Konditor  Bruun   i    Horsens, 

ligesom  for  de  øvrige  Leverandorer  til  Hoffet.  Foruden 
ovennævnte  Benævnelser  træffes  følgende  Navne  paa  andre 
Sorter  Konfekt  de  følgende  Dage: 

Citronsukker, 
Marcipan, 
Brændte  Mandler, 
Høvlspaaner, 
syltede  Valnødder, 
Konfektskinke. 

Hofchefen  havde  faaet  nøjagtig  Besked  om,  hvorledes 
Ceremoniellet  var  i  det  Hele  at  iagttage  med  Hensyn  til 
Maaltiderne,  Bordenes  Dækning  etc. ;  Ordren  lyder:  «Ved 
Taflet  spise,  foruden  de  4  fyrstelige  Personer,  Hofchefen, 
Hofintendanten,  Kavalleren,  Hofmesterinden  og  to  Hof- 
damer, ialt  10  Personer.  Der  sættes  paa  Bordet  (til  dag- 
ligt Brug)  6  Bouteiller  Rødvin  til  Middag  og  ligeledes 
6  Bouteiller  til  Aften. 

Fra  Taflet  aflægges  for  den  vagthavende  Officer 
1  Portion. 

Ved  Kammerbordet  spise :  Vartfruen  ,  2  Kammer- 
jomfruer, 2  Damejomfruer  og  2  Kammertjenere,  ialt  7  Per- 
soner, som  faa  7  Boutl.  Vin  daglig  og  61. 

Sølvpoppen  besørger  Taflet  dækket  og  serveret,  og  for 
de  højfyrstelige  Personer  brækkes  Servietterne.  Maden 
bæres  op  fra  Kokkenet  af  de  fire  yngste  Lakajer.  Naar 
der  af  alle  Fadene  er  blevet  forelagt  og  spist,  borttages 
samme,  og  Konfekten  sa^ttes  igen  paa  Taflet  og  serveres 
paa  det  medgivne  danske  Porcellæn.  Høj  fyrstelige  Per- 
soner, men  ikke  Gæsterne,  bekomme  til  Konfekten  rene 
Servietter.  Naar  Fadene  tages  af  Taflet,  lader  Kammer- 
lakajen dem  snarest  muligt  bringe  til  Kammerbordet,  som 
dækkes  af  en  af  Arbejdskarlene  i  Livre.  Hvad  som  paa 
Tallerkenerne  bliver  tilovers  fra  Taflet,  tilhører  Kammer- 
lakajen, og  hvad  der  levnes  ved  Kammerbordet,  naar  Alle 
have  spist,  tilhører  Arbejdskarlen,  der  har  dækket  Bordet. 
Kammerlakajen    er   tillige   Kældermester   og  besørger   Vin 

skænket  ved  Taflet.  For  de  h^j fyrstelige  Personer  gives 
Vinen  og  Vandet  i  Karaffer,  men  for  de  øvrige  skænkes 
Vinen  i  Spidsglas  og  Vandet  i  Bægre  eller  Olglas.  Kam- 
merlakajen maa  kun  beholde  den  Vin,  der  er  tilbage  i  de 
høj  fyrstelige  Karaffer ,  men  hvad  der  ellers  er  tilovers, 
bringes  tilbage. 

Kammerlakajen  modtager  Vokslysene,  til  Taflet  og 
Gemakkerne,  af  Salvpoppen  mod  Bevis  og  opsætter  samme 
samt  afleverer  igen  Stumperne ,  naar  Lysene  ere  ned- 
brændte, i  lige  Tal  med  de  modtagne  Lys,  og  de  vejes 
og  fradrages,  og  hvad  der  indbringes  ved  at  sælge  Voks- 
lysstumperne til  Leverandøren,  føres  i  Kegning.« 

Af  Vokslys  tændtes  der  daglig  48  Stk: 

8  Stk.  ved  Taflet, 
36     -      i  Gemakkerne, 
4     -     i  Deputater. 

Et  Pund  hvide  Vokslys  kostede  i  Aaret  1780  pr.  ft 
3^8  Skill. :  der  indkøbtes  32  Lit  paa  een  Gang  i  Køben- 
havn for  ikke  at  klatte  dermed.  Hvad  de  indsamlede 
Vokslysstumper  kunde  beløbe  sig  til,  ser  man  deraf,  at 
4  Aar  efter  sendtes  der  15  Ltt  8  1t  Vokslysstumper  over, 
som  Leverandøren  godskriver  Palæet  for  2  :||.  4  Skill.  pr.  5, 
hvilket  altsaa  blev  93  Edl. 

Af  Talglys  brugtes  der  gennemsnitlig  Aaret  rundt 
44  Stykker  pr.  Dag. 

Ved  højtidelige  Lejligheder  kunde  der  ved  Taflet  spise 
24  Personer,  og  der  var  i  saa  Henseende  rigeligt  tilstede 
af,  hvad  der  behøvedes  til  et  sandant  lille  fyrsteligt  Taffels 
Forsyning  med  Dækketøj,  Spisestel  og  Sølvservice. 

Af  Spisestel  havdes  tre:  det  kinesiske  Taffelservice 
og  et  do.  af  kjøbenhavnsk  Porcellæn,  samt  et  sachsisk 
Porcellænsstel :  det  sidste  var  kommet  med  fra  Rusland. 
Af  Sølvtaffelservicet  nævnes  af  de  større  Genstande: 

2  store  Sjølvterriner,  Vægt  586  Lod  Sølv, 

48  Sølvtallerkener,  —  1680  — 

8  Asj  etter,  -—  437  — 

1  stort  Præsenterfad,  —  288  — 

2  mindre  do.  —  153  — 
2  lange  Fade,  —  250  — 
4  mindre  do.  —  366  — 
4  Præsentertallerkener,  .  —  408  — 
4  Sauceskaale  med  forgyldte  Skeer,  —  107  — 
1  Tliemaskine  med  Lampe,  —  115  — 

1  Kaffekande,  —  89  — 

2  Thekander,  —  73  — 
1  Fyrfad  med  Lampe,  —  96  — 
1  Chokoladekande  m.  m.,  —  71  — 

foruden  tilsvarende  Knive,  Gafler  og  Skeer  samt  Kaffe- 
og  Theskeer,  hvis  samlede  Vægt  var  1150  Lod. 

Til  ovennævnte  Sølvchokoladekande  sluttede  sig  det 
indkøbte  « Chokoladestel  af  Porcellæn  med  Purpur,  Land- 
skaber og  Guldstaffering. >. 

Foruden  hvad  Leverandøren  i  Horsens  daglig  bragte 
af  Brød,  Kød,  Mælk,  Smør,  Kager  og  Konfekt,  samt  hver 
Ugedag  fersk  Fisk  for  2  Rdl.  fra  Skanderborg  Sø,  skal 
her,  ifald  det  ikke  trætter,  optegnes,  hvad  der  desforuden 
købtes  ved  Døren  eller  forskreves  ind  fra  Omegnen  i  den 
nærmeste  Tid  efter,  at  den  lille  fyrstelige  Hof  holdning 
havde  taget  sin  Begyndelse  den  13de  Oktober  1780. 

Den  14de  Oktbr.  1780  købt: 

8  Kapuner  å  26  SkilL, 

8  Høns  k  1  %, 

9  Kyllinger  å  8  SkilL, 
11  Snese  Æg  å  12  SkilL 

Den  17de  Oktbr.  1780  købt: 

3  unge  Duer  å  8  SkilL , 

4  Kapuner  å  26  SkilL. 

2  Kalkuner  a  b%  GSkill., 

3  Snese  Æg  å  12  Skill., 
8  ft  Ørred  å  4  Skill. 

Den  15de  Oktbr.  1780  købt: 
8  Kyllinger  å  9  Skill., 

4  Høns  å  14  Skill., 
20  Ænder  å  13  Skill. 

Den  17de  Oktbr.  1780  købt:  Æbler,  Pærer,  Ferskener 
og  Valnødder  fra  Boller. 

Den  21de  Oktbr.  1780  købt:    20   unge  levende  Kal- 
kuner til  Hønsegaarden  å  1  Rdl.  6  Skill.  pr.  Par. 

Den  17de  Novbr.  1780  købt: 
et  stort  Krondyr  10  Rdl. , 

4  Skpr.  Æbler,  fine  å  1  |.  8  Skill.,  |    leveret  af 

22     —         —    ,  mindre  line  å  1  ^  >  Kammerh. 

200  Stkr.  Champignons.  J    Gersdorff. 

Den  Ilte  Decbr.  1780  købt: 

1  Tønde  6sters,  11  Rdl.  4  Skill,  fra  Høier. 

Den  5te  Januar  1781  købt: 

46  n  Laks  å  6  Skill.  fra  Vejle. 

Den  Ilte  Januar  1781  købt: 

1  stor  Hjort  9  Rdl.  3  I, 

16  Vildænder  å  18  Skill., 

3  Harer  å  2  $.  8  Skill.. 

6  Agerhøns  å  1  :i^  12  Skill. 

Den  14de  Januar  1781  købt: 

1  Raabuk  og  1  Hind  9  Rdl., 

3  Harer  k  2  %  S  Skill.. 
10  fede  Kalkuner  å  5  |., 
16  fede  Høns  å  18  Skill., 
10  fede  Ænder  å  22  Skill., 
16  ft  Gedder  fra  Skanderborg  Sø. 

Den  20de  Januar  1781  købt: 
16  Snese  Æg  å  1  %, 
19  ft  Torsk  a  8  SkilL, 
3  Stkr.  Urlians  å  3  |., 
'       2  ft  fersk  Aal  a  6  SkilL, 

2  Tdr.  østers  å  11  Rdl.  8  Skill.  fra  Høier. 

Den  22de  Januar  1781  købt: 

24  Snese  Æg  a  1  ^1^, 
16  S  Aborrer  å  7  SkilL, 

1  Gaas  1  Edl. 

Den  10de  Febr.  1781  købt: 

12  S  Emmenthaler  Ost. 
Den  14de  Febr.  1781  købt: 

16  Stkr.  fede  Kapuner  å  28  SkilL, 
14  Snese  Æg  å  1  %. 
Den  6te  Marts  1781  købt: 

13  Snese  Krebs  å  6  Skill. 
Den  10de  Marts  1781  købt: 

7  Snese  Krebs  å  6  SkilL 
Den  Ilte  Marts  1781  købt: 

5  Skæpper  Muslinger. 
Den  16de  Marts  1781  købt: 

2  Urhaner  a  4  4^. 
Den  28de  Marts  1781  købt: 

16  Stkr.  Kalkuner  a  5  |.  4  SkilL, 
12      -      Høns  å  1  ^  4  SkilL, 

6  -      Kapuner  a  28  Skill. 

Den  1ste  Oktbr.  1781  købt: 
18  Stkr.  Kramsfugle. 

3  -       Pommerantsfugle, 

4  -      Gæs. 

Ved  Efteraarstid,  forinden  Sejladsen  hører  op,  kommer 
der  fra  Kjøbenhavn : 


123 


1  Kasse  Citroner, 

1     —     med  Pommerantser  og  Appelsiner, 

1     —         -     spanske  Vindruer, 

1  Sæk  med  Kastanier, 

1  Tønde  franske  Rainetter, 

1  Æske  med  Granatæbler; 

desforuden    for    at    komplettere    Glasbesætningen    til    Sel- 
skabsbrug : 

48  Stkr.  line  Vinglas,  og 
12      -      slebne  Karafler. 

Da  det  i  den  mildere  A  årstid  ofte  var  vanskeligt  at 
konservere  Madvarerne ,  blev  det  overdraget  Bygmester 
Kruse  i  Horsens  at  indrette  en  Iskælder  paa  Palæ.ets 
Grund,  hvilken  Udgift  belab  sig  til  156  Rdl.  5  %.  Ved 
Vintertid  blev  denne  Iskælder  fyldt  med  Is,  som  hentedes 
af  Vognmænd  fra  Steensballesund. 

I  de  27  Aar  fra  1780,  da  de  2  Prinser  og  2  Prin- 
sesser kom  til  Horsens,  og  indtil  1807,  da  den  sidste  af 
de  4  Søskende  døde,  blev  den  daglige  Hof  holdning  paa 
Palæet  i  Horsens  ført  paa  samme  ensartede  og  solide 
Maade,  hvor  der,  uden  at  der  ekstravageredes,  altid  var 
saa  rundeligt,  godt  og  afvekslende  Traktement,  som  kunde 
sømme  sig  for  et  lille  Hof,  saa  de  Instrukser,  der  kom 
fra  Hoffet  i  Kjøbenhavn  i  Aarenes  Løb,  troligt  efterlevedes, 
og  det  samme  Levesæt  bibeholdtes  i  den  lange  Aarrække. 
Det  blev  end  lettere  at  føre  igennem  senere,  fordi,  om  end 
Levnedsmidlerne  steg  en  Del  i  Pris  i  de  sidste  Aar,  saa 
beholdt  det  lille  Hof  dog  de  samme  Indtægter,  efter  at  to 
af  de  fire  Søskende  tidligt  vare  døde.  Fremgangen  viste 
sig  deri,  at  uden  nogen  som  helst  Forandring  i  den  dag- 
lige økonomi  og  Komfort  kunde  den  aarlige  Indtægt 
af  32,000  Rubler  i  de  senere  Am'  ikke  nær  helt  for- 
bruges. 

Forfatteren  maa  gøre  Læseren  en  Undskyldning  for 
den  Prosa,  der  synes  at  ligge  til  Grund,  naar  der  paa  den 
foregaaende  Side   er  opregnet   en   saa   stor  Del  Madvarer: 

men  han  har  fundet  det  form  aal  s  tjenligt,  dels  som  Tids- 
billede for  at  se,  hvor  billigt  Alting  var  den  Gang,  og  dels 
fordi  der  imod  Slutningen  af  det  lille  russiske  Hofs  Til- 
værelse i  Horsens,  da  Prinsesse  Catharina  var  alene  til- 
bage, sendtes  Klager  paa  2den  Haand  til  Rusland,  NB.  i 
al  Hemmelighedsfuldhed,  som  lod  formode,  at  Kosten  ved 
det  lille  Hof  var  gaaet  tilbage,  saa  Prinsesse  Catharina 
led  Mangel  paa  det  Nødvendige,  etc.  etc.  Senere  er  det 
blevet  oplyst  og  godtgjort,  hvorledes  slige  usandfærdige 
Klager  kunde  fremkomme.  De  stammede  fra  en  misfor- 
nøjet russisk  Pope  eller  Præst. 

De  til  forskellige  Tider  af  den  russiske  Regering  sendte 
og  ansatte  græsk-katolske  Poper,  som  afløste  hinanden 
efter  faa  Aars  Forløb,  vare  ingenlunde  fornøjede  med  deres 
Ophold  i  Horsens,  thi  de  saa  paa  Grund  af  deres  kirkelige 
Syn  med  en  vis  Ringeagt  og  Mistro  paa  Danmark,  det 
kætterske  Land  og  dets  Beboere,  hvor  de  foreløbigt  skulde 
opslaa  deres  Paulun.  God  Forstaaelse  med  den  danske 
Hofbetjening  brød  de  sig  i  Reglen  ikke  stort  om,  det 
gjaldt  for  dem  blot  om  at  staa  sig  vel  m.ed  de  høje  Her- 
skaber og  igennem  dem  at  gøre  sig  Stillingen  saa  ind- 
bringende som  muligt  i  deres  korte  Udlændighedstid. 
Kom  nu  dertil  den  Omstæ.ndighed,  at  de  ved  Palæet  i 
Horsens  ansatte  danske  Hofembedsmanid  optog  hele  Pladsen 
der,  saaledes  at  der  ikke  blev  behørig  Plads  til  den  rus- 
siskfødte Pope,  som  var  sig  bevidst,  foruden  at  indtage 
en  meget  betroet  Stilling,  ogsaa  at  være  det  hoje  Her- 
skabs Landsmand.  Vel  blev  Popens  Husleje,  ja  Lys  og 
Brændsel  godtgjort  ham  af  Hoffets  Kasse,  men  det  var 
ikke  nok,  det  kunde  ikke  formilde  de  vrede  Guder.  Havde 
Popen  haft  Værelser  paa  Palæet ,  vilde  han  muligvis 
have  kunnet  komme  til  daglig  at  spise  ved  det  fyrstelige 
Taffel,  men  som  det  nu  var  indrettet,  skete  det  kun  om 
Søndagen   eller  ved  særlig  Indbydelse  igennem  Hofchefen. 

I  den  Mellembygning  af  Palæet  i  Horsens,  som  var 
bestemt  til  det  græsk -katolske  Kapel,  havde  Professor 
Harsdorff  ladet  indrette   to  Værelser,    som    han  havde  til- 

tænkt  den  russiske  Pope,  da  han  troede,  at  de  græsk-ka- 
tolske Gejstlige  vare  ugifte  ligesom  deres  romersk-katolske 
Kolleger.  Med  Hensyn  til  at  indlogere  Kussere  paa  Pa- 
læet skriver  Minister  Guldberg  den  7de  October  til  Hof- 
intendant  v.  Schenck:  »Har  De  ikke  Plads,  maa  en  af  de 
Russiske  logere  i  Byen,  thi  de  Danske  maa  nodvendigen 
blive,  hvor  de  ere«). 

Da  den  russiske  Pope  modte  med  Kone  og  to  Barn, 
foruden  en  Kirkebetjent,  saa  maatte  de  i  Hast  indlogeres 
hos  Gæstgiversken  Martha  Hjernøe  i  Horsens ,  indtil  en 
passende  Lejlighed  blev  opspurgt,  hvor  egen  Husholdning 
kunde  fores.  Man  har  Gæstgiverskens  Regning  endnu; 
den  lyder:  «For  den  russiske  Præst  med  Kone  og  2  Born 
samt  Kirkebetjenten  i  en  Uge  at  beværte: 

Middagsmad    4  Rdl.  ..  %  »  /3 

Frokost  og  Aftensmad 2    —    »  -  ..  _ 

Kaffe  og  The  3  Gange  daglig.  ...  3    —    2  -  •>  - 

for  Logis  og  Lys 1    —    „  _  »  - 

4  Potter  Akvavit 1    —    „  _  »  _ 

3^'2  Pot  Vin —    3  -  8  - 

2  Potter  Mjød »    —    1  -  ..   - 

P.  S.  ' 
Den  Aften,    da  de  rejste,    fik   de  endnu   1   Pot  Vin 
1  ^  og  en  halv  Pot  Akvavit  til  12  /:?». 

Man  kan  ikke  sige  Andet,  end  at  det  var  en  billig 
Bespisning  for  fem  Personer  i  en  Uge,  men  det  synes  for- 
resten at  være  megen  Spiritus,  i  saa  kort  Tid,  for  to 
gejstlige  Personer. 

Nu  vare  altsaa  de  to  Prinsesser  Catharina  og  Elisa- 
beth samt  deres  Brodre  Prinserne  Peter  og  Alexei  an- 
komne til  Horsens  for  der  at  fæste  Bo  for  Resten  af 
deres  Liv. 

For  at  fæste  Mindet  i  Hukommelsen  om  den  haarde 
Sørejse  omkring  Nordkap  til  Danmark  havde  Prinsesse 
Catharina  tegnet  et  primitivt  Billede  af  den  hele  Søtur, 
hvilket  er  omgivet  af  de  4  fyrstelige  Søskendes  Silhouetter. 
Det   er  nu   vistnok  en   temmelig  nøgtern  Fremstilling  af 

det  Hele,  men  da  Meningen  er  god,  skal  man  ikke  være 
for  streng  i  sin  Bedømmelse.  Man  formener,  at  den  By, 
man  ser  tilvenstre  paa  Billedet ,  skal  være  Archangel, 
medens  Partiet  tilhøjre  skal  forestille  Norges  Fjælde, 
Landjorden  i  Forgrunden  derimod  Jyllands  Kyst ,  det 
nærmeste  Skib  i  de  oprørte  Bølger  Orlogskibet  cMars«, 
det  længere  ude  liggende,  Fregatten  « Polarstjernen'). 
Silhouetterne  tilvenstre  paa  Billedet  skulle  være  Prinsesse 
Catharina  og  Prins  Peter,  tilhøjre  Prinsesse  Elisabeth  og 
Prins  Alexei.  1  Silhouettering  var  Prinsesse  Catharina 
naaet  en  Del  videre,  end  i  Maling,  idet  hun  fremstillede 
fiere  træffende  Profiler  fra  den  Tid. 

I  Førstningen  havde  Hofchef  Pløyart  meget  strenge 
Ordrer  til  at  passe  vel  paa  de  4  Søskende  og  følge  dem 
med  et  vaagent  ^)je,  og  den  vagthavende  Officer  skulde 
tilbringe  Natten  i  Forgemakket;  men  da  Hofchefen  havde 
lært  dem  rigtig  at  kende,  blev  deres  Bevogtning  saa  lem- 
pelig som  muligt  for  ikke  at  genere  eller  ængste  dem. 

En  Hofdame  ved  Palæet  i  Horsens  fortæller:  naar 
Prinsesserne  omtalte  deres  Ophold  i  Cholmogory,  frem- 
hævede de,  som  det  Uhyggeligste,  den  Skræk,  de  havde 
haft  for  at  blive  snigmyrdede  ligesom  deres  Broder  Ivan, 
hvis  Mord  de  flere  Aar  efter  tilfældigvis  havde  faaet 
Nys  om. 

De  havde  derfor  siden  den  Tid  om  Aftenen  barrika- 
deret deres  Sovekammerdør  med  de  Møbler,  de  kunde 
flytte  hen  foran  den.  Naar  de  fortalte  det,  tilføjer  Hof- 
damen, var  det  altid  med  den  Overbevisning,  at  de  følte 
sig  sikre  i  Horsens. 

Kammerherre  Pløyart  fik  senere  udvirket,  at  det  blev 
tilladt  de  fyrstelige  Søskende  paa  deres  daglige  Køreture 
af  og  til  at  besøge  Herregaardene  i  Horsens'  Omegn,  men 
da  de  engang  yttrede  Lyst  til  at  besøge  General  Wilden- 
rath  i  Randers ,  som  havde  inviteret  dem ,  blev  der  i  den 
Anledning  forespurgt  ved  Hoffet  i  Kjøbenhavn  desangaa- 
cnde;  den  kongelige  Ordre  lod  paa,  at  de  ingensinde 
maatte  være  en  Nat  borte  fra  Horsens,  hvilket  da  ej  heller 

nogensinde  skete  Ira  1780  til  1807,  da  den  sidste  al"  de  4 
Søskende  døde  i  sidstnævnte  Aar. 

Som  bekendt  levede  de  4  Søskende  særdeles  fredeligt 
med  hverandre  indbyrdes.  Alle  vare  de  fredsæle  og  gode 
af  Hjertet,  glade  ved  at  kunne  gøre  vel,  og  det  var  et 
godt  Herskab  at  tjene.  Alle  vare  enige  om,  at  Søstrene 
vare  de  mest  begavede  af  de  fire  Søskende,  og  at  Prinsesse 
Elisabeth  var  den  ledende  Personlighed  imellem  dem ;  dog 
besluttede  eller  foretog  hun  sig  aldrig  Noget  uden  i  Sam- 
stemning med  sine  Søskende.  Prinsesserne  forstod  bedre 
at  beskæftige  sig  ved  Læsning  og  Haandarbejde,  medens 
Brødrenes  Hu  mere  stod  til  Friluftsbevægelse  og  Spil, 
Billard  etc. 

Hofchefen,  Kammerherre  Pløyart  havde  høje  Ordrer 
til  at  gøre  alt  Muligt  for  at  lette  de  4  fyrstelige  Søskende 
Indstalleringen  i  de  nye  Forhold  i  Horsens.  Hver  Ugedag 
skulde  han  lade  Hoftet  i  Kjøbenhavn  tilflyde  Efterretning  om, 
hvorledes  Alting  gik,  og  særligt  om,  hvorledes  de  Nyankomne 
befandt  sig.  Havde  de  hoje  Søskende  6^nsker,  der  laa 
indenfor  rimelige  Grænser,  maatte  Hofchefen  altid  snarest 
se  at  opfylde  dem.  For  at  Hofchefen  kunde  vide,  hvor- 
mange  Penge  han  i  den  Retning  turde  disponere  over, 
stod  der  i  en  allerhøjeste  Kabinetsordre,  han  fik,  »at  der 
aarlig  skulde  blive  anvist  1000  Rdl.  til  hver  af  Prinserne 
og  Prinsesserne,  hvoraf  der  skulde  bestrides  ikke  alene 
deres  Garderobe,  men  alle  andre  smaa  personlige  Udgifter, 
som  og  til  en  Medikus  i  Byen,  til  de  Fattige  og  til  Hor- 
sens Kirkes  Betjente,  samt  at  da  dette  Herskab  ikke 
er  vant  til  Penge,  maatte  det  ej  heller  vænnes 
dertil..>  Ifølge  dette  havde  derfor  de  4  Søskende  ikke 
selv  Penge  imellem  Hænder,  men  der  blev  altid  udbetalt 
enten  ved  en  Hofdame  eller  ved  en  opvartende  Kavaller. 

Hofchef  Pløyart,  der  snart  saa,  hvor  forkert  det  var 
at  unddrage  den  døve  Prinsesse  al  russisk  Betjening, 
skriver  straks  efter  Ankomsten  til  Horsens  til  Enkedron- 
ning Juliane  Marie:  uEn  Pige,  som  forstaaer  noget  Russisk, 
bliver   nødvendig    til   Opvartning    af  Hendes   Durchlauch- 

tighed  Prinsesse  Catharina;  —  dertil  foreslaaes  en  af 
russisk  Ekstraktion,  som  nu  tjener  hos  Fru  Tuxen,  ved 
Navn  Marpha.  —  Kunde  vel  tilstaaes  30  Rdl.  aarlig  Løn 
og  spise  lige  med  Gemakspigen.» 

Snart  efter  indlober  Svaret :    »Bevilges.  Juliane  Marie.« 

Saasnart  Hofchef,  Kammerherre  Pløyart  vel  var  kom- 
men til  Horsens,  lod  han  straks  sin  Pleje-  og  Søsterdatter 
Helene  v.  Saldern  begynde  at  lære  Eussisk,  dels  ved  selv 
at  læse  med  hende  og  dels  ved  at  lade  den  russiske  Pope 
besørge  det.  Da  hun  boede  paa  Palæet  og  daglig  kom  i 
Berøring  med  de  fyrstelige  Personer,  og  hun  dertil  var 
lærenem,  gjorde  hun  gode  Fremskridt  deri.  Det  morede 
Prins  Alexei  at  hjælpe  den  unge  Pige  i  hendes  Bestræ- 
belser for  at  lære  det  russiske  Sprog :  han  viste  hende  megen 
Venlighed,  og  ved  hendes  Konfirmation  det  følgende  Aar 
gav  han  hende  et  Guldur.  Den  unge  Helene  var  kun 
noget  over  13  Aar,  da  hun  begyndte  at  lære  Russisk,  men 
hendes  Onkel  vilde  have  hende  til  at  lære  Sproget  i  Tide 
for  desto  snarere  at  kunne  være  behjælpelig  dermed  i  det 
daglige  Liv,  for.  som  der  staar,  «at  kunne  raade  Bod 
paa  de  næsten  uoverkommelige  Vanskeligheder,  som  det 
russiske  Sprog  frembød  for  de  ved  Hoffet  ansatte  Damer.« 

En  Maaned  efter,  at  de  4  fyrstelige  Søskende  vare 
komne  til  Horsens,  fik  de  Besøg  af  deres  Fætter,  Arve- 
prins Frederik.  Dronning  Juliane  Marie  har  formodentlig 
sendt  denne  sin  Son  over  til  Horsens  dels  for  at  hilse 
paa  de  Nyankomne  og  gøre  deres  Bekendtskab,  dels  vel 
ogsaa  for  at  skaffe  sig  et  Indblik  i,  hvorledes  det  lille  Hof 
førtes  og  tog  sig  ud,  hvilket  han  saa  meget  bedre  kunde 
gøre,  som  Dronning  Juliane  Marie  havde  befalet ,  at  der 
ved  Førelsen  af  det  lille  Hof  i  Horsens  skulde  tages  Mønster 
efter  denne  hendes  Søns  lille  Hofs  Indretning  og  Drift. 

Dette  Arveprinsens  Besøg  svarede  imidlertid  slet  ikke 
til  Forventningerne:  thi  dels  lagde  Sproget,  dels  Prinsesse 
Catharinas  Døvhed  tilligemed  Prinsesse  Elisabeths  Ildebefin- 
dende i  de  Dage  en  Del  Hindringer  i  Vejen  for  Modta- 
gelsen ,    Meddelelsen    og    Forstaaelsen.      Da    det    var    den 

første  Slægtning,  de  fire  Søskende  nogensinde  havde  set, 
vare  de  alle  4  mere  eller  mindre  betagne  deraf,  omringede, 
trykkede  og  kyssede  den  kongelige  Fætter  samt  udgød 
Taarer. 

Prinserne,  især  Prins  Peter,  vare  dog  mere  bange  for 
denne  højtstaaende  Fætter,  end  de  følte  sig  tiltrukne 
af  ham.  Arveprins  Frederik  blev  2  Dage  i  Horsens  og 
spiste  til  Middag  med  dem  begge  Dage.  Den  3dje  Dag 
lovede  han  at  komme  igen  for  at  tage  Afsked  med  dem; 
men  for  at  spare  sig  selv  og  dem  for  Taarer  paany  tog 
han  bort  Kl.  7  om  Morgenen  efter  at  have  sendt  disse 
sine  Slægtninge  til  Erindring:  2  Guldringe  og  2  Snus- 
tobaksdaaser.  Man  kan  af  Palæets  Køkkenskrivers  Indkøb 
nogen  Tid  forud  se,  at  der  blev  gjort  særlig  Anstrengelse 
i  Anledning  af  Arveprinsens  Nærværelse,  da  iblandt  andre 
Eariteter  en  Kronhjort  staar  opført  i  Køkkenets  Udgifter 
o.  s.  V.  At  Sølvtøjet  har  maattet  skinne  ekstra  i  de  Dage, 
kan  man  se  af  Sølvpoppens  Kegnskab,  idet  der  den  18de 
November  1780  staar:  « Betalt  til  en  Kone  for  at  hjælpe 
med  Afvadskningen  og  Sølvtøjets  Pudsning,  da  Hs.  Durchl. 
Arveprins  Frederik  opholdt   sig  udi  Horsens  i  3  Dage.D 

Arveprins  Frederiks  Besøg  i  Horsens  havde  dog  det 
til  Følge,  da  han  overfor  sin  Moder,  Enkedronningen,  havde 
fortalt ,  hvor  daarligt  eller  rettere  slet  ikke  han  havde 
kunnet  tale  med  Slægtningene  i  Horsens  paa  Grund  af 
Sprogets  Vanskelighed ,  at  der  til  Hofchef  Pløyart  kom  en 
Skrivelse  fra  Minister  Guldberg,  lydende:  (.Hans  Majestæt, 
som  saa  inderlig  ønsker ,  at  de  høj  fyrstelige  Personer 
kunde  se  sig  i  Stand  til  at  nyde  Angenemheder,  som 
Samtale  i  Selskaber  alene  kan  give,  har  allernaadigst  be- 
falet mig  at  skrive  til  Deres  Højvlbhd.  om  at  drage  Omsorg 
for,  at  den  Sprogmester  fra  Aalborg  kunde  blive  antagen. 
Kan  Manden  i  Aalborg  Kussisk,  saa  har  han  Fortrinet  for 
alle  Andre,  og  da  gjælder  det  kun  at  faa  ham  og  afgøre 
Lønnen  med  ham,  som  i  mine  Tanker  ei  burde  overstisre 
250  Kdl.  aarlig.  Høegh  Guldberg. 

Christiansborg,  d.  16  Decbr.  1780.- 

Som  Svar  derpaa  kom  kort  efter:  « Ifølge  ovennævnte 
Befaling  er  Sprogmester,  Seigneur  Joppert  af  mig  antaget 
med  250  Rdl.  aarlig  Gage.  Pløyart,  Hofchef. » 

Da  Sprogmesteren  er  kommen ,  drives  Studierne  saa 
godt  og  ivrigt  som  muligt,  især  af  Prinsesserne,  dog  ogsaa 
noget  af  Prins  Alexei,  men  saa  at  sige  slet  ikke  af  Prins 
Peter,  der  jo  var  mindst  begavet,  og  for  hvem  det  jo  da 
ej  heller  var  saa  lige  en  Sag  i  en  Alder  af  35  Aar 
at  sidde  «paa  Skolebænken-)  for  at  lære  Sprog.  Til  Hoffet 
i  Horsens  indforskrives  der  fra  Leipzig  et  russisk-tysk 
Leksikon  i  2  Dele,  som  kostede  18  Rdl.  Af  Boger,  som 
omtales,  kan  nævnes:  Tom  Jones,  Robinson  Crusoe,  Le 
doyen  hilarant,  Emil,  Belisar  o.  s.  v. 

Hoffet  i  Kjjøbenhavn  har  ogsaa  troet  at  kunne  hjælpe 
noget  paa  Prinsesse  Catharinas  Tunghørighed  ved  at  sende 
hende  et  Høreror  eller  et  Slags  Raaber,  som  den  kgl.  Hof- 
medikus  v.  Berger  havde  anbefalet. 

Der  forlyder  ikke  Noget  om,  at  dette  Instrument  gjorde 
den  tilsigtede  Nytte.  Samtidigt  med  Hørerøret  fulgte  en 
hos  Hofbundtmageren  i  Kjøbenhavn  indkøbt,  med  Skind 
foret  Fodvarmer,  som  Prinsesse  Catharina  skulde  bruge 
nu  i  Vintertiden.  Forresten  var  der  en  lignende  Fod- 
varmer  med  til  Prinsesse  Elisabeth. 

Aaret  1780  hører  endnu  til  de  pudrede  Parykkers  Tid. 
Det  traf  sig  saa  heldigt,  at  Lakaj  Hansen,  ved  det  lille 
Hof  i  Horsens,  var  en  duelig  Frisør,  og  fik  desaarsag 
(]0  Rdl.  ekstra  om  Aaret  for  at  frisere  de  høje  Herskaber. 

De  fine  franske  Pomader  var  Kammerherre  Pløyart 
saa  venlig  at  forskrive,  medens  Vartfruen  Johanne  Weyde 
besørgede  den  større  Mængde  hvide  Pudder,  der  behøvedes, 
som  og  en  mindre  Del  mindre,  rød  Pudder,  der  brugtes 
til  at  opfriske  Ansigtsfarven  med.  Lugtende  Essenser, 
foruden  Rosenvand ,  Kanelvand  og  Lavendelvand ,  samt 
Røgelse  leveredes  fra  Apoteket.  Alle  fire  Søskende  satte 
megen  Pris  paa  lugtende  Sager,  derfor  sparede  Popen  ej 
heller  paa  Røgelse  i  Kapellet,  naar  dette  var  i  Brug. 

Det  var   et   smukt  Træk   i   Prinsesse  Catharinas  Hen- 

syiisfuldiied  imod  sine  Omgivelser,  at  da  nogle  Aar  senere 
en  nylig  ansat  Hofdame  ikke  kunde  taale  den  stærke  Rø- 
gelselugt i  Kapellet,  blev  hun  fritaget  for  at  folge  Prin- 
sessen derhen  om  Søndagen. 

Henimod  Juletid  1780  kom  der  en  Kasse  med  for- 
skellige Sager,  de  4  hoje  Søskende  havde  onsket  sig. 

Til  hver  af  Prinserne:  en  Spadserestok  med  Guldknap, 
en  lille  Tobaksdaase,  en  hvid  Atlaskesvest,  broderet  med 
Sølv  og  sort  Silke. 

Til  Prinsesserne:  en  sølvforgyldt  Daase,  lavet  af  en 
Medaillon,   3  Ringe  og  2  Par  Skospænder  af  Guld. 

Guldsagerne  vare  købte  hos  Juveler  Fistaine  i  Kjø- 
b en havn. 

Paa  Aarets  sidste  Dag  i  1780  lod  de  4  høje  Søskende 
udbetale  til  Horsens  Bys  Fattige  100  Rdl.,  og  ligeledes 
samme  Sum  til  Rektoren  og  Disciplene  i  Byens  lærde 
Skole.  Byens  Præst,  Hr.  Frimodt,  fik  et  personligt  Offer 
af  40  Rdl.;  han  var  nemlig  Hofbetjentenes  Sognepræst, 
idet  der  i  Byens  Kirke  var  for  det  højfyrstelige  Herskabs 
Domestiker  fæstet  Stolestader  i  Kirkens  Midtergang,  lige- 
som i  Sidegangen  for  Vadskerpigerne. 

Naar  Hoffets  gifte,  faste  Beivjening  havde  Barnedaab, 
var  der  Intet  til  Hinder  for  at  anmode  de  fyrstelige  Per- 
soner om  at  staa  Fadder.  I  Regnskabet  staar  der  i  Marts 
1781:  »Faddergave  fra  samtlige  Herskaber  til 'Forrideren 
Mels'  Barn  16  RdLx,  ligeledes:  (.Faddergave  til  Palæets 
Sveitsers  Barn  16  Rdl.» 

Vinteren  1780—1781  var  forbi,  og  Foraaret  begvndte 
at  melde  sig. 

Da  alle  de  fire  fyrstelige  Søskende  vare  vante  til  den 
lange,  strenge  Vinter  oppe  i  Cholmogory  ved  Dvinas  Bred, 
havde  det  milde  Klima  her,  med  det  tidligt  frembrydende 
Foraar,  en  velgørende  Indvirkning  paa  dem.  Koreturene  i  den 
opvaagnende  friske,  smukke  Natur  bleve  baade  hyppigere 
og  længere.  For  ikke  at  være  altfor  bundne  til  de  slaune 
Veje  og  til  Køreturene  paa  bestemte  Tider  opstod  hos 
Prinserne  Peter   og  Alexei    Onsket   om    at  faa  Rideheste. 

9* 

Vel  var  der  14  Heste  paa  Stald,  af  hvilke  Forløberne  til 
de  forskellige  Firspand  vare  lettere  Heste,  skikkede  til 
Ridebrug;  men  det  var  jo  hverken  standsmæssigt  eller 
passende,  at  Prinserne  delte  Rideheste  sammen  med  Pa- 
læets Forridere  og  Bilobere;  i  hvert  Fald  turde  Hofchefen 
da  ikke  paa  egen  Haand  tillade  det,  uden  først  at  ind- 
melde Tvivlsmaalet  paa  højeste  Sted.  Der  blev  gjort  en  aller- 
underdanigst Indstilling  til  Kongen  desangaaende.  Svaret 
lader  ikke  længe  vente  paa  sig,  thi  kort  efter  kom  der 
fra  den  kongelige  Stald  i  Kjøbenhavn  3  Rideheste,  som 
af  Kongens  Staldfolk  over  Fyen  bragtes  til  Horsens. 

Prinserne  vare  henrykte,  og  der  vankede  gode  Drikke- 
penge til  de  kongelige  Staldfolk  for  den  hafte  Umage. 
Sadler  og  Ridetøj  kunde  lettelig  faas  hos  Regimentssadel- 
mageren  i  Horsens,  ligesom  den  derboende  Guldsmed 
Brandt  leverede  Sølvsporer  til  begge  Prinserne;  derimod 
bleve  engelske  Ridestøvler  saavelsom  Hjorteskindshandsker 
forskrevne  fra  Joh.  Christoph  i  Christiansfeldt ,  som  ved 
Levering  af  slige  Artikler  havde  faaet  et  godt  Navn 
paa  sig. 

Man  kan  af  Regnskabet  se,  at  Prinserne,  nu  da  de 
vare  komne  til  Hest,  jævnligt  besøgte  Herregaardene  i 
Horsens's  Omegn,  dog  altid  med  en  Kavaller  i  Følge.  Det 
var  netop  derfor,  der  sendtes  3  Rideheste,  idet  der  var 
bestemt  een  til  hver  af  Prinserne  og  een  for  Ledsageren, 
som  aldrig  maatte  mangle.  Prinserne  bestemte,  hvor  Meget 
der  skulde  gives  i  Drikkepenge,  og  den  ledsagende  Kavaller 
betalte  saaledes:  "Efter  Prinsens  Befaling  givet  i  Drikke- 
penge paa  Boller  6  Rdl.  —  ligervis  paa  Stenballegaard 
6  Rdl.;  efter  Prins  Peters  Befaling  givet  Drikkepenge  ved 
Støverjagten  paa  Serritslevgaard  10  Rdl.«)  o.  s.  v. 

Da  Hofchef  Pløyart  var  bange  for,  at  Prinserne  skulde 
komme  til  Skade  om  Vinteren  i  haardt  Vejr  og  glat 
Føre  paa  deres  Rideture,  gør  han  en  allerunderdanigst 
Henstilling  til  Kongen,  idet  han  finder  det  temmelig  nød- 
vendigt, at  Prinserne  fik  et  lukket  Ridehus  til  Brug  baade 
om  Vinteren  og  i  daarligt  Vejr,  ligesom  ogsaa  en  Staldkarl 

mere  til  at  passe  Ridehestene.  Herpaa  svares:  -Hans 
Majestæt  tillader,  at  De  antager  en  Staldkarl  mere  med 
60  Rdl.  aarlig  Gage  og  Livre;  og  naar  De  tror  et  Ride- 
hus nødvendigt,  derom  da  at  slutte  den  bedste  Akkord 
med  Bygmester  Kruse  i  Horsens ».  Bemeldte  Kruse  byg- 
gede et  Ridehus  for  egen  Regning,  som  han  saa  imod  en 
aarlig  Leje  af  120  Rdl.  udlejede  til  Hoffet,  foreløbigt  paa 
10  Aar. 

Riderummet  var  60  Alen  langt,  20  Alen  bredt  og 
6V4  Alen  højt  med  10  store  Vinduer  tæt  under  Loftet. 

Fra  Kjøbenhavn  kom  der  senere  «en  Karrusel  med 
Tridser,  Trenser  og  alt  Tilbehør«,  som  blev  opstillet  i 
Ridehuset,  og  som  var  til  stor  Glæde  og  Adspredelse  for 
de  høje  Herrer. 

Da  Prinserne  syntes,  nu  da  der  var  Ridehus,  at  kunne 
drive  Ridesporten  uanfægtet  af  Vinteren,  ligesom  det  med 
Hensyn  til  Kanekørsel  var  rart  at  have  en  Hest  mere, 
købtes  der  endnu  en  Ridehoppe  hen  paa  Efteraaret  1781.  Da 
den  indkøbte  Hest  imidlertid  ikke  havde  saadanne  Manerer 
paa  sig  som  de  Rideheste,  der  vare  komne  fra  den  konge- 
lige Stald,  blev  det  overdraget  Korporal  Holte,  som  var 
Berider  ved  Kyradsererne  i  Horsens,  at  bibringe  den  nye 
Ridehoppe,  hvad  der  manglede  den  i  at  kunne  kaldes  fint 
tilreden. 

Kanekørsel  om  Vinteren  var  en  stor  Fornøjelse  for 
alle  fire  fyrstelige  Søskende,  Klokker,  Bjælder,  Top  og 
Schveif  paa  Kanetøjet  vare  af  1ste  Sort.  For  at  bevare 
Foerværket  og  Kanetæppet  for  Møl  fik  Bundtmager  Ruff 
i  Horsens  en  aarlig  Douceur. 

Hofdame  Frøken  v.  Saldern  omtaler  hele  Udstyret  fra 
Rusland  som  saare  standsmæssigt  for  de  fyrstelige  Personer, 
men  især  var  Kaneudstyringen  ukendt  smuk  her  til  Lands, 
og  med  Pelsbeklædning  til  Herskabet,  ja  endog  til  Følget. 

Det  lille  Hof  i  Horsens  havde  i  Vinteren  fra  17<S1  til 
1782  ialt  17  Heste  paa  Stald. 

Saalænge  begge  Prinserne  Peter  og  Alexei  levede, 
blev   dette  store  Hestehold   ikke   formindsket,  ja   i   Aaret 

1787.  da  Prins  Alexei  dode  om  Efteraaret,  var  der  endog 
ikke  færre  end  18  Heste  paa  Stald.  I  Aaret  1793  sank 
Tallet  ned  til  12  Heste,  og  i  Aaret  1798,  da  Prins  Peter 
døde,  var  der  kun  10  Heste,  og  det  nye  Aarhundrede,  da 
Prinsesse  Catharina  var  alene  tilbage,  gaar  ind  med  8 
Heste. 

Skønt  det  var  lutter  unge  og  kraftige  Heste,  hvoraf 
Palæets  Stald  bestod,  da  den  blev  etableret  i  Eftersommeren 
1780,  var  Sundhedstilstanden  dog  ikke  altid  videre  god 
iblandt  dem.  Sagen  var,  at  disse  Heste  havde  vistnok 
baade  for  Lidt  og  for  Meget  at  bestille,  de  maatte  nemlig  ikke 
bruges  til  videre  Arbejdskorsel,  men  alene  staa  til  det  hoje 
Herskabs  Raadighed.  God  Forplejning  og  lidt  Arbejde 
havde  disse  Heste:  men  naar  de  saa  endelio"  kom  i  Bruo-. 
har  man  paa  Følelsen,  at  det  gik  paa  Livet  løs.  De  høj- 
fyrstelige Livkuske,  og  muligen  Prinserne  med,  have  vistnok 
sat  en  Ære  i  at  komme  Vejen  over  i  hurtigt  Tempo.  Da 
Vognene  dengang  vare  langt  sværere,  og  Landevejene  mere 
ufarbare  end  nuomstunder,  saa  var  det  ikke  saa  let  at 
være  Herskabshest  dengang  som  nu  til  Dags,  da  de  spink- 
lere Køretøjer  og  de  udmærkede  ("^hausseer  gøre  det  lettere 
for  2  Heste  nu  end  for  4  Heste  dengang.  Til  alt  Uheld 
for  Dyrene  og  til  Tab  for  deres  Ejere  eksisterede  der  ingen 
uddannede  Dyrlæger  paa  den  Tid.  Vor  berømte  Lands- 
mand Abildgaards  fortjenstfulde  Arbejde  med  Oprettelsen 
af  Veterinærskolen  havde  endnu  ikke  sat  Frugt  dengang, 
saa  hele  Landet  kunde  nyde  Godt  deraf.  Naar  en  over- 
anstrengt Hest  kom  paa  Stalden  igen  og  hverken  vilde 
æde  eller  drikke,  ligesaavel  som  naar  der  ellers  tilstodte 
en  Hest  Noget,  saa  blev  i  Keglen  Beslagsmeden  hentet,  og 
han  var  som  oftest  ikke  stort  klogere  })aa  Sygdommen 
end  Staldkarlen,  der  hentede  ham.  Den  ene  af  Beslag- 
smedene eller  Kursmedene,  som  de  kaldte  sig  i  Horsens, 
greb  nu  næsten  altid  til  Aareladejærnet,  naar  han  kaldtes; 
utallige  ere  de  Gange,  da  der  paa  hans  Kegning  staar: 
«Af  det  brune  (eller  sorte)  Spand  den  ene  Stanghest  og 
den    ene  Forløber  forfangen,    for   at   aarelade   paa   Lunge- 

aaren,  8  ,^  for  hver  Hest,  1  %».  Man  maa  baade  ynkes 
og  smile,  naar  man  ser,  hvilke  lajerlige  Blandinger  en 
slig  Kursmed  kunde  hitte  paa  at  ordinere  til  en  syg  Hest. 
Eksempelvis  skal  nævnes,  at  da  en  af  Palæets  brune  Spand 
er  syg,  indkobes  der  efter  Kursmedens  llaad  til  at  give 
den  syge  Hest  en  Blanding  af: 

V2  Skæppe  grøn  Malt 

V'j   tt   Gaasefedt 

V2  Pot  Bomolie 

2  fi  reven  Peberrod 

V'4  Pot  fransk  Brændevin. 
Naar  Naturen  ikke  vilde  hjælpe  sig  selv,  dode  Hesten 
naturligvis,  saaledes  ogsaa  i  dette  Tilfælde.  Palæets  Stald- 
skriver fojer  ærgerlig  til  paa  Foden  af  Regningen:  «For  at 
udfore  den  styrtede  Hest  af  Stalden  og  samme  at  opskære 
for  at  efterse,  hvoraf  Sygdommen  havde  rejst  sig,  haver 
jeg  betalt  Natmanden  med  2  Rdl.     Staldskriver  Cramer. » 

Da  en  af  Stanghestene  af  Palæets  sorte  Spand  er 
bleven  lam ,  og  Livkusken  Hans  Holm  for  Hofchefen  ud- 
taler, at  de  to  Kursmede  i  Horsens  ikke  have  hans  Tillid, 
hvorimod  Kursmeden  i  Hvirring  i  Nim  Herred  er  Manden, 
tillades  det  at  hidkalde  denne,  som  saa  faar  2  Rdl.  i  Rejse- 
godtgørelse og  2  Rdl.  for  Hestens  Kur. 

Af  de  13  unge  Heste,  som  bleve  tagne  i  Brug  i  Ok- 
tober 1780,  maatte  allerede  de  4  sælges  i  1781  og  atter 
endnu  4  i  1782;  de  bleve  solgte  for  V4  af,  hvad  de  havde 
kostet  i  Indkøb,  saa  det  var  jo  et  stort  Tab.  Ved  senere 
Indkøb  havde  Hofchefen  vistnok  en  Støtte  i  Obersten  og 
Majoren  ved  det  i  Horsens  liggende  Kyradserregiment ,  da 
disse  Herrer  muligvis  vare  klogere  paa  Hestehandel  end 
baade  Stiftamtmand  Rosenørn  og  General  Eichstedt,  der 
havde  foretaget  det  første  større  Indkøb  af  Heste  til  Pa- 
læet. I  Aarenes  Løb  købtes  der  af  og  til  Heste  saavel  af 
Kavalleri officerer  i  Horsens  som  af  Kammerherre  Beenfeldt 
paa  Serritslevgaard,  Etatsraad  de  Thygesen  paa  Bygholm  som 
og  af  Kammerherre  Gersdorff  paa  Merringgaard.  hvilke  alle 
ansaaes  for  sagkyndige  paa   dette  Omraade.     Sidstnævnte 

leverede  de  første  250  Tdr.  Havre  å  1  Rdl.  «  %  10  /3 
pr.  Tde.  til  Palæets  Heste  i  Horsens,  hvilket  var  det  Kvan- 
tum Havre,  der  kunde  rummes  paa  Palæets  Foderloft. 
Horsens  By's  edsvorne  Kornmaaler  fik  en  halv  Skilling 
pr.  Tde.  for  at  maale  efter,  om  T^ndeantallet  var  rigtigt 
leveret  fra  Kammerherrens  Gaard.  Kornlofterne  vare  lige- 
saa  lidt  dengang  som  saa  ofte  nu  fri  for  den  grimme 
Dyreart  og  Landeplage,  der  hedder  Rotter.  Imidlertid  var 
det  dengang  den  sorte  Rotte,  og  ikke  den  graa  eller  Van- 
drerotten ,  som  vi  nu  have  at  slaas  med ,  og  som  forst  i 
Begyndelsen  af  dette  Aarhundrede  kom  med  Skibe  fra 
Orienten  til  Kjøbenhavn  og  derfra  udbredte  sig  til  det  øv- 
rige Danmark.  Hvad  enten  den  er  sort  eller  graa,  er  Rotten 
en  uvelkommen  Gæst  allevegne,  især  paa  Kornmagasiner.  En 
Major  V.  Koppern,  der  havde  tilberedt  en  lækker  Ret  for 
Rotterne,  som  disse  villigt  aad,  og  hvoraf  de  dernæst 
døde  i  Massevis,  tilbod  Hofchef  Pløyart  at  traktere  Pa- 
læets Rotter  dermed,  for  3  Rdl.  for  hvert  Maaltid,  hvilket 
Tilbud  denne  med  Glæde  gik  ind  paa,  da  der  saa  blev 
Stilstand  paa  Kornlofterne  i  længere  Tid  efter  hvert  Trak- 
tement. Mus  havde  man  ogsaa  paa  Palæet,  men  de  vare 
lettere  at  faa  Bugt  med,  og  man  behøvede  ikke  at  paa- 
kalde fremmed  Hjælp  for  at  bekæmpe  dem,  idet  man 
inden  Døre  havde  en  habil  Person  i  Livkusken  Rasmus 
Sindberg,  der  forstod  at  lave  praktiske  Musefælder.  Han 
erholdt  20  Skilling  pr.  Styk  for  dem ,  han  leverede  til 
at  bruges  i  Palæet,  naar  de  leveredes  til  Lakaj  Gyntelberg, 
som  kvitterede  for  Modtagelsen ,  der  dernæst  godkendtes 
og  anvistes  af  Hofchefen  til  Tidbetaling  af  Hofintendanten. 
Ingen  Udgift,  den  være  nok  saa  lille,  blev  udbetalt  af 
Hoffets  Kasse,  uden  at  Regningen  var  1)  efterset,  2)  god- 
kendt og  3)  anvist  til  Udbetaling  af  henholdsvis  Fuld- 
mægtigen, Intendanten  og  Hofchefen.  Det  gik  saa  nøje 
og  punktligt  til,  at  det  var  meget  vanskeligt  for  ikke 
at  sige  umuligt  at  gøre  sig  skyldig  i  Underslæb  eller  stikke 
Noget  til  Side. 

Paa  en   af  sine   Udflugter    i   Horsens's   Omegn   havde 

Prins  Peter  paa  en  af  Herregaardene   set  en  Abekat;   den 
havde  moret  ham  saa  meget,   at   han   jfe)nskede  at  komme 
i  Besiddelse  af  sligt   et  Eksemplar.     For   at   imodekomme 
dette  ønske  lod  Hofchef  Pløyart    indrykke    et  Avertisse- 
ment  i    Kjøbenhavns  Adresseavis,    at    en    Abe   ønskedes, 
og  Billet  kunde  inlægges  etc.     Nogle  Dage  efter  blev   (.en 
Abekat   med  tilhørende  Kæde,   Klæder  og  Bur,   samt  en 
liden  Kanon  til    at  affyre »    falbudt  for   den  lave  Pris   af 
10  Rdl. ,   som   ogsaa  straks  blev  antaget.     En  Skipper  fra 
Horsens,  som  laa  med  sit  Fartøj  i  Kjøbenhavn,  fik  Ordre 
til  at  tage  Dyret  med  Tilbehør   ombord  og  føre  det  med 
sig  hjem.     Da  den   gode  Skipper,   efter  at  han  og  Aben 
havde  overstaaet  Søturen ,  kom  med  sin  Regning,  lød  den 
paa  5  Rdl.:   det  var  jo   mange  Penge, <  lige  det  Halve  af 
Genstandens  Værdi;   men   som  formildende  Omstændighed 
fremførtes,    at    da  det  ikke  var    videre    mildt    paa   Søen, 
maatte  der  holdes  Varme  i  Kahytten  for  Abens  Skyld,  des- 
uden  havde  Skipperen    maattet  gøre  lidt  Ekstraindkøb  af 
Bagværk,  forinden  han  stak  i  Søen ,  da  han  var  temmelig 
sikker  paa,   at  Abekatten   paa  Overrejsen   ikke  vilde  nøjes 
med    den    ombordværende    Skibskost.      Da    Udgifterne    til 
bemeldte    Abekats    Underhold    hverken    kunde    føres    paa 
Herskabets,    Tjenerskabets,    Staldens    eller  Hønsegaardens 
Konto,  maatte  Bageren  notere,  hvad  der  af  lint  Brød  blev 
udleveret  hver  Ugedag  til  dens  Underhold;   det   beløb   sig 
kun  til  2  Rdl.  Kvartalet,  foruden  hvad  Lakajen,  der  pas- 
sede den,   kunde   stikke  til  den  af  Madvarer  og  Slikkerier 
fra  Køkkenet. 

Paa  Palæet  havdes  der  ligeledes  i  nogle  Aar  et  levende 
Raadyr,  der  ogsaa  ligesom  Aben  havde  sin  egen  Hushold- 
ningskonto,  idet  det  hver  Uge  fik  30  Potter  sød  Mælk, 
hvilket  Kvantum  leveredes  dagligt  for  sig  tilligemed  den 
Mælk,  Palæets  Køkken  brugte,  men  der  førtes  særligt  og 
nøjagtigt  Regnskab  over  hver  Post. 

Der  lindes  ogsaa  opført  i  Dyrebestanden  fra  den  Tid 
en  levende  Urfugl;  men  hvad  den  fik  at  leve  af,  og  om 
den  kunde  trives  i  Hønsegaarden,  eller  overhovedet  i  Fan- 

genskab,  kan  man  ikke  se  af  Bilagene.  Hønsegaarden  var 
altid  velbesat,  da  næppe  noget  Slags  Fjerkræ  forgæves  blev 
falbudt  til  Køkkenskriveren  paa  Palæet,  hvad  de  ugentlige 
Optegnelser  i  Aarenes  Løb  vidne  tilstrækkeligt  om. 

Hofchefen  gjorde  Alt,  hvad  der  stod  i  hans  Magt,  for 
at  forkorte  Tiden  inden  Døre  for  de  4  fyrstelige  Søskende 
saa  godt  som  muligt.  Heldigvis  vare  de  alle  4  drevne 
Kortspillere  saavel  i  L'hombre  som  Triset  og  til  Afveksling 
Billard,  Dam,  Fortunspil  etc.  Da  de  bleve  bedre  kendte, 
arrangeredes  der  smaa  Symfonier  og  Koncerter  med  mu- 
sikalske Kræfter  fra  Byen.  Kom  der  Kunstnere  til  Hor- 
sens, bleve  de  engagerede  til  at  optræde  i  en  snævrere 
Kreds  paa  Palæet.  Smaa  tyske  Skuespillertrupper  søgte 
dengang  ofte  herop  til  Danmark,  det  gælder  vistnok  dem, 
naar  der  i  Regnskabet  staar  opført:  o  Træværk  at  opslaa 
1  Havestuen  for  Komediantspillerne.  >•  Man  ser  en  anden 
Gang,  at  til  Herskabernes  Adspredelse  er  der  i  det  mili- 
tære Kidehus  i  Horsens  afholdt  Eksercits  og  Vaabenøvelse. 
hvorfor  der  erlægges  til  Kyradserregimentets  Kasse  15  Rdl., 
for  hvilken  Sum  Regimentschefen,  Oberst  v.  Leunbach, 
takker  og  kvitterer  et  Par  Dage  efter  Præsentationen. 

En  fransk  Magikers  Kvittering  lyder:  Pour  trois  re- 
présentations  de  l'ombre  ^hinoise  donnc  au  Palais  Ducal 
å  Horsens,  j'ai  re(;ue  une  recompense  de  25  Ecus  pour 
lesquels  j'ai  présenté  mes  tres  humbles  remerciements  et 
quittance.  T.  Couturié.« 

Som  vi  ville  erindre,  blev  den  ved  det  lille  Hof  i 
Horsens  ansatte  Hofdame,  Frøken  von  Krogh,  af  Dronning 
Juliane  Marie  beordret  til  først  paa  Sommeren  1780  at 
rejse  til  Palæet  i  Horsens  for  at  overtage  sin  Funktion 
der.  Hofdamen  maaHe  naturligvis  straks  parere  Ordre, 
men  det  havde  dog  ikke  haft  nogen  Hast  dermed,  thi 
først  hen  i  Oktober  kom  det  fyrstelige  Herskab.  Imidlertid 
fik  Frøken  v.  Krogh  ingen  Sommerferie  i  det  Aar,  som 
hun  forud  havde  gjort  saa  sikker  Regning  paa.  Det  ge- 
raader  Prinsesserne  til  Ære,  at  da  de  fik  dette  at  vide, 
vilde  de  have.   at  Frk.  v.  Krogfh   det  foldende  Aar  skulde 

have  Erstatning.  Man  faar  et  godt  Indblik  i  den  gode 
Tone  ved  det  lille  Hof  og  Prinsessernes  Elskværdighed 
derved,  at  disse  gav  den  yndede  Hofdame  en  festlig  Mod- 
tagelse samt  lod  forfatte  efterfølgende  Velkomstkvad  til 
hende,  da  hun  vendte  tilbage  fra  den  paa  Sjælland  til- 
bragte Sommerferie. 

Til  Hofdame  v.  Krogh  da  hun  har  haft  en  Sommer- 
ferie 1781: 

Till  Velkomst  skall  jeg  Noget  skrive, 
Men  hvad  og  hvordan  det  vil  blive, 

Det  veed  Jeg  ej. 
Min  Musa,  som  i  disse  Tiider, 
Af  Sveed  og  Heede  meget  liider, 

Vill  ingen  Vej. 
Det  skulde  en  Løckonskning  være, 
Som  Jeg  af  Himlen  maa  begjere. 

Han  høre  vill. 
For  hvem?   den  være  maa  for  Nogen, 
En  dydig  Frøken  af  von  Kroghen, 

Den  sigter  till. 
Saa  vær  velkommen  her  tilbage. 
Og  lev  fornøiet  mange  Dage, 

Iblandt  os  her. 
Den  hele  Republique  tilsammen, 
Forsikkrer  evigt.  Ja  med  Amen, 

Hun  altid  bli'er  os  kjær. 

Paa  Fødselsdage,  Navnedage  eller  Nytaarsdag  bliver 
der  altid  fundet  paa  Noget  til  at  glæde  Herskaberne  med, 
hvilket  man  kan  se  deraf,  at  der  paa  Regningerne  staar: 
«Til  Herskaberne  Nytaarsdag  at  lave  et  Postament  og  en 
Pyramide  af  Træ  til  Brug  ved  Illuminationen. » 

«Til  Geburtsdagen  gjort  et  stort  uC'>  til  Illumination, 
et  «F»  til  Arveprinsens  haje  Fødselsdag,«   o.  s.  v. 

1  Sommeren  1781  havde  de  4  høje  Søskende  en  stor 
Glæde,  idet  de  modtog  fra  Brunsvig  et  stort  oliemalet 
Portræt  af  deres  Stamfader,  Ferdinand  Albrecht  den  1ste, 
den  første  Hertug  af  Brunsvig-Bevern,  som  døde  1687. 
Hvor  stor  Pris  der  blev  sat  paa  dette  Billede,  kan  ses 
deraf,  at  Prinsesse  Catharina,  som  af  de  4  Søskende  blev 

den,  der  døde  sidst,  paa  sit  Dødsleje  paalagde  sin  Hofdame 
og  Hofchefen  efter  hendes  Død  at  lade  dette  Billede  af 
hendes  Oldefader  skæres  ud  af  dets  Ramme,  rulles  sammen 
og  gives  hende  med  i  Kisten,  hvad  vi  senere  ville  faa  at 
se  ogsaa  skete,  som  hun  havde  forlangt.  Havde  disse  4 
fyrstelige  Søskende  end  hidtil  i  deres  Liv  ikke  set  eller 
hørt  Stort  til  deres  høje  Familie,  interesserede  de  sig  nu 
til  Gengæld  saa  meget  mere  for  Alt,  hvad  der  angik  den 
og  tildrog  sig  indenfor  dens  Kreds. 

Saavel  Tante  Juliane  Maries  som  hendes  Nærmestes 
Fødselsdage  bleve  altid  erindrede  og  en  lille  Hlumination 
inden  Døre  eller  i  Haven  foranstaltet,  hvor  den  Paagæl- 
dendes  Forbogstav  anbragtes  i  Transparent.  Selv  kunde 
de  høje  Herskaber  ikke  foretage  længere  Rejser,  idet  det 
ikke  var  tilladt,  at  de  rejste  udenfor  Horsens'  nærmeste 
Omegn,  naar  de  ikke  kunde  naa  tilbage  til  Palæet  forinden 
Sengetid  samme  Dag.  De  kunde  saaledes  ikke  selv  hilse 
paa  deres  Slægtninge  fra  Hoffet  i  Kjøbenhavn,  naar  disse 
berørte  de  sydligt  beliggende  jyske  Byer  paa  deres  Rejser 
til  og  fra  Hertugdømmerne  eller  Tyskland.  Da  de  saaledes 
ikke  selv  kunde  rejse,  bad  de  i  saa  Tilfælde  om  Tilladelse 
til,  paa  deres  Vegne,  at  maatte  sende  Hofchefen  i  Palæets 
bedste  Karet  for  at  frembære  de  høje  Søskendes  Hilsen 
og  Respekt. 

Da  Hofchefen  hos  Enkedronning  Juliane  Marie  engang 
ansøgte  om  Tilladelse  til  at  foretage  en  slig  Tour,  svarede 
Hds.  Majestæt:  «Jeg  tillader,  at  De  paa  Deres  Herskabers 
Vegne  komplimenterer  mine  Born  i  Kolding. »  Da  et  Par 
af  slige  Rejser  ere  overstaaede.  faar  Hofchefen  sine  dertil 
medgaaede  Udgifter  refunderede;  herom  skriver  han:  »Paa 
tvende  Rejser  til  Kolding,  paa  de  durchlauchtige  Her- 
skabers Vegne,  og  derfra  til  Snoghøj  har  jeg  for  Forspand 
for  den  fyrstelige  Ekvipage  betalt  38  Rdl.  3  % ,  som  igen 
at'  Kassen  er  mig  bonificeret.') 

I  Anledning  af,  at  den  26(]e  Juli  1781  var  den  første 
Fødselsdag,  Prinsesse  Catharina,  den  ældste  af  de  4  Søskende, 
tilbragte  i  Horsens,  var  der  Feststemning  paa  Palæet  den 

Sommerdag,  og  neclenstaaende  velmente  Vers  blev  tilegnet 
hende: 

Ode 

an  der  Durchlauchtigsten  Prinzessinn  Catharina 

auf  ihrem  Geburtstag  26.  Juli  1781 : 

Gresegnet  sey  der  Tag-  auf  heute, 
Der  unserm  Hof  die  Freude  bringt, 
Besonders  uiiter  fremden  Leute, 
Man  hente  von  Catharina  singt. 
Prinzessinn !    sey,  viel  Tansend  Mal, 
Willkommen  nnter  Danenzahl. 

Wie  wunderbar  sind  Gottes  Wegen, 
Mein  Geist  verirrt  sich  gansz  darin, 
Der  Himmel  will  uns  heute  geben 
Catharina  als  ein  Klenod  hin. 
Flir  dessen  Leben,  Gliick  und  Wohl 
Dem  Himmel  stets  ich  dankbar  soli. 

So  lebt  vergniigt  zu  allen  Zeiten, 
Oh!    theureste  Prinzessinn  hier, 
Lass  Gliick  und  Segen  dich  begleiten, 
Dass  wiinschen  alle  gleich  mit  mir, 
Es  komme  dieser  Tag  viel  Mal 
Zuriick  in  deine  Jahres  Zahl. 

Dronning  Juliane  Maries  Fødselsdag  den  4de  Septbr. 
s.  A.  blev  naturligvis  ej  heller  glemt.  Prinsesse  Elisabeth 
syede  eller  broderede  i  den  Anledning  en  Sypose  til  Tanten, 
og  Prinsesse  Catharina  tegnede  derpaa  en  Solsikkeblomst, 
som  beskinnes  af  Solen,  hvortil  knyttede  sig  følgende 
Strofer : 

Konnt  ich  gleich  der  Sonnen  Bluhme, 

mich  so  sehnend  ziehen  hin, 

und  von  einer  lieben  Muhrae, 

die  mir  taglich  liegt  im  Sinn,  ^ 

so  bestrahlt,  erquicket  werden, 

wie  dies  Bildnisz  zeiget  an. 

Oh!    dann  war  kein  Gliick  auf  Erden 

so  mich  mehr  erf renen  kann. 

^Bei  selbiger  Grelegeiiheit) : 

Dies  Bildnisz,  so  der  Beutel  triigt 

ist  gleich  die  Hoffniing,  so  sich  regt 

in  lueinem  stillen  Hertzen. 

Es  wiinscht,  veiiangt,  und  sehnet  sich 

So  wie  dies  Blnmchen  innichlich 

Nach  Ihrer  Somien  Kertzen. 

O!    mogt  ich  doch  aui"  gieiclier  Art 

Von  Julianens  Gegenwart 

Aucli  Mer  bestrahlet  werden. 

Kein  "VYnnscli  hab  ich  dann  iibrig-  mehr, 

AVornach  mein  Hertz  verlangt  so  sehr 

Als  diesen,  hier  auf  Erden. 


Man  maa  vel  huske  paa,  at  det  dengang  var  paa 
Ewalds  og  Wessels  Tid,  da  Alle,  som  følte  sig  kaldede 
dertil,  efterlignede  disse  store  Mestre  i  at  tolke  baade 
Sorg  og  Glæde  i  poetiske  Vers.  Selv  den  mindste  Til- 
dragelse fristede  straks  til  at  sætte  et  Digt  paa  Papiret, 
enten  for  at  gøre  Morskab  dermed  eller  fæstne  den  i  Hu- 
kommelsen. Saaledes,  for  at  nævne  en  ringe  Anledning, 
i  foreliggende  Tilfælde;  en  af  Palæets  Lakajer  var  en  Aften 
saa  uheldig  i  Spisesalen  at  tabe  baade  Steg  og  Sauceskaal 
fra  Præsenterbakken  forinden  Anretningen.  Uheldet  frem- 
kaldte dog  ikke  Vrede  og  Skældsord  mod  den  ubehændige 
og  ulykkelige  Lakaj  ,  men  vakte  kun  Munterhed ,  og 
straks  lavedes  følgende  Rim ,  vistnok  efter  Wessels  For- 
billede, af  en  af  de  Tilstedeværende: 

Der  verungliickte  Hammelbraten  des  Abends 

13.  xMai  1782. 

Es  war  ein  Tag,  da  Tycho  Brahe 
Auf  sein  gestirnter  Himmel  sah, 
Ein  Ungliick  soUte  kommen, 
Worinn  es  eigentlich  bestund 
Darzu  hab  ieh  den  rechten  (irrund 
Heute  Abend  erst  vernommen. 

Hdrt,  Farna,  liort's,  es  war  nur  bios 
Ein  Brateii,  so  vom  Schiissel  los 
That  ein  verkehrter  Wenduiig- 
Und  fiel  als  einem  Donnerkeil 
Zur  Boden  hin  in  aller  Eil, 
Betriibt  vvai-  ihre  Sendung. 

Schaut  liier,  hier  siehts  erbarmlich  aus, 
Hier  liegt  der  Braten,  dort  die  Sauce, 
Was  soli  man  dazn  sagen. 
Es  ist  geschehn,  gethan,  gemacht, 
Gesehen,  geredt,  gescherz,  gelacht, 
Nichts  kam  davon  im  Magen. 

Moral: 

Die  Welt  giebt  stets  Veranderung, 
Doch  nur  mit  einem  anderen  Schwung, 
In  unsere  Zeitgeschichte. 
Bald  fallt  ein  Keich  vom  Feindes  Stoos 
Und  bald,  wie  nuu,  ein  Braten  bloos 
Vom  Schnitt!   aus  dem  Cxesichte. 

Der  hengik  ikke  mere  end  to  Aar  efter,  at  de  fire 
fyrstelige  Sleskende  vare  komne  til  Horsens,  forinden  Døden 
begyndte  at  tynde  ud  iblandt  dem.  Det  blev  Prinsesse 
Elisabeth,  der  først  niaatte  af  Sted  i  en  x^lder  af  39  Aar. 
Hun  var  den  af  sine  Søskende ,  der  lignede  sin  afdøde 
Moder  mest,  og  hun  var  i  Besiddelse  af  et  særdeles  vin- 
dende og  tiltalende  Væsen,  men  havde  paa  den  anden 
Side  arvet  noget  af  Moderens  triste  og  forknytte  Sind, 
hvilket  ikke  var  saa  sært,  da  hun,  som  tidligere  omtalt, 
var  født  under  saa  sørgelige  Forhold  i  Fængslet  indenfor 
Fæstningen  Diinam  lindes  Volde.  Prinsesse  Elisabeth  havde 
aldrig  været  videre  stærk  af  Helbred,  men  Meget  skreves 
dog  paa  Fængslets  Regning:  man  havde  haabet,  at  de  nye, 
friere  og  lykkeligere  Forhold  i  Danmark  skulde  have  hjulpet 
paa  dette  som  paa  saa  meget  Andet,  men  det  slog  des- 
værre ikke  til.  Prinsesse  P]lisabeth  var  altid  venlig  og 
imødekommende  imod  dem ,  hun  kom  i  Berøring  med  i 
de    nye    Forhold.      Hofdame    Froken    v,   Saldern    omtaler 

Prinsesse  Elisabeth  «som  smuk,  med  fyrstelig  Holdning 
og  mild  Omgængelighed,  dog  i  hendes  Ytringer  og  Tanke- 
sæt sporedes  nok,  at  hun  følte  sig  født  til  Herskerinde.« 

Hofdamen  skriver  fremdeles,  »at  i  Horsens  troede 
Menigmand,  at  Prinsesse  Elisabeths  Skønhed,  høje  Sind 
og  gode  Forstand  var  den  egentlige  Grund  til,  at  Kejser- 
inde Catharina  vilde  af  med  hende  og  hendes  Søskende, 
dog  imod  den  danske  Konges  og  Hertugen  af  Brunsvigs 
Garanti  for,  at  de  ingensinde  skulde  forlade  Danmarks 
Grænser. » 

Vel  vandt  Prinsesse  Elisabeth  Alle  for  sig,  men  selv 
blev  hun  aldrig  glad  mere  fra  den  Dag,  hun  steg  i  Land 
paa  den  danske  Kyst,  og  i  hendes  Oje  malede  der  sig  et 
Tungsind,  som  forraadte  den  indre  Lidelse.  Den  Om- 
stændighed, at  hun  før  Landstigningen  i  Fladstrand  for 
stedse  blev  skilt  fra  det  russiske  kvindelige  Følge,  gjorde 
paa  hende  det  største  og  smerteligste  Indtryk,  som  aldrig 
forlod  hende,  og  som  hun  ingensinde  forvandt.  Spørges  der, 
hvordan  det  var  muligt,  at  det  kunde  berøre  hende  saa 
stærkt,  og  at  hun,  der  dog  havde  overvundet  saa  meget 
Ondt,  kunde  tage  sig  saa  nær  at  skilles  fra  disse  to  unge 
Kusserinder,  som  der  i  dette  Tilfælde  alene  var  Spørgsmaal 
om,  maa  der  betænkes,  at  disse  vare  beslægtede  med  hende 
ved  Blodets  Baand.  I  Biischings  Magazin  fiir  .die  neue 
Historie  1788  o.  fl.  St.  berettes,  at  disse  to  unge  Russer- 
inder,  som  fulgte  med  « Polarstjernen')  og  <«Mars'>  lige  til 
Jyllands  Kyst,  vare  to  naturlige  Døtre  af  Elisabeths  Fader, 
afdøde  Prins  Anton  Ulrik.  De  vare,  ligesom  Anton  Ulriks 
egne  legitime  Børn,  fødte  i  Fængslet  i  Cholmogory  og  der 
opvoksede  og  indlevede  sammen  med  disse,  med  hvem  de 
havde  delt  Alt  hele  deres  Liv  igennem. 

Kejserinde  Catharina  har  temmelig  sikkert  vidst  god 
Besked  derom ,  men  har  desuagtet  ikke  villet  gribe  for- 
styrrende ind  i  den  daglige  Omgang  og  Levesæt  i  Chol- 
mogory, da  hun  vilde  sende  « Brunsvigerne«  bort,  idet 
Forholdet  mellem  disse  og  de  naturlige  Børn  engang  var 
reguleret  som  Herskab  og  meget  betroet  Tyende.     Der  var 

ej  heller  Stort  til  Hinder  for,  at  det  tilvante  Liv  kunde 
have  været  fortsat  i  Danmark,  og  med  dette  Endemaal 
for  Øje  faa  de  Bortrejsende  dem  som  Følge  med  sig  til 
Danmark.  Kejserinden  har  vistnok  ikke  direkte  udtalt 
sig  til  Enkedronning  Juliane  Marie  om  disse  hendes  Broder 
Anton  Ulriks  Forhold  nu,  mange  Aar  efter,  at  han  laa  i 
sin  Grav;  men  man  synes  at  kunne  læse  imellem  Linierne, 
at  der  skal  tænkes,  ja  siges  Mere,  end  der  staar  skrevet  i 
Kejserindens  Brev,  naar  Hds.  Majestæt  heri  forudsiger, 
«hvor  overordentlig  svært  det  vilde  falde  for  de  fire 
Søskende  pludseligt  at  skilles  fra  dem  af  Følget,  med 
hvilke  de  vare  voksede  op  og  indlevede,  til  hvilke  de  vare 
stærkt  knyttede,  og  paa  hvilke  de  kunde  stole  fuldstæn- 
digt.*) Erfaringen  lærte,  at  Kejserinden  havde  Ret,  idet 
Enkedronning  Juliane  Marie,  som  havde  foranstaltet  den 
hele  Skilsmisse,  senere  maa  indrømme,  at  hendes  af  russisk 
Fangenskab  frigivne  Broderbørn  i  triste  øjeblikke  længtes 
tilbage  til  Cholmogory.  Saa  meget  gik  Smerten  over  de 
iturevne  Baand,  ved  Afskeden  paa  «Mars''>  Dæk,  dem  til 
Hjerte. 

Begge  ovennævnte  to  Halvsøstre  af  u  Brunsvigerne  »> 
fulgte  med  (»Polarstjernen')  tilbage  til  Rusland;  de  erholdt 
vistnok  for  Livstid  en  aarlig  Understøttelse  af  Kejserinden, 
da  de  vare  knyttede  til  Cholmogory  i  de  mange  Aar.  Den 
ene  af  dem,  ved  Navn  Amalie,  blev  senere  gift  mod  en 
Løjtnant  Karikin,  der  havde  været  ansat  ved  Garnisonen 
i  Cholmogory.  Fangevogteren  blev  saaledes  erobret  af  en 
af  sine  egne  Fanger. 

Det  havde  været  behageligt  for  Prinsesse  Elisabeth, 
da  hendes  Helbred  var  noget  vaklende,  om  hun  havde 
kunnet  beholde  den  russiske  Stabskirurg  Fries,  som  hun 
kendte,  og  som  Kejserinden  havde  ladet  følge  med  paa 
Overrejsen,  da  han  tidligere  havde  haft  Prinsessen  under 
Kur ,  men  ham  blev  der  ej  heller  gjort  Undtagelse  med, 
han  sendtes  ogsaa  tilbage.  Ved  hans  Tilbagekomst  til 
Rusland  forærede  Kejserinden  ham  et  kostbart  Guldur  som 
Tegn  paa  sin  Bevaagenhed  og  Tilfredshed. 

10 

Heldigt  var  det  imidlertid,  at  den  Læge,  som  de  fire 
fyrstelige  Søskende  fik  i  Horsens,  nemlig  Regimentfeltskær 
Lederer,  gjorde  et  særdeles  godt  Indtryk  paa  dem,  saa 
Hofchefen  kunde  skrive  til  Hoffet  i  Kjøbenhavn  i  1781 : 
«0m  Regimentfeltskær  Lederer,  som  næsten  i  et  Aar  har 
betjent  Hoffet,  til  Herskabets  og  Alles  Velbehag,  maatte 
bestemmes  en  Gage,  som  i  Betragtning  af  hans  Umage 
og  den  Fortjeneste ,  han  desaarsag  udi  Landet ,  med 
Praksis  der,  har  maattet  opgive,  vel  ej  kunde  være  mindre 
end  4  å  500  Rdl.«  Gehejmeraad  Guldberg  ved  Hoffet, 
som  altid  er  bange  for,  at  de  russiske  Subsidier  ikke 
skulle  slaa  til,  formener,  at  400  Rdl.  kan  være  passende 
foreløbigt. 

Saalænge  det  var  mindre  Summer ,  det  drejede  sig 
om,  som  Almisser  og  mindre  Gaver,  der  kunde  bestrides 
af  Garderobepengene,  behøvedes  der  ikke  at  spørges  derom 
i  Kjøbenhavn,  men  kun  at  opfore  Beløbene,  saaledes  at 
det  kunde  ses  ved  Aarets  Slutning,  hvortil  Pengene  vare 
gaaede;  men  skulde  der  større  Summer  til,  eller  det  var 
Udgifter,  der  aarligt  kom  igen,  skulde  der  først  forespørges. 
Det  kan  saaledes  godt  gaa,  efter  Prinsesse  Elisabeths  Be- 
faling, at  udbetale,  som  der  forefindes: 

Til  Krigskommissær  Ricks  Enke  20  Rdl., 

-  Konsumtionsforvalter  Kraghs  Enke  20  Rdl. , 

-  12  Fattige,  hver  maanedlig  2  ^, 

-  Skolediscipel  Niels  Ottesen  4  Rdl.,  o.  s.  v. ; 

men  da  Prinsesse  Elisabeth  vil  eftergive  sin  Vartfrue 
150  Rdl. ,  maa  der  først  spørges  derom ,  idet  Hofchef 
Pløyart  skriver  til  Guldberg  i  Juli  1781:  »Hendes  Durch- 
lauchtighed  Prinsesse  Elisabeth  ønskede,  at  Vartfrue  Johanne 
Weyde,  der  til  Sørejsen  med  oMars-)  avancerede  150  Rdl., 
maatte  allernaadigst  vorde  eftergivet. »  Herpaa  svarer 
Guldberg:  «.Hvad  Madam  Weyde  angaar,  da  vil  det  bero 
paa,  om  Kassen  kan  taale  disse  Generositeter,  og  at  disse 
ingen  Følger  maa  have.  Man  tror  det,  og  derfor  gerne 
tilstaar,  at  dette  kunde  denne  Gang  bevilges." 

Fredensborg.  7.  Juli  1781.  Høegh  Guldberg. 

1  Begyndelsen  af  Aaret  1782  var  Prinsesse  Elisabeths 
Helbred  ikke  videre  godt,  hun  følte  sig  aldrig  rigtig  rask, 
og  Humøret  var  tungt  og  trykket.  Hegimentfeltskær 
Lederer,  Hoffets  Læge,  troede  dog  ikke,  at  det  havde 
noget  videre  paa  sig,  og  at  dot  nok  vilde  give  sig  med 
Tiden.  Dygtig  Bevægelse  i  fri  Luft,  god  Appetit  i  For- 
bindelse med  styrkende  Medicin,  saa  vilde  det  nok  fortage 
sig.  Der  blev  kørt  i  Kane,  og  der  blev  kjørt  i  Vogn,  der 
blev  indforskrevet  Porter  og  Burton  Ale  fra  London,  asters 
fra  Husum,  Vindruer  og  andre  sjældne  Frugter,  eftersom 
Aarstiden  var.  Befindendet  blev  næsten  det  samme.  Det 
er  mærkeligt,  at  Hr.  Lederer,  som  senere  hen  fik  eller  tog 
en  Kollega  med  paa  Raad,  naar  der  var  farlig  Sygdom  til 
Stede  paa  Palæet,  saaledes  for  forste  og  sidste  Gang  stod 
ene  med  sit  Ansvar.  Han  brugte  af  Lægemidler  mere 
end  nok  baade  styrkende,  lindrende  og  beroligende  Midler, 
men  lige  meget  hjalp  det,  den  høje  Patient  gik  desuagtet 
stadigt  ned  ad  Bakke  fra  Sommeren  1782.  I  de  forste 
Dage  af  Oktober  1782  kunde  Prinsessen  ikke  være  oppe 
mere,  og  efter  et  Par  Ugers  Sygeleje  drog  hun  den  20de 
Oktober  1782  sit  sidste  Suk.  Hun  led  en  Del,  far  hun 
djøde,  blev  almindelig  begrædt  og  savnet,  ikke  alene  af 
sine  Søskende,  men  ogsaa  af  Alle,  der  havde  lært  hende 
at  kende  i  den  korte  Tid,  hun  havde  boet  i  Horsens,  og 
det  var  Mange,  thi  fredsæl,  elskværdig  og  velgørende  mod 
de  Trængende,  som  hun  var,  folte  alle  Stænder  i  Horsens 
By  det  Savn,  som  hendes  tidlige  Bortgang  efterlod. 

Saasnart  Prinsessens  Død  var  konstateret,  sendtes  den 
betroede  Kammertjener  Clausen  pr.  Ekstrapost  til  Kjøben- 
havn  for  at  melde  den  sorgelige  Begivenhed  til  Hoffet  der 
samt  for,  at  der  kunde  træffes  Foranstaltninger  til  Lit  de 
parade ,  Sørgeklæders  Anskaffelse  og  standsmæssig  Be- 
gravelse. 

Seks  Dage  efter  kom  der  Svar  fra  Enkedronning 
Juliane  Marie  paa  den  hende  sendte  Meddelelse.  Hendes 
Majestæt  skriver: 

10* 

Hertzlich  geliebte  Kinder! 

<'Was  soli  ich  sagen  um  Ihnen   iiber  den  schmertz- 

lichen  Verlust  einer  geliebten  Schwester  zu  trosten.     Mein 

elgenes  Hertz  ist  zerrissen  von   diesem  Zufall,   mit  einer 

gerechten  und  nicht  allgemeinen  Betriibnisz,   und   mische 

aufrichtig  meine  Thrånen  mit  den  ihrigen,  etc.» 

bis  im  Tod  getreue  und  zårtliche  Mutter, 

Juliane  Marie. 
D.  26.  Oktober  1782. 

Kammertjener  Clausens  Rejse  til  Kjøbenhavn,  frem 
og  tilbage,  gjordes  saa  hurtigt  som  muligt,  og  han  førte 
tilbage  med  sig  i  3  Ekstravogne: 

En   ny,   sort   Baldakin    med    dobbelt  Fløjiskappe    og 

brede  Sølvfrynser. 
Et  Fløjlstæppe  med  Sølvmors  Kors  i  Hjørnerne. 
En    Fløjls    Himmel   med    Sølvfrynser ,    en    saakaldet 

Paradehimmel,  som  skulde  bæres  over  det  høje  Lig. 
En  sort  Flojlspude  med  Sølvfrynser. 

Endvidere  medbragtes : 

24  Alen  ekstrafint  sort  Klæde  til  Prinserne. 

75  —  fint  sort  Klæde  til  Betræk. 

98  —  ordinært  sort  Klæde  til  Staldfolkene. 

119  —  sort  Krepflor. 

Samt  fra  Juveler  Fabritius  i  Kjøbenhavn: 

En  fyrstelig  Krone  af  Sølv  forgyldt  og  6  Alterlys  af 
Voks,  som  vejede  8  ft  Stykket. 

Fra  Staldkarlen  lige  op  til  Hofchefen  blev  der  enten 
leveret  Sørgetøj  eller  Penge  at  købe  for,  fra  Hofmester- 
inden  ned  til  Vadskerpigerne  blev  der  ligeledes  sørget, 
saa  at  Ingen  blev  glemt.  1  Palæet  havde  man  travlt 
med  at  forberede  den  forestaaende  Lit  de  parade.  Sa- 
delmageren betrak  Visit-Gemakket  og  de  to  tilstødende 
Salsværelser  med  Sort.  I  selve  Visit-Gemakket  blev  en 
stor    treetages    Kakkelovn    taget    bort    for    at    give   bedre 

Plads,  imedens  det  hoje  Lig  stod  Parade.  De  4  Lyse- 
kroner ligesom  ogsaa  Paradetrappen  bleve  ligeledes  be- 
trukne med  Sort. 

Hos  Maleren  blev  bestilt  6  Stykker  Blikplader,  hvorpaa 
det  brimsvig-liineburgske  Vaaben  blev  malet,  til  at  opstilles 
omkring  den  Forhiijning  med  3  Trin ,  hvorpaa  Kisten 
skulde  staa. 

Der  blev  befalet,  at  Prinsessens  Lig  skulde  balsameres. 
Balsameringen  skulde  besørges  af  Hoffets  Læge,  Hr.  Lederer, 
bistaaet  af  den  i  Kirurgien  kyndige  Kammertjener  Echstedt 
samt  Eskadronsfeltskæren  som  Vidne;  fra  Apotheket  blev 
leveret  de  fornødne  Ingredientser  af  bevarende  Urter,  bal- 
samiske Olier,  Kamfer  og  Alun,  samt  et  stort  Lagen, 
gennemtrukket  med  hvidt  Voks,  til  at  svøbe  det  høje 
Lig  i.  Hos  Guldsmed  Brandt  i  Horsens  blev  bestilt  en 
stor  Solvkapsel  med  Laag,  indvendig  forgyldt,  til  at  lægge 
Prinsesse  Elisabeths  Hjerte  i.  Denne  Sølvdaase  vejede 
27  Lod.  Ved  Prinsesse  Elisabeths  Lit  de  parade  var  der 
anbragt  et  lille  Bord  paa  hver  Side  af  Kisten,  paa  det 
ene  stod  der  et  Sølvfad,  hvorpaa  Prinsessens  Hjerte  i  den 
forgyldte  Kapsel  var  anbragt,  og  paa  det  andet  Bord  laa 
Prinsessens  fyrstelige  Smykker  og  Juveler.  Meningen  var 
dog  ikke  bestandig  at  skille  Hjertet  fra  det  øvrige  Legeme, 
men  senere  at  indeslutte  begge  Dele  i  Kisten.  Prinsesse 
Elisabeth  kom  i  to  Kister,  den  indre  af  Fyrretræ,  be- 
klædt med  Taft  og  i  Bunden  et  tykt  Lag  af  brunsvigsk 
Humle,  den  ydre  Kiste  af  p]getræ,  betrukken  med  sort 
Fløjl  og  Atlask;  alle  Kanter  og  Kehlinger  vare  slebne  og 
polerede  samt  æ.gte  forsølvede  overalt.  Til  at  anbringes 
oven  paa  Kisten  leveres  fra  Guldsmed  Brandt  i  Horsens 
<'en  stor  Sølvplade  med  latinsk  Inskription,  graveret  med 
store  romerske  Bogstaver  samt  det  brunsvig-liineburgske 
Vaaben  i  drevet  Arbejde  og  flere  Prydelser  af  mat  graveret 
Arbejde,  vejede  165  Lod  og  betaltes  med  173  RdL« 

Der  hengik  23  Dage,  forinden  Prinsesse  Elisabeths  Lig 
blev  bisat;  i  al  denne  Tid  var  der  militær  Vagt,  afgivet 
af  Regimentet    i   Horsens ,    en   Mæno-de  Vokslvs    brændte 

Dag  og  Nat,  og  hver  Dag  læste  den  russiske  Præst  Bonner 
ved  det  høje  Lig.  De  4  Piger,  som  skiftevis  vaagede  ved 
Prinsessens  Seng  Dag  og  Nat,  fra  den  10de  Oktober  til 
den  20de  Oktober,  da  hun  døde,  bleve  ved,  som  en  sidste 
Tjeneste,  at  vaage  ved  Liget,  til  det  førtes  bort  fra  Palæet 
den  15de  November.  Hofchef  Pløyart  købte  straks  Begra- 
velsesplads i  Klosterkirken  i  Horsens*),  betalte  derfor, 
naar  det  var  helt  færdigt,  3000  Edl. ,  men  betingede  sig 
Ret  til  at  vælge  Pladsen.  Valget  faldt  netop  paa  den 
Plads,  den  Lichtenbergske  Begravelse  allerede  indtog,  idet 
Jens  Hiernøe  paa  sin  senere  indgivne  Regning  skriver: 
« Efter  Hr.  Kammerherre  v.  Pløyarts  Ordre  har  jeg  adskilt, 
fra  hinanden,  tvende  Kister  af  Sten  og  ladet  samme 
transportere  fra  den  Lichtenbergske  Begravelse  hen  i  en 
anden  anvist  Begravelse,  i  den  anden  Ende  af  Kirken. 
For  Stykket  af  Kisterne  at  adskille  å  3  Rdl.  er  6  Rdl. 
6  Daglejere  at  bortbære  Stenene  af  Kisterne  i  6  Dage 
å  24  Skill.  er  9  Rdl.,  Epitaphiet  at  afpudse  1  Rdl." 

Til  Forberedelserne  hørte  ogsaa,  at  man  paa  Kirke- 
gaarden  ved  Klosterkirken  maatte  hugge  en  Del  Grene 
bort  af  Allétræerne,  for  at  der  kunde  blive  fornøden  Plads 
til,  at  Fløjlshimlen,  som  skulde  bæres  over  det  høje  Lig, 
kunde  føres  frem  uden  nogen  Hindring. 

Da  Prinsessen  var  en  fyrstelig  Person,  skulde  hendes  Bi- 
sættelse overværes  af  Officerer  af  Armeen,  og  i  den  Anledning 
blev  der  udkommanderet  fra  Garnisonerne  i  Aarhus,  Viborg  og 
Fredericia  (3  Kaptajner  fra  hver  By.  Disse  18  Kaptajner 
fik    dog    intet    andet  Vederlag   derfor  end   fri   Befordring, 


*)  Klosterkirken  i  Horsens  var  for  Reloriuationen  et  Franciskaner- 
eller Graabrødrekloster ,  men  blev  ved  Kong  Frederik  den  Før- 
stes Brev,  dateret  Gottorp  1532,  skænket  Horsens  By  til  en 
Sognekirke.  Foruden  andre  Nobiliteter,  som  ligge  begravne  her, 
er  der  den  bekendte  Rigshovmester  Eiler  Hardenberg  til  Mat- 
trup, som  var  Lensmand  paa  Malmøhus,  da  Kong  Frederik  den 
2den,  som  Prins,  forelskede  sig  i  Anna  Hardenberg,  der  da,  kort 
før  Christian  den  3dje  Død,  var  i  Besøg  hos  sin  Farbroder 
Eiler  paa  Malmøhus. 

Kost  og  Logis,  samt  en  bedre  Beværtning  paa  selve 
Begravelsesdagen,  hvorimod  de  fire  højere  Officerer,  som 
vare  udkommanderede  til  at  være  SBrgemarskaller  og  bære 
Hertugkronen  paa  en  Pude  foran  Ligtoget,  fik  rigelige 
Gaver,  saa  at  slig  Begravelse  for  dem  blev  en  ren  Bene- 
ficeforestilling i  Modsætning  til  Kaptajnernes  brodlose  Be- 
stilling. Gehejmeraad  Guldberg  havde  i  Kjøbenhavn  be- 
sørget Indkøbet  af  de  4  Gaver  til  ovennævnte  Sorgemar- 
skaller.  Regningerne  fra  Urmageren  Urban  Jtirgensen  og 
Juveler  Fabritius  lyde:  (.Efter  sluttet  Akkord  og  nøjeste 
Betingelse  af  Gehejmeraad  v.  Guldberg  leveret  tvende 
guldemaillerede  Ure  med  dertil  hørende  Kjæder  og  Bre- 
loquer  —  200  Rdl.-) 

('Leveret  tvende  Gulddaaser  med  emailleret  Medaillons, 
akkorderede  af  Hs.  Exe.  Gehejmeraad  v.  Guldberg ,  til 
Summa  —  215  Rdl." 

Disse  Genstande  kom  betids,  med  Posten,  nogle  Dage 
før  Bisættelsen. 

Bisættelsen  fandt  Sted  med  stor  Højtidelighed  og  al 
mulig  Deltagelse  fra  Byens  og  Befolkningens  Side  Fredagen 
den  15de  November  1782. 

Saavel  Garnisonen  som  Byens  Befolkning  mødte  i 
deres  bedste  Puds,  alle  Byens  Klokker  ringede,  og  der  var 
strøet  Sand  og  Grønt,  hvor  Togets  Vej  skulde  gaa,  medens 
Militæret  dannede  Vagt  for  at  holde  den  skuelystne  Hob 
indenfor  de  afstukne  Grænser. 

Den  fløjlsbetrukne,  sølvbræmmede  Kiste,  over  hvilken 
der  holdtes  den  sorte  Fløjlshimmel,  bares  ud  af  Palæet  af 
Kaptajner  i  Landetaten,  hvilke  ligeledes  bar  den  ind  i 
Kirken;  de  bleve  bistaaede  af  12  Underofficerer  af  Ryt- 
terregimentet i  Horsens.  Foran  Kisten  bares  Hertugkronen 
paa  en  Silkepude  af  to  Majorer.  Et  talrigt  og  fornemt 
Følge  fulgte  i  Procession,  hvoriblandt  den  russiske  Pope  i 
sin  brogede  Dragt  tiltrak  sig  Mængdens  ^jne.  I  Kirken 
udførtes  Begravelsesceremonien  efter  den  græsk-katolske 
Ritus,  Kirken  duftede  af  Røgelse,  og  Sørgemusik  lød. 
Stadsmusikant  Stochholm  i  Horsens  udførte  tillige  med  sit 

Orkester  en  Stirgekantate.  For  denne  Opmærksomhed 
blev  der  ham  senere  tilstillet  20  Rdl. ,  hvorfor  han  takker 
og  kvitterer:  "Modtaget  lor  den  i  Kirken  opførte  traurige 
Musik  over  salig  Prinsesse  Elisabeth  —  20  Rdl.»  Lige- 
ledes fik  ('Klokmesteren  og  hans  Folk  for  Stormklokken 
og  alle  Klokker  at  ringe »,  G  Rdl. 

Rektor  Ole  Kraft,  ved  Horsens  Latinskole,  holdt  i 
Anledning  af  Prinsesse  Elisabeths  Dod  en  Tale,  hvilken 
senere  udgaves  i  Trykken  og  findes  paa  det  kongelige 
Bibliotek.  Talen  er  baade  sympatetisk  og  vel  ment,  men 
noget  lang,  hele  22  Sider,  om  end  temmelig  stort  Tryk, 
saa  man  formener  kun  at  kunne  tage  nogle  enkelte  Sider 
deraf  med  her  for  Pladsens  Skyld.  Den  begynder:  »Stille 
Mørke!  ærværdige  Taushed!  udbred  dine  hellige  Skygger, 
medens  vi  vandre  blandt  Gravenes  skumle  Boliger,  hvor 
St;øvet  gemmes  af  Dødelige,  som  traadte  indenfor  Dæ.kket, 
der  skiller  Tiden,  hvis  øjeblikke,  hastige  som  Lynet,  bort- 
glimte,  fra  den  aldrig  ophørende  Evighed.  Er  det  skæl- 
vende Rædsel  eller  majestætisk  Ærefrygt,  som  opfylder 
min  Aand,  der  svæver  i  de  underjordiske  Riger,  omkring 
x\sken  af  Hensovede?  Intet  Lys  glimter,  ingen  Zephyr 
aander  sagte  i  disse  mørke  Huler,  Nat  hersker  her  og 
evig,  dyb  Rolighed. 

Solen  gik  bag  Skyerne!  mine  Herrer!  og  sort,  traurigt 
Mørke,  Mørke  som  Ægyptens,  nedfaldt  pludseligt.  Slaa 
høit  mit  kvalte  Hjerte,  lyder,  mine  hule  Sukke,  at  den 
Sorg  maa  høres,  som  omspænder  mig;  rinder,  mine  Taarer! 
i  Strømme.  Hvo  fortolker  mit  spændte  Hjertes  Følelser! 
hvo  hjælper  mig  at  udsige  Ordene:  Elisabeth  døde!  Ve- 
modighed kvæler  mig  Ordene,  de  dø  mig  paa  Læberne, 
men  Stiltienhed  er  ogsaa  talende,  og  Taushed  selv  vilde 
bedre  fortolke  Deres  og  mine  sorrigfulde  Følelser.  Mine 
Herrer!  Deres  matte  Blikke,  Deres  rørte  Hjerter,  tegnede 
de  bedrøvede  Ansigter,  de  komme  mig  til  Hjælp,  de  sige 
med  ynkelig  klagende  Stemme:  Elisabeth  døde!  Høihed 
og  Naade,  Yndighed  og  Dyd,  som  skinnede  saa  blidt  og 
tilstraalede  saa  Mange  Glæde,  skjulte  sig  hastig  og  er  for- 

svunden.  Naar  jeg  viser  Billedet  iif  den  uforglemmelige 
Elisabeth,  da  venter  kun  et  Grundrids  deraf,  mine  Herrer! 
og  danner  Dem  selv  i  Indbildningen  det  fulde,  lignende 
Portræt.  Jeg  formaar  ei  at  blande  Farverne  eller  give 
dem  den  Hoihed,  som  de  burde  skinne  i.  Dersom  xVdel 
kan  arves  og  de  haie  Sjælsegenskaber  forplantes  paa 
Efterkommere,  saa  har  Elisabeth  den  høieste  Lykke,  som 
Fødselen  kan  skænke.  Blandt  de  værdige  Sla^gter  paa  Jor- 
den, som  det  Alting  bestyrende  Forsyn  ophøiede  over  andre 
Dødelige,  og  hvorfra  Jordens  Beherskere  skulde  udspire,  staar 
det  brunsvig- lyneburgske  Hus  med  en  udmærket  Ære. 
Klar  er  Glansen,  som  i  Historien  omskinner  det,  og  —  lyk- 
salige Danemark,  som  ejer  en  Juliane  Marie,  der  udbreder 
Din  Lyksaliglied  og  sin  høje  Byrds  udødelige  Ære  I  Fra 
denne  ypperlige  og  bedste  blandt  Fyrsternes  Slægter  ud- 
stammer den  høisalige  Elisabeth.  Men  Spiren  er,  som 
Stammen,  der  fødte  den,  og  her  var  den  ædel  og  stor,  og 
høi  og  værdig  sit  Udspring,  beriget  med  de  ypperlige 
Gaver  og  fortrinlige  Egenskaber,  som  pryde  det  fyrstelige 
Afkom ,  der  kunde  blive  Folkenes  Lyksalighed  og  Menne- 
skeslægtens Glæde.  Støvet,  som  omgiver  Mennesket  paa 
Jorden,  dannede  Naturen  ei  altid  i  en  indtagende  Gestalt 
eller  oplivede  det  med  Yndighed.  Men  mod  Elisabeth 
var  den  gavmild,  nær  havde  jeg  sagt  ødsel.  Dog!  for  den 
deiligste  Sjæl  maatte  den  danne  det  smukkeste  Legeme. 
Som  Zephyr  gaar  over  Blomsterbedet,  og  den  pragtfulde 
Aurora  hilser  Verden ,  saa  traadte  Elisabeth  frem  blandt 
Dødelige.  Yndighed,  ædel  Høihed  og  Majestæt  besjælede 
hendes  Person.  I  hver  en  Mine  boede  Gratier,  hvert  An- 
sigtstræk var  malet  af  de  ædle,  værdige  Følelser,  som  fyldte 
hendes  Barm.  Meget  kort  have  vi  seet  Dig,  Udødelige! 
Ja,  kun  for  kort  havde  vi,  som  bebo  denne  Egn  af  Jorden, 
den  Lykke  at  eie  Dig,  men  Fryd  oplivede  os,  naar  vi  X)j- 
nede  Dit  hulde,  Dit  blide  Aasyn.  Langt  borte  hentede  vore 
^ine  Dig,  og  vi  slap  Dig  ei  af  Syne,  førend  vore  Blikke 
ei  længere  kunde  følge  Dig.  Du  kom  igen,  og  de  samme 
Gratier  omringede  Dig,   og   den  samme  Glæde  omsvævede 

os.  Men  Yndigheden  besjæler  ei  mere  Stedet,  Du  beboede, 
dette  deilige  Tempel  er  nedrevet.  Den  levende  Rødme  er 
omskiftet  med  dødelig  Bleghed.  Som  Blomsteret  visner, 
henfaldt  Din  Deilighed. 

Høi  og  ypperlig  var  den  Sjæl,  som  nu  er  gaaet  til 
Evigheden,  lige  fortræffelige  Forstandens  og  Hjertets  Fuld- 
kommenheder. At  se  Mennesker  glade ,  fornøjede  og 
lykkelige,  var  den  Høisaliges  reneste  Glæde.  Det  uopfyldte 
-Ønske,  ei  at  kunne  bidrage  eller  ei  virke  noksom  dertil, 
drog  et  Suk  fra  det  ømme  Hjerte  og  overtrak  det  blide 
Aasyn  med  sørgende  Mine. 

Men  de  høie  fyrstelige  Søskende,  som  blive  tilbage. 
O!  bedrøvelige  Følelser  knuge  mit  Hjerte.  Høistsamme 
Søskende  tabte  den  ømmeste  Søster,  den  kjærligste  og 
fortroligste  Ven.     For  dem  døde  alt  Liv,  Fryd  og  Glæde. 

x\lmægtige!  Hør  mine  dybe  Sukke  og  mit  rørte  Hjertes 
heftigste  Onsker.  Udgyd  den  salige  Trøst  i  disse  høje, 
bedrøvede  fyrstelige  Søskendes  Hjerter,  Du,  som  ene  kan 
lindre  med  guddommelig  Vederkvægelse.  Endnu  en  Taare 
fælde  vi,  herliggjorte  Elisabeth!  og  forlade  Din  Aske.» 

Denne  Tale  blev  trykt  i  64  Eksemplarer  hos  Bog- 
trykker Saurbier  i  Aalborg,  for  senere  at  uddeles.  Dron- 
ning Juliane  Marie  fik  naturligvis  snarest  et  Eksemplar 
tilstillet,  og  Hds.  Maj.  syntes  godt  om  Talen  i  dens  Helhed; 
særlig  maa  den  Højagtelse  og  Ærefrygt,  hvormed  Rektoren 
omtaler  Dronningen  og  det  brunsvigske  Fyrstehus,  hvorfra 
hun  stammede ,  have  glædet  hende.  Til  Hofchefen  i 
Horsens  skrev  hun  senere:  ».Den  Tale  af  Rektor  Kraft 
har  jeg  læst  med  megen  Rørelse,  jeg  finder  den  overmaade 
smuk  ....  Juliane  Marie.  •> 

Som  Vederlag  for  Hovedbrud  og  haft  Umage  blev  der 
tilstillet  Rektor  Kraft  50  Rdl.  foruden  en  skønsom  Tak 
fra  Hofchef  Khr.  Pløyart. 

I  Anledning  af  hendes  Durchlaucht.,   salig  Prinsesse  Eli- 
sabeths dødelige  Bortgang  den  20de  Oktober  1782. 

Alfader!  Dine  skjulte  Veje 

Er  for  os  ubegribelig-, 

Du  kalder  bort  af  vores  Eie 

En  Sjæl,  som  var  utabelig. 

Et  Dydens  Mønster,  ja  med  Ret 

Den  kj ærligste  Elisabeth. 

Ak  Gud!  forlader  dristig  Tanke, 
Hvorfore  vilde  Du  saa  snart 
Blandt  de  Udvalgte  til  Dig  sanke 
Et  Lys,  som  brændte  her  saa  klart, 
En  Sjæl,  som  Verden  sjeldent  har 
At  prunke  med,  Du  fra  os  ta'er. 

Et  Mønster  fuldt  af  klare  Dyder, 
En  Trøst,  en  Stav  for  Søskende, 
En  Krone,  som  vort  Huus  bepryder, 
En  Hjælp  for  den  Nødtrængende, 
Et  Hjerte  fuldt  af  Kjærlighed 
Er  nu  i  Graven  sunket  ned. 

Mit  Hjerte  kan  ei  mere  rumme 
Den  Sorg,  som  det  udi  sig  bær. 
Forfærdet  over  Dine  Domme 
Jeg  skjælver,  naar  jeg  om  mig  seer, 
For  dette  Tab,  for  denne  Sjæl, 
Som  sagde  os  saa  snart  Farvel. 

Knapt  lærte  vi  Dig  her  at  kjende 
O !  dydigste  Prindsesse  kjær. 
Førend  vor  Glæde  fik  en  Ende, 
Og  Sorg  omringer  nu  Enhver. 
Nu  Alle  her  fortvivlet  staa 
Og  paa  Din  Bortgang  skue  maa. 

Ei  Tid  og  Dage  skal  udslette 
Dit  Minde  o!  Elisabeth, 
I  vore  Hjerter  vi  det  sætte, 
Der  skal  det  staa,  med  al  den  Ret, 
Du  har  fortjent;  vi  skylde  Dig 
Al  Tak  her  og  evindelig. 

Saa  lev  da  evig  vel  og  rolig, 
O!  dyrebare  fromme  Sjæl, 
Blandt  de  udvalgte  Engles  Boli^ 
Og  lios  din  Jesum,  som  saa  vel 
1  Døden  for  os  vilde  gaa, 
Paa  det  vi  Himlen  arve  maa. 


Tanker 
over  salig  Prinsesse  Elisabeths  Ligs  Bortflytning  udi 
Kirken  til  det  nybyggede  Kapel,  sora  det  rette  Begravelses- 
sted  for  de  liBifyrstelige  Personer;  —  forestillende  tillige 
en  Taksigelse  fra  den  afdøde  Prinsesse  til  hendes  tvende, 
ved  Bisættelsen  nærværende,  Brødre: 

Tack  kjere  Brødre!  som  idag  til  Stede  ere, 
Endnu  engang  at  see  mit  Jordiske  Støv  henbære 
Til  sidste  Hvilested,  hvor  I  og  engang  skal 
Tillige  med  mig  staa  til  Verdens  sidste  Fald. 
Gud  til  Basunens  Lyd  os  alle  skal  opvække, 
Og  Overengelen  sin  Almagts  Haand  udstrække, 
Og  give  vores  Støv  den  samme  Rettighed, 
Som  hans  Opstandelse  af  Graven  bragte  med. 

Da  Bisættelsen  var  til  Ende,  blev  der  uddelt  railde 
Gaver  til  alle  de  Funktionærer,  der  havde  haft  med  Høj- 
tideligheden at  gøre,  foruden  til  mange  Andi:e.  Begge 
Byens  Præster,  Kordegn,  Løbedegn,  Bedemand,  Strøkone, 
Bælgetræder,  samt  Vægteren  for  at  feje  Gaden,  ligesom 
Byens  Fattige  og  den  lærde  Skole  betænktes.  Alle  Palæets 
Lakajer,  Staldkarle  og  Piger  fik  226  Rdl.  til  Deling. 

Da  de  1<S  Kaptajner,  der  bar  Prinsessens  Kiste,  ikke 
lik  nogen  ekstra  Godtgørelse,  og  Hofchef  Pløyart  gerne 
paa  Hoflets  Vegne  vilde  vise  dem  en  Opmærksomhed,  men 
paa  den  anden  Side  ikke  godt  kunde  gøre  et  Gilde  for 
dem  paa  selve  Palæet,  hvor  man  ikke  var  oplagt  til  at  se 
nogen  Fremmed  i  de  Dage,  saa  formaaede  han  Raadmand 
Grundahl  i  Horsens  til  paa  Palæets  Vegne  at  byde  de 
forsamlede  Officer  til  Aften,  mod  at  faa  Udlæget  godtgjort 
senere.   Raadmand  Grimdahls  Regning  lyder  saaledes :  « Efter 

Ordre  fra  dot  hojfyrstelige  Hof  har  jeg  i  tvende  Aftener  be- 
værtet DHr.  Officerer,  som  her  samme  Tid  vare  forsam- 
lede til  hojfyrstelige  Ligs  Hensættelse,  da  der  hver  Aften 
var  bestilt  Anretning: 

Tvende   store  Postejer  med   O  Par  Duer  2  Kdl.  4  % 

1  Kalkun  med  østerssauce 1  —  4  - 

1  Flæskeskinke  med  Hvid-  og  Langkaal  3  —  "  - 

8  5  Kød  og  Talg  til  Polse »  —  5  - 

Torsk  og  Gedder 1  —  2  - 

et  Raadyr    2  -  3  - 

en  Gaas  5  %,  Syltetøj  begge  Dage  1  "j;  4  /(>  1  —  »  -    4  - 

275  -Osters  å  9  |.  pr.  100  ... 4  -^  »  -  12  - 

20  Flasker  Rødvin  å  28  m 5  —  5  -     «    - 

IV'2  Lft  Smør  å  14  $. 3  —  3  -     .    - 

Brød  og   Mel    å   2  Rdl.  2  ^> ,   Kryderier 

2  Rdl.  2:1^  4/:? .  .  .  4  -  4  -     4  - 

Til  Kokken 8  —  »  -     >>  - 

Til  Tjeneren , 2  —  •  -      -  - 

Lys  og  Brændsel 4  ^ —  >  -      >  - 

Mandelbrød  og  Sukkerbrød 2  —  »  -     >    -» 

Da  de  18  Kaptajner  vare  komne  tilbage  til  deres  re- 
spektive Garnisoner,  kom  der  fra  Regimentschef  v.  Scholten 
i  Viborg  en  Regning  paa  52  Rdl.  for  Vognleje  for  de  i 
Horsens  til  Bisættelsen  mødte  6  Kaptajner.  Ligeledes  fra 
Regimentschef  v.  d.  Lippe  i  Fredericia  for  do.  do.  paa 
32  Rdl. 

De  6  Kaptajner  fra  Aarhus's  Garnison  kvittere  selv, 
hver  for  sig,  for  5  Rdl.  1  ^  6  /C?  pro  persona.  Disse  6  Kap- 
tajner hed:  Hindenburg,  Rested,  Burgstorf,  Burghagen, 
Pogwisch  og  Lehsten:  af  disse  er  det  mærkeligt  nok  kun 
den  Sidstnævnte,  Kaptajn  Lehsten,  der  kvitterer  paa  Dansk, 
medens  de  Ovrige  benyttede  sig  af  det  tyske  Sprog.  Fra 
Oberst  v.  Leunbach,  Chef  for  Kyradseregimentet  i  Horsens, 
kom  der  ligeledes  en  Regning,  der  lød  paa: 

"Tvende  Underofficerer,  som  udi  23  Dage 

havde  Post   for  Gemaksdoren  å  3  ^^  23  Rdl.  »  %    »  ](> 

6  Ryttere  til  Vagt  i  3  Dage 1    —    3  -     "  - 

Den  Dag,  det  høje  Lig  blev  bisat,  tvende 

Underofficerer   ved  Palæets  Port,   og 

ligeledes  ved  Kirkeporten 2   —    »  -     »  - 

10  Mand  Ryttere  til  Vagt  samme  Dag 

iil%Sl?,,    12   Underofficerer    til    at 

assistere  det  lioje  Lig  at  bære  å  2  Rdl.  24    —    ^  -     •>  -■. 

Efter  Prinsesse  Elisabeths  ønske  blev,  efter  hendes 
Død,  hendes  Garderobe  fordelt  imellem  Hofpersonalet  og 
Tjenerskabet;  alle  ved  Hoffet  i  Horsens  Ansatte  fik  en 
Erindring  om  den  Afdøde.  Slægt  og  Venner  bleve  betænkte, 
og  Enkedronningen  modtog  naadigst  et  Par  Diamant- 
ørenringe, der  bleve  hende  tilsendte. 

Man  har  let  ved  at  indse,  hvilket  føleligt  Tab  Prin- 
sesse Elisabeths  tidlige  Død  var  for  det  lille  Hof,  ikke 
alene  for  hendes  Søskende,  der  saa  brat  mistede  det  ledende, 
ordnende  og  styrende  Element  i  deres  snævre  Kreds,  men 
for  den  hele  Hofholdning  var  det  ogsaa  et  stort  Savn  at 
undvære  den  Støtte,  hun  daglig  ydede  den  ved  sin  store 
Forstandighed  og  Beredvillighed  til  at  jævne  Alt. 

Forinden  Beretningen  om  den  nylig  afdøde  Prinsesse 
Elisabeth,  den  af  de  fire  fyrstelige  Søskende, ~  der  altid 
havde  gjort  det  bedste  og  varigste  Indtryk  paa  Fremmede, 
afsluttes  —  maa  det  være  tilladt  at  gøre  opmærksom  paa, 
at  denne  hendes  medfødte  Gave  at  vinde  dem  for  sig,  der 
nærmede  sig  hende,  har  haft  til  Følge,  at  der  efter  hendes 
Død  i  den  første  Halvdel  af  dette  Aarhundrede  blev  skrevet 
en  meget  læst  Fortælling  eller  Roman,  hvori  hun  er  en 
af  Hovedpersonerne.  Hvor  tiltalende  hun  end  er  be- 
skreven deri,  kan  hendes  Minde  dog  ikke  være  tjent 
dermed,  fordi  det  omtales  som  en  Kendsgerning,  at  Prin- 
sesse Elisabeth  havde  lagt  en  Plan  med  en  dansk  Søløjt- 
nant  a  la  suite  og  dristig  Smugler  om  at  flygte  bort  fra 
Danmark  i  dennes  ved  Vesterhavet  liggende  Kutter,  for  af 

ham,   med   hvem  hun  havde  en  Kærlighedsforstaaelse,   at, 
bortføres  til  Frankrigs  Kyst. 

I  Fortællingen  benævnes  Prinsesse  P]lisabeth  altid 
Fyrstinde  Antonovna  efter  sin  Faders  Fornavn,  og  om 
hende  siges  der:  «Der  var  noget  saa  Fint  og  Nydeligt  for- 
enet i  den  unge  Fyrstinde,  i  dette  hele  Væsens  Udtryk •>, 
saa  Soføjtnanten ,  der  havde  truffet  Fyrstinden  paa  et 
Klubbal  i  Horsens  og  danset  med  hende  der,  næppe  kunde 
tilbagetrænge  den  Beundring,  hans  Hjerte  nærede.  Dertil 
maa  nu  siges ,  at  Prinsessen  med  sit  dengang  noget 
svagelige  Helbred  næppe  har  danset,  selv  om  hun  havde 
lært  det,  hvilket  betvivles.  Prinsesse  Elisabeth  har  muligen 
holdt  sig  godt,  men  i  Sommeren  1781,  da  det  efter  For- 
tællingen foregaar,  var  hun  i  en  Alder  af  37 V'^  Aar,  altsaa 
ikke  pur  ung,  i  hvert  Fald  for  gammel  og  for  klog  til  at 
indlade  sig  paa  slig  Hasard,  uden  Midler  at  flygte  bort  fra 
Danmark,  ikke  at  tale  om,  at  hun  var  for  stolt  til  at  ind- 
lade sig  paa  slig  Mesalliance.  I  Fortællingen  staar  der 
fremdeles:  «Det  morede  den  heje  Fyrstinde  for  en  kort  Tid 
at  deltage  i  det  utvungne  Liv  paa  Herregaardeno.  Den 
Herregaard,  der  nævnes,  ligger  imidlertid  knap  en  Mil  fra 
Vesterhavet,  altsaa  paa  den  Tid  over  en  Dagsrejse  borte  fra 
Horsens.  Naar  man  nu  véd,  at  det  var  forment  de  4  fyr- 
stelige Personer  (og  dette  Forbud  blev  ogsaa  overholdt),  at 
de  fjernede  sig  længere  fra  Horsens  By,  end  at  de  kunde 
vende  tilbage  til  Palæet  til  Kl.  10  samme  Dags  x4.ften,  saa 
maa  man  opgive  at  fæste  Lid  til  Ture  tværs  over  Jylland  til 
en  Gaard  tæt  ved  Vesterhavet.  Vel  har  man  ladet  Prinsesse 
Elisabeth  blive  ledsaget  paa  denne  Udflugt  af  Hofmesterinde 
V.  Grambov  og  Hofdame  Frk.  Halberg,  men  der  er  derved 
at  bemærke,  at  Fru  v.  Grambov  først  kom  til  Palæet  i 
Horsens  i  1784,  to  Aar  efter,  at  Prinsesse  Elisabeth  var 
død,  og  der  har  aldrig  været  nogen  Hofdame  paa  Palæet, 
der  hed  Halberg,  ligesaa  lidt  som  den  Kammerjunker  Harder, 
der  nævnes,  findes  som  Kavaller  ved  samme  lille  Hof  i 
Aarenes  Lob.  I  de  første  Aar  af  deres  Ophold  i  Horsens 
maatte    hverken    Prinserne    eller    Prinsesserne    tage    imod 

privat  Indbydelse  af  Beboere  i  selve  Horsens  By,  end  sige 
deltage  i  et  offenligt  Bal.  og  tilmed  havde  de  4  fyrstelige 
Søskende  i  sin  Tid  ikke  lært  at  danse  i  Cholmogory,  saa 
der  har  næppe  været  tænkt  derpaa  i  Horsens  i  den  frem- 
rykkede Alder,  de  da  Alle  bar  paa. 

Den  hele  historiske  Roman  er  spændende  og  under- 
holdende, men  da  den  paa  en  Maade  kaster  en  Skygge 
paa  Prinsesse  Elisabeth,  om  den  blev  troet  som  en  virkelig 
historisk  Tildragelse,  tror  man  det  rettest,  for  at  undgaa 
al  senere  Misforstaaelse,  at  pege  paa,  at  denne  Fortælling 
dog  er  uden  Ansvar  overfor  de  historiske  Kendsgerninger, 
hvilke  bestemt  maa  hævde,  at  Prinsesse  Elisabeth  i  de  to 
Aar,  hun  levede  i  Horsens,  hverken  har  været  et  helt 
Døgn  borte  fra  Byen  eller  været  paa  Bal  der,  eller  haft 
en  Flamme  der,  ligesaa  lidt  som  hun  har  modtaget  Besøg 
paa  Palæet  af  en  Søløjtnant,  der  vilde  føre  hende  bort  fra 
Danmark  til  Frankrig,  hvor  det  fortælles,  at  hun  havde 
en  Halvsøster  boende  i  Nedre-Charente. 

Da  Prinsesse  Elisabeths  Begravelse  var  vel  fra  Haanden, 
gjaldt  det  om  til  Hoffet  i  Kjøbenhavn  at  aflægge  et  de- 
tailleret Regnskab  over  Udgifterne  derved.  Foruden  Ind- 
købet og  Indrettelsen  af  Begravelseskapellet  i  Klosterkirken 
i  Horsens,  som  beløb  sig  til  3000  Rdl.,  gik  der  med  til 
øvrige  Udgifter  3471  Rdl.  79  Skil.,  ialt  6471  Rdl.  79  Skil. 

Under  ovennævnte  Summa  skriver  Hofchefen:  aOven- 

naevnte   Udgifter    ved    højsalig    Prinsesse  Elisabeths    høje 

Bisættelse  ere  rigtigt  bestemte  i  Følge  de  af  Hs.  Majestæt 

mig  allernaadigst  tillagte  Befalinger..) 

Pløyart. 

Regnskabet  med  alle  Bilagene  blev  indsendt  til  den 
kongelige  Revisor,  Justitsraad  Linde,  som  gennemgik  det 
og  bevidnede  dets  Rigtighed. 

De  betydelige  Udgifter  til  denne  Begravelse  gjorde  et 
stort  Indhug  i  den  fyrsteltge  Kasse ,  som  man  derfor 
maatte  se  at  komme  over  ved  passende  besparende  For- 
anstaltninger. De  4  fyrstelige  Søskende  havde  hidtil  hver 
haft  1000  Rdl.  om  Aaret  til  deres  Garderobe  og  Lomme- 

penge.  Da  det  var  Hovedkassen  om  at  gøre  at  beholde 
disse  1000  Rdl.,  uagtet  Prinsesse  Elisabeth  var  død,  skrev 
Hofchef  Pløyart  til  Hoffet  i  Kjøbenhavn:  cDa  der  er  be- 
stemt for  de  høje  Herskabers  personlige  Udgifter  og  Garde- 
robens Bestyrelse  4000  Kdl.  aarlig,  hvoraf  fragaar  udi 
Præste-  og  Fattiges  Penge  samt  Pensioner  og  Gaver 
omtrent  1400  Rdl.,  vil  de  overblivende  ^GOO  Rdl.  ej  til- 
strække, saafremt  de  1000  Rdl.  skulde  fragaa,  som  hidtil 
for  højsalig  Prinsesse  Elisabeths  Garderobe  har  været  be- 
stemt. Indstilles  derfor  underdanigst,  at  bemeldte  1000  Rdl. 
uforandrede  maatte  vedblive  til  de  højfyrstelige  Personers 
Udgifters  Bestyrelse. »» 

Kort  efter  approberer  Kongen,  at  Garderobepengene 
maa  forblive  uforandrede  4000  Rdl.  som  forhen. 

Trods  denne  Imødekommenhed  var  det  dog  ikke  let 
at  faa  Indtægterne  til  at  slaa  til,  da  Udgifterne  til  Pen- 
sioner, Foræringer  samt  Gaver  til  de  Fattige  stadigt  steg, 
og  de  høje  Herskaber  nødigt  vilde  gøre  Indskrænkning 
deri.  Da  der  imidlertid  var  flere  Maader,  hvorpaa  saavel 
det  lille  Hofs  økonomi  som  det  tjenende  Personales  Ønsker 
kunde  falde  sammen,  bleve  flere  Reformer  satte  i  Værk 
til  Alles  Tilfredshed.  Saaledes  f.  Eks. ,  da  de  7  Personer, 
som  spiste  ved  Kammerbordet,  der  forsynedes  fra  selve 
Taflet,  hellere  vilde  have  Kostpenge  og  saa  selv  sørge  for 
deres  Forplejning,  enedes  man  om,  at  hver  Person  fik 
pr.  Kvartal  25  Rdl.  for  Maden,  11  Rdl.  2  %  4  /.?  for  Vinen 
og  2  Rdl.  5  \L  i  ølpenge.  Ligeledes  fik  Lakajerne  og 
Staldfolkene,  efter  Ansøgning,  en  vis  Sum  om  Aaret  til 
at  holde  sig  med  Livreer  og  Fodtøj  for,  mod  at  de  for- 
pligtede sig  til  at  være  lige  saa  velklædte  som  forhen. 
En  Murmester  fik  en  vis  aarlig  Sum  for  at  holde  Palæet 
vedlige  paa  Tag  og  Fag,  og  en  Smed  fik  en  bestemt 
Takst  for  hver  af  Palæets  Heste,  han  beslog  Aaret  rundt. 
Selv  paa  Palæets  Vadsk  blev  der  sparet;  thi  uagtet  man 
holdt  4  faste  Vadskepiger,  fandt  man  sin  Regning  ved  at 
lade  Prinsernes  finere  Tøj  vadske  i  Byen.  Fra  den  Tid 
falde  Regninger  med  Paalydende:  «For  Hs.  Durchlauchtighed 

Prins  Peters  Manchetter  og  Silkestrømper,  som  er  vadsket 
fra  Januar  til  April  efter  Akkord,  3  RdL,  for  ekstra  at  sy 
Navne  og  Nummer  paa  5.  Par  Silkestrømper  og  12  Par 
Bomuldsstrømper,  2  $.  2  /.?.» 

Over  alle  de  aarlige  Udgifter  ved  Palæet  i  Horsens 
blev  der  ført  et  meget  nøjagtigt  og  detailleret  Regnskab, 
og  dernæst  blev  der  udøvet  en  skrap  Kontrol  og  Eftersyn  i 
Kjøbenhavn  af  den  af  Kongen  ansatte  Revisor,  naar  Aaret 
var  til  Ende.  Ikke  den  ringeste  Gage  maatte  udbetales,  eller 
nogen  Ting  købes  uden  nøjagtigt  Bevis  og  Kvittering. 
Da  der  paa  den  Tid,  da  vi  endnu  ikke  her  i  Landet  havde 
vor  udmærkede  Skoleforordning  af  1814,  var  mange  simplere 
Folk,  der  ikke  kunde  skrive  deres  Navn  tydeligt,  saa  kneb 
det  ofte  med  at  faa  en  brugelig  Underskrift  og  Kvittering. 
I  de  første  Aar  var  der  saaledes  ved  Palæet  i  Horsens: 
1  Biløber,  1  Staldkarl,  2  andre  Karle,  4  Vadskepiger  og 
de  2  Gangkoner,  som  ikke  kunde  skrive  deres  Navn  under 
Kvitteringerne  for  deres  Løn,  men  brugte  3  klodsede  For- 
bogstaver som  Betegnelse  for  deres  Navn ,  og  man  kan 
se,  at  det  har  voldet  dem  Umage  at  faa  dette  Bomærke 
kradset  op  paa  Papiret.  Muligen  have  de  faaet  Paalæg 
om  at  rette  denne  Mangel,  eller  ogsaa  have  de  i  Tidens 
Løb  af  sig  selv  lært  at  skrive  deres  Navn;  thi  15  Aar 
efter,  i  Aaret  1800,  kunde  Alle,  som  tjente  paa  Palæet, 
underskrive  Gageudbetalingerne  med  deres  fulde  Navn. 
Hofintendantens  Fuldmægtig,  som  førte  Køkkenets  Regn- 
skab, skulde  især  passe  paa  med  de  mange  Tusinde  Indkøb, 
der  forefaldt  i  Aarets  Løb.  Det  var  ikke  nok,  at  han 
med  sig  selv  følte  at  have  en  god  Samvittighed  og  med 
tre  opløftede  Fingre  turde  sværge  paa,  at  Pengene  vare 
blevne  givne  redeligt  ud ,  nej ,  der  maatte  Beviser  til  og 
Sælgerens  egenhændige  Kvittering  vedlægges.  For  at 
nævne  et  enkelt  af  flere  Tilfælde:  Fuldmægtigen  havde  af 
en  Bonde  fra  Hedeegnen ,  som  hverken  kunde  læse  eller 
skrive,  købt  nogle  Lyngkoste  til  at  feje  med.  Straks  er 
Revisoren  ved  Haanden  og  skriver:  (dldi  Ugeberegningen 
den  Ilte  Januar  1783    findes    ikke   Kvittering   fva   Inten- 

(lantens  Fuldmægtig,  Busch,  for  købte  Koste,  1  Rdl.  1^4  -j, 
hvilken  altsaa  rekvireres."  Fuldmægtigen  gribes  af  en 
billig  Harme  over  dette  orkesløse  Forlangende,  da  den 
Bonde  med  Kostene  er  langt  borte,  ikke  kan  skrive  og 
ikke  er  til  at  opspørge.  Fuldmægtigen  ærgrer  sig  derover, 
men  tør  naturligvis  ikke  opponere,  især  overfor  en  kongelig 
Revisor,  der  bor  ovre  i  Kongens  Nærhed.  Der  var  ikke 
Andet  for  ham  at  gøre  end  rolig  at  tænke  over  Sagen  i 
al  Stilhed  og  se  at  passe  bedre  paa,  saa  Revisoren  herefter 
ikke  iik  Noget  at  hænge  sin  Hat  paa.  Imidlertid  kan 
man  gøre  sig  saa  megen  Umage,  man  vil,  det  kan  dog 
gaa  skævt.  Det  følgende  Aar  var  han  saa  uheldig  at  ud- 
betale 1  Rdl.  mere,  end  der  tilkom  den  russiske  Præst  i 
Gage.  Sagen  var  nemlig  den,  at  der  var  Kurs  baade  paa 
Rubler  og  Banko,  naar  de  gjordes  om  i  danske  Penge,  og 
der  havde  Fuldmægtig  Busch,  som  ellers  var  en  habil 
Regnemester,  dog  taget  fejl.  Da  bemeldte  Fuldmægtig 
ydmygt  tilstaar,  at  vel  havde  den  russiske  Præst  faaet 
en  Daler  for  meget ,  men  samtidigt  vedgaar ,  at  han 
ikke  tør  kræve  den  tilbage  af  <«den  vanskelige  Mand-,  lader 
Revisionen  Kravet  paa  denne  Daler  falde.  To  Aar  efter 
har  Hofintendanten  samme  Uheld  som  sin  Fuldmægtig, 
kun  i  større  Maalestok ,  nemlig  ved  fejl  Kursberegning  at 
betale  den  russiske  Præst  10  Rdl.  82  Skill.  for  meget. 
Da  Revisoren  i  Kjøbenhvavn  gør  fornøden  Ophævelse  der- 
over, skriver  Hofintendanten  i  al  Frimodighed:  « Uagtet 
disse  Penge  egentlig  burde  affordres  den  russiske  Præst, 
saa  mener  jeg,  at  den  Sag  ej  er  værd  mere  at  røre  ved, 
thi  skulde  denne  urolige  Mand  godtgøre  Kassen  disse 
Penge,  vilde  deraf  flyde  megen  Ubehagelighed  og  til  ingen 
Nytte •>;  dette  Krav  fik  derfor  Tilladelse  til  at  falde  bort. 
Hofintendanten  i  Horsens  ansaa  det  for  utidig  Indblan- 
ding eller  Vigtigmageri ,  naar  Revisionen  i  Kjobenhavn 
paa  en  Regning  for  et  Raadyr  til  2  Rdl.  3  %  og  2  Harer 
å  3  %  gør  den  Bemærkning  med  rødt  Blæk:  «Det  er 
forresten  8  Skilling  mere,  end  en  Hare  ellers  koster » :  thi 
det  var  ikke  godt  for  Revisoren  i  Kjøbenhavn  at  vide,  om 

Hofintendanten  i  Horsens  har  været  nødt  til  i  en  snæver 
Vending  at  give  8  Skill.  mere  for  en  Hare  end  ellers. 

Da  den  Bager,  der  daglig  leverede  Hvedebrød  til  Pa- 
læet i  Horsens,  havde  god  Fortjeneste  derpaa,  gav  han 
straks  det  Afslag  i  Prisen,  som  han  ellers  gav  Forhandlere, 
og  som  beløb  sig  til  Vs  af  Brødets  Værdi.  Da  Kornet 
senere  hen  blev  noget  dyrere,  krympede  Bageren  sig  ved 
at  blive  ved  dermed;  Hofchefen,  som  nødigt  vilde  have 
Rundstykkerne  til  Taflet  gjorte  mindre  end  hidtil,  gaar 
saa  ind  paa  at  renoncere  paa  Tilgiften  eller  Rabatten,  men 
melder  det  ikke  ind  til  Revisionen,  da  det  for  Palæet  var 
en  ærlig  Sag,  og  vel  og  et  indre  Spørgsmaal.  Revisoren, 
der  anser  det  for  en  Fejlregning  eller  Forglemmelse,  an- 
tegner: «Da  Hoffets  Kasse  i  dette  Aar  ikke  har  ladet  sig 
godtgøre  den  sædvanlige  Vs  udi  Bagerens  Regninger,  hvor- 
med Kassen  altsaa  lider  Tab,  saa  udbedes  behagelig  Efter- 
retning desangaaende.-)  Hofintendanten  svarer:  «Da  ingen 
Bager  i  Horsens  vilde  paatage  sig  at  bage  Brød  for  Pa- 
læet ,  naar  dem  skulde  ^Is  decorteres ,  eftersom  baade 
Hveden  og  Rugen  i  disse  Aaringer  ere  blevne  meget  dyrere, 
saa  har  Nødvendigheden  udfordret  at  akkordere  dem  det.» 

Der  skulde  passes  paa,  paa  alle  Kanter,  og  var  der 
det  Mindste  at  udsætte  eller  bemærke  paa  det  aarlige 
Regnskab,  der  sendtes  over  til  Kjøbenhavn  ved  hvert  Aars 
Slutning,  skulde  det  nok  komme  frem.  Imidlertid  var 
det  paa  den  anden  Side  Hofintendanten  i  Horsens  en  stor 
Tilfredsstillelse,  naar  han  ogsaa  kunde  aflægge  Vidnesbyrd 
om  sin  Paapasselighed  ved  paa  sin  Side  at  kunne  paavise 
Regningsfejl  i  Regninger,  som  vare  sendte  fra  Kjøbenhavn 
til  Hoffets  Kasse  i  Horsens.  Foruden,  hvad  der  købtes 
af  Varer  i  Horsens,  havde  Enkedronning  Juliane  Marie 
givet  Tilladelse  til ,  at  Hofchefens  Svoger ,  Justitsraad 
van  Deurs,  i  Kjøbenhavn  maatte  besørge  alle  Indkøb  for 
det  lille  Hof  i  Horsens,  mod  at  han  derfor  oppebar  4  pCt. 
af  Værdien  af  det  Indkøbte.  Disse  Vareforsendelser  til 
Palæet  i  Horsens  kom  igen  hvert  Aar,  saalænge  det  lille 
Hof  bestod;  der  kan  vel  være  en  lille  Variation  i  Mængden 

af  Varer  i  do  forskellige  Aar,  men  de  kom  regelmæssigt 
igen  i  Regnskaberne  to  Gange  hvert  Aar.  Det  kan  mulig 
interessere  at  se  en  Foraars-  og  en  Efteraarssendings  Ind- 
hold, samt  Priserne  paa  de  Varer  i  Aaret  1783.  Reg- 
ningen lyder:  «(Indk/:)bt  ved  Justitsraad  van  Deurs  i 
Kjøbenhavn : 

127  Toppe  Melis  å  20  SkilL  pr.  S,  180  5  Karoline- 
Ris  å  11  SkilL,  122  n  Perlegryn  å  7  SkilL,  76  H  tør- 
rede Kirsebær  å  18  SkilL,  50  R  Korender  å  9  SkilL,  3  5 
Kanel  å  4'Rdl.  4  ^,  2  H  Nelliker  å  3  Rdl.  2  J;,  4  tt  Peber 
å  ]  Rdl.,  10  tt  Trøfler  å  2  Rdl.  3  %,  100  5  søde  Mandler 
å  18  SkilL,  5B  bitre  Mandler  a  20  SkilL,  116  fi  Svesker 
å  6  SkilL,  1  dobbelt  Kiste  Citroner  18  Rdl.,  1  Kasse 
Konfektrosiner  25  Rdl.,  spanske  Ansjoser  2  Rdl.  80  SkilL 
216  H  Kathrineblommer  Nr.  1  å  18  SkilL  og  160  5  Ka- 
thrineblommer Nr.  2  å  17  SkilL,  10  Oksehoveder  Vin 
å  47  Rdl.,  308  Alen  Drejl  å  28  SkilL  Alen,  250  o  Vokslys 
S  ^6  SkilL  pr.  « .   Regningens  Beløb  1241  Rdl.  5  :||.  11  SkilL » 

Derfra  fragaar ,  skriver  Hofintendant  v.  Schenck  i 
Horsens,  for  6^/4  «  Melis  å  25  SkilL,  som  i  forrige  Aar 
fandtes  for  lidet  i  Sendingen;  ligeledes  for  3V2  ti  Raffinade 
å  29  SkilL,  som  ogsaa  manglede;  saa  det  bliver  tilhobe 
2  Rdl.  4  ^^  7  SkilL,  altsaa  Rest  1239  Rdl.  1  %  4  SkilL,  som 
herhos  følge  pr.  Post. 

I  Oktober  samme  Aar  blev  indkøbt,  ligeledes  ved 
Justitsraad  van  Deurs  i  Kjøbenhavn : 

12  Bouteiller  Oliven,  29  5  Krakmandler,  37  S  søde 
Mandler,  15  tt  bitre  Mandler,  20  5  Lucca-Olie,  50  Boutl. 
Provenceolie,  250  u  Risengryn  å  12  SkilL,  20  «  Sukat 
å  3  #.,  64  «  Korender  a  8  SkilL,  50  S  Konfektrosiner, 
50  tt  syltede  Kirsebær  å  3  ^tr^  100  1t,  tørrede  Kirsebær 
å  12  SkilL,  180  u  Svesker  å  6  SkilL,  69  5  Konfekt- 
Figener  å  18  SkilL,  94  u  Rosiner  å  9  SkilL,  4  S  Kanel 
å  4  Rdl.,  225  S  Kaffebønner  å  1  |.  8  SkilL,  50  tt  Nudler 
å  20  SkilL,  20  5  Hjortetak  til  Gelé  å  18  SkilL,  50  tt 
Sveitserost  h  2  %  4  SkilL,   53  E  hollandsk  Ost  å  16  SkilL, 


166 


1  stor  Kiste  Citroner  32  Rdl.  50  S  Sago  å  30  Skill., 
67  ft  Kathrineblommer  å  18  Skill. .  2  Fade  Porter  og  1 
Fad  Ale.     Regningens  Bekb  var  336  Rdl.  3  ^^  8  Skill. 

Nedenunder  Regningen  skriver  Hofintendanten :  c  Rigtig 
paa  36  Skilling  nær,  som  Hr.  Justitsraaden  har  forregnet 
sig,  og  som  han  ved  næste  Regning  bonificeres.»> 

V.  Schenck. 

Man  vil  altsaa  se,  at  der  blev  passet  skrapt  paa, 
ligesom  at  der  ikke  var  Mangel  paa  gode  Sager  til  det 
lille  Hofs  Køkkens  daglige  Forbrug.  Ovennævnte  50 
Flasker  fin  Provenceolie  brugtes  til  dermed  at  forsyne 
Prinsesse  Catharinas  stedse  brændende  Lampe  i  hendes 
Gemak.  Denne  Lampe  brændte  Dag  og  Nat  Aaret  igennem 
og  var  vistnok  anbragt  under  et  lille  Crucifix  af  Guld 
med  russisk  Inskription,  som  Catharina  anskaffede  kort 
efter  Søsterens  Død. 

Det  er  en  Selvfølge,  at  det  var  forbudt  tilrejsende 
Russere  at  modtages  ved  det  lille  Hof  i  Horsens.  Af 
notable  Rejsende  indfandt  der  sig  ej  heller  nogen  i  Aarenes 
Løb ;  men  en  Vinterdag,  et  Par  Maaneder  efter  Prinsesse 
Elisabeths  Død,  meldte  der  sig  en  russisk  Matros,  ved 
Navn  Johan  Hitrov,  hos  Hofchefen.  Russeren  havde  været 
forhyret  med  et  hollandsk  Skib,  som  var  strandet  paa 
Jyllands  Kyst.  Hvorledes  Russeren  havde  faaet  opsnuset, 
at  han  havde  Landsmænd  i  Horsens,  er  ikke  let  at  vide, 
men  i  sin  Nød  og  Hjælpeløshed  kom  han  da  nu  og  ban- 
kede paa  Palæets  Port.  Da  russisk  Besøg  endnu  ikke 
var  forekommet  i  Hofchefens  Praksis,  skrev  han  straks 
desangaaende  til  Minister  Guldberg,  efter  forst  at  have 
sørget  for,  at  den  skibbrudne  ]\land  kom  under  Tag  og 
Forplejning,  hvortil  han  trængte,  ude  i  Byen.  Minister 
Guldberg  svarer  saa  hurtigt  som  muligt:  »-Hvad  den 
Russer  angaar,  som  saa  arm  er  kommen  til  Horsens,  saa 
vil  Hs.  Majestæt,  at  samme  Russer  maa  gives  til  Fortæring 
og  Rejse  60  Rdl.  af  Højstsamme  selv,  hvilke  Penge  her 
skal  vorde    udbetalt,    naar   De   vil    sende    denne   Russers 

Kvittering.  Hvad  ot  Pas  angaar,  maa  Ovrigheden  i  Hoi- 
sens  tilstille  hani  et  saadant,  livori  dog  ikke  meldes  Andet 
end  hans  Fataliteter.  Man  vil  ikke ,  at  Russere  skulle 
komme  til  Horsens,  og  min  Ven  véd  Aarsagen.  Derfor 
har  ej  heller  Brevet  maattet  blive  afleveret  til  den  rus- 
siske Minister.  Nu  lev  vel,  hils  kærligen  Oberstløjtnant 
Lillienskjold  og  Frue  og  vær  altid  vis  paa  min  hengivneste 
Højagtelse. 

Christiansborg  d.  1.  Febr.  1783. 

H.  Guldberg... 

Foruden  den  Sorg  og  det  Savn,  som  Prinsesse  Catha- 
rina havde  ved  at  miste  sin  Søster  i  Efteraaret  1782, 
havde  hun  ogsaa  det  Uheld,  at  hendes  betroede  Kammer- 
jomfru, Anna  Krembs,  født  i  Brunsvig,  døde  i  Maj  Maaned 
Aaret  efter.  Denne  Kammerjomfru  kaldtes  i  daglig  Tale 
«den  russiske  Jomfru..,  fordi  hun  forstod  noget  af  det  rus- 
siske Sprog  og  desaarsag  var  til  stor  Nytte  og  Selskab  for 
den  døve  Prinsesse.  Bemeldte  Anna  Krembs  havde  paa  sit 
Dødsleje  ønsket,  at  hendes  Ejendele  efter  hendes  Død 
maatte  blive  sendte  til  Brunsvig,  hvor  hendes  Fader,  der 
var  Enkemand,  boede.  Der  blev  derfor  forespurgt  ved 
Hoffet  i  Kjøbenhavn ,  om  hendes  Klæder  og  de  i  hendes 
Gemmer  fundne  Penge,  31  Rdl.,  maatte  sendes  til  Brunsvig; 
der  blev  svaret,  at  Klæderne  vel  maatte  sendes,  men  at 
Pengene  derimod  skulde  anvendes  til  Hjælp  til  Begravelsen. 
Denne  kostede  63  Rdl.,  deri  indbefattet  en  Mindesten  paa 
hendes  Grav.  Hvad  der  manglede  i  hendes  efterladte 
Midler,  betalte  Hofkassen.  At  hun  kom  med  fuld  Honnør 
i  Jorden,  kan  ses  af  Regningen: 

Snedkerlauget  for  at  bære  Liget 8  Rdl.  >.   ^ 

ubedste  Jord..  1  Rdl.  2  |^,  Graven  at  grave  4  %  2    —  >.  - 
Strøkonen  3  :|^,   Klokkerne  3  Rdl.,  Klokke- 
mesteren 1  Rdl 4    —  3  - 

Drikkepenge    til    Folkene    3  % ,    Pastor  Fri- 

modt  4  Rdl 4—  3- 

Kektor,   Hørere  og  Skolen  4  Rdl.,  Kapellan 

Hansen  3  Rdl 7  Rdl.  >   % 

Hospitalspr.Mansin  2  Rdl.,  Bedemanden  4  Rdl.  6  —  •>  - 

Konen,  som  klædte  Liget,  3  Rdl 3  —  »  - 

En  Gravsten  over  hende  12  Rdl 12  —  »   - 

Den  russiske  Pope  og  begge  Sangere  modtog 

i  Doucem-  ved  samme  Lejlighed  for  at  følge  16  —  »  - 

lait  ...  63  Rdl.  ..   % 

Man  kan  ikke  rigtig  se,  om  den  afdøde  Prinsesse 
Elisabeths  Kammerjomfru  ved  Navn  Sell  tog  Affære  hos 
Prinsesse  Catharina ,  da  dennes  Kammerjomfru  Krembs 
døde.  Det  er  jo  rimeligt  nok,  men  det  bliver  i  hvert 
Fald  ikke  af  nogen  lang  Varighed;  thi  i  August  1783 
skriver  Hofintendant  v.  Schenck:  « Jomfru  Sell,  forhen 
Kammerjomfru  hos  Hds.  Durchlauchtighed  højsalig  Prin- 
sesse Elisabeth,  anholder  om  at  maatte  indlade  sig  udi 
Ægteskab  med  Fuldmægtig  Busch  og  til  forestaaende 
Nytaar  fra  Hoffet  at  kunne  afgaa.  1  Betragtning  af 
Kammerjomfru  Sells  gode  Forhold  indstilles  hun  aller- 
underdanigst til  200  Rdl.  i  Brudegave.)) 

Kort  efter  indløber:    Bifaldes. 

Christian  R. 

Da  Hofdamen  Frøken  v.  Krogh  ogsaa  var  forlovet  og 
ved  given  Lejlighed  ligeledes  tænkte  paa  at  gifte  sig, 
skriver  Hofchef  Kammerherre  Pløyart,  da  han  synes,  at 
Opvartningen  omkring  den  døve  Prinsesse  bliver  for  spinkel, 
til  Hoffet  i  Kjøbenhavn:  »En  Pige,  som  forstaar  noget 
Russisk,  bliver  nødvendig  for  om  Natten  at  ligge  ved 
Prinsesse  Catharinas  Seng;  dertil  foreslaas  en,  der  tillige 
som  Sypige  kunde  passe  de  fyrstelige  Personers  Lintøj, 
da  Ingen  dertil  haves.  Kunde  vel  tilstaaes  20  a  30  RdL 
aarlig  og  spise  lige  med  Gemakspigen.» 

Senere  hen:    Tiltrædes. 

Christian  R. 


I 


169 


Hofdame  v.  Krogh,  som  havde  været  ansat  i  Horsens 
siden  1780,  afgik  i  vSlutningen  af  Aaret  1783,  idet  hun  i 
Følge  Hds.  Maj.  Enkedronningens  Tilladelse  forlod  Stil- 
lingen for  at  gifte  sig  (Brudgommens  Navn  anføres  ikke). 

I  Brudeskænk  oppebar  Froken  v.  Krogh  1500  Rdl.  af 
Hoffets  Kasse.  I  hendes  Sted  blev  Frøken  v.  Sehested 
Hofdame  og  var  det  i  3  Aar  fra  1783—1786,  da  hun  lige- 
ledes blev  gift.  Man  vil  lægge  Mærke  til,  at  hele  det 
kvindelige  Personale  paa  Palæet,  ligefra  Hofdamen  til 
Vadskepigen,  faldt  meget  i  Bejlernes  Smag,  saaledes  at 
der  i  Aarenes  Lob  udgik  mangen  en  Brud  fra  Palæet,  som 
dernæst  derfra  blev  betænkt  med  Skænk  og  Gave  ved 
deres  Bortgang;  og  den  Liberalitet,  hvormed  de  alle  bleve 
behandlede  i  saa  Henseende,  tyngede  af  og  til  ikke  saa 
ganske  lidt  paa  det  lille  Hofs  aarlige  Budget.  Hofinten- 
danten,  som  havde  Hoffets  Penge  at  forvalte,  vilde  derfor 
gerne  i  god  Tid  vide  Besked  med,  naar  en  Hofdames 
Bryllup  skulde  finde  Sted,  for  at  være  forberedt  derpaa 
med  Hensyn  til  Udtællingen  fra  Hofkassen  i  den  Anledning. 
Hans  Ængstelse  for,  at  Kassen  skulde  slippe  op  for  ham, 
kan  man  se  af  hans  Brev  i  1786  til  Hovedkassemesteren 
i  Kjøbenhavn.  Denne  modtog  Pengene  over  Hamburg 
fra  Rusland  og  lod  dem  derpaa  gaa  videre  til  Amtsfor- 
valteren i  Skanderborg  eller  Aarhus,  som  dernæst  udbe- 
talte dem  til  Palæet  i  Horsens  paa  nærmere  Forlangende. 

Hofintendant  v.  Schencks  Brev  til  Kassereren  i  Kjø- 
benhavn lyder  i  Brudstykke:  ....  (.Hvorledes  forholdes 
med  de  Penge,  som  ellers  til  Hoffets  Gjæld  her  i  Horsens 
at  betale  vare  bestemte:  Anledningen  dertil  griver  mm 
Hofdame,  Frøken  v.  Sehesteds  nærforestaaende  Bryllup,  da 
hun  uden  Tvivl  skal  have,  —  ligesom  forrige  Hofdame 
V.  Krogh,  efterat  have  været  her  i  3  Aar,  —  1500  Rdl. 
til  Garderobe  og  til  Affinding,  som  Kassen  ikke  for  6^je- 
blikket  kan  betale,  saa  meget  mindre,  som  Amtsforvalteren 
næsten  aldrig  i  den  første  Maaned  af  Kvartalet  kan  levere 
Noget,  og  ofte  gaaer  den  anden  Maaned  med,  hvorover 
man  ofte  er  forlegen  at  betale  Regningerne..)     Imidlertid 

kan  man  senere  se,  at  Pengene  dog  kom  i  rette  Tid,  at 
Frøken  Sehested  fik  sin  Brudeskænk  udbetalt  og  efter  at 
have  faaet  Hds.  Majestæts  Tilladelse  træder  tilbage  fra 
Hoftjenesten  og  gifter  sig  med  Kammerjunker  v.  Levetzau. 
Denne  levede  dog  ikke  i  mange  Aar,  hvorefter  hun  senere 
giftede  sig  paany  og  kom  da  til  at  hedde  Fru  Fabritius. 
Fra  denne  Dame  har  man  endnu  et  Brev,  som  hun  skrev 
en  Del  Aar  senere,  efter  at  hun  havde  været  Hofdame  i 
Horsens,  og  hvori  hun  berører  flere  Punkter,  der  angik 
det  lille  Hof,  som  man  paa  den  Maade  kommer  til  Kund- 
skab om.  Aviser  havde  man  ikke  dengang  i  den  Overflod 
som  nu,  og  de  maatte  da  ej  heller  skrive  eller  trykke 
noget  Palæet  i  Horsens  Vedrørende.  Brevet  skylder  sin 
Tilværelse,  at  en  dansk  Excellence  (Navnet  findes  ikke,  da 
Omslaget  er  borte)  forespørger  Fru  Fabritius,  født  Sehested, 
som  han  kender,  om  nogle  Oplysninger  angaaende  det 
lille  fyrstelige  Hof  i  Horsens,  som  Rektor  Worm  i  Hor- 
sens har  meddelt  ham  Noget  om.    Fru  Fabritius  skriver: 

« Deres  Excellence!  Hvad  Hr.  Rektor  Worm  i  Horsens 
har  meddelt  om  de  fire  sidste  fyrstelige  Børn  af  det 
russiske  Ivanske  Keiserlms ,  er  saa  saare  rigtigt ,  men 
Mere  kunde  siges  om  disse  mærkelige,  ulykkelige  Personer. 
Den  ældste  af  disse  Herskaber,  min  uforglemmelige  Prin- 
sesse Catharina,  besad  tilligemed  det  bedste  Hjerte  den 
ædleste  Tænkemaade  og  den  mest  uskrømtede  Gudsfrygt, 
ikke  liden  Skarpsindighed  og  en  Opmærksomhed,  jeg  ikke 
har  kendt  Mage  til.  Ganske  havde  hun  mistet  Hørelsen 
i  sit  8de  Aar,  talte  ikke  uden  Modersmaalet  og  havde 
heller  ikke,  saalænge  hun  var  i  russisk  Fangenskab,  haft 
Lejlighed  til  at  lære  noget  andet  Sprog  end  det  russiske. 
Naar  Prinsessen  vildo  samtale  med  Nogen,  maatte  den 
med  hende  talende  Person  stille  sig  lige  ud  for  hende, 
paa  det  hendes  -Bjne  stadigen  kunde  rettes  paa  den  Ta- 
lendes Mund,  og  idet  Prinsessen  igentog  den  Talendes 
Ord,  blev  man  først  forsikret  om  at  være  forstaaet  af 
hende.  Efterat  jeg  i  Aaret  1783  var  bleven  ansat  ved 
denne  Fyrstindes  Hof,   fik   min  Prinsesse  Lyst  til  at  lade 

sig  undervise  i  at  skrive  Tysk;  til  den  Ende  maatte  den 
ved  Palæet  ansatte  Sprogmester  give  hende  Undervisning; 
det  gik  naturligvis  meget  langsomt  tilværks,  formedelst 
hendos  totale  Mangel  af  Hareisen.  Udtalen  kunde  hun 
ikke  komme  efter,  men  ved  sin  utrættelige  Flid  bragte 
hun  det  dog  saa  vidt,  at  hun  kunde  ved  Pennen  give  sine 
Tanker  tilkende  paa  Tysk,  som  Deres  PJxcellence  vil  se 
af  vedlagte  Brev  til  mig,  hvilket  min  Fyrstinde  beærede 
mig  med  den  sidste  Nytaarsdag  af  mit  i  hendes  Tjeneste 
treaarige  Ophold.  Hun  lod  sig  ogsaa  give  Undervisning 
i  at  spille  Klaver,  kunde,  da  jeg  forlod  Palæet,  temmelig 
godt  spille  femten  smaa  Haandstykker  uden  selv  at  kunne 
høre  en  eneste  Tone.  Hun  viste  ogsaa  Lyst  til  Tegning 
og  efterlignede  ret  godt,  hvad  hun  fandt  paa  at  tegne. 
Hun  sysselsatte  sig  saaledes  afvekslende  med  smaa  Haand- 
arbejder.  Skrivning,  Tegning  og  Musik.  Hun  vandt  derved 
en  Tilfredshed ,  der  lyste  af  alle  hendes  Ytringer  samt 
af  hendes  blide  Væsen  og  Omgang.  Kun  da,  naar  hun 
tænkte  paa  sin  ulykkelige  Broder  Prins  Ivan  og  talte  om 
hans  Lidelser  under  hans  Fangenskab,  saa  jeg  hende  be- 
drovet. Den  yngre  Prinsesse  Elisabeth  dode  før  min  An- 
sættelse ved  Hoffet;  dog  nod  jeg  den  Ære  under  mit  Op- 
hold i  min  Onkel  Kammerherre  Gersdortfs  Hus  (han  var 
Nabo  til  Palæet)  at  blive  kaldet  af  denne  Prinsesse  for 
det  Smule  Klaverspil,  jeg  havde  lært.  Hun  fandt  megen 
Behag  i  Musik;  ved  disse  Lejligheder  lagde  jeg  dog  Mærke 
til,  at  denne  i  sin  Adfierd  vistnok  naadige  Prinsesse 
ytrede  megen  Misfornojelse  med  sin,  som  hun  syntes, 
altfor  indskrænkede  Stilling;  saaledes  mindes  jeg,  at  Hof- 
chefen engang  mente  at  gore  Hds.  Durchlauchtighed  en 
Fornøjelse  med  at  bringe  hende  en  Stillids,  som  var  af- 
rettet til  at  trække  Vand  op  i  sit  Bur.  I  det  forste 
Øieblik  syntes  hun  fornøjet,  men  da  hun  blev  Lænken 
vaer  om  den  lille  Fugls  Ben ,  brast  hun  i  Graad ,  aabnede 
et  Vindue,  løste  Lænken  af  Fuglen  og  gav  den  Friheden, 
sigende:  «Du  var  Sindbilledet  paa  mig  selv.  Dig  vil  jeg 
give    Friheden..)      Hun    talte   lidt    Tysk.     Hendes    Haand- 

skrift  har  jeg  aldrig  set,  dog  tror  jeg,  hun  skal  have 
tilskrevet  Dronning  Juliane  Marie. 

Prinserne  vare  meget  gode  Mennesker,  men  som  i 
deres  Fangenskab  vare  opvoksede  uden  synderlig  Oplysning. 
Deres  Fader,  Hertug  Anton  Ulrik,  var  deres  eneste  Lære- 
mester, der  ikke  engang  turde  vove  at  lære  dem  det  tyske 
Sprog;  derfor  faldt  det  dem  nu,  de  kom  her  til  Landet  i 
den  højere  Alder,  besværligt;  de  lærte  kun  lidet  at  tale 
det  tyske  Sprog,  mindre  at  skrive  det,  dog  giver  jeg  mig 
den  Ære  indlagt  at  sende  en  liden  Prøve  paa  den  yngste 
Prins,  Alexei,  Skrift.  Jeg  tror  ikke,  den  ældste  Prins  be- 
fattede sig  stort  med  at  skrive. 

Kortspil  forstod  alle  4  Herskaber,  saasom  L'hombre  og 
Thriset;  ogsaa  i  Brætspil  og  Billard  havde  de  megen  Fær- 
dighed. Disse  fyrstelige  Personer  havde  Frihed  at  køre 
og  ride  ud  for  at  promenere,  de  kunde  ogsaa  gøre  Besøg 
i  Omegnen  af  Horsens,  men  Kl.  10  Aften  maatte  Herska- 
berne, Hofstaten  og  alle  Palæets  Tilhørende  være  hjemme. 
I  Byen  maatte  de  ikke  aflægge  Besøg,  saalænge  den  yngste 
Prinsesse  og  Prinserne  vare  ilive;  efter  disses  Død  fik 
Prinsesse  Catharina  Tilladelse  til  at  besøge  Rangsperso- 
nerne i  Byen.  Om  Sommeren  blev  der  i  Byen  og  Omegnen 
indbudt  til  Middagstaffel  Herrer  og  Damer  af  en  vis 
Kang;  om  jeg  mindes  ret,  vare  Etatsraader  de  Sidste,  som 
maatte  tilsiges.  Om  Vinteren  var  gerne,  ligesom  om  Som- 
meren, Søndagen  den  til  Selskab  bestemte  Dag.  Gæsterne 
bleve  indbudne  til  at  bivaane  en  Koncert  om  Aftenen  og 
tilsagdes  til  Aftentaflel.  Kanekørsel  var  ogsaa  en  af  Her- 
skabernes Fornøjelser.  Karruselriden  i  det  tætved  opførte 
Ridehus  fandt  Prinserne  ogsaa  Behag  i,  en  lang  Tid. 
Palæets  Have,  hvortil  var  Indgang  fra  Mellembygningen, 
var  indesluttet  af  et  uoverseeligt  Plankeværk ,  og  det  var 
det  eneste  Sted,  hvor  Herskaberne  kunde  spadsere  uden 
Ledsagelse  af  Hofl'ets  Kavallerer.  Palæet  var  stedste  for- 
synet med  militær  Vagt,  hvorved  Løjtnanterne  af  Garni- 
sonen havde  Inspektion;  til  det  Formaal  var  udenfor  Prin- 
sernes Gemakker  indrettet  et  Værelse,   hvor  den  efter  Tur 

vagthavende  Løjtnant  maatte  forblive  Natten  over.  Her 
har  De,  min  faderlige  Ven,  hvad  jeg  i  en  Tid  af  tre  Aar 
har  været  øjenvidne  til. 

Jeg  tror  at  kunne  tilvejebringe  en  Tegning  af  Chol- 
inogory,  som  Prinsesse  Catharina  har  tegnet;  dette  er  et 
Hukommelsesværk  og  et  af  hendes  første  Arbejder  i  den 
Tid,  jeg  havde  den  Lykke  at  tjene  hende.  Dersom  denne 
Fyrstinde  var  i  Frihed  bleven  opdraget,  og  enhver  P]vne, 
der  var  nedlagt  i  hende,  var  bleven  udviklet  i  hendes  unge 
Aar,  var  hun  vistnok  i  enhver  Henseende  bleven  et  Møn- 
ster for  sit  Køn. 

Har  jeg  nu  været  saa  heldig  ved  disse  Linier  at  op- 
fylde Deres  ønske,  vil  det  glæde  mig  inderligt. 

Deres  ærbødigst  hengivne  Tjenerinde 
E.  N.  Fabritius,  født  Sehested.  •> 

Det  ovenomtalte  tyske  Brev,  som  Prinsesse  Catharina 
skrev  til  sin  Hofdame,  Frk.  Sehested,  Nytaarsdag  1786, 
lyder  ord-  og  bogstavret  saaledes: 

«Meine  liebe  Freulein 
dero  angenehme  geschaft  ist  mir  eine  so  susse  gevohnheit 
geworden  das  ich  nicht  andie  vergangenen  tage  surusch 
denke  ohne  vergnugen  besonders  da  ich  nicht  weis  wie 
lange  ich  die  freusde  håbe  sie  bei  mir  zu  behalten:  noch 
lange  waren  meine  wiinsche,  vielleicht  sind  es  nicht  die 
ihrige,  nun  ich  mus  zufrieden  sein:  danck  hertzlich  danck 
ftir  dem  vorigen  jahr.  Gott  erfiille  in  diesem  neuen  ihre 
dero  hertzens  wiinsche  und  mache  sie  so  gluchlich  als  sie 
es  verdienen.     Ich  hin  mit  wahre  freundschaft 

dero  ergebene 
den  Ist.  Jan.  1786  Catharina. 

Pour  Mademoiselle  de  Sehsted". 

Brevet  er  forseglet  med  rødt  Lak,  i  Aftrykket  ser 
man  en  Fugl,  som  sidder  og  kvidrer  eller  synger  paa  en 
Gren,  med  Signatur:  La  liberté. 

Den  først  ansatte  Sprogmester,  Joppert  fra  Aalborg, 
opgav  to  Aar  efter  denne  sin  Stilling.  I  hans  Sted  var 
Hoffet  saa  heldigt  at  hverve  en  ung  dansk  Mand,  der  var 


174 


bosiddende  i  St.  Petersborg  paa  den  Tid,  og  som  havde 
opholdt  sig  saa  længe  der,  at  han  kunde  tale  Russisk;  ogsaa 
Tysk,  samt  til  Dels  Fransk  forstod  han.  Denne  unge  Mand 
hed  Kleen,  og  det  viste  sig  snart,  at  han  var  et  særdeles 
brugbart  Menneske,  og  især  gik  Prins  Alexeis  Sprogkund- 
skaber stærkt  frem  under  denne  nye  Sprogmesters  Ledelse. 
Da  man  foreløbigt  kun  havde  ting(!t  denne  for  en  lille 
Løn,  forinden  man  fik  at  se,  hvad  han  duede  til,  skrev 
Hofchefen  Aaret  efter  i  et  allerærbødigst  Promemoria  til 
Enkedronningen:  <■  Sprogmesteren  S.  Kleen,  hvis  udmær- 
kede Flid  har  alt  udi  den  korte  Tid  af  8  å  10  Maaneder 
saa  kendelig  ytret  sig,  til  Hs.  Durchlaucht.  Prins  Alexeis 
Velbehag,  saa  jeg  allerunderdanigst  tør  vove  for  hannem 
at  ansøge  om  et  aarligt  Tillæg  af  halvtredsindstyve  Rdl., 
dog  at  samme  Tillæg  ophører,  saasnart  han  ved  Vakance 
kan  tiltræde  den  allernaadigst  forundte  Ekspektance  som 
Kammertjener.  Pløyart. 

Palais  Horsens  Marts  1784.') 

Noget  over  3  xlar  efter  døde  Kammertjener  Clausen 
ved  Palæet  i  Horsens,  og  Sprogmester  Kleen  fik  nu  i 
Virkelighed  den  Bestilling  som  Kammertjener,  der  var 
ham  lovet. 

Da  Prins  Alexei  under  Sprogmester  Kleens  Ledelse 
var  bleven  ferm  i  Tysk,  vilde  han  gerne  vise  sin  Tante 
Juliane  Marie  en  Prøve  paa  sin  Færdighed  og  skrev  der- 
for samtidig  med  sin  Søster  en  Nytaarslykønskning  til 
Allerhøjstsamme.  Et  Par  Dage  efter  svarer  Enkedron- 
ningen og  slutter  sit  Brev  ord-  og  bogstavret  med: 

«Meine  Freiide  ist  nicht  zu  beschreiben,  der  ruhigen 
Zufriedenheit  welcher  Sie  meine  geliebte  Kinder  in  den 
Staaten  des  Konigs  geniessen.  Gott  erhalte  Sie  in  diesen 
Gesinnungen,  und  gebe  Ihnen  såmmtlich  ein  vergniigtes 
Hertz  und  eine  ununterbrocheiie  Gesundheit  und  aller  er- 
sinnliche  Wohlergehen. 

Bis  in  Tod  aufrichtig  treu  ergebene  und  zårtliche 

Juliane  Marie. 

Christiansborg  den  13de  Januar  1784.') 

Man  kan  ligesom  mærke,  at  der  er  faldet  en  Sten  fra 
p]nkedronning  Juliane  Maries  Hjerte,  idet  hendes  Broder- 
børn nu  ere  tilfredse  med  Opholdet  i  Horsens,  medens  de 
derimod  straks  efter  Ankomsten  dertil,  da  de  havde  mistet 
deres  cholmogoryske  Følge,  ikke  forstod  at  værdsætte  de 
bedre  Kaar,  der  vare  tiltænkte  dem  i  Danmark. 

Kort  Tid  efter  skrive  de  fyrstelige  Søskende  over  til 
deres  Tante  Juliane  Marie  og  udtale  deres  Beklagelse  over, 
at  deres  hidtidige  Hofchef,  Khr.  Pløyart,  og  Frue  agtede  i 
den  nærmeste  Fremtid  at  tage  deres  Afsked.  Enkedron- 
ningen, som  godt  kan  forstaa,  at  de  fyrstelige  Søskende 
kunde  have  Lyst  til  at  give  deres  Hengivenhed  et  synligt 
Udtryk,  oversender  dem  derfor  til  det  Endemaal  2  Ringe, 
hvorpaa  de  fire  Søskendes  Forbogstaver  stod.  Paa  Ringen 
til  Kammerherren  stod  der  et  «P»  og  et  »A«) ,  og  paa 
Ringen  til  Kammerherreinden  et  «C»  og  et  <«E)).  Desfor- 
uden sendte  hun  en  gylden  Kaarde  til  Førstnævnte. 
Enkedronningen  tilføjer,  at  naar  Kammerherre  Pløyart  og 
Frue  komme  til  Kjøbenhavn,  vil  hun  selv  overrække  dem 
en  Gave. 

Tillige  fortæller  Enkedronningen,  at  hun  har  udnævnt 
sin  egen  Kavaller,  Hofjunker  v.  Hauch,  til  herefter  at 
være  Kavaller  paa  Palæet  —  og  udnævntes  han  samtidigt 
til  Kammerjunker. 

Da  Stillingen  som  Hofchef  i  Horsens  ikke  i  Længden 
tiltalte  Kammerherre  Pløyart,  og  han  ytrede  Lyst  til  at 
komme  bort,  blev  han  kort  efter  Ministeriet  Guldbergs 
Fald  udnævnt  til  Amtmand  over  Haderslev  Amt;  han  var 
dengang  43  Aar  gammel,  blev  senere  Amtmand  over 
Flensborg  Amt,  men  tilbragte  sine  sidste  Dage  atter  i 
Haderslev,  hvor  han  døde  i  Aaret  1821  —  80  Aar  gammel, 
og  med  ham  uddøde  denne  dansk-adelige  Familie.  Saavel 
Kammerherre  Pløyart  som  Frue  bleve  i  deres  Alderdom 
plejede  af  deres  Plejedatter,  Fru  v.  Sundt,  den  tidligere 
Hofdame  H.  v.  Saldern,  som  vi  senere  komme  tilbage  til. 
Denne  blev  efter  Plejeforældrenes  Død  boende  i  Haderslev  og 
døde  der  i  Aaret  1850,  noget  over  83  Aar  gammel.     Med 

hende  uddøde  ligeledes  Slægten  v.  Saldern  her  i  Danmark, 
ligesom  Slægten  Oxe,  hvorfra  hun  stammede  paa  mødrene 
Side,  forlængst  var  uddod. 

Palmesøndag  den  4de  April  1784  blev  Kronprins 
Frederik  (den  6te)  konfirmeret,  og  10  Dage  efter  tog  han 
Del  i  Gehejmestatsraadet.  Denne  Dag  var  af  ham  og 
hans  samstemmende  Venner  bestemt  til  at  være  den  af- 
gørende for  ham ,  nemlig  til  at  frigøre  sig  for  Enkedron- 
ning Juliane  Maries  og  Minister  Guldbergs  Formynderskab. 
I  Statsraadet  fremdrog  Kronprins  Frederik  derfor  et  Papir, 
hvori  han  bad  Kongen  om  at  opløse  Gehejmekabinettet 
samt  udnævne  A.  P.  Bernstorff,  Huth,  Rosenkrantz  og 
Stampe  til  Statsraader. 

Kongen  skrev  under  til  Trods  for  Arveprins  Frederiks 
Protest  og  Forsøg  paa  at  bemægtige  sig  det  underskrevne 
Papir.  Enkedronningen,  som  ikke  vidste  Noget  om  det 
Hele,  blev  meget  forbitret  derover,  og  det  kom  til  et  hef- 
tigt Ordskifte  imellem  hende  og  Stedsønnesønnen,  saa  at 
endog  den  styrtede  Minister  Guldberg  maatte  lægge  sig 
imellem  for  at  stifte  Fred.  Selv  gik  Minister  Guldberg 
som  Stiftamtmand  til  Aarhus,  hvor  han  blev  til  1802,  da 
han  trak  sig  tilbage  til  Hald  ved  Viborg,  hvor  han  døde 
1808. 

Hvad  det  lille  Hof  i  Horsens  angaar,  saa  gjorde 
ovennævnte  lille  Hofrevolution  ikke  nogen  Forandring  i 
den  daglige  Gang  og  Gænge  der  paa  Stedet;  dertil  var 
Spørgsmaalet  ikke  stort  nok,  desforuden  var  der  vel  heller 
ingen  hverken  af  de  tidligere  eUer  nuværende  Magthavere, 
der  vilde  det  ilde,  saa  meget  mere,  som  det  lille  Hofs 
Udgifter  slet  ikke  bestredes  af  den  danske  Statskasse. 

Den  forhenværende  Hofintendant,  v.  Schenck,  var  rykket 
op  til  at  være  Hofchef  i  Kammerherre  Pløyarts  Sted,  me- 
dens den  hidtidige  Kavaller,  Oberstløjtnant  Lillienskjold, 
herefter  blev  Hofintendant  og  samtidig  giver  Bevis  for 
modtagen  Kassebeholdning  fra  sin  Formand,  stor :  8,978  Rdl. 
3  |.  llV-2  (>.  I  Kammerherreinde  Pløyarts  Sted  havde 
Enkedronningen    udnævnt    Enkefru    v.   Gram  bov    til    Hof- 

inesterinde.  Denne  var  forud  velsitueret,  holdt  2  Piger  og 
1  Tjener  og  søgte  nu  hos  P]nkedronningen  Tilladelse  til 
at  føre  det  Tjenerskab  med  sig  til  Horsens.  I  don  An- 
ledning skriver  Enkedronningen  til  den  nye  Hofchef: 

»Det  er  vist,  at  jeg  har  givet  Fru  v.  Grambov,  nu  Hof- 
niesterinde  ved  det  fyrstelige  Hof  i  Horsens,  det  Løfte,  at  hun 
skulde  beholde  sin  Pige,  og  om  muligt  ogsaa  sin  Stiipige. 
Jeg  lover  mig  da,  at  Kammerherren  vil  gjøre  alt  Muligt, 
for  at  begge  Dele  kunne  ske;  hvad  Tjeneren  angaar,  da 
faar  han  at  gaa  bort,  hvilket  vel  Hofmesterinden  selv  be- 
sørger. » 

Hofchef  V.  Schenck  skriver  som  Svar  med  næste  Post 
til  Enkedronningen: 

<.Det  vilde  være  et  stort  Tab  for  Fru  Hofmesterinde 
von  Grambov  at  miste  sin  medbragte  Kammerpige  Sara 
Brown,  som  i  14  Aar  troligen  har  tjent  hende;  det  ind- 
stilles derfor  til  allerhøjeste  Godtbefindende,  om  bemeldte 
Pige  maatte  nyde  samme  Gage  som  den  ved  Hoffet  an- 
satte Damepige,  nemlig  50  Rdl.  aarlig,  samt  Vin-  og  01- 
Deputat  i  Penge,  og  faa  sin  Mad  fra  Køkkenbordet,  hvor 
Afgangen  fra  det  fyrstelige  Taffel  henbringes,  siden  Kam- 
merbordet er  blevet  ophævet.  Og  da  det  til  Hofmesterinden 
indrettede  Sovekammer  ikke  for  hende  findes  bekvemt, 
indstilles  der  underdanigst,  at  der  gøres  nogle  Foran- 
dringer .....•) 

Enkedronningen  svarer  straks  derpaa: 

(•Findes  ikke  Noget  derimod  at  erindre,  saa  bliver 
Samme  ganske  at  approbere,  ej  tvivlende  om,  at  Nogen 
derved  fornærmes,  og  at  al  mulig  Sparsommelighed  ved  de 
fornødne  Indretninger  bliver  at  iagttage. 

Juliane  Marie. » 

I  et  Brev  af  12  Juli  1784  svarer  Enkedronnins: 
Juliane  Marie  Prinsesse  Catharina  paa  et  Brev,  denne 
havde  sendt  med  en  Major  v.  Osten ,  at  det  glædede 
hende  at  høre,  at  en  Grøntkur,  som  Prinsessen  havde 
gennemgaaet,  havde  bekommet  hende  vel.  Samtidig  for- 
bereder Enkedronningen  sine  3  Broderbørn  paa,  at  det  vil 

være  dom  en  Forni)jelse  nu  snart  at  gøre  den  fortjenst- 
fulde og  værdige  Gehejmeraad  Guldbergs  Bekendtskab. 
Hds.  Majestæt  misunder  Guldberg,  at  han  skal  faa  de  3 
fyrstelige  Søskende  at  se,  naar  han  nu  kommer  til  Aarhus 
som  Stiftamtmand,  men  hun  vil  haabe,  at  det  ogsaa  en- 
gang raaa  blive  hende  forundt  at  se  dem.  Dette  skete 
imidlertid  aldrig. 

Da  alle  kongelige  Skrivelser  og  Befalinger  for  at 
have  Gyldighed  efter  Ordningen  siden  April  1784  skulde 
underskrives  af  Kronprins  Frederik,  opstod  det  Spørgsmaal, 
om  Palæet  i  Horsens  var  medindbefattet  i  denne  Bestem- 
melse, thi  da  Hofchef,  Kammerherre  Schenck  indsender 
sit  Kegnskab  for  Aaret  1784  først  paa  Aaret  i  1785,  gjorde 
Revisoren,  Justitsraad  Linde,  Ophævelser  over,  at  Hof- 
chefen alene  havde  holdt  sig  til,  hvad  Enkedronning  eju- 
liane  Marie  havde  resolveret  i  Aarets  Løb,  medens  han 
formente,  at  Kronprins  Ln-ederiks  Samtykke,  siden  April 
1784,  nu  ogsaa  var  nødvendigt.    Herpaa  svarer  Hofchefen : 

»Angaaende  Hds.  Majestæt  Dronningens  allerhøjeste 
Resolutioner  er  der  bleven  mig  forsikret,  at  mellem 
Hds.  Majestæt  og  Hs.  Kgl.  Høihed  Kronprinsen  er  tagen 
Aftale,  at  alt  Hoffet  her  Angaaende  bliver  Dronningen 
overladt,  da  de  højfyrstelige  Personer  af  Kejserinden  af 
Rusland  bleve  ligesaa  vel  til  Dronningen  som  til  Kongen 
overleverede. » 

Med  Hensyn  til  Spørgsmaalet,  om  Kronprins  Frederik 
eller  p]nkedronning  Juliane  Marie  skulde  afgøre  Bestem- 
melser angaaende  det  lille  Hof  i  Horsens,  saa  blev  det 
forelagt  Kronprinsen,  som  nu  var  det  styrende  Statsover- 
hoved, til  Afgørelse. 

Node  Dao^e  efter  tilstilles  der  Hofchef  v.  Schenck  i 
Horsens  følgende  Kgl.  Skrivelse: 

»Vi  have  allerede  mundtligen  meddelt  Vores  Parti- 
culiere-Kammer ,  at  Vi  have  overdraget  Vores  Elskeligste 
kære  Moder,  Hendes  Majestæt  Fru  Dronning  Juliane  Marie 
Overbestyrelsen  ved  det  fyrstelige  Hof  i  Horsens,  saa  at 
Rapporter ,    Forestillinger ,    Foresporgseler    samt    de    udi 

Kognskiiberne  (lecider(3de  Antegnelser  til  Vor  i'Jskeligste 
Fru  Moder  allerunderdanigst  indsendes  og  af  Hende  aller- 
naadigst  approberes,  dog  at  Vi  Selv  som  sædvanlig  vil  lade 
Os  forelægge  og  underskrive  Quittaneen  for  de  aflæggende 
Kegnskaber;  saa  haver  Decisor  og  Revisor  ved  bemeldte 
Hofholdnings  Kegnskaber  sig  derefter  allerunderdanigst  at 
rette  og  forholde. 

Givet  paa  Vort  Slot  Christiansborg  den  4.  Juni  1785. 
Christian  R. 

"Frederik  C:  P:  •> 

Prinsesse  Catharina  skrev  altid  hvert  Nytaar  til  sin 
Tante  Juliane  Marie.  1  Nytaarsskrivelsen  1785  udtaler 
hun  sin  Ængstelse  over  sine  Brodre  Peter  og  Alexei,  som 
paa  den  Tid  vare  blevne  syge;  det  viste  sig  at  yære  Mæs- 
linger, som  Prinserne  havde  faaet:  imidlertid  forløb  den 
Sot  meget  mildt.  Da  Lægen,  Justitsraad  Lederer,  havde 
gjort  sit  Bedste  for  snarest  at  bringe  Prinserne  paa  Benene 
igen ,  formener  Enkedronningen ,  at  de  i  den  Anledning 
skulde  give  den  omhyggelige  Læge  50  Rdl.  i  ekstra  Gra- 
tiale. 

Hen  paa  Foraaret  sendte  Enkedronning  Juliane  Marie 
sit  Portræt  i  Kobberstik,  hvilket  nylig  var  blevet  stukket. 
Denne  Opmærksomhed  voldte  hendes  Broderbarn  megen 
Glæde. 

Paa  Palæet  i  Horsens  var  man  meget  glad  ved  her- 
efter alene  at  faa  at  gere  med  Enkedronning  Juliane 
Marie  med  llensvn  til  det  lille  Hofs  Økonomi  o«"  Anlig;- 
gender;  thi  siden  Guldberg  var  borte,  faldt  Bevillingerne 
ligesom  noget  lettere.  Enkedronningen  var  nemlig  særdeles 
let  at  have  med  at  gore;  thi  Hds.  Maj.  gjorde  na^sten  al- 
drig Indvendinger  eller  Vanskeligheder ;  naar  ønskerne  blot 
vare  rimelige,  og  man  bare  vilde  bede  hende  pænt  derom, 
gik  hun  gerne  ind  paa,  at  det  lille  Hof  brugte  af  sine  egne 
Penge  af  de  russiske  Subsidier  til  dets  Komfort  og  Nytte 
samt  til  Udgifter  ved  ekstraordinære  Lejligheder. 

De  kvindelige  Elementer  af  Betjeningen  ved  Hoffet 
vare,   som    for   bemærket,   en  af  Bejlere  meget  sogt  Vare, 

saa  der  blev,  som  tidligere  bemærket,  mangen  en  Brud 
udstyret  og  pyntet  fra  Palæet  i  Aarenes  L^b,  men  der 
blev  som  sagt  ej  heller  af  Enkedronningen  nogensinde 
gjort  Indvending  derimod,  naar  der  blot  forud  blev  bedt 
pænt  derom.  Hds.  Majestæt  vilde,  foruden  at  være  Pa- 
læets gode  Genius,  dog  ogsaa  nok  have,  at  Vedkommende 
skulde  vide,  fra  hvem  Gaven  kom.  Enkedronningen  havde 
saaledes  i  1784  tilstaaet  en  af  Palæets  Vadskepiger  en 
Brudeskænk  af  20  Rdl.,  da  denne  søgte  derom.  Hofchefen, 
som  tror,  det  nu  skal  være  Regel  herefter,  giver  det  føl- 
gende Aar  en  anden  Vadskepige,  der  skulde  giftes,  lige- 
ledes 20  Rdl.;  men  saa  kom  der  straks  Antegnelse,  da 
Hofchefens  Regnskab  blev  sendt  ind  til  Kjøbenhavn,  idet 
derfra  skrives: 

«Udi  Ugeberegningen  den  8de  Juni  1785  er  der  be- 
regnet til  Udgift  20  Rdl.  til  Brudegave  for  Ingeborg  Vad- 
skepige. Uagtet  en  lige  Gave  i  1784  er  forundt  en 
Vadskepige,  er  det  dog  sket  efter  allernaadigst  Appro- 
bation, og  da  ingen  er  fremlagt  for  Ingeborg  Vadskepige, 
rekvireres  den  allernaadigste  Approbation." 

Selvfølgelig  stræbte  man  snarest  at  indhente  det  For- 
sømte. 

En  Auditør  ved  Regimentet  i  Horsens,  som  havde 
forlovet  sig  med  Kammerjomfru  Weyde  paa  Palæet,  vidste 
derfor  nu,  hvorledes  Alt  skulde  gaa  rigtigt  og  Jormelt  til, 
og  faar  derfor  i  god  Tid  sin  Brud  til  at  udbede  sig  Enke- 
dronningens Tilladelse  til  at  holde  Bryllup  samt  bede  om 
Brudeskænk.  Enkedronningen  tillader  velvilligt  begge  Dele, 
samt  at  der  i  den  Anledning  sker  Udbetaling  af  Palæets 
Kasse.     Brudgommen  kvitterer,  idet  han  skriver: 

<.Det  Gratiale  af  400  Rdl.,  som  af  Hds.  Majestæt 
Dronning  Juliane  Marie  allernaadigst  er  tillagt  den  ved 
det  højfystelige  Hof  her  i  Horsens  forhenværende  Kammer- 
jomfru og  nu  med  mig  gifte  Margrethe  Catharina  Weyde, 
er  mig  af  højbemeldte  Hof  udbetalt.     E.  Balle,  Auditør.« 

Siden  Sprogmester  Kleen  var  bleven  ansat  ved  Palæet 
i  Horsens,  var  Prins  Alexei  gaaet  saa  meget  frem  i  Brugen 

af  det  tyske  Sprog,  at  han  efter  at  have  skrevet  til 
Tanten  Juliane  Marie  i  Kj^benhavn  for  at  vise  sin  Fær- 
dighed 1  Sproget  ogsaa  følte  Lyst  til  at  skrive  til  sin 
berømmelige  Onkel,  preussisk  Feltmarskalk,  Hertug  Ferdi- 
nand af  Brunsvig,  som  i  den  preussiske  Syvaarskrig  anførte 
de  forenede  Preussere  og  Englændere.  Prins  Alexei  faar 
et  Brev  sat  sammen  til  denne  hæderkronede  Farbroder  og 
kalder  ham  i  Brevet:  «Kære  Fader .<  ,  hvorover  den  gamle 
Onkel  bliver  meget  rørt  og  begynder  sin  Svarskrivelse  ord- 
og  bogstavret  saaledes: 

«Geliebter  Sohn! 

Ich  empfange  mit  Erkenntlichkeit  und  iibernehme 
mit  Zårtlichkeit  den  mir  iibertragenen  Namen  Vater.  Mein 
Hertz  fiihlte  schon  långst  die  Zårtlichkeit  eines  Vaters  ftir 
Ihnen,  doppelte  Regungen  empfinde  ich  jetz,  da  Sie  mir 
mit  Ihre  Geschwistern  diesen  siissen  Nahmen  von  selbst 
ertheilen»   o.  s.  v.,  o.  s.  v. 

Længere  henne  i  Brevet  udtaler  den  gamle  Feltmar- 
skalk, som  da  var  64  Aar  gammel,  det  Haab  engang  at 
faa  de  3  fyrstelige  Søskende  at  se,  hvad  der  dog  imidlertid 
aldrig  gik  i  Opfyldelse. 

Af  øvrige  Ting,  der  ere  at  bemærke,  inden  vi  forlade 
Aaret  1785,  skal  der  kun  nævnes,  at  der  fra  Kjøbenhavn 
kom  en  stor,  sort  Marmormedaillon  med  Inskription,  bestemt 
til  den  høj  fyrstelige  Begravelse  i  Horsens;  efter  Kon- 
trakt med  Professor  Stanley  af  17de  Februar  1784  var  der 
akkorderet   om   at   den   skulde    koste  234  Rdl.     Ligeledes 

o 

meldes,  at  der  paa  xluktionen  efter  den  spanske  Minister 
i  Kjøbenhavn  købtes  en  Plateau  til  72  Rdl.  til  dermed  at 
smykke  Taffelet  paa  Palæet  i  Horsens. 

Prinsesse  Catharina  skriver  Nytaarsdag  1786  paa  egne 
og  Søskendes  Vegne  baade  til  sin  Tante  Juliane  Marie  i 
Kjøbenhavn  og  til  sin  ovennævnte  Onkel  Ferdinand  i 
Brunsvig;  Begge  svare  senere  meget  forbindtligt  derpaa. 

1  April  Maaned  1786  var  der  en  stor  Ildebrand  i 
Nabobyen  Vejle,  hvorved  en  stor  Del  af  Byen  brændte,  og 
en  ung  Pige,  en  Jfr.  Claudi,  indebrændte  eller  kvaltes  ved 

den  Lejlighed.  Prinsesse  Catharina  gav  Ordre  til,  at  der 
skulde  sendes  100  Rdl.  til  de  Brandlidte,  hvad  ogsaa  skete, 
og  Vejle  Byfoged,  Hr.  Caroe.  takkede  kort  efter  varmt  for 
S  en  dels  en. 

I  Aaret  1786  blev  den  russiske  Pope  Clenoff  og  de  to 
russiske  Sangere,  der  vare  fulgte  med  fra  Archangel  i 
1780,  afløste.  Popen  fik  efter  en  Ansogning  til  Dronning 
Juliane  Marie  300  Kdl.  i  Rejsepenge,  og  hver  af  Sangerne 
150  Edl. ;  samtidig  kom  der  en  frisk  Afløsning  af  3  andre 
Herrer  i  lignende  Stillinger  fra  Rusland. 

Af  indre  Begivenheder  i  Palæet  maa  fremdeles  i  1780 
nævnes,  at  der  blev  ansat  en  ny  Hofdame,  Froken  Helene 
V.  Saldern ,  i  Stedet  for  Frøken  Sehested ,  der  formedelst 
Giftermaal  opgav  sin  Plads. 

Nogen  Tid  efter,  at  Frøken  v.  Saldern  var  bleven 
ansat  som  Hofdame,  blev  hun  forlovet  med  en  Grev  Holck- 
Winterfeldt;  denne  døde  imidlertid  forinden  Brylluppet. 
Syv  Aar  senere,  29  Aar  gammel,  giftede  hun  sig  med  Rit- 
mester V.  Sundt  i  Randers,  hvilket  senere  vil  blive  berørt. 

Frøken  v.  Sehested  giftede  sig,  efter  at  følgende 
Ansøgning  er  afgaaet  og  kommen  bevilget  tilbage:  den 
lyder  saaledes: 

aTil  Deres  Majestæts  allerhøjeste  Godtbefindende  ind- 
stilles allerunderdanigst,  om  Hofdame  Frøken  v.  Sehested, 
som  med  allcrnaadigst  Tilladelse  indlader  sig  lUli  Ægte- 
skab med  Kammerjunker  v.  Levetzau ,  maa  faa  som  Af- 
flnding  og  til  Garderobe  1500  Rdl.,  ligesom  forrige  Hof- 
dame Frøken  v.  Krogh,  siden  hun  ogsaa  haver  vårret  her 
3  Aar  udi  denne  hendes  Tjeneste. 

allerunderdanigst 
Palæet  i  Horsens  -^^h  86.  v.  Schenek.>. 

»Approberes 
Fredensborg  den  1ste  Aug.  1781).  Juliane  Marie^'. 

Aaret  1787  begynder  som  sædvanligt  med,  at  Prin- 
sesse Catharina  skriver  Lykønskningbreve  til  sin  Slægt  i 
Anledning  af  Aarskiftet;  det  gjorde  hun  troligt  hvert  Aar, 

saalæiigc  hun  levede.  Aaret  1787  blev  ellers  ikke  videre 
lysteligt  for  Palæet,  idet  der  ikke  forefaldt  nogen  Lystighed 
der  i  det  Aar,  men  derimod  et  Par  notable  Dijdsfald. 
Den  Fyrste,  der  gik  bort,  var  den  for  ikke  ret  længe  siden 
ansatte  Hofmesterinde  v.  Grambov.  Dette  Dodsfald  ind- 
meldte Hofchefen  naturligvis  straks  til  Enkedronningen 
samtidig  med,  at  han  roser  den  nylig  ansatte  Hofdame, 
Frøken  v.  Saldern,  paa  hvis  Skuldre  der  ved  dette  Døds- 
fald vilde  komme  til  herefter  at  hvile  Mere.  Paa  dette 
Hofchefens  Brev  svarer  Enkedronningen: 

('Jeg  ser  med  megen  Misnøjelse,  at  Hofmesterinde 
Fru  V.  Grambov  er  død,  da  hendes  Bortgang  er  et  Tab. 
Samtidigt  glæder  det  mig,  at  Frøken  v.  Salderns  Konduite 
er  god  og  passende  for  Prinsessen,  og  at  denne  godt  kan 
lide  hende.  Hvad  mener  De,  om  jeg  udnævnte  hende  til 
Frøken-Hofmesterinde  og  tager  en  ny  Hofdame  til,  eller 
og  at  hun  skal  blive,  hvad  hun  er,  faa  100  Rdl.  mere  og 
saa  ansætte  en  ny  Hofdame  til?    Jeg  har  ellers  set  Frøken 

V.  Salderns  Moder,  som  søger  Fru  Grambovs  Plads 

De  bedes  sige  mig  Deres  Mening.        Juliane  Marie." 

Hofchefen  maa  have  fraraadet  Enkedronningen  at  an- 
sætte nogen  Hofmesterinde  paany,  da  det  gik  meget  godt, 
som  det  gik,  med  Hofdamer  alene,  hvorfor  Frøken  Ulrikke 
V.  Kaas  kort  efter  ansættes  som  2den  Hofdame.  Til  at 
administrere  Fru  Grambovs  Dødsbo  bleve  Etatsraad  de  Thy- 
gesen paa  Bygholm  og  Oberstløjtnant  v.  Bardenfeldt  ud- 
nævnte: hendes.  Pige  Sara  Brown,  der  havde  tjent  hende 
i  en  Aarrække,  blev  der  skaffet  en  god  Tjeneste  paa  Vem- 
metofte Kloster,  og  Enkedronningen  lod  hende  udbetale 
30  Rdl.  aarlig  af  Palæets  Kasse  i  Horsens  i  en  lang  Aar- 
række, saa  Sara  maatte  nok  prise  den  heje  Protektrices 
Bevaagenhed. 

Om  Efteraaret,  akkurat  5  Aar  efter  Prinsesse  Elisa- 
beths Bortgang,  dode  hendes  Broder  x\lexei,  41  Aar  gammel, 
den  22de  Oktober  1787.  Han  havde  været  syg  i  Efter- 
sommeren, var  dog  kommet  sig  noget,  men  saa  faldt  han 
tilbage  igen;   han  havde  faaet  den  fikse  Idé.    at  han  ikke 

vilde  overleve  den  Dag  i  Oktober,  paa  hvilken  Søsteren 
i  sin  Tid  døde.  Denne  Tanke  tog  ham  mere  og  mere 
fangen,  saa  han  ikke  mere  kom  sig,  men  han  døde  dog 
først  den  2^de  Oktober  i  Stedet  for  den  20de,  som  han 
saa  vist  havde  forudsagt.  En  Brevskriver  fra  Horsens, 
som  dog  ikke  kom  i  Berøring  med  Palæet,  skrev  til  en  Ven: 

"Prins  Alexei  havde  ved  sin  Vennesælhed  erhvervet 
sig  saa  megen  Kjærlighed,  at  hele  Horsens  By  beklagede 
hans  Død.i> 

Prinsens  Død  blev  naturligvis  straks  indmeldt  til 
Hoffet  i  Kjøbenhavn,  og  der  kom  ufortøvet  Svar  derfra, 
«at  der  skulde  iagttages  det  Samme,  hvad  der  i  Henseende 
til  højsalig  Prinsessens  Ligfærd  var  iagttaget,  og  som 
kunde  passe  sig  til  den  højsalige  Prins  som  Mandsperson«). 
Det  selvsamme  Ceremoniel  som  ved  Begravelsen  i  1782 
blev  altsaa  snorlige  fulgt,  saasom  Ligets  Balsamering, 
Hjertets  Anbringelse  i  en  forgyldt  Sølvdaase,  Lit  de  parade, 
militær  Vagt,  Henbæring  o.  s.  v. 

Hvad  Horsens  ikke  kunde  præstere,  blev  sendt  fra 
Kjøbenhavn;  dette  gjaldt  navnlig  de  4  kostbare  Presenter 
til  Sørgemarskallerne  paa  selve  Begravelsesdagen.  Den 
hvide  Atlaskes-Ligklædning  derimod,  hvormed  Prinsen 
blev  lagt  i  Kisten,  ligesom  de  Atlaskes-Sko ,  han  havde 
paa  Fødderne,  bleve  syede  i  Horsens.  I  Begravelseskapellet 
i  Klosterkirken  blev  der  kalket  og  pudset  op,  og  alle  Li- 
sterne paa  afdøde  Prinsesse  Elisabeths  Kiste,  som  vare 
anløbne  af  Fugtighed,  bleve  igen  paany  belagte  med  ægte 
Sølv.  Hofintendanten,  som  fra  den  Tid  af,  da  Prinsesse 
Elisabeth  blev  begravet,  vidste,  h vormange  Vokslys  der  gik 
med ,  naar  der  Dag  og  Nat  skulde  brændes  Lys  omkring 
Kisten,  forskrev  derfor  straks  med  første  Skipper  fra  Kjø- 
benhavn ,  foruden  en  Del  andre  Varer ,  46  Lispund  hvide 
Vokslys.  Uheldigvis  blev  det  Modvind  for  Skipperen,  saa 
at  han  ej  kunde  komme  frem ,  idet  det  blev  ved  at  holde 
sig  med  stiv  Vestenvind.  Hofintendanten  i  Horsens,  der 
var  bange  for  at  komme  til  at  mangle  Lys  ved  Prins 
Alexeis  Castrum  doloris,  forskrev  derfor  snarest  fra  Ham- 

burg  en  næsten  ligesaa  stor  Mængde  Vokslys,  som  der  alt 
var  købt  og  indladet  i  Kjabenbavn,  men  som  endnu  laa 
ved  Bolværket  dér. 

Omkostningerne  ved  Prinsesse  Elisabeths  Begravelse 
havde  i  sin  Tid  været  3471  Kdl. ,  og  da  Udgifterne  ved 
Prins  Alexeis  bleve  gjorte  op,  var  det  3381  Rdl. ,  saa  det 
passede  meget  godt,  da  den  ene  Begravelse  i  Et  og  Alt 
skulde  være  Mønster  for  den  anden.  Da  Vinden  fajede 
sig  for  ovennævnte  Skipper,  der  havde  de  bestilte  Vokslys 
med,  og  han  med  sin  Ladning  kom  til  Horsens,  kan  man 
forstaa,  at  de  nu  paa  Palæet  havde  Vokslys  nok,  men 
heldigvis  kunde  disse  taale  at  gemmes  og  saa  lette  paa 
det  næste  Aars  Forbrug. 

Da  Palæets  Regnskaber  senere  kom  til  Kjøbenhavn 
for  at  efterses,  blev  Revisoren  straks  opmærksom  paa,  at 
Lysenes  Konto  var  overskreden  saa  stærkt  imod  ellers  og 
udtalte  i  Antegningen,  som  dernæst  sendtes  til  Hofinten- 
danten  i  Horsens,  sin  store  Forundring  derover.  Denne 
pligtopfyldende,  samvittighedsfulde  Mand  gribes  vistnok  af 
billig  Harme,  naar  han  mistænkes  for  ikke  at  passe  paa 
eller  for  at  bruge  for  Meget.  Revisionens  ».Forundring" 
imadegaar  han  straks  ved  at  klargøre  dem  Omstændig- 
hederne. Han  skriver:  « Denne  Mereudgift  er  ej  at  undre 
sig  over,  thi  først  indtraadte  Hs.  Durchl.  salig  Prins  Alexeis 
Begravelse,  hvorudi  Dag  og  Nat,  udi  en  40  Dages  Tid, 
brændte  Lys,  ogsaa  i  Kapellet,  hvor  der  stadig  holdtes 
Bøn  og  Læsning  af  de  græske  Gejstlige.  Desforuden  var 
vort  Forraad  sluppet  op,  der  var  ingen  Vokslys  heri  Egnen 
at  faa,  vor  Skipper  fra  Kjobenhavn,  som  havde  det  sæd- 
vanlige Kvantum  Vokslys  til  os  om  Bord,  udeblev  for- 
medelst kontrær  Vind,  og  Begravelsen  stod  for  Døren,  saa 
jeg  maatte  bestille  et  tilstrækkeligt  Kvantum  andetsteds 
fra  for  ikke  at  komme  i  Forleoenhed.  Hvad  der  altsaa 
i  Aar  er  for  meget  udgivet,  kan  i  det  andet  Aar  spares.« 

Revisionen  godkendte  dette  Ræsonnement  og  lod 
Manden  i  Fred. 

Det  er  en  Selvfølge,  at  Prins  iVlexeis  Død  ogsaa  blev 

meldt  til  Onklen,  Feltmarskalk  Hertug  Ferdinand  af  Brunsvig. 
Postgangen  var  jo  langsom  den  Gang;  først  efter  Nytaar 
1788  kom  der  en  Kondolenceskrivelse  til  Prinsesse  Catha- 
rina fra  ham. 

Aaret  1788  havde  et  nyt  Dadsfald  i  den  brunsvigske 
Fyrstefamilie  at  melde,  idet  Prinsesse  Catharina  i  et  Brev 
af  24de  Maj  fra  Enkedronning  Juliane  Marie  underrettes 
om,  at  dennes  ældre  Broder,  Hertug  Ludvig  af  Brunsvig- 
Liineburg,  er  afgaaet  ved  Dåden.  Dronning  Juliane  Marie 
fortæller  samtidig,  at  denne  hendes  Broder  Ludvig  var  til 
Stede  i  St.  Petersborg  i  Juli  Maaned  1741,  da  Prinsesse 
Catharina  blev  født  i  Sommerpaladset  der.  Denne  Ud- 
talelse maa  have  givet  Prinsesse  Catharina  Meget  at  tænke 
paa,  ved  i  Tankerne  at  lade  drage  forbi  al  den  Kval, 
Sorg  og  Nød,  der  var  gaaet  hen  over  hende  og  nærmeste 
Kære  siden  den  Tid. 

Bemeldte  Hertug  Ludvig  var  baade  ældre  end  Broderen 
Hertug  Ferdinand  og  Søsteren  Dronning  Juliane  Marie; 
han  var  Generalkaptajn  i  Nederlandene  og  Formynder  for 
Prins  Vilhelm  den  5te  af  Oranien,  indtil  denne  blev  myndig. 
Efter  denne  afdøde  Onkel ,  Hertug  Ludvig  af  Brunsvig- 
Liineburg,  arvede  Prinsesse  Catharina  og  hendes  Broder 
Peter  5500  Rdl. ,  hvilken  Sum  efter  Enkedronning  Juliane 
Maries  Befaling  direkte  blev  sendt  til  denne:  dog  bleve 
Eenterne   deraf  senere  tilstillede  Palæets  Kasse  i  Horsens. 

1  samme  Aar  omtaler  Hofdame  v.  Saldern  et  Besøg 
af  Kronprins  Frederik  og  Arveprins  Frederik  samtidigt, 
som  varede  i  2  Dage,  og  hvilket  hun  omtaler  som  meget 
anstrengende  for  hende ,  da  Samtalen  imellem  de  høje 
Personer  maatte  gaa  igennem  hende.  Ved  Taft'elet  maatte 
Hofdamen  staa  overfor  Prinsesse  Catharinas  Plads,  for  at 
denne  kunde  se  hendes  Mundbevægelser  for  deraf  at  op- 
fatte Samtalen.  Hofdamen  skriver:  »Prinsesse  Catharina 
var  iført  et  udsøgt  Toilette  fra  Paris  og  tilvandt  sig  paa 
denne  Dag  den  senere  Konges  uforandrede  Naade.)) 

Om  Aarene  1789  og  1790  er  ikke  Stort  at  melde  i 
Palæets    Historie ;     som    Svar    paa    Prinsesse    Catharinas 

venlige  Nvtaarshilsen  i  førstnævnte  Aar  svarer  Enkerlron- 
ningen  med  samme  JNTont  og  fortæller:  «Unsers  geliebten 
und  theiiresten  Kronprintzen  hat  eine  glilckliche  Zuriick- 
kiinft  gehabt.»  —  -  Hvor  Kronprins  Frederik  har  været 
henne,  kan  man  ikke  se,  men  han  har  formodentlig  pas- 
seret Bælterne,  hvilket  dengang  ved  Vintertid  var  en  saa 
besværlig  Rejse,  at  man  maatte  prise  sig  lykkelig,  naar  man 
vendte  velbeholden  hjem  fra  saadan  en  Rejse.  Muligen  har 
Kronprinsen  været  paa  Gottorp  at  besøge  Landgreve  Carl 
af  Hessen-Kassel,  hvis  Datter,  Marie  Sophie  Frederikke,  han 
Aaret  efter  den  olte  Juli  holdt  Bryllup  med  paa  bemeldte  Slot. 

Som  Bevis  paa  Prinsesse  Catharinas  Hjertensgodhed 
og  Opmærksomhed  kan  noteres,  at  da  Sognepræ^sten  Loh- 
manns Datter  i  Horsens  i  1790  ægtede  en  Horer  (Adjunkt) 
ved  Horsens  Latinskole .  sendte  Prinsessen  2  Stykker 
smukke  Solvgenstande  i  Brudegave  til  Parret  og  en 
Blomsterbuket  til  Bruden.  Bekendtskabet  imellem  Prin- 
sessen og  Bruden  har,  fraset  at  Faderon  var  det  lutherske 
Palæpersonales  Præst ,  vistnok  indskrænket  sig  til  den 
jomfruelige  Hilsen  og  Kniks,  som  den  unge  Pige  gjorde, 
naar  hun  gik  over  Torvet  forbi  Palæet,  hvor  den  venlige 
Prinsesse  fra  sit  Vindue  nikkede  mildt  ned  til  de  Forbi- 
gaaende,  hvis  Navne  Hofdamerne  havde  gjort  hende  be- 
kendt med. 

Ligesom  Skatteligningskommissioner  nuomstunder  ere 
paa  Jagt  efter  passende  Skatteobjekter,  saaledes  formente 
Skatteligningen  i  Horsens  i  Aaret  1789  uden  videre  at 
kunne  beskatte  Hofpersonalet  ved  Palæet  i  Horsens  og 
paalagde  derfor  Enhver  især  Skat  efter  dens  bedste  Slæn. 
Der  blev  straks  protesteret,  og  en  Klage  gik  ind  til  Kongen, 
hvorefter  der  straks  fulgte  en  kongelig  Kendelse,  lydende 
saaledes:  »De  ved  det  russiske  Hof  ansatte  Danske  skulle 
betale  Afgift  af  deres  private  Formue,  derimod  ikke  have 
Paalæg  af  de  Gager,  som  de  nyde  fra  Rusland,  hvilket 
ogsaa  er  blevet  kommuniceret  Hs.  Excellence  Gehejmeraad, 
Stiftamtmand  Høegh  Guldberg  i  Aarhus  til  Bekendtgørelse 
for  Horsens  By's  Magistrat..- 

Aaret  1791  begyndte  trist  for  Prins  Peter,  idet  han, 
der  var  noget  forvokset  og  lidt  ubehjælpsom ,  var  saa 
uheldig  at  falde  og  brække  sit  ene  Ben.  Dette  gjorde  et 
stort  Afbræk  i  den  tilvante  og  daglige  Tilværelse  for 
ham ,  idet  der  i  Stedet  for  den  daglige  Bevægelse  i  fri 
Luft  nu  kun  var  Udsigt  for  ham  til  at  finde  sig  i  en  6 
Ugers  Stuearrest.  Dette  Uheld  blev  naturligvis  snarest 
meddelt  Enkedronningen,  som  kort  efter  i  et  kærligt  Brev 
udtaler  sin  varme  Medfølelse  overfor  Brodersønnen.  Prins 
Peter  led  imidlertid  ingen  Nod,  han  fik  den  mest  om- 
hyggelige Pleje,  og  der  var  Personale  nok  til  at  varte 
ham  op  og  forkorte  Tiden  for  ham.  Da  et  Par  Maaneder 
ere  gaaede,  er  Prins  Peter  atter  den  gamle  og  kan  paany 
optage  de  sædvanlige  Friluftsture.  Da  han  har  været 
meget  tilfreds  baade  med  Lægen  og  Tjenerskabet,  vil  han, 
at  der  skal  vises  dem  nogen  Erkendtlighed ,  hvorfor  Hof- 
chef V.  Schenck' henstiller  til  Enkedronning  Juliane  Marie, 
«at  der  maa  gives  Lægen,  Justitsraad  Lederer,  100  Rdl. 
for  Hs.  Durchlauchtigheds  lykkeligt  kurerede  Benbrud  og 
100  Rdl.  til  begge  Kammertjenerne  for  deres  skyldigste, 
overmaade  store  Paapassenhed,  og  at  disse  Penge  maa 
passere  Kassen  til  Udgift » :  »« Ligeledes  til  Kammerlakajen 
og  5  andre  Lakajer  tilsammen  60  Rdl.  for  deres  under- 
danigst beviste  ivrige  Tjeneste-) .  Straks  paategnes  det 
Ansogte:    »Jeg  bifalder  det  Ansøgte  i  alle  Maadfer-). 

Juliane  Marie. 

Den  sidst  ansatte  Hofdame,  Froken  v.  Kaas'  Ansættelse 
blev  ikke  af  lang  Varighed,  idet  en  Major  ved  Regimentet 
i  Horsens  havde  kastet  sine  Øjne  paa  hende,  anholdt  om 
hendes  Haand  og  snart  ønskede  at  holde  Bryllup.  Der 
var  ogsaa  en  Kammerjomfru  Luitkis  paa  Palæet,  der  lige- 
ledes havde  gjort  et  stæ^rkt  Indtryk  paa  en  Ritmester 
Jacobsen,  og  denne  er  da  ogsaa  snart  paa  det  Rene  med, 
at  hun  og  ingen  Anden  kan  gøre  ham  lykkelig.  Begge 
Parter  tale  med  Hofchefen  i  al  Fortrolighed,  og  denne 
rapporterer  de  betroede  Følelser  videre  til  Dronning  Juliane 
Marie,    som   dernæst   tillader  Forbindelserne  og  xlfgangen 

fra  Palæet.  Nu  var  der  kun  tilbage  at  fastsætte  den 
sædvanlige  Brudeskænk,  og  da  den  bestemtes  efter  en  fast 
Regel,  var  det  snart  gjort,  men  den  maatte  dog  farst 
godkendes  af  Enkedronningen. 

Den  :-Ute  Maj  1791  anholder  derfor  Hofchefen  Hds. 
Majestæt  om,  »at  Frøken  v.  Kaas  ved  hendes  Afgang  fra 
Hoffet,  for  at  indtræde  udi  Ægteskab  med  Hr.  Major 
Beichmann,  allernaadigst  maa  tilstaas  1500  Kdl.  og  disse 
passere  Kassen  til  Udgift. » 

Ligeledes,  »at  Jomfru  Luitkis  ved  hendes  Afgang  fra 
Hoffet  for  at  indlade  sig  udi  Ægteskab  med  Ritmester 
Jacobsen  maa  af  Kassen  faa  300  Rdl.» 

Enkedronningen   paategner  senere:     «Jeg  bifalder  de 

anførte  Poster«.  _  ,.        ^^    . 

Juliane  Mane. 

Formedelst  disse  Brudeudstyr,  som  jævnligt  gentog 
sig,  ligesom  og  andre  uforudsete  Udgifter,  saa  det  lille 
Hof  sig  nødt  til  i  Aaret  1791  efter  allerhøjeste  Tilladelse 
at  laane  af  den  Kongelige  Amtstue  i  Aarhus  7000  Rdl. 

Hidtil  havde  Palæets  Kasse  altid  kunnet  bestride  alle 
Udgifter  med  egne  Midler,  saa  man  kan  tænke,  at  denne 
Ebbe  i  Kassen  har  generet  den  ærekære  og  samvittigheds- 
fulde Hofintendant  og  Kassemester,  hvilket  man  kan  se 
af  hans  Hjertesuk  til  Revisoren,  da  Regnskabet  sendes 
ind,  idet  han  skriver:  »Jeg  har  fornummet,  at  Intet  er 
fortrædeligere  for  en  Regnskabsfører  end  Pengemangel, 
som  tydelig  har  vist  sig  i  det  forbigangne  Aar.  Indtægt 
og  Udgift  maatte  likvideres,  ifald  Regnskabet  ej  skulde 
være  blevet  liggende  og  alle  indløbne  Regninger  forblevne 
ubetalte.  Jeg  haaber  da,  at  Hoffet  for  Eftertiden  ikke 
mere  skal  komme  i  den  Forlegenhed.!«  Dette  fromme 
ønske  gik  i  Virkeligheden  i  Opfyldelse;  thi  det  var  baade 
første  og  sidste  Gang,  at  Hoffet  i  Horsens  behovede  at 
laane  nogetsteds;  tværtimod  blev  der  endog  i  de  senere 
Aar  et  betydeligt  Reservefond  opsparet. 

Man  var  nu  naaet  til  Aaret  1792:  som  sædvanliort 
skrev  Prinsesse  Catharina  saavel  til  Tante  Juliane  Marie 

som  til  Onkel  Ferdinand  i  Brunsvig  ved  Aarsskiftet.  Det 
var  det  sidste  Brev ,  Catharina  skrev  til  denne  sin  Onkel, 
thi  i  April  samme  Aar  fik  hun  Underretning  om,  at  han 
var  dod  af  et  Slagtilfælde,  72  Aar  gammel.  Han  havde  i 
sit  Testamente  indsat  sin  Nevjø,  den  regerende  Hertug  af 
Brunsvig,  Carl  Vilhelm  Ferdinand,  som  sin  Universalarving, 
hvilket  denne  dog  nobelt  afslog  at  ville  være,  hvorved  de 
;Ovrige  Medlemmor  af  Familien  kom  i  Betragtning  som 
Arvtagere.  Denne  uegennyttige  Hertug  d^de  i  November 
1800,  knapt  en  Maaned  efter,  at  han  var  bleven  djødelig 
saaret  i  Slaget  ved  Auerstådt,  hvor  han  kæmpede  imod 
Marskalk  Davoust,  som  fik  Hertugtitlen  efter  dette  Slag. 

I  Efteraaret  1792  følte  baade  Prinsesse  Catharina  og 
Broderen  Prins  Peter  sig  i  længere  Tid  ilde  tilpas  af 
la  Grippe  eller  Influenza,  som  Sygdommen  muligvis  nu 
vilde  blive  benævnt,  uden  at  de  dog  vare  alvorlig  syge 
deraf.  Da  det  imidlertid  var  mere  end  den  hjemlige  Læge, 
Justitsraad  Lederer,  ret  kunde  blive  klog  paa  eller  i  Hast 
faa  Bugt  med,  blev  den  kongelige  Livmedikus  i  Kjjø- 
benhavn,  Etatsraad  Guldbrand,  konsuleret;  det  fyrstelige 
Søskendepar  i  Horsens  kom  sig  kort  efter,  og  Guldbrand 
tik  100  Rdl.  i  Gratiale  for  haft  Ulejlighed. 

Sidst  paa  Aaret  1793  maatte  Prinsesse  Catharina  give 
Afkald  paa  sin  flinke  Hofdame,  Froken  Helene  v.  Saldern, 
da  denne  havde  ladet  sig  friste  af  et  Ægteskabstilbud  af 
en  Ritmester  v.  Sundt  i  Kanders.  Med  Enkedronningens 
Tilladelse  fik  hun  1500  Kdl.  i  Brudeskænk  af  Hof  kassen 
og  forlod  kort  efter  Horsens.  Ægteskabet  blev  imidlertid 
hverken  lykkeligt  eller  af  lang  Varighed ;  hun  lod  sig 
nemlig  skille  fra  bemeldte  Ritmester,  som  der  nok  heller 
ikke  var  stort  ved,  og  som  bar  Hovedskylden  for,  at  For- 
bindelsen varede  saa  kort.  Ritmesteren,  som  efter  Skils- 
missen var  noget  trykket  ved  Opholdet  her,  drog  senere 
til  Rusland,  da  han  i  den,  om  end  korte.  Forbindelse 
med  Hofdamen ,  dog  var  bleven  noget  kendt  med  det 
russiske  Sprog,  hvori  hun  var  saa  ferm.  Fru  v.  Sundt 
flyttede  forst  til  Flensborg,  senere  til  Haderslev  og  levede 

(ler,  som  i'er  fortalt,  i  mange  Aar  sammen  med  sine 
Plej  eforældre,  den  tidligere  Hofchef,  nu  Geheimeraad  v. 
Pljøyart  og  Frue.  Ved  Prinsesse  Catharinas  Bevaagenhed  fik 
Fru  Helene  Sundt,  fodt  Saldern,  efter  Skilsmissen  100  Kdl. 
i  aarlig  Gave  som  Erindring  om  tidligere  ydet  udmærket 
Tjeneste,  saalænge  det  lille  Hof  bestod  i  Horsens. 

De  to  sidste  Aar  vare  forlobne  lettere  med  Hensyn 
til  Udgifterne  ved  Hoffet  i  Horsens,  saaledes  at  Hofinten- 
danten  havde  ved  Aarets  Slutning  1793  noget  over 
12,000  Rdl.  pr.  Cassa,  hvorfor  der  gjordes  en  allerunder- 
danigst Indstilling  til  Hoffet  i  Kjobenhavn  om,  at  disse 
Penge  maatte  sættes  ud  paa  Eente,  hvilket  da  ogsaa  aller- 
naadigst  bevilgedes. 

At  Hofintendantens  Sind  er  lettet  imod  tidligere,  kan 
ses  deraf,  at  han  mener,  at  Hoffet  kan  tillade  sig  paa  den 
Tid  ekstra  at  kobe  et  Oksehoved  Margeaux  af  en  finere 
Aargang  end  nogensinde  før,  endvidere  hele  8  Flasker 
Champagne  paa  én  Gang,  samt  en  direkte  storre  For- 
skrivning af  Porter  og  Ale  fra  London. 

Hvad  der  ogsaa  dokumenterede  Velhaveriet  var,  at 
der  til  det  lille  fyrstelige  Kapel  i  Palæet  anskaffedes  «en 
ny  Lysekrone  i  Form  af  en  Vase,  hængende  i  Kæder. >• 
Endvidere  anbragtes  der  dér  til  Sir  (.3  Stkr.  Jærnlovværk 
med  en  Del  Rosetter  udi ,  som  er  sirlig  forgyldt  og  med 
Blankgrønt  stafferet.  i> 

Aaret  1795  var  gaaet  temmelig  regelmæssigt  og  roligt 
for  Palæet;  hverken  nogen  sværere  Sygdom  eller  noget 
Dødsfald  var  at  melde.  Efterstaaende  Nyaarsbetragtning, 
som  findes  i  Papirerne  fra  dengang,  udtaler  i  det  første 
Vers,  hvor  godt  og  roligt  Aaret  1795  har  været  for  Palæets 
Beboere.  Der  aander  baade  en  varm  Tak  og  barnlig  Hen- 
givenhed i  Gud  ud  af  disse  Vers,  saa  uagtet  de  til  næste 
Aar  ere  100  Aar  gamle,  ere  de  dog  lige  unge  og  tiltalende 
den  Dag  idag. 

Nyaarsbetragtning  1796 : 

Paa  ny  igjen  et  Aar  forbi, 
Tak  g-ode  Gud,  som  lod  os  fri 
Fra  Sorg  og  Sygdom  blive. 
Tak!  for  enhver  Minutes  Tid 
Som  Du  saa  kjærlig,  mild  og  blid 
Opholdte  os  ved  Live. 

Tak  for  hver  Trøst  ud  af  Dit  Ord, 
For  hver  en  Glæde  ved  Dit  Bord, 
For  Naadens  rige  Gaver. 
Tak  for  hver  dydig  Tanke  som 
Vor  Tro  udi  Din  Helligdom, 
Saa  tidt  bestyrket  haver. 

O!  Du  som  alle  Ting  formaar 
Skjænk  os  og  i  det  nye  Aar, 
Ud  af  Din  Rigdoms  Kilde, 
Alt  hvad  som  tjener  til  vor  Fred. 
Liv,  Helbred,  god  Samvittighed, 
Lad  aldrig  os  forspilde. 

Gjør  saa,  som  det  behager  Dig, 
Og  før  os  alle  rettelig 
Til  Maalets  sidste  Ende. 
Gaaer  vores  Liv  med  Aaret  ud, 
Du  er  og  bliver  dog  vor  Gud, 
T  hvad  os  end  skal  hænde. 

Vi  tryggelig  da  vandre  frem 
1  dette  nye  Aar  igjen 
Paa  Livets  korte  Bane. 
Hjælp  os  i  alle  Ting  at  staa 
Beredt,  med  Troens  Harnisk  paa 
Tmod  al  Synd  og  Vane. 

Vi  Aaret  glad  begynde  vil 
Med  Lov  og  Pris  og  Tak  dertil, 
Alfader  for  Din  Naade. 
Lad  lykkes  for  os,  hvad  vi  gjør, 
Det  til  Din  Ære  sigte  bør, 
Og  til  vor  egen  Baade. 

Saa  k;ni  vi  VM'i*e  sikre  paa, 
At  det  os  alle  vel  skal  gaa. 
Den  Fattige  med  den  Rige, 
Kan  glædes  ved  en  naadig*  Gud, 
Som  Alting-  herligt  fører  ud, 
Naar  ei  vi  fra  Ham  vige. 

Saavel  ved  Aarsskifte  som  ved  hendes  Fødselsdag 
plejede  de  fyrstelige  Søskende  i  Horsens  jo  at  tilskrive  deres 
Tante  Enkedronning  Juliane  Marie;  Brevene  ere  fulde  af 
de  varmeste  Forsikringer  om  Hengivenhed  og  Taknemlig- 
hed, saavel  imod  hende  som  imod  den  russiske  Kejserinde 
Catharina  den  2den.  De  havde,  som  »Brunsvigerne-)  i 
Cholmogory ,  lært  Verden  at  kende  tilbunds  fra  den 
haarde  og  onde  Side,  saa  de  aldrig  kunde  glemme  de 
menneskekærlige  Fyrstinder ,  der  havde  udfriet  dem  af 
Fængslet  og  maget  det  saa  godt  for  dem ,  som  de  havde 
det  nu.  Kejserinde  Catharina  godkender  disse  de  bruns- 
vigske Søskendes  varme  Følelser  overfor  deres  Tante  Enke- 
dronning Juliane  Marie,  idet  hun  ved  en  Ukas  i  Marts 
1796  bestemmer,  at  den  danske  Enkedronning,  om  hun 
levede  længst,  skulde  arve  sine  Broderbørn  i  Horsens,  dog 
at  disse  i  deres  levende  Live  havde  fuld  Dispositionsret 
over  deres  Gods  og  Ejendele. 

Ligesaa  samvittighedsfuld  Prinsesse  Catharina  var  til 
at  tilskrive  sin  Tante,  ligesaa  punktlig  var  denne  til  at 
svare.  Det  sidste  egenhændig^e  Brev  fra  Enkedronnino; 
Juliane  Marie  til  Prinsesse  Catharina  var  skrevet  som 
Svar  paa  et  Brev  fra  denne  i  Anledning  af  Tantens  Fød- 
selsdag den  4de  September  1795,  da  hun  blev  66  Aar. 
Enkedronningens  Brev  er  imod  Sædvane  meget  kortfattet, 
da  hun  ikke  befandt  sig  vel  dengang.  Da  Enkedronning 
Juliane  Marie  i  Januar  1796  er  svagelig  og  ikke  selv  kan 
skrive,  dikterer  hun  et  Brev  til  Svar  paa  Prinsesse  Catha- 
rinas Lykønskning  i  Anledning  af  A årsskiftet.  Vel  op- 
levede Enkedronningen  sin  Fødselsdag  i  September  endnu 
engang,  men  døde  kort  efter  paa  Fredensborg  den  lode 
Oktober  1796.   og  en  Maaned  efter  døde  ogsaa  Kejserinde 

Catharina  den  2clen  af  Rusland.  Begge  disse  to  Fyrstinder 
havde  Meget  tilfælles  i  Livsvilkaar;  de  vare  Begge  fadte  i 
Aaret  1729 ,  stammede  Begge  fra  smaa  tyske  Fyrsten- 
dømmer, vare  Begge  komne  i  store  Stillinger  og  havde 
været  Hovedpersonerne  i  en  Paladsrevolution  samt  siddet 
Enke  over  30  Aar  og  været  Genstand  for  megen  ilde  Om- 
tale, ligesom  de,  som  ovenfor  bemærket,  døde  i  det  samme 
Aar,  1796.  Der  er  endnu  et  Lighedspunkt  imellem  Kejser- 
inde Catharina  den  2den  og  Dronning  Juliane  Marie,  idet 
de  Begge  ere  Tiptipoldemoder  til  den  nuværende  russiske 
Kejser  Nikolaus  den  2den,  Kejserinden  paa  Sværdsiden  og 
Dronning  Juliane  Marie  paa  Spindesiden ,  hvilket  kan  ses 
af  hosstaaende  Slægtregister. 


Kejserinde  Catharina  den  2den, 

gift  med 
Kejser  Peter  den  3die  af  Rusland. 


Dronning  Juliane  Marie, 

gift  med 
Kong  Frederik  den  5te. 


Kejser  Paul  den  1ste, 
gift  med 
Prinsesse  Maria 
af  Wiirtteraberg. 


Arveprins  Frederik, 
gift  med 
Prinsesse  Sophie  Frederikke 
af  Mecklenburg-Schwerin. 


Kejser  Nikolaus  den  Iste, 
gift  med 
Prinsesse  Alexandra 
af  Preussen. 


Prinsesse  Louise  Charlotte, 

gift  med 

Landgrev  Vilhelm 

af  Hessen-Ka'ssel. 


Kejser  Alexander  den  2den, 
gift  med 
Prinsesse  Maria  af  Hessen-Darmst. 

Kejser  Alexander  den  3die,    gift 


Prinsesse  Louise, 
gift  med 
Kong  Christian  den  9de. 


med      Prinsesse  Dagmar 
af  Danmark. 


Kejser  Nikolaus  den  2den  af  Rusland. 


Sorgen  ved  det  lille  Hof  i  Horsens  over  at  have 
mistet  den  milde  og  afholdte  Protektrice  gav  sig  Udslag 
i  følgende  velmente  Vers: 

Over  Dronning  Juliane  Maries  Dødsfald, 
den  10de  Oktober  1796: 

Er  da  Oktober  Maanecr-'j  den, 

Som  vores  Hof  bestandigt  hen 

Vil  dybt  i  Sorg  nedsætte. 

Dog,  hvor  er  den,  som  tør  og  kan 

Bedømme  her  Forsynets  Plan, 

Og  sætte  den  tilrette. 

O!   nej,  vi  tage  med  al  Taal 

Imod  den  Kalk  og  bitre  Skaal, 

Som  Himlen  den  os  sender. 

Vor  Juliane  liiin  ej  er 

1  Fredensborg  paa  Jorden  mer. 

Mens  dog  udi  Gruds  Hænder. 

Vel  er  vort  Tab  af  Vigtighed, 

Vort  og  Hoffets  Støtte  fældet  ned, 

Og  Modgang  vil  os  gæste, 

Mens  vi  til  Fridericli  igen, 

Som  Moders  Søn  og  Hoffets  '^''en, 

Vil  vores  Haab  stadfæste. 

I  Fredens  Boliger,  Din  dyrebare  Sjæl 

Skal  hvile  i  (luds  Haand  i  rene  Aanders  Glæde, 

Din  jordiske  Trone  Du  kan  under  Fødder  træde, 

Og  sige  .lesum  Tak,  som  gjorde  det  saa  vel. 

Da  Enkedronning  Juliane  Marie  nu  var  borte,  blev 
det  overdraget  hendes  Søn,  x4rveprins  Frederik  at  have 
Overbestyrelsen  af  det  fyrstelige  Hof  i  Horsens  i  Stedet 
for  hans  afdode  Moder,  dog  saaledes,  at  det  aarlige  Regn- 
skab skulde  forelægges  Kongen,  det  vil  sige,  Kronprins 
Frederik,  da  Pengene  fra  Rusland  indgik  i  og  udbetaltes 
af  den  kongelige  Kasse. 

Selvfølgelig  sendte  Prinsesse  Catharina  og  Prins  Peter 
en  Kondolationsskrivelse  til  Arveprins  Frederik  i  Anledning 
af  hans  Moders  Død,  som  han  straks  takker  for,  ligeledes 
da  de  sende  ham  en  Nytaarshilsen  1797.  Den  hidtidige 
Hofchef,   Kammerherre  v.  Schenck,   som  i  den  senere  Tid 


*)  Saavel    Prinsesse  Elisabeth    som   Prins  Alexei    døde  Begge  i 
Oktober  Maaned,  den  Ene  i  1782,  den  Anden  i  1787. 

havde  lidt  meget  af  øjensvaghed  og  Gigt,  døde  pludseligt 
i  de  første  Dage  af  Juli  1797.  Det  blev  naturligvis  straks 
meldt  ind  til  Arveprins  Frederik,  som  atter  indberetter 
det  til  den  russiske  Kejser. 

I  August  Maaned  1797  kommer  der  et  Brev  fra 
Arveprins  Frederik ,  skrevet  paa  Jægerspris ,  hvori  han 
siger,  at  han  endnu  ikke  fra  den  russiske  Kejser  har  faaet 
Noget  at  vide  om  den  fremtidige  Styrelse  af  Hoffet  i  Hor- 
sens. Den  14de  Oktober  1797  er  der  atter  Brev  fra  Arve- 
prins Frederik  til  Prinsesse  Catharina,  skrevet  paa  Sorgenfri. 
Det  er  en  Svarskrivelse,  som  Tak  for  sendt  Lykønskning 
i  Anledning  af  hans  Fødselsdag  den  Ilte  Oktober,  da  han 
blev  44  Aar  gammel.  Efter  den  sædvanlige  Indledning  og 
Tak  skriver  han  (ord-  og  bogstavret):  «Es  ist  mir  eine  unaus- 
sprechlige  Freude,  zii  benaehrichten  das  nach  Empfang  einer 
ans  St.  Petersburg,  ich  mit  Genehmigung  des  Konigs  Antwort 
Majestat  so  vvie  auch  des  Kronprintzen ,  den  Oberstltn. 
V.  Lilli enskiold  zu  Dero  Hofchef  und  den  Kjunker.  v.  Hauch 
zum  Intendanten  von  heutigen  Dato  ernannt  mit  Hinsicht 
Ihrselben  mir  mehrmahls  geaiizerten  Wunsch.  Belangend 
Dero  in  letzten  mir  gewordenes  Verlangen  den  Bruder  des 
von  Hauch  zum  driften  Kavalier  angesetz  zu  sehen.  be- 
halte mir  vor,  mir  hieriiber  fernerhin  zu  erklåren 

Friderich  arvepr.)) 

Tre  Uger  senere,  i  et  Brev  af  4de  November  1797, 
udtaler  samme  Arveprins  sin  Glæde  over,  at  Prinsesse 
Catharina  og  Prins  Peter  kunne  faa  deres  Ønsker  opfyldte 
med  Hensyn  til  de  to  Kavallerer,  og  udtaler  sit  Haab  om, 
at  disse  ville  gøre  Fyldest  fuldt  ud. 

I  Sommeren  1797  befandt  Prins  Peter  sig  ikke  vel; 
en  Dr.  Feldtmann  fra  Fredericia,  som  Palæets  Læge  Justits- 
raad  Lederer  kendte  noget  til,  blev  kaldet  for  at  bistaa 
ved  Behandlingen  af  Prinsens  Sygdom.  Der  blev  forskrevet 
12  Boutl.  mineralske  Vande  fra  Badestedet  Spa  i  Belgien; 
men  det  hjalp  ikke  synderligt,  saa  blev  en  Dr.  Hahn  fra 
Aarhus  hentet,    om  det  kunde  hjælpe  paa  Patienten,  men 

Aaret  lob  ud,  uden  at  det  blev  bedre,  og  den  13de  Januar 
1708  dode  han.  Dodsfaldet  meldtes  straks  til  Hotfet. 
Arveprins  Frederik,  som  var  bemyndiget  fra  oven,  resol- 
verer, at  man  skulde  forholde  sig  ligesom  ved  de  tidligere 
fyrstelige  Dodsfald:  Balsamering,  Lit  de  parade,  Uddeling 
af  Siørgetoj  til  Domestikerne,  Presenter  til  S^ørgemarskal- 
1erne  og  Majorerne  o.  s.  v.;  «i  alle  Maader  som  tidligere-). 
De  ved  de  tidligere  S«rgehøjtider  brugte,  opbevarede  Gen- 
stande, som  Katafalk,  Paradehimmel  etc. ,  bleve  dragne 
frem  og  eftersete.  Hertugkronen,  som  skulde  bæres  foran 
Kisten,  fik  en  Oppudsning,  ligesaa  Sølvpladerne  paa  Prin- 
sesse Elisabeths  og  Prins  Alexeis  Kister.  Begravelsen 
fandt  Sted  ind  i  Februar  Maaned  henimod  4  Uger  efter 
Dodsfaldet.  Der  vistes  megen  Deltagelse  fra  Befolkningens 
Side,  saavel  fra  Byen  som  fra  Omegnen.  Militæret  var 
repræsenteret  og  afgav  den  samme  Honnør  og  Betjening 
som  de  foregaaende  Gange ,  da  Palæet  havde  fyrstelig 
Jordefærd.  Dagen  efter,  at  Sørgehøjtiden  var  forbi,  be- 
gyndte Hofintendanten  at  dele  Penge  ud  til  Alle,  som  i 
fjerneste  Maade  havde  Krav  derpaa  eller  uplejede  at  faa« 
ved  slige  Lejligheder,  ligesom  Æresgæld  til  dem,  der  havde 
bistaaet  ved  Prinsens  Sygdom  og  senere  ved  Bisættelsen. 
Blandt  de  Regninger,  vi  først  støde  paa,  er  der  en  Nota 
fra  en  stabileret  Borger,  Jens  Hiernøe  i  Horsens,  som 
paa  Hofchefens  Vegne  havde  paataget  sig  at  beværte  de 
18  Kaptajner ,  der  vare  udkommanderede  til  at  bære 
Prins  Peters  Kiste;  Regningen  lyder  paa: 

"Tvende  Afteners  Beværtning  for  D'Hr.  18  Kaptajner, 
som  hensatte  det  høj  fyrstelige  Lig  i  sit  Kapel,  for  Spise-, 
Drikkevarer  og  Opvartning  m.  v.  å  2  Rdl.  3  %  —  90  Rdl. 

Frokost  tvende  Morgener  med  kold  Køkken  —  14  Rdl. 

Endvidere  betalt  Nattelogis  for  D'Herrer  til  8  Kvar- 
terværter   -  37  Rdl.  2^... 

I  Anledning  af  Prins  Peters  Begravelse  blev  det  for- 
uden Gaver  til  Præst,  Degn,  Skoler,  Betjente  og  Fattige, 
straks   betænkt  at   honorere  Lægerne,  der  tilsaa,   og  Tje- 

nerne,  der  vartede  ham  op  i  hans  Sygdom  og  stod  hi  ved 
senere  Balsamering  etc.     Det  hedder  f.  PJks: 

»'Kegimentfeltskjær  Feldtmann  i  Fredericia,  som  ad- 
skillige Gange  er  kaldet  til  Horsens  for  at  bistaa  Justrd. 
Lederer  angaaende  Prinsens  Sygdom  —  100  Kdl.,  ligeledes 
Dr.  Hahn  fra  Aarhus,  da  han  blev  kaldet  i  Hans  Diirchl. 
Sygdom  og  her  i  4  Dage  maatte  opholde  sig  —  180  Rdl. ; 

»at  Jnstrd.  Lederer  formedelst  den  daglige  Oppas- 
ning  og  Ordination  ved  den  højsalige  Prinses  langvarige 
Sygdom,  og  Lederers  store  Familie  maa  ekstra  forundes 
ham  —  100  Rdl.). 

«0m  Kammerlakajens  Dreng  Peer,  som  daglig  har 
opvartet  den  hoj salige  Prins  Peter,  gjort  sammes  Gremakker 
rene    og    redt   Sengen ,    maatte    til    en    Erindring    erholde 

—  12  EdL.> 

«0m  den  herværende  Dametjener  Jakob  for  sin  Op- 
vartning ved  det  hoje  Ligs  Obduktion  .  med  at  indsy  det 
i  Vokslagen,  ( —  hvortil  er  medgaaet  iVhi  iSf  hvidt  Voks  ^) 
og  anden  Behjælpsomhed  maatte  derfor  erholde  en  Dou- 
ceur  af  —  16  Rdl..) 

(.Eskadronskirurg  Sommer  for  at  være  tilstede  som 
Vidne    ved    det    høje    Ligs    Afvadskning    og    Balsamering 

—  10  Rdl..) 

«Secretær  Kleen,  som  uden  Opfordring  « indrettede 
Kirkemusiken  i  Kirken,   maatte   derfor   erholde   i'Douceur 

—  50  Rdl).  0.  s.  V. 

Det  var  et  haardt  Slag  for  den  stakkels  døve  Prin- 
sesse Catharina  saaledes  at  miste  den  sidste  af  sine  Sø- 
skende. Først  efter  at  Prinsesse  Elisabeth  og  Prins  Alexei 
vare  døde,  tilstedtes  det,  at  de  to  efterlevende  Søskende., 
Peter  og  Cathaj-ina,  maatte  tage  mod  Indbydelser  af  Ho- 
noratiores i  Horsens  By,  medens  Besøg  paa  Herregaardene 
i  Omegnen  dog  tidligere  var  tilladt.  Prinsesse  Catharina 
og  Prins  Peter  saa  ofte  Folk  hos  sig,  gav  baade  Dincer 
og  Aftenselskabei-  og  vare  selv  oftere  til  Gæst  paa  Herre- 
gaardene i  Nabolaget  af  Horsens;  de  vare  Begge  velsete, 
hvor    de   kom,   da    de   baade   vare   godmodige,    venlige   og 

lordringsbse.  Da  begge  Søskende  vare  ivrige  Kortspillere, 
vare  de  lette  at  underholde,  naar  et  Spilleparti  blev  arran- 
geret. Nu  ved  Prins  Peters  Bøå  kom  der  l'or  en  længere 
Tid  Standsning  i  al  Selskabelighed  og  Besøg.  Der  havde 
i  det  sidste  Par  Aar  hobet  sig  forskellige,  ior  Prinsesse 
Catharina  smertelige  Dødsfald  sammen,  som  betog  hende 
(llæden  for  lang  Tid;  forst  begge  de  brunsvigske  Onkler 
Ludvig  og  Ferdinand,  derpaa  Tanten  Juliane  Marie  og 
Kejserinde  Catharina  af  Ruslands  Død,  næsten  samtidigt, 
og  nu  hendes  eneste  og  sidste  Broder.  Det  var  jo  drøjt 
fø]-  denne  nu  ældre,  døve  Dame,  som  maatte  føle  sin  En- 
somhed og  sit  Tryk  yderligere,  da  hun,  som  den  sidste  af 
sin  Slægt,  stød  endmere  ene,  og  hun  aldeles  maatte  savne 
Ørets  Brng.  Dog,  maatte  hun  end  nu  savne  sine  3  yngre 
Søskende,  med  hvilke  hun  før  henved  18  Aar  siden  drog 
ind  paa  Palæet  i  Horsens,  saa  var  det  i  nogle  Henseender 
dog  lettere  nu  end  dengang  i  1780,  da  hun  sikkert  har 
været  med  i  Fortvivlelsens  Øjeblikke  at  ønske  sig  tilbage 
til  Cholmogory,  nemlig  den  Dag,  da  hun  øg  Søskende 
efter  at  være  skilte  fra  det  chølmogøryske  Rejseselskab 
alene  maatte  begive  sig  paa  Rejsen  ind  i  det  fremmede 
Land,  hvor  der  taltes  et  for  dem  fremmed  Sprog.  Nu- 
tiden havde  dog  i  Modsætning  til  den  Tid  den  Lysside 
for  Prinsesse  Catharina,  at  hun  efter  en  længere  Aarrække 
havde  lært  Hofpersonalet  at  kende  samt  at  sætte  Pris 
paa  de  Heste  af  dets  Medlemmer,  ligesom  disse  til  Gen- 
gæld skattede  hende  meget  højt.  Sprogvanskeligheden, 
som  til  at  begynde  med  var  en  mægtig  Hindring  for  For- 
staaelsen,  idet  de  4  Søskende  kun  kunde  Russisk,  da  de 
kom  —  udjævnedes  efterhaanden  ved  de  dygtige  Sprogmestre 
Jopperts  og  Kleens  Bestræbelser,  'saa  meget  mere,  som  Prin- 
sesse Catharina  i  den  Henseende  var  Fliden  selv.  Lærte 
de  høje  Herskaber  Tysk  øg  Fransk  samt  ogsaa  at  op- 
fatte det  danske  Sprog  af  deres  Omgivelser,  saa  er  det 
ligesaa  vist,  at  det  laa  i  det  danske  Personales  og  Tjener- 
skabs Interesse  stadigt  at  forøge  sit  russiske  Ordforraad 
saa   meget  som    muligt  for   at  tækkes  deres  Herskab,  og 

det  var  en  Kendsgerning,  at  det  ogsaa  virkelig  fandt  Sted; 
det  var,  om  man  kan  bruge  det  Udtryk,  den  indbyrdes  Un- 
dervisning, der  fandt  Sted  med  Hensyn  til  Gloseveksling 
og  gensidig  Belæring. 

Sorgen  over  den  sidste  Broder,  Prins  Peters  Død 
kunde  Hofpersonalet  naturligvis  ikke  tage  bort  fra  Prin- 
sesse Catharinas  Skuldre,  men  det  søgte  paa  alle  mulige 
Maader  at  hjælpe  hende  over  den  Tid,  da  det  var  at 
haabe,  at  hun,  som  ellers  forstod  at  beskæftige  sig  og 
nytte  Tiden  samt  havde  megen  Ligevægt  i  Sindet,  nok 
senere  vilde  finde  sig  i  det  Uundgaaelige. 

Hofchefen  ansøger  straks,  om  »Sprogmester  Kleen, 
som  kan  oversætte  i  4  Sprog,')  maa  faa  Titel  af  Sekretær 
for  dernæst  altid  at  være  til  Raadighed  og  bistaa  Hof- 
damerne i  at  underholde  Prinsessen  ved  Læsning  eller 
Samtale.  Uagtet  Prinsesse  Catharina  var  meget  elskværdig 
at  have  med  at  gøre,  ligesom  hun  ogsaa  paaskønnede  den 
Umage,  man  havde  med  hende,  har  det  dog  ingenlunde 
været  nogen  let  Bestilling,  som  man  kan  se  deraf,  at  da 
Hofdame  Frk.  Kaas  8  Aar  efter  ansøger  Prins  Ciiristian 
(den  8de)  om  Forhøjelse  af  Gage,  hun  da  skriver  om  sin 
Stilling  som  Hofdame: 

*.Jeg  tør  nok  sige,  i  de  8  Aar,  siden  Prins  Peters 
Død,  har  denne  Post  været  forbunden  med  Vanskeligheder, 
hvilke  mine  Forgængere  i  Hofdamestillingen  aldrig  kunde 
drømme  om ;  siden  Sekretær  Kleens  Død ,  der  hver  For- 
middag læste  eller  talte  to  Timer  med  Prinsessen,  er  dette 
nu  min  Forretning,  da  de  mange  Aars  Øvelse,  jeg  har  i 
at  tale  med  Prinsessen,  forbinder  mig  endmere  til  den 
Pligt  efter  Mulighed  at  erstatte  denne  værdige  Dame  det 
Savn,  som  Døden  har  paaført  hende,  og  heri  staar  min 
vakre  Kollega  mig  bi.     Den  25  Marts  1806.     Kaas.«) 

Da  Hofkassen  nu  var  i  en  god  Forfatning,  saa  blev 
der  lieller  ikke  sparet,  naar  det  var  muligt  at  opfylde 
noget  Ønske,  som  Prinsesse  Catharina  nærede.  Oberst- 
løjtnant Grev  Schmettau,  der  var  Husven  paa  Palæet  og 
havekyndig,  forskriver  fra  Hamborg  Hoser,  andre  Blomster 

og  Buske  til  et  storre  Beløb  til  at  anbringe  i  Palæets 
Have.  Da  der  i  Kanders  i  April  1798  er  Auktion 
efter  afdode  General  Gahler ,  Chef  for  de  jyske  Dra- 
goner, sendes  der  en  betroet  Mand  derop  for  paa  Auk- 
tionen at  kobe  Genstande,  der  have  været  omtalte  som 
attraaværdige.  Der  kobtes:  «3  Stykker  Dessertspeile  samt 
Lysearme  dertil  med  Malmpiber.  En  Obelisk  med  for- 
gyldte Zirater.  Tolv  Grupper,  forestillende  de  4  Aarstider.-* 
Et  Skab  til  Prinsessens  Bøger,  som  er:  «med  Lakgront 
malet  og  alle  Lister  og  Zirater  ægte  forgyldte. »  Da  der 
stod  10  Heste  til  Prinsessens  Raadighed  i  Palæets  Stald, 
kunde  ét  Firspand  gaa  om  Formiddagen,  og  et  nyt  om 
p]ftermiddagen,  om  saa  ønskedes:  thi  nu  kunde  én  Karet 
rumme  det  hele  Selskab,  medens  der  tidligere  kertes  ud 
med  to  Vogne  samtidigt  med  4  Heste  for  hver,  men  den- 
gang holdtes  der  saa  ogsaa  flere  Heste  end  nu. 

I  Juni  Maaned  1798  blev  der  holdt  en  Auktion  paa 
Palæet  over  gamle  Damaskes-Bordduge,  Servietter,  The- 
duge.  Lagener  og  andre  Ting,  som  bleve  fornyede  med 
passende  Mellemrum.  Til  denne  Auktion  blev  knyttet 
nogle  Genstande,  som  havde  tilhørt  Prins  Peter,  og  som 
der  nu  ikke  mere  var  Brug  for.  Her  var  en  gunstig  Lej- 
lighed for  Prins  Peters  Venner  til  at  skaffe  sig  en  Erin- 
dring om  ham,  hvilket  da  ogsaa  blev  benyttet  saavel  af 
Palæets  Folk  som  ogsaa  af  Officerer  og  Borgere  i  Horsens. 

Efter  at  Dækketøj,  Gardiner  og  Lagener  vare  solgte, 
kom  dernæst  Prins  Peters  særlige  Ejendele  frem,  hvoraf 
nævnes: 

En  stor  grøn  Atlaskes-Pude  med  5  S  Dun  købtes 
af  Oberstløjtnant  Poulsen,  en  blaa-  og  hvidstribet  Bolsters- 
Pude  med  3  S  Dun  købtes  af  Hofdame  v.  Hauch,  en 
mindre  blaa-  og  hvidtavlet  Pude  med  3  5  Dun  købtes 
af  Oberstinde  Jakobsen,  en  grøn  Silketop  købtes  af  Frk. 
v.  Kaas,  et  Sengeta^.ppe  af  stribet  fransk  Lærred  paa  den 
ene  og  stribet  Kattun  paa  den  anden  Side  købtes  af  Ju- 
stitsraad  Lederer,  en  stor  Lænestol  med  Damaskes-Betræk 
købtes   som  en  P^indring  om    den  afdøde  Herre   af  Lakaj 

Dahl,  ligeledes  en  Lænestol  og  et  gammelt  Billard  af 
Køkkensvend  Wichmann. 

Sidstnævnte  tænkte  nemlig  paa  at  blive  Gæstgiver, 
naar  hans  Tjeneste  ved  Hoffet  engang  var  forbi. 

Et  Fljøjls-Skaberak  med  Guldbrodering,  et  do.  do.  med 
S^lvbrodering  købtes  af  Guldsmed  Brandt,  en  blaa  Klædes- 
Skaberak  med  Guldtresser,  et  blaat  Klædes-Dækken  med 
Sølvtresser  købtes  af  Oberstløjtnant  Poulsen,  o.  s.  v. 

Da  det  ikke  var  Meningen  helt  at  opgive  Selskabelig- 
heden, købtes  der  to  nye,  fine  Mahogni-Spilleborde  og  en 
Del  Selskabsdækketøj  i  August  1798,  og  en  seksarmet 
Glaslysekrone  med  Prismer  lidt  senere  hen. 

I  Sommertiden  1798  blev  (.Palæets  store  Hovedbygning 
samt  begge  Gavle  fra  øverst  til  nederst  afhugget,  afpudset 
og  paillegult  anstrøgeni)  samt  ude  og  inde  kalket  og 
malet. 

«De  tvende  Skilderhuse,  2de  Gange  med  rød  Oliefarve 
anstrøgne,  ligesom  de  to  store  Lygter  udenfor  Porten  bleve 
eftersete,  og  de  fire  mindre  indenfor  Porten  ligervis.« 

Uagtet  det  lille  Hof  i  Horsens  i  de  senere  Aar  ikke 
havde  nær  saa  store  Udgifter  som  tidligere,  idet  der  nu 
kun  var  én  tilbage  af  de  4  fyrstelige  Søskende,  saa  ved- 
blev Hofkassen  dog  fremdeles  ubeskaaret  at  oppebære  de 
32000  Rubler  fra  Rusland.  Følgen  heraf  var,  at  der  blev 
en  Del  Penge  tilovers,  uagtet  der  ikke  gjordes  Indskrænk- 
ning i  den  daglige  Levevis  eller  Forsyning  af  Fadebur  og 
Kælder  i  Aarenes  Løb. 

Arveprins  Frederik,  der,  som  man  vidste,  kom  til  at  arve 
Prinsesse  Catharina,  kunde  saaledes  godt  forud  faa  Forskud 
paa  Arven.  Den  16de  Juni  1798  tilstaar  Arveprinsen  saa- 
ledes at  have  modtaget  33,300  Rdl.  dansk  Kurant,  som 
er  opsparet  ved  Hofholdningen  i  Horsens,  men  forpligter  sig 
til  at  tilbagebetale  Dele  deraf  eller  det  Hele,  om  Hoffet  i 
Horsens  maatte  behøve  det.  —  I  Aaret  1799  er  der  sparet 
4,000  Rdl.,  —  i  Aaret  1802  kan  der  atter  sendes  Arve- 
prinsen 15,000  Rdl.  og  i  Aaret  1804  fremdeles  7,000  Rdl. 
paa   samme   Vilkaar.     Eftersom    disse   Penge    aldrig  bleve 


20a 


krævede  tilbage,  vare  de  Arveprinsen  særdeles  velkomne, 
da  hans  Kasse  havde  ypperlig  Brug  for  dem.  fordi  den 
forud  havde  ondt  ved  at  balancere. 

Efter  at  Prinsesse  Catharinas  Tante,  Juliane  Clarie, 
var  dod,  havde  hun  kastet  hele  sin  Kærlighed  paa  dennes 
Søn  og  Arvetager,  Arveprins  Frederik. 

Saavel  til  Nytaar  som  til  hans  Fødselsdag  skriver 
Prinsessen  til  sin  Fætter,  og  han  besvarer  altid  hendes 
Breve  i  samme  Toneart  og  ønsker,  at  hun  maa  leve  længe 
og  hendes  Omgivelser  gøre  Alt,  for  at  hun  maa  føle  sig 
tilfreds.  Paa  hans  sidste  Fødselsdag  i  det  18de  Aarhun- 
drede  anstiller  Catharina  den  Ilte  Oktober  1800  en  festlig 
Middag,  hvorefter  en  lille  Illumination  fandt  Sted.  hvor 
Bogstavet  ('F»  traadte  frem  i  straalende  Belysning. 

Da  Prinsesse  Catharina  var  meget  afholdt  for  sin 
store  Godmodighed  og  Venlighed,  saa  alle  de  adelige  og 
højtstaaende  Familier,  som  hun  vilde  beære  med  sin  Kæ-r- 
værelse,  hende  som  før  berørt  gerne  som  Gæst  hos  sig. 
Hun  kom  desaarsag  ikke  saa  lidt  ud  i  de  senere  Aar, 
thi  trods  Døvheden  var  hun  meget  selskabelig  anlagt. 
Hun  saa  ogsaa  selv  jævnligt  Gæster  ved  sit  Taffel;  skønt 
hun  ikke  godt  kunde  tale  med  dem ,  kunde  hun  dog  nok 
tale  til  dem  og  drikke  paa  deres  Velgaaende  ved  med  et 
venligt  Nik  at  hæve  sit  Glas. 

x\f  Regnskaberne  kan  man  se,  at  alle  Aarets  Frem- 
bringelser hver  Dag  bleve  serverede  paa  Prinsessens  Taffel 
til  de  forskellige  Tider,  som  Agerhøns.  Brokfugle,  Snepper. 
Bekkasiner,  Kramsfugle,  Urhøns,  Harer.  Dyr  etc.  Var 
der  bedt  Gæster,  var  Kvaliteten  den  samme,  kun  at  Kvan- 
titeten er  noget  større,  muligt  en  Ekstraret  mere  eller 
ogsaa  en  indskreven  Dessert  af  sjældne  Frugter.  Kort  for- 
inden et  saadant  festligt  Taffel  ser  man  ,  at  der ,  foruden 
fornødent  Fuglevildt,  Harer  og  Raadyr,  som  kunde  faas 
derhjemme  paa  den  Aarstid,  kommer  Sendinger  af  Frugt 
fra  Hamburg:  slige  Forsendelser  indeholdt:  Ananas,  Me- 
loner, Ferskener,  Abrikoser,  Reineclauder.  Oranger.  Vin- 
druer, etc. 

Det  var  Hofchefen,  Hofdamerne,  ja  det  hele  Hofper- 
sonale om  at  gere  at  faa  en  større  Festivitet  sat  i  Stand 
paa  Palæet  i  Horsens  den  26de  Juni  1801 ,  thi  den  Dag 
fyldte  deres  hoje  Herskab,  den  afholdte  Prinsesse  Catha- 
rina, 60  Aar.  Prinsessen,  som  gerne  saa  glade  Mennesker 
omkring  sig,  folte  sig  lykkelig  den  Dag  ved  at  være  Midt- 
punktet for  al  denne  Glæde  og  Opmærksomhed,  som  kulmi- 
nerede, da  der  for  hende,  der  satte  en  Glæde  i  at  glæde 
Andre,  i  den  skanne  Sommeraften  var  arrangeret  en  festlig 
Illumination  i  Palæets  smukke  Have. 

Der  blev  malet  et  Billede  af  Haven ,  saaledes  som 
den  tog  sig  nå  under  Illuminationen ,  og  dette  Billede 
hang  paa  Væggen  i  Prinsessens  daglige  Værelse  lige  til 
hendes  Død.  Da  alle  Catharinas  Søskende  vare  gaaede 
forholdsma^ssigt  tidligt  bort,  byggede  hun  ej  heller  paa  at 
opnaa  nogen  haj  Alder,  og  hun  troede  derfor  ikke  paa  at 
skulle  leve  ret  mange  Aar  til.  Hun  vilde  derfor  for  Livs 
og  Dods  Skyld  gøre  sit  Testamente.  Hovedindholdet  af 
dette  var,  at  hendes  Fætter,  Arveprins  Frederik,  skulde 
arve  hende,  og  ifald  han  døde  før  hende,  da  hans  to 
Sønner,  Prinserne  Christian  (den  8de)  og  Ferdinand.  Te- 
stamentet var  underskrevet  i  Horsens  af  Kammerherre 
Gersdorff',  Oberstløjtnant,  liegimentchef  v.  Schmettau, 
Borgmester  Carøe  og  Byskriver  Heiberg.  Dette  Testamente 
var  oprettet  den  28de  Oktober  1802. 

Den  russiske  Pope  og  de  to  Sangere  fra  flusland,  der 
havde  været  ansatte  i  nogle  faa  Aar  ved  Kapellet  i  Hor- 
sens Palæ,  bleve  afløste  i  Sommeren  1802,  og  et  nyt  Hold, 
Popen  Feofan  eller  Theophan  og  to  nye  Sangere,  blev 
sendt  over  fra  Rusland.  Denne  Theophan  undertegnede 
sig,  naar  han  modtog  sin  Gage: 

I/Archimoine  du  S.  S.  Synode  Theophan. 

Var  han  en  Erkemunk,  saa  var  han  ogsaa  i  visse 
Retninger  en  Erkegavtyv,  en  ubehagelig  Person,  som  voldte 
Hoffet  i  Horsens  mange  Bryderier  ved  sine  Intriger, 
Rænker  og  sin  store  Nærighed.  Han  kunde  aldrig  faa 
Nok  og  søgte  i  de  to  Aar,  han  var  i  Horsens,  at  gøre  sig 

saa  megen  Fordel  af  Stillingen  som  muligt.  Den  svage, 
hjertensgode  Prinsesse  Catharina  udplyndrede  han  for 
hendes  Penge  og  Ejendele  under  Fromheds  Maske,  og  da 
Hofchefen  lagde  sig  derimellem ,  da  han  skulde  staa  til 
Ansvar  foi-  Va^rdisagerne  og  alle  I^dgifterne,  blev  Popen 
vred  og  gjorde  den  lettroende  Prinsesse  helt  kruset  i  Ho- 
vedet, idet  hun  troede,  at  Alt,  hvad  han  som  Gejstlig  sagde 
og  fremlorte,  var  den  sande  Lære,  det  rene  Evangelium, 
saa  hun  lod  sig  forlede  og  bruge  til  at  renskrive  et  Brev, 
fuldt  af  Klager,  til  Kejseren  af  Rusland,  hvilket  Popen 
havde  forfattet.  Sammes  Ordlyd  blive  vi  bekendte  med 
senere:  forel€)bigt  ville  vi  først  berøre,  hvorledes  Hr.  Theo- 
phan  vistnok  har  tilskyndet  Prinsesse  Catharina  til  at  af- 
fatte et  helt  nyt  Testamente  i  Stedet  for  det  ovenfor  om- 
talte af  28de  Oktober  1802,  da  der  var  enkelte  ønsker,  hun 
vilde  have  frem.  Hvori  ønskerne  bestod,  udtalte  Prin- 
sessen  ikke  overfor  Popen  Theophan,  men  denne  maa  have 
været  vis  paa,  at  det  for  hende  kun  gjaldt  om  at  betænke 
ham  med  en  god  Slump,  thi  han  opfordrede  hende  stærkt 
til  at  forfatte  Testamentet  saaledes,  som  hun  selv  ønskede 
det,  aldeles  efter  hendes  eget  Tykke. 

Prinsesse  Catharina  gav  sig  altsaa  i  Færd  dermed  og 
lagde  ikke  mere  Skjul  derpaa,  end  at  hun  betroede  sig  til 
sin  Hofdame,  Frøken  Kaas,  desangaaende ;  dog  maatte  denne 
love  foreløbigt  at  tie  stille  dermed. 

De  Onsker,  som  Prinsesse  Catharina  vilde  have  føjet 
til  det  tidligere  Testamente,  og  som  hun  ikke  havde  ud- 
talt sig  om  til  Hr.  Theophan,  drejede  sig  imidlertid  kun 
nærmest  om  hendes  afsjælede  Legeme  og  Begravelsen  m.  m., 
naar  den  Stund  engang  oprandt.  Da  Prinsessen  havde 
faaet  det  testamentlige  Udkast  i  den  nye  Skikkelse  færdigt, 
viste  hun  det  til  den  forventningsfulde  Sjælesørger  Theo- 
phan, som  imidlertid  blev  saa  højlig  skuffet  over  Indholdet, 
da  han  havde  ventet  sig  Guld  og  grønne  Skove  deraf,  at 
han  udbrød,  at  det  var  kættersk,  og  han  havde  dernæst  den 
uhørte  Frækhed  at  rive  Papiret  itu  lige  for  Prinsessens 
Ojne  og  kaste  Stumperne  i  Kakkelovnen.    Slig  anmassende 

og  udfordrende  Dristighed  turde  denne  noble  Mand  tillade 
sig,  ja  endog  bringe  det  dertil,  at  Prinsessen  ikke  berørte 
den  Sag  før  et  Ahy  eller  halvandet  efter,  da  Theophan 
var  færdig  med  sin  Mission  i  Horsens  og  skulde  rejse 
hjem  til  Rusland,  ved  hvilken  Lejlighed  han  tilsidst  pluk- 
kede Prinsessen  for  et  Par  værdifulde  Genstande,  hvilke 
Hofchefen  var  bange  for  at  komme  til  at  staa  til  Ansvar 
for,  naar  de  senere  savnedes  ved  hendes  Død  i  den  Forteg- 
nelse over  Kostbarheder,  hvori  alle  Værdisager  vare  nævnte. 
Fjørst  efter  Prinsesse  Catharinas  D^ed  i  1807  blev  denne 
Tildragelse  med  det  brændte  Dokument  draget  frem ,  saa 
godt  det  lod  sig  gøre,  da  Hofchefen  bad  Frk.  Kaas  at  op- 
tegne, hvad  hun  erindrede  om  den  Sag,  forinden  hun 
forlod  Palæet  i  Horsens  for  at  indgaa  Ægteskab  med  Bi- 
skop Middelboe  i  Ribe.  Paa  Omslaget  staar :  «Erk]æ- 
ring  fra  Hofdame  v.  Kaas  over,  hvad  hun  erindrede 
om  det  af  den  russiske  Præst  tilintetgjorte  Doku- 
ment«, som  lyder  saaledes:  « Efter  Hr.  Kammerherre, 
Hofchef  Lillienskiolds  Forlangende,  at  optegne,  hvad  jeg  kan 
erindre  af  den  af  Hds.  Durchlauchtighed  Prinsessens  sildigere 
forfattede  Disposition,  hvorved  jeg,  da  Secretær  Kleen  var 
syg,  maatte  assistere  Hojsamme,  og  hvilken  af  Præsten 
Theophan  blev  sønderrevet  og  puttet  i  Kakkelovnen  ^paa 
Grund  af,  at  Prinsessen  havde  begyndt  sin  Disposition  i 
Navn  Gud  Faders,  Søns  og  Hellig  Aands.« 

Jeg  erindrer,  at  det  første  var  til  Hofchefen  Khr. 
Lillienskiold  og  Kammerjunker  Hauch,  en  edelig  Forplig- 
telse af  den  Befaling  gjentaget,  som  Prinsessen  nogle  Aar 
tilforn  havde  tildelt  mig  paa  Russisk,  og  Hofchefen  paa 
Dansk,  nemlig: 

1)  At  paa  ingen  Maade  maatte  vi  tilstede,  at  hendes 
Legeme  blev  obduceret. 

2)  At  saafremt  ske  kunde ,  efter  Prinsessens  Død, 
skulde  alle  fire  Herskabers  Lig  nedsættes  under  Jorden 
og  over  dem  lægges  en  meget  stor  Sten,  som  ej  lettelig 
kunde  opløftes. 

?))  At  der  skulde  gives  Douceur  til  hendes  (lojstlige, 
som  ved  hendes  Dod  vare  nærværende. 

4)  At  der  skulde  sorges  for  Enker. 

5)  At  hendes  Kammerlblk  skulde  beholde  hendes 
Garderobe. 

G)  At  det  skulde  dependere  af  Hs.  Kgl.  Højhed  Arve- 
prinsen, og  efter  ham  hans  Sønner,  der  ere  Prinsessens 
høje  Arvinger,  at  tildele,  hvad  de  vilde  unde  hendes  Damer 
og  Kavallerer,  ligesom  af  hej  salig  Dronningen  og  Hs.  Kgl. 
Højhed  var  sket  ved  hendes  salige  Søskendes  Bortgang. 

Alle  Prinsessens  Pretiosa  vare  af  Højsamme  paa 
samme  Blad  optegnede,  saa  vidt  jeg  husker,  i  det  russiske 
Sprog.  Til  Prinsessens  Kostbarheder  hører:  en  Guldmors- 
Mantille  med  ny  Zobel,  en  Pels  med  Graaværk  og  Zobel 
garneret,  en  Kaabe  med  Hermelin. 

Der  var  endnu  adskillige  Poster,  men  som  jeg  ikke 
kan  samle  i  Hukommelsen;  ej  heller  kan  jeg  erindre  hvad, 
eller  om  noget  Vist  var  bestemt  for  den  russiske  Præst 
eller  nogen  Anden  i  Prinsessens  Tjeneste,  men  jeg  kan 
beedige,  hvad  jeg  kan  erindre  og  her  er  skrevet.-) 

<«Da  det  i  1804  efter  Hs.  Kgl.  Højhed  Arveprinsens 
Ordre  kom  til  Forespørgsel  hos  Præsten  Theophan ,  om 
det  var  sandt,  at  Prinsessen  havde  givet  samme  Præst  en 
Ring  nied  Diamanter  og  en  Gulddaase,  og  det  befandtes 
rigtigt,  at  Højstsamme  havde  givet  Ringen  til  Præsten, 
men  Daasen  for  at  overleveres  til  Hs.  Majestæt  Kejseren 
af  Rusland,  da  bad  jeg  (Kaas)  Prinsessen  underdanigst, 
ikke  at  glemme  at  udslette  disse  Stykker  af  sin  Optegnelse, 
hvorpaa  Prinsessen  svarede,  at  Alt  var  brændt,  da  hun 
skulde  have  forsyndet  sig  ved  at  begynde  sin  Disposition 
i  Treenighedens  Navn.o 

»•Efter  Theophans  Afrejse  har  Hds.  Durchlauchtighed 
nogle  Gange  sagt:  at  det  var  nødvendigt  at  sørge  for  de 
Fattige,  og  at  Højsamme  —  nu  da  hendes  veltænkende 
Præst  efterhaanden  havde  lost  hendes  Samvittigheds 
Skrupler,  —  igen  var  sindet  at  gøre  Disposition.  Dette 
satte  denne  ædle  Dame   i  Værk   ved  hurtio-  at   lade   til- 

skrive  Kejseren  af  Rusland,  da  hun  følte  sit  Endeligt 
nærme  sig,  om  at  antage  sig  hendes  Omgivelse  og  dem,  der 
ellers  havde  nydt  godt  af  hende.  Mundtlig  har  den  kære 
Prinsesse  givet  Ordre  paa  nogle  hende  kære  Ting,  som 
hun  anskede  nedlagt  i  sin  Kiste,  hvoriblandt  et  Familie- 
skilderi af  det  brunsvigske  Hus  m.  m.;  hvilket  alt  punkt- 
ligt vil  blive  efterlevet.  Kaas, 

Ist.  Hofdame  hos  afdøde  Prinsesse  Catharina.« 
Da  Popen  Theophan  eller  Feofan  ikke  havde  Held  med 
sig  til  at  faa  Prinsessens  Testamente  af  1802  omforandret 
i  sin  Favør,  udklækker  han  en  anden  Plan,  ved  at  forsøge 
paa  at  naa  sin  Hensigt  igennem  et  Brev,  han  gør  Udkast  til, 
som  om  det  var  skrevet  af  Prinsesse  Catharina,  og  hvori  hun 
fortæller  Kejseren  af  Rusland,  hvor  haardt  hun  har  det  i 
Danmark,  og  beder  om  Tilladelse  til  at  vende  tilbage  til 
Rusland.  Popen  overtaler  og  paavirker  den  svage  Prin- 
sesse saalænge,  saa  at  hun  skriver  Udkastet  rent  og  sætter 
sit  Navn  under  alle  de  Urimeligheder  og  Usandheder,  som 
Popen  fremfører  i  Catharinas  Navn ,  skønt  det  er  let  at 
gennemskue,  at  Feofan  er  den  egentlige  dog  noget  plumpe 
Forfatter,  og  at  det  er  hans  eget  Fejlsyn  og  Tankegang 
og  ikke  Prinsesse  Catharinas,  der  gaar  igennem  hele  Brevet. 
Det  er  den  fanatiske,  halvdannede,  med  Forholdene  ube- 
kendte Munk,  der  skriver.  Han  tror  at  have  gjort  en 
stor  Opdagelse,  naar  han  ser,  at  de  russiske  Penge,  som 
tilhøre  Prinsessen,  blive  forvaltede  af  de  danske  Omgivelser, 
medens  hun  kun  raader  over  smaa  Summer  ad  Gangen. 
Feofan  eller  Theophan,  som  han  afvekslende  kaldes,  der 
forud  havde  følt  sig  ilde  ved  som  græsk-katolsk  at  hen- 
sættes i  et  kættersk  Land,  tænker  sig  dets  hele  Befolkning 
som  Uærlige  og  Bedragere  og  mener,  der  er  Noget  at 
gøre  for  at  « befri  den  bundne  Prinsesse. »  Saa  er  det,  han 
skriver  Kladden  til  efterstaaende,  ubehændige  og  usandfær- 
dige Brev ,  som  han  overtaler  Prinsesse  Catharina  til  at 
afskrive,  for  at  han  kan  tage  det  med.  til  Rusland  og  aflevere 
det  til  Kejseren.  Dette  skete  imidlertid  aldrig;  thi  Hr.  Feo- 
fan tabte  Lysten  og  Modet  til  at  aflevere  Brevet,   da  han 

kom  tilbage  til  Rusland  og  mere  koldblodigt  overtænkte 
Sagen.  Dette  hojst  besynderlige  Aandsfoster  af  et  Brev 
lyder  i  Oversættelse  fra  Russisk: 

« Christeligste,  Stormægtigste, 
Allernaadigste  Herre! 
((Jeg  har  ofte  hørt,   at  Deres  Majestæt   er   naadig  og 
kærlig  mod  alle  Folk,  modtager  Bønskrifter  fra  alle  Ulyk- 
kelige og  hører  Alle,  og  derfor  vover  jeg  at  skrive  et  Brev 
til   Deres  Kejserlige   Majestæt,   fordi  De  hvert  Aar   aller- 
naadigst  sender  Penge  fra  Rusland  til  Underhold   for  mig 
Ulykkelige;    men   jeg  vil    sige   Deres   Majestæt    den    rene 
Sandhed:  jeg  har  slet  ingen  Nytte  deraf,  da  mine  danske 
Hoffolk  bruge  alle  Pengene  til  deres   egen  Fordel,   og  før 
vare  de  ganske  fattige  og  ejede  ingen  Ting,  og  nu  ere  de 
herved  blevne  rige;  thi  det  have  de  altid  været  kloge  paa; 
og  de  have  tilegnet  sig  alle  Kostbarheder  efter  mine  Brø- 
dres og  min  Søsters  Død,   og  alle  Værelser  have  de  taget 
i  Besiddelse,   og  En,  som  jeg  tror  er  Oberst,  har  femten 
Værelser,  og  jeg  har  kun  fire.     Og  de  gøre  Alt,  hvad  de 
finde  for  godt,    og   jeg  havde    det    bedre,    medens    mine 
Brødre  levede;  men  siden  de  ere  døde,  er  jeg  Stakkel  bleven 
alene  i  min  Alderdom,  og  jeg  er  saa  meget  mere  ulykkelig, 
som  jeg  ikke  kan  høre;  thi  jeg  har  ganske  mistet  Hørelsen 
i  mit  ottende  Aar,  og  derfor  kunne  disse  listige  Mennesker 
narre   mig  saa  meget,   som   de  ville;   og  de  ere  hver  Dag 
ude    paa   Køreture ,    og  jeg    sidder    altid    alene    hjemme, 
og  naar  de  ere  hjemme,    saa   komme  de   aldrig  til  mig, 
og  ved  Bordet  tale  de   aldrig   med   mig,   skønt   de  kunne 
tale    Russisk ;    men    de    tale    bestandig    kun    Dansk    med 
hinanden.      Og   naar    det    falder    dem    ind,    saa   føre    de 
en  Mængde  Fremmede  sammen  hos  mig,  og  med  dem  tale 
de  saa  bestandig,   og  jeg  ser  til,   snart  paa  de  Fremmede 
og  snart  paa  Hoifolkene,  og  saa  gøres  der  stor  Anretning; 
men  ellers  krænke  de  mig  og   holde  mig  knapt ;   de  give 
mig  ingen  hel  Flaske  Øl;  de  sige,  det  er  dyrt;  de  skænke 
mig  kun  et  Glas,   som  kan  staa  hos  mig  til  at  drikke  af, 
naar  jeg  bliver  tørstig;   og  de  krænke  mig   haardt  i   alle 

Maader,  og  derfor  græder  jeg  hver  Dag  og  véd  ikke, 
hvorfor  Gud  har  f£)rt  mig  hid,  og  hvorfor  jeg  skal  leve 
saa  længe  i  Verden,  og  jeg  tænker  hver  Dag  paa  Cholmogory, 
thi  der  havde  jeg  et  Himmerige,  og  her  har  jeg  et 
Helvede.  Hvor  tungt  er  det  ikke  for  mig  at  leve  her 
blandt  disse  uærlige  Danske,  som  altid  saa  snedig  krænke 
mig  i  mange  Henseender!  Naar  min  Præst  kommer  til 
mig,  passe  de  altid  skarpt  paa,  at  jeg  ikke  skal  fortælle 
ham  Noget  herom;  men  nu  skal  jeg  sige  Deres  Keiserlige 
Majestæt,  at  jeg  ikke  forstaar  et  Ord  Tysk  eller  Dansk, 
og  de  lade  mig  ofte  skrive  Breve,  og  jeg  skriver  altid 
paa  Russisk,  og  de  oversætte  det  paa  Tysk  ganske  imod 
min  Mening,  og  de  skrive  paa  Tysk  Alt,  hvad  der  er 
fordelagtigt  for  dem,  og  siden  lade  de  mig  skrive  det  af, 
og  jeg  skriver,  men  forstaar  ikke  et  Ord  hverken  Tysk 
eller  Dansk;  men  de  have  lært  mig  at  skrive  tyske  Bog- 
staver, for  at  jeg  skulde  skrive,  hvad  der  var  til  Fordel 
for  dem,  og  saa  sende  de  saadant  et  Brev  til  Prinsen  i 
Kjjøbenhavn.  Saa  forlangte  de,  at  jeg  skulde  skrive  for 
dem  paa  Russisk  om  Pension,  og  jeg  forstod  mig  ikke 
derpaa  og  vilde  ikke  skrive  derom,  og  de  n;Qdte  mig,  og 
jeg  blev  vred  og  skændte  paa  dem  og  græd;  saa  sagde 
de,  at  Prins  Frederik  havde  befalet  det;  siden  satte  de 
Noget  sammen  af  deres  eget  Hoved  og  skrev  det  paa 
Russisk  og  lod  mig  skrive  det  af;  og  jeg  vilde  ikke  skrive 
derom,  fordi  det  ikke  er  mine  eller  danske,  men  russiske 
Penge,  og  det  ikke  er  Ret,  at  de  skulle  have  russiske 
Penge,  og  det  var  deres  eget  listige  Paafund,  og  de  tvang 
mig  til  at  skrive  imod  min  Vilje  og  Mening;  og  da  jeg 
skrev  om  Pension  til  dem,  da  havde  de  lukket  mig  inde 
i  et  Værelse  med  en  Sekretær  og  lod  ikke  min  Skrifte- 
fader komme  ind  til  mig,  for  at  han  ikke  skulde  se  det, 
og  de  forbød  mig  strengt  at  tale  til  ham  derom,  og  jeg 
skrev  Alt,  hvad  de  forlangte,  fordi  jeg  var  bange  for,  at 
Prinsen  skulde  blive  vred  paa  mig,  og  de  da  skulde 
krænke  mig  endnu  haardere.  Og  jeg  tænkte,  at  Deres 
Keiserlige  Majestæt  nok  vilde  forstaa  deres  List  og  indse, 
at    det  ikke  var  rigtigt,   da   Præsten  ikke   havde  under- 

skrevet  dot,  og  dersom  jeg  havdo  vidst,  at  de  skulde  faa 
deres  Vilje,  og  at  Deres  Majestæt  ikke  skulde  forstaa 
deres  List,  saa  havde  jeg  aldrig  føjet  dem,  om  de  nok  saa 
meget  sagde,  at  det  var  Prinsens  Befaling,  thi  jeg  vilde 
hellere  do  end  skrive  om  Pension,  thi  det  er  en  stor 
Synd  at  give  dem  russiske  Penge  for  deres  Ondskab  og 
Snedighed  og  for  deres  Fornærmelser,  og  jeg  græder 
derfor  saa  meget  mere  og  kan  ikke  sove  og  ønsker,  at 
jeg  var  død,  forend  dette  skulde  ske. 

"Og  nu  beder  jeg  ydmygst,  allernaadigste  Keiser,  at 
Deres  Majestæt  for  Guds  Skyld  vil  tilgive  mig  dette,  da 
det  er  sket  imod  min  Vilje,  og  ikke  bevilge  Penge  til  de 
snedige  Danske,  og  naar  den  barmhjertige  Gud  lader  mig 
dø,  at  da  Sølvtøjet  og  mine  Garderobepenge  og  øvrige 
Sager  maa  komme  til  St.  Petersborg,  da  det  jo  altsammen 
er  Ildført  fra  Rusland. 

Og  nu  falder  jeg  ned  for  Deres  Majestæts  Fødder  og 
bønfalder  med  Taarer  om ,  at  det  maatte  behage  Deres 
Majestæt  at  vise  mig  den  huldrige  Naade  at  lade  mig 
Ulykkelige  komme  i  et  russisk  Kloster;  da  vil  det  ikke 
behøves  hvert  Aar  at  sende  saa  mange  Penge  til  mit 
Underhold.  Jeg  er  nu  tre  og  tresindstyve  Aar  gammel 
og  ønsker  at  indvies  til  Nonne;  der  vil  jeg  være  i  Ro  og 
bede  for  Deres  Majestæt  og  frelse  min  Sjæl;  det  er  mit 
højeste  ønske  at  ende  mit  Liv  i  Kloster,  og  for  denne 
Naade  vil  Gud  velsigne  Deres  Majestæt,  og  jeg  vil  føle 
mig  taknemlig  baade  i  dette  og  i  hint  Liv.  Allernaadigste 
Keiser,  Deres  Majestæts  ydmygste  Tjenerinde. 

lekaterina, 
Prinsesse  af  Brunsvig. 

August  16/28  1803,  Horsens  i  Jylland. » 

(•Dette  Brev  har  jeg  modtaget  i  Kirken  af  Prinsessens 
egne  Hænder,  og  paa  Hendes  Høiheds  Forlangende  har 
jeg  for  første  Gang  i  mit  Liv  en  saadan  Ære  at  forelægge 
det  allerunderdanigst  for  Deres  Keiserlige  Majestæt. 

Feofan 
ordineret  Munk.-) 
14* 

((Til  Modtagelsen  af  dette  Brev  have  vi  undertegnede 
været  Vidner. 

Peter  Stefanof  Peter  Polikratof 

Kirkebetjent.  Kirkebetjent.') 

Man  maa  forbavses  over,  at  Nogen  nogensinde  har 
kunnet  fæste  Lid  til,  at  ovennævnte  Brev  af  fri  Vilje 
uden  aandelig  Tvang  og  Paavirkning  har  kunnet  være 
ført  i  Pennen  af  Prinsesse  Catharina;  dertil  ere  Usand- 
hederne og  Beskyldningerne  deri  altfor  aabenbare  og 
gennemsigtige  til  at  vildlede  dem,  der  have  fulgt  det  lille 
Hof  fra  dets  Etablering.  For  at  nævne  et  Par  Punkter: 
1)  med  Hensyn  til  at  køre  hver  Dag,  da  vide  vi,  at  paa  det 
Tidspunkt  havde  Prinsessen  10  Heste  paa  Stald,  saa  der 
var  næppe  Mangel  paa  Køreture;  Prinsessen  kørte  i 
Virkeligheden  ogsaa  hver  Dag,  naar  hun  havde  Lyst,  og 
Vejret  indbød  dertil;  men  Præsten  Feofan  fandt  det 
naturligvis  som  en  stor  Mangel  hos  Hofchefen,  naar  denne 
ikke  bad  ham  om  at  køre  med.  2)  Naar  der  i  Skrivelsen 
klages  over,  at  Prinsessen  kun  kan  faa  øl  at  drikke,  saa 
er  der  blot  derved  at  forandre,  at  man  i  Stedet  for  Prin- 
sessen sætter  Præsten;  thi  han  fik  næppe  Vin  hjemme  til 
daglig,  kun  naar  han  var  saa  heldig  at  faa  en  Indbydelse 
til  Prinsessens  Taffel,  ved  hvilket  der,  som  vi  have  hørt, 
serveredes  Vin  baade  til  Middag  og  til  Aften. 

3)  Naar  Horsens  betegnes  som  et  Helvede  og 
Cholmogory  som  et  Himmerige,  maa  man  rigtignok  trække 
paa  Skuldrene  og  sige:   velbekomme. 

4)  Naar  Feofan  lader  Prinsesse  Catharina  skrive,  at 
hun  hverken  forstaar  Tysk  eller  Dansk,  er  det  den  rene, 
skære  Usandhed,  thi  vi  have  jo  set  det  Brev,  som  hun 
skrev  til  Hofdame  Sehested  Nytaarsdag  1786;  det  var  dog 
affattet  paa  meget  forstaaeligt  Tysk.  At  Prinsesse 
Catharina  ogsaa  i  Aaret  1802  kunde  udtrykke  sig  paa 
forstaaeligt  Dansk,  have  vi  Hofdamen,  Frøken  Kaas's  Ord 
for.  Det  har  altsaa  været  Munken  Feofan,  og  ikke  Prin- 
sessen,   der    har    været    ukyndig    i    det    tyske  og   danske 

Sprog;  thi  paa  det  Tidspunkt,  her  er  Tale  om,  l)aade 
talte  og  forstod  Prinsessen  begge  Sprog. 

5)  Naar  Feofan  fremdeles  lader  Prinsessen  skrive,  at  de 
lukke  hende  inde  med  en  Sekretær,  og  at  Præsten  ikke 
kunde  faa  Adgang  til  hende,  saa  er  det  naturligvis 
saaledes  at  forstaa,  at  naar  hun  har  haft  sine  Læse-  eller 
Sprogtimer  med  Sekretær,  Sprogmester  Kleen,  liar  Hof- 
betjeningen nægtet  Præsten  Adgang,  naar  han  ikke  var 
tilsagt  til  at  komme  paa  den  Tid.  Den  russiske  Præst 
kedede  sig  altid  i  Horsens;  thi  hele  den  Menighed,  hans 
Virksomhed  her  var  baseret  paa,  var  kun  én  Person, 
nemlig  Prinsesse  Catharina,  saa  han  havde  Tid  og 
Lejlighed  nok  til  at  udfolde  al  den  dæmoniske  Indflydelse, 
man  sporede  ved  Siden  af  den  aandelige  Trøst  og  Bistand, 
han  var  sat  til  at  varetage.  6)  Fremdeles  tager  Feofan 
igennem  Prinsesse  Catharina  Ordet  for,  at  hun  skulde 
gaa  i  Kloster  i  Rusland.  Ja,  det  var  der  vist  god  Mening 
i  for  Feofans  Vedkommende,  i  Særdeleshed  naar  hun  saa 
vilde  vælge  ham  til  Skriftefader,  thi  saa  havde  han  gjort 
et  godt  Kup,  NB.  saafremt  den  fyrstelige  Nonne  fik  Lov 
til  at  bevare  sin  Apanage  ubeskaaren.  I  ethvert  Fald 
vilde  Prinsesse  Catharina,  ved  at  ombytte  Danmark  med 
et  Kloster  i  Rusland,  under  Feofans  Auspicier  visselig 
være  kommen  fra  Dynen  i  Halmen. 

De,  som  vare  kendte  med  Forholdene  i  Horsens,  vare 
snart  paa  det  Rene  med,  at  det  var  Feofan,  der  havde  for- 
fattet Brevet,  støbt  Kuglerne  og  formaaet  eller  forhekset 
Prinsessen  til  at  afskrive  det  og  derved  skyde  Kuglerne 
ud.  Til  Karakteristik  af  de  russiske  Præster  i  Horsens 
skriver  Hofchef  Lillienskiold  i  en  fortrolig  Skrivelse  til 
Minister  Bernstorff  senere:  —  —  «Da  det  er  min  Pligt 
at  give  Deres  Excellence  Underretning  om  x\lt,  hvad  dette 
Hof  er  vedkommende,  saa  maa  jeg  nu  berøre  den  vigtigste 
Post  af  alle,  som  har  gjort  og  daglig  gør  vort  Hof  her 
alle  mulige  Chikaner  og  Ærgrelser,  nemlig  de  kære  russiske 
Munke  og  Præster,  som  man  i  al  Sandhed  kan  kalde  en 
ægyptisk  Plage.      De  løgnagtige  og  uforskammede  Rygter, 

som  disse  Folk  stedse  udbrede  om  dette  Hof,  er  det 
Mindste;  men  deres  hykleriske,  interesserede  og  ufor- 
skammede Opførsel  imod  hendes  Durchlauchtighed  Prin- 
sesse Catharinas  hoje  Person  selv  skulde  vel  Ingen  tro 
kunde  være  mulig,  naar  man  ikke  ved  Eksempler  kunde 
stadfæste  Sandheden.  Den  sidst  ankomne  Munk,  Feofan, 
var  den  Værste  af  dem  Alle.  Da  Prinsesse  Catharina  paa 
sin  Navnedag  gav  denne  Munk  to  Ti-Rigsdalersedler, 
vilde  han  ikke  modtage  saa  lille  en  Gave,  idet  han  sagde: 
«I  Rusland  giver  Keiseren  100  Rigsdaler. »  Af  Frygt  for 
hans  Unøjsomhed  fordoblede  den  gode  Prinsesse  stedse 
sine  Gaver,  saa  hendes  private  Kasse  stedse  maatte 
forøges  med  det  ene  Hundrede  Rigsdaler  efter  det  andet.  Ved 
hans  Bortrejse  herfra  maatte  Prinsessen,  for  at  han  kunde 
gøre  Alt  i  Penge,  betale  150  Rigsdaler  for  nogle  russiske 
Bøger.  Prinsessens  bedste  Gulddaase,  besat  med  Diamanter, 
tog  han  med  sig,  idet  han  sagde,  han  vilde  gøre  Keiseren  en 
Present  dermed  paa  Prinsessens  Vegne:  ligesaa  gik  det 
ogsaa  med  en  Diamant-Guldring  med  Brillanter  samt 
med  et  lille  Crucifix  af  Guld,  som  tilhørte  eu  af  Helgenerne 
i  Prinsessens  Værelse.  Det  gik  saa  vidt,  at  endnu  den 
sidste  Dag,  da  han  tog  Afsked  med  hendes  Durchlauchtighed, 
og  der  stod  en  lille  Sølvlyseplade  paa  hendes  Natbord, 
aftog  han  Lysestumpen  af  samme  og  stak  Pladen  i 
Lommen. 

Den  russiske  Præst  Orlofsky,  der  kom  i  Feofans  Sted, 
er  ikke  bedre  end  hans  Forgængere,  han  er  gift,  men 
maltrakterer  Konen  saaledes,  at  hun  here  Gange  er  løbet 
fra  ham ;  han  ligger  desuden  i  Strid  med  sin  Vært  og  sine 
Tjenestepiger,  saa  at  Magistraten  selv  har  lagt  sig  der- 
imellem. Denne  Mand  kom  fattig  hertil,  havde  knapt 
Klæder  til  sig  og  sine,  men  Prinsessen  lod  ham  straks  op- 
klæde;  han  er  forstrakt  med  flere  Hundrede  Rigsdaler  af 
Hoflets  Kasse:  i  Stedet  for  at  vedkende  sig  disse  Vel- 
gerninger blamerer  han  Hoffet  og  hendes  Durchlauchtighed 
med.  Han  var  saa  uforskammet,  at,  da  den  gode  Prin- 
sesse  sendte   hans  lille  Barn   en  Kage  og  lagde  en  Fem- 

Rigsdalerseddel  under  d(3ii,  sendte  han  Sedlen  tilbage  og 
lod  sige,  om  det  var  Noget  at  byde  ham.  Ligesaa  med 
et  Par  nye,  sorte  Silkestrømper,  som  Prinsessen  paa  sin  salig 
Broders  Dødsdag  forærede  ham  til  Erindring,  og  hvilke  han 
ansaa  med  den  største  Foragt.  Nu,  da  han  vil  bort 
herfra,  har  han  for  at  gøre  Alt  i  Penge,  efter  sin 
Formands  Eksempel,  presset  hendes  Durchlauchtighed  endel 
gamle  russiske  Bøger  paa,  som  jeg  efter  Højstsammes 
Befaling  har  maattet  betale  ham  med  113  Rigsdaler, 
skønt  de  efter  min  Formening  ikke  ere  20  Rigsdaler 
værd  (ved  Auktionen  bleve  de  takserede  til  knapt  4  Rdl.), 
og  saaledes  kunne  disse  gerrige  Folk  handle  uden  at  blive 
tiltalte  derfor.  Deres  Excellence  vil  heraf  kunne  bedomme 
disse  Menneskers  slette  Handlemaade,  og  hvilke  For- 
trædeligheder jeg,  som  Hoffets  Chef,  har  at  udstaa  for  at 
raade  Bod  paa  disse  Uordener.  En  delikat  Sag  for  mig, 
at  staa  i  Gabet  mellem  en  ildesindet  og  pengegridsk 
Munk  og  en  svag,  let  til  Overtro  forledet  Dame.  Hvilke 
Ulykker  og  Fortrædeligheder  bringer  ikke  Saadant  med 
sig,  da  hendes  Durchlauchtighed  tror,  at  disse  Munke  ere 
lutter  Engle  og  fri  for  alle  menneskelige  Skrøbeligheder! 
Jeg  beder  Deres  Excellence  hos  den  russiske  Minister  i 
Kjøbenhavn  foranstalte,  at  det  blev  disse  russiske  Munke 
alvorlig  forbudt,  under  den  største  Straf,  at  være  saa 
paatrængende  imod  hendes  Durchlauchtighed,  at  plage 
Højstsammes  ømme  Samvittighed  elier  under  Religionens 
Maske  at  tilvende  sig  utilladelig  Fordel.  Ligeledes  ønsker 
jeg  og,  at  eftersom  disse  Præster  erholde  deres  Kostpenge 
godtgjorte  af  Hoffets  Kasse,  det  da  ikke  maa  tillades  dem 
hver  Dag  at  spise  ved  Prinsessens  Taffel  undtagen  om 
Søndagen,  som  det  forhen  har  været  Brug,  etc.  etc... 

Det  ovenstaaende  Uddrag  af  Hofchefens  Breve  taler 
for  sig  selv,  saa  det  bliver  let  for  Læserne  at  afgøre,  mod 
hvem  Beskyldningerne  for  Uredelighed,  slet  Behandling 
og  Uforskammethed  bør  rettes. 

Da  vi  tidligere  her  i  Bogen  have  omtalt  Leverancerne 
til  det  lille  Hofs  Køkken,   var  det  muligen  ikke  af  Vejen. 

hvor  trivielt  det  end  kan  være,  at  gøre  et  kort  Uddrag 
for  2  a  3  Aars  Vedkommende,  nu  vi  ere  komne  ind  i  et 
nyt  Aarhundrede,  dels  for  at  se  Prisforskellen  i  de  Aar, 
dels  for  at  konstatere,  at  til  Trods  for  det  Anklage- 
brev, Præsten  Feofan  havde  forledet  Prinsesse  Catharina 
til  at  skrive  til  Kejseren  af  Rusland,  var  den  daglige  Be- 
spisning paa  Palæet  i  Horsens  baade  afvekslende,  rigelig 
og  god.  Vi  ville  blot  tage  en  Uges  eller  10  Dages  Indkøb 
hvert  Aar:  saaledes  som  disse  ere,  ere  de  alle.  Uge  efter 
Uge,  saalænge  Prinsesse  Catharina  levede,  med  en  saare 
ringe  Variation,  eftersom  Aarets  Frembringelser  komme 
frem.     Saaledes  f.  Eks. : 

Aar  1800 
indkøbt  fra  den  1ste  til  den  Ilte  Oktober  99  ff  Kalvekød 
å  9  /o,  179  B  Lammekød  å  9  ft  124  fb  Oksekød  å  9  i3, 
12  fti  røget  do.  12  (^,  9  Oksetunger  å  1  |.  4  /3,  16  ft 
Flæsk  å  1  I-,  23  Kyllinger  å  10  (^  5  Agerhøns,  2  Raa- 
dyr  a  3  Rdl.,  18  Stk.  Kramsfugle  er  1  Rdl.  12  C.,  fersk 
Fisk  fra  Skanderborg  Sø  2  Rdl.,  8  Stkr.  røget  Makrel  å 
9  i3,  28  Duer  å  12  å  14  /:?,  48  ft,  ørred  å  10  /K,  15  Høns 
a  22  (I,  21  Snese  Æg  å  1  ^^  og  3  /»^,  2  Stegegrise  å  3  :^, 
8  ft  Aal  å  8  /,5,  17  Snese  Krebs  å  6  /.^,  Faaremælk  1  % 
8/3,  200  Stkr.  Champignons,  8  Stkr.  Rødkaal,  10  Stkr. 
Blomkaal,  50  Stkr.  Agurker,  1  Skp.  Havregryn,  1  Skp. 
Byggryn.  NB.  En  Del  af  Kødet  fra  Slagteren  dog  til 
Hensaltning.  Et  Par  Uger  forud  var  der  fra  Kherre 
Beenfeldt  paa  Serritslevgaard  sendt  5  Brokfugle,  4  Bekka- 
siner, 6  Agerhøns  og  1  Hare. 

1803 
indkøbt  fra  den  1ste  til  den  15de  September  foruden,  hvad 
Slagter  Preuthun  daglig  leverede  i  Palæets  Køkken,  end- 
videre: 46  ft  Laksørred  a  I  %,  4  ft  Gedder  å  12  /3, 
61  Snese  Æg  å  \  %  ^  (^,  23  Høns  å  2  ^^,  4  Stkr. 
Kapuner,  43  Ænder  å  1  |.  14  /.(,  39  Duer  å  1  $,  5  Kal- 
kuner å  4  ^  6  /:?,  1  Raadyr  3  Rdl.,  3  Urfugle,  26  Kyllinger 
a  12  /j,  8  ft  Brasen,  18  ft  røget  Laks  k  2  %,  16  ft 
Aborre    å    7    /G,    8   ft  Stokfisk   å  8    ;(?,    14    Stkr.    ferske 

Makreler  a  10  /? ,  17  Stkr.  riøgede  Makreler  å  12  /?,  4 
Gæs  å  5  |.  3  i3,  5  Harer  å  3  %  12  1^,  32  ff  Torsk  å 
12  A^,  22  Snese  Krebs  er  2  Kdl.  4  ^^,  2  Stkr.  Stegegrise 
å  3  |.  S   /:?,  3G  Stkr.  Flyndere. 

1805 
indk;øbt  fra  Omegnen  af  Horsens  fra  3dje  til  Ilte  Marts 
14  ft  Aal  å  O  i^,  4  ft  Aborre  å  8  /^,  2  Harer  å  5  %, 
12  Snese  Æg  a  22  jS,  2  Raadyr  å  3  Rdl.  4^,  8  Kalkuner 
å  1  Rdl.  2  ^  8  i3,  2  H^ns  å  2  ^,  21  1t  Gedder  a  11  /J, 
16  1t  6^rreder  å  14  /.?,  8  Ænder  å  3  |.  8  .(?,  1  Par  Duer 
2  ^,  S  P,  10  Snese  Krebs  å  10  /3,  G  Brokfugle  å  12  /?, 
en  kalkunsk  Hane  2  Rdl.,  1  Urfugl  b  %  S  f,i. 

Priserne  i  Oktober  Maaned  i  Aaret  1805  vare  for 
adskillige  Varer  foruden  ovennævnte:  Oksekød  8  il>,  røget 
do.  10  7a  Talg  12  l?>,  Kalvekød  12  A  Lammekød  6  /^  Alt 
pr.  Pund.  En  Oksetunge  1  %  4  /?,  en  Kalvetunge  3  /o, 
Skinke  1  ft  18  /:?,  Flæsk  1  fl  18 /:^  en  Kalvebrissel  \2  f,i,  et 
Fedekalvehoved  3  ^i ,  Randers  røget  Laks  1 1. 8  /^>,  en  Pot  Fløde 
1  ^,  en  Pot  Mælk  2  |?^,  en  Tønde  Smør  50  Rdl.,  et  Lam  2  Rdl, 
en  Tønde  Havre  2  Rdl.  1  $.,  en  Tønde  Byg  4  Rdl.  1  ^f, 
en  Tønde  Trækul  1   Rdl.  3  $.,  1  Favn  Brænde  7  Rdl. 

Man  vil  lægge  Mærke  til,  at  fra  Aaret  1780  indtil 
Aaret  1805,  altsaa  i  25  Aar,  vare  næsten  alle  Slags  Madvarer 
stegne  til  den  dobbelte  Pris  mod  tidligere;  det  gælder: 
Mælk,  Smør,  Æg,  Kød,  Fisk,  Fjerkræ,  Krebs,  etc,  til 
Dels  ogsaa  Vildt,  medens  Oksetunger,  Stegegrise  og  Gæs 
først  senere  kom  i  Niveau  med  de  øvrige  Fedevarer. 


1  Maj  Maaned  1803  var  Arveprins  Frederik  eller 
Friderich,  som  han  selv  underskrev  sig,  for  sidste  Gang  i 
personligt  Besøg  paa  Slottet  i  Horsens.  Besøget  faldt 
ham  lettere  nu  end  første  Gang  for  23  Aar  siden,  idet 
hans  Kusine,  Prinsesse  Catharina,  nu  kunde  tale  det  tyske 
Sprog,  hvad  hun  ej  kunde  dengang.  Vel  var  hun  frem- 
deles lige  døv,  men  der  var  et  Par  dygtige  Tolke, 
Hofdamen   Frøken  Kaas    og    Sekretær  Kleen,    som   Begge 

vare  baade  det  russiske  og  tyske  Sprog  mægtige,  og 
hvis  Meddelelsesmaade  Prinsessen  var  vant  til,  saa  det 
Hele  forløb  meget  fornøjeligt,  men  det  blev  alligevel  kun 
et  kort  Besøg. 

I  samme  Aar  giftede  Prinsessens  Kammerjomfru, 
Marie  Kaalund,  sig  med  Pastor  Fussing,  og  i  hendes 
Sted  blev  Søsteren,  Kirstine  Kaalund,  ansat  hos  Prinsessen ; 
men  som  før  sagt,  der  var  altid  Rift  om  den  kvindelige 
Betjening  paa  Pælæet;  saaledes  fik  sidstnævnte  Kammer- 
jomfru, Kirstine  Kaalund,  ej  heller  Lov  til  at  gaa  frit 
omkring  ret  længe,  idet  Hofintendant  v.  Hauch  hjemførte 
hende  som  sin  Brud  Aaret  efter.  Den  første  af  Søstrene 
fik  300  Rdl.,  den  sidstnævnte  400  Rdl.  i  Brudeskænk. 

Da  Vinteren  1<S03  var  streng,  ynkedes  Prinsesse 
Catharina  over  sine  Kuske,  naar  de  paa  hendes  Køre-  og 
Kaneture  maatte  døje  Kulden;  hun  befalede  derfor,  at  der 
skulde  bestilles  ekstra  Overstykke,  den  saakaldte  oRokkelore*), 
til  hver  Kusk,  hvilket  de  paagældende  Køresvende  vare 
meget  taknemlige  for.  Prinsessens  gode  Hjerte  fornægtede 
sig  aldrig;  da  saaledes  paa  samme  Tid  Karlen  Ole  Holm, 
som  tjente  paa  Palæet,  døer,  eftergives  der  hans  Bo  ikke 
alene  de  Penge,  han  har  faaet  i  Forskud  hos  Hofkassen, 
men  hans  Begravelse  bekostes  endog  af  denne,  ligesom 
der  ydes  6  Flasker  Rødvin,  foruden  Brød  og  Brændevin 
til  dem,  der  fulgte  ham  til  hans  sidste  Hvilested.' 

Alle  Betingelser  for,  at  Prinsesse  Catharina  kunde 
have  haft  det  saa  roligt,  taaleligt  og  godt  som  muligt  i 
Horsens,  vilde  ved  de  trufne  Foranstaltninger  fra  det  danske 
Hofs  Side  have  været  til  Stede,  naar  ikke  den  hele  Tilværelse 
var  bleven  forgiftet  ved  de  russiske  Popers  evindelige 
Rænker,  Utilfredshed  og  Umættelighed.  At  der  naturligvis 
har  kunnet  komme  en  Kurre  paa  Traaden  eller  en  Mis- 
forstaaelse  opstaa  imellem  Prinsessen  og  hendes  Hofstat 
nu  og  da,  har  vel  ikke  kunnet  undgaas,  i  de  senere  Aar 
især  overfor  den  enligtstillede,  svage  og  stokdøve  Dame, 
da  det  jo  kan  ske  imellem  de  bedste  Venner;  men  at  det 
blot   har  været  af  en   ubetydelig   og  forbigaaende   Natur, 

ser  iriaii  deraf,  at  hun  kort  efter  at  have  ski-evet  eller  af- 
skrevet ovenberørte  bistre  Brev  til  Kejseren  af  Rusland, 
da  det  var  at  vente  og  antage,  at  hun  aldrig  blev  god 
mere,  holder  sin  Hofdame,  Freaken  Sophie  Hauchs  Bryllup 
med  Oberstlojtnant  Frederik  v.  Hauch;  dette  tyder  dog 
ikke  paa  nogen  mindre  god  Forstaaelse  med  hendes  Om- 
givelser. Prinsesse  Catharina  var  ikke  alene  til  Stede 
ved  Brylluppet  og  forte  Bruden  til  Alteret,  men  bekostede 
baade  Bryllup  og  Udstyr.  Mærkeligt  er  det,  at  naar  den 
russiske  Præst  eller  Pope  var  tilfreds,  saa  var  Prinsesse 
Catharina  det  ogsaa;  hans  Indvirkning  paa  hende  var 
altid  saare  let  at  konstatere,  naar  det  gode  Humørs 
Barometer  stod  lavt.  Straks  efter  ovennævnte  Bryllup, 
som  Hofchefen.  Kherre  Lillienskjold  underretter  Arveprins 
Frederik  om,  svarer  denne:  »Med  Fornøjelse  har  jeg  af 
Deres  Brev  af  13de  ds.  erfaret,  at  den  kære  Prinsesse, 
som  jeg  hilser,  befinder  sig  i  ønskeligt  Velgaaende  og  ved 
Sindsmunterhed ;  ogsaa  haver  jeg  været  ret  skønsom  over 
hendes  venlige  Erindring  og  vil  bede  Dem  at  bevidne 
hende  det;  at  hun  har  villet  beære  med  sin  Nærværelse 
Frøken  Hauchs  Vielses  Aet,  som  i  Kirken  efter  Frøkenens 
ønske  den  2ode  ds.  skulde  ske,  er  og  en  Prøve  paa  min 
kære  Kusines  gode  Helbred  og  glæder  mig  i  den  Hen- 
seende altsaa.  —  —  —  —  «  At  Popen  nu  er  blevet 
fornuftigere  i  visse  Henseender,  vil,  som  De  og 
haaber,  have  sin  Virkning  ved  den  nu  indtrufne 
Fastetid,  ogsaa  ønsker  jeg  det  særdeles  for 
Prinsessens  egen  Rolighed,  der  dog  vist  efter 
sin  Tilstand  burde  have  en  fornøjelig  og  glad 
Alderdom. 

Med  sædvanlig  Agtelse   og  Tillid  er  jeg  altid   Deres 

bevaagne 

Friderich 

arvepr. 
Den  27de  Marts  1804. 

(I  den  sidste  Passus  angaaende  Popen  havde  Prinsen 
understreget  alle  Linier). 

Fra  den  Dag  i  August  1802,  da  Popen  Feofan  eller 
Theophan  kom  til  Horsens,  og  til  han  rejste  to  Aar  efter, 
følte  han  sig  aldrig  vel  der.  Han  havde  ventet  at  komme 
til  at  spille  en  langt  større  Rolle  paa  Palæet,  end 
Tilfældet  blev,  og  den  Omstændighed,  at  der  ikke  blev 
anvist  ham  Bolig  paa  selve  Palæet,  var  en  stor  Skuffelse 
for  den  ærgerrige  Mand.  Hofchefen  forsøgte  at  formilde 
den  gejstlige  Herres  Utilfredshed  ved  at  ansøge  om  For- 
højelse af  hans  Gage  fra  Rusland,  hvad  der  ogsaa  blev 
bevilget  med  en  Sum  af  6Q  Rubler  ijQ  Kopeker,  der  blev 
ham  udbetalt  med  98  Rdl.  24  /j  foruden  den  faste  Gage, 
700  Rdl.  Hollandsk;  endvidere  blev  hans  Husleje  betalt 
af  Hofkassen  i  Horsens,  og  desuden  blev  der  leveret  ham 
8  Favne  Brænde  og  4  L.fl  Talglys  aarlig  derfra.  For 
yderligere  at  formilde  Popen  blev  han  jævnligt  indbudt  til 
Prinsessens  Taffel,  ligesom  og  Kapellet  i  Palæet  fik  en  smukkere 
og  mere  iøjnefaldende  Udsmykning,  idet  der  i  dette  øjemed 
fra  Hamburg  indforskreves  Silke-  og  Alenvarer  til  et  Beløb 
af  456  Rdl. ,  hvori  var  indbefattet  29  Lod  Guldbaands- 
tresser,  39  Lod  Sølvbaandstresser,  12  Alen  rød  kinesisk 
Atlask  og  grøn  Damask,  Altsammen  til  Kapellets  Ud- 
smykning. Popens  røde  Sølvbrokades -Chamarre  med 
Guldtresser  og  Guldkors  paa  blev  orasyet,  forbedret  og 
fornyet.  Ligeledes  blev  der  fra  Kapellet  nedtaget  179 
store  Messingbogstaver,  som  hos  en  Guldsmed  i  'Horsens 
bleve  forgyldte  og  igen  opsatte,  hvorfor  denne  fik  96  Rdl., 
og  desuden  blev  der  for  at  lave  en  lille  ny  Sølvkalk  betalt 
14  Rdl. 

Overfor  bemeldte  Pope  hjalp  nu  imidlertid  Intet,  han 
vedblev  stadig  at  være  temmelig  vanskelig  at  komme  ud 
af  det  med.  Om  hans  Vanskelighed  og  Umedgørlighed 
kunde  gaa  ud  over  de  ham  underlagte  to  russiske  Sangere 
i  den  Grad,  at  de  kunde  tage  Skade  paa  Sind  og  Huld, 
skal  ikke  kunne  siges,  men  den  ene  af  disse,  Peter 
Stefanof,  blev  imidlertid  sindssyg  og  i  den  Anledning 
indlagt  paa  Regimentssygehuset  i  Horsens  og  var  under 
Bevogtning  der,  til  han  senere  blev  hjemsendt  til  Rusland 

med  en  Udgift  af  150  Rdl.  for  Palæets  Kasse.  Bemeldte 
sindssyge  russiske  Sanger  blev  fulgt  paa  Rejsen  til  Kjøben havn 
af  Forrider  Thomas  Dolberg,  som  ogsaa  hidtil  havde  ydet 
Vagt  hos  ham,  "og  han  fik  for  denne  sin  Ulejlighed  og 
gode  Konduite  50  Rdl.,  som  ligeledes  udbetaltes  af  Hof- 
kassen. Det  var  en  omstændelig  Historie  med  Hjem- 
sendelsen af  denne  sindssyge  Russer.  Der  var  et  Par 
andre  sorgelige  Begivenheder  i  Aaret  1804  indenfor  Palæets 
Mure.  Den  ene  var,  at  den  særdeles  flinke  og  afholdte 
Sprogmester,  Sekretær  Kleen  dode  midt  paa  Aaret,  og 
han  blev  savnet  meget,  idet  han  var  saa  flink  til  at 
kunne  fore  Konversation  med  Prinsessen  trods  hendes 
absolute  Døvhed.  Herefter  faldt  Tjenesten  sværest  for 
Hofdamen,  Frøken  Kaas,  som  næstefter  Kleen  havde  det 
bedste  Greb  paa  Tingene.  Uheldigvis  dode  næsten  sam- 
tidig med  Sekretær  Kleen  Prinsesse  Catharinas  Gemaks- 
pige,  Jfr.  Winther,  som  kunde  noget  Russisk,  om  end 
kun  til  Husbehov;  i  hendes  Sted  blev  der  straks  ansat  en 
Jfr.  Andrine  Bloch,  som  formentes  at  have  meget  Lære- 
nemme for  Sprog.  At  den  afdøde  Sekretær  Kleens  Enke 
paa  Grund  af  Mandens  Fortjenester  blev  betænkt,  var, 
hvad  man  kunde  vente;  hun  fik  en  aarlig  Pension  af 
200  Rdl.  Palæet  var  et  godt  Herskab  at  tjene,  og  ud- 
fyldte Vedkommende  sin  Plads  samvittighedsfuldt,  var  der 
altid  Hjælp  og  Støtte  at  vente  senere,  naar  den  Paagældende 
havde  udtjent.  Dette  gjaldt  saavel  de  højere  som  ogsaa 
de  lavere  Poster.  1  1804  tog  saaledes  et  Par  Savskærere, 
som  havde  skaaret  Palæets  Brænde  siden  1780,  deres 
Afsked;  de  bleve  Begge  betænkte  med  en  lille  aarlig  Pension 
i  deres  Levetid. 

Sidst  paa  Aaret,  i  Oktober  Maaned  1804,  blev  Popen 
Theophan  eller  Feofan  afløst  og  rejste  bort;  han  fik 
300  Rdl.  i  Rejsepenge  af  Heftets  Kasse,  og  for  yderligere 
at  forbedre  sin  Pengestatus  solgte  han  nogle  russiske  Bøger 
til  Prinsesse  Catharina  for  en  ublu  Betaling.  Omendskønt 
Hofchefen  mente,  at  Bøgerne  ikke  vare  20  Rdl.  værd,  ud- 
betalte han  dog,  for  at  holde  Fred,   de  forlangte  150  Rdl. 

Paa  Palæet  i  Horsens  drog  man  et  Lettelsens  Suk,  da 
denne  gejstlige  Vampyr  drog  væk.  Hofchefen ,  som 
havde  haft  mest  at  døje  med  ham,  var  især  glad,  dog  fik 
han  endnu  en  bitter  Mundsmag,  idet  der  et  Par  Dage 
efter  Pater  Feofans  Afrejse  kom  en  Eegning  fra  Køb- 
manden paa 

13  Alen  blaa  Silke-Moirée 26  Rdl. 

15     —      —    Lystring 22    — 

15     —    paillegult  Taft .12    —    3  ^ 

Syløn 5    —    3  ^^, 

som  Pateren  havde  taget  paa  Palæets  Regning  for  dermed 
at  opklæde  sin  Frue  og  2  Born.  I  al  Stilhed  betalte 
Hofchefen  denne  Regning  i  den  glade  Bevidsthed,  at  det 
saa  ogsaa  var  den  allersidste  Forestilling,  der  blev  opført 
under  Feofans  Optræden.  Hofchefen  satte  nu  sit  Haab 
til,  at  den  nye  russiske  Præst  Orlofsky,  der  var  kommen 
et  Par  Dage,  forinden  Feofan  drog  bort,  maatte  være  af 
en  bedre  Kvalitet  og  Beskaffenhed  end  den  sidst  bort- 
dragne. Dette  Hofchefens  fromme  ^nske  skulde  imidlertid 
ikke  gaa  i  Opfyldelse,  thi  Orlofsky,  som  havde  modtaget 
Instruktion  af  sin  værdige  Forgænger  i  Embedet,  traadte 
meget  samvittighedsfuldt  i  dennes  Fodspor,  saa  Hoffet 
kunde  sige:  »Vi  have  vel  rejst,«  da  det  gjorde  den  vakre 
Mands  nærmere  Bekendtskab.  Hofchefens  tidligere  med- 
delte Skrivelse  til  Minister  Bernstorff"  kende  vi;  her  skal 
derfor  kun  meddeles  hans  Hjertesuk  til  Prins  Christian 
(den  8de)  af  25de  Marts  1806,  som  lyder  ordret:  <.Hvad 
der  piner  Hendes  Durchlauchtighed ,  er  de  unøjsomme  og 
slette  Præster;  den,  vi  nu  have,  har  i  Gage  i  forrige  Aar 
haft  997  Rdl. ,  Prinsessen  har  af  sin  Garderobekasse  be- 
kostet nye  Klædninger  til  ham  og  hans  Kone,  og  des- 
foruden Børnetøj ,  og  endda  skænket  ham  Sølvtøj  for 
80  Rdl.,  og  han  har  faaet  i  bare  Penge,  efter  Hofdame, 
Frøken  Kaas's  Beretning,  godt  og  vel  400  Rdl.;  jeg  har 
desuden  for  at  føje  Prinsessen  givet  ham  et  Forskud  af 
Hoffets  Kasse  paa  300  Rdl.,  han  har  altsaa  oppebaaret  i 
et  Aar  1600  Rdl.,    og  uagtet  alt  dette  dog  ikke  tilfreds. 

Nu  trygler  han  bagefter  Prinsessen  om ,  at  ovennævnte 
300  Rdl.  af  Kassen  maa  vorde  ham  eftergivet,  som  jeg 
vil  foreslaa  at  maatte  bevilges,  for  at  glæde  Hds.  Durch- 
lauchtiglied  og  faa  Ko.» 

Forinden  vi  forlade  denne  sørgelige  Materie  med 
Hensyn  til  de  russiske  Gejstlige,  er  det  dog  bedst,  at  vi 
faa  at  vide,  hvorledes  det  gik  Popen  Feofan  med  det 
Brev,  han  havde  faaet  Prinsesse  Catharina  forledet  til  at 
skrive  til  den  russiske  Kejser  Alexander,  og  som  den 
hjemvendende  Sjælesørger  skulde  aflevere.  Efter  nøjere 
Eftertanke  har  Feofan  fundet  det  raadeligt  ikke  at  aflevere 
Brevet,  men  har  holdt  det  tilbage  og  gemte  det  ganske 
roligt  i  sin  Bordskuffe,  hvilket  var  klogt  gjort  af  ham; 
thi  var  Brevet  straks  kommet  frem ,  og  der  i  den  An- 
ledning var  blevet  foretaget  en  dybere  gaaende  Under- 
søgelse, var  det  nok  blevet  slemt  for  Popen.  Det  omtalte 
Brev  blev  altsaa  roligt  liggende  —  vel  baade  gemt  og 
glemt,  da  Feofan  i  Mellemtiden  er  død  —  indtil  det  et 
Par  Menneskealdere  senere  pludseligt  dukker  op,  da  det 
bliver  fundet  i  et  Dødsbo.  Det  var  ikke  saa  sært,  at 
sligt  Brevs  Fremkomst  maatte  vække  en  hel  Del  Op- 
mærksomhed, og  ligesaa  naturligt  er  det,  at  Finderen  af 
Brevet  og  hans  Landsmænd  i  Rusland  fæste  Lid  til  det 
gaadefulde  Brevs  Paalidelighed ,  indtil  m.an  fra  dansk 
Side  oplyser,  hvorledes  man  sikkert  og  naturligt  kan  for- 
klare Brevets  Tilblivelse.  De  nødvendige  Breve,  Dokumenter 
og  Aktstykker  fra  hin  forsvundne  Tid,  i  de  første  Aar  af 
dette  Aarhundrede,  vare  i  god  Behold  i  de  danske  Ar- 
kiver, og  ved  at  benytte  dem  kom  der  al  ønskelig  Klarhed 
i  Sagen.  Heldigvis  har  den  danske  Nationalære  ingen 
Skade  lidt  ved,  at  alle  disse  Forhold,  i  en  forsvunden 
Fortid,  ere  blevne  fuldt  belyste,  saaledes  at  der  ikke 
længer  er  Tvivl  om  Sagens  rette  Sammenhæng,  som  da 
ogsaa  nu  godkendes  fra  russisk  Side. 

Med  Hensyn  til  ovenomtalte  mystiske  Brev  holdt  den 
russiske  Historikeskriver,  Professor  Dr.  Briickner  til  at 
begynde    med    Brevet    for    gode    Varer,    men    blev    snart 

rokket  i  sin  Overbevisning  ved  den  fra  dansk  Side  paa- 
følgende Protest  og  indgaaende  Analyse  af  det  gaadefiilde 
Brev,  og  var  der  end  nogen  som  helst  Tvivl  hos  Professoren 
tilbage,  forsvandt  den  ved  hans  personlige  Besøg  paa 
Rigsarkivet  her,  hvor  han  ved  Selvsyn  af  Bilagene  fra  den 
Tid  kunde  se  ~  hvad  han  da  ogsaa  udtalte  —  hvor  solidt  og 
godt  den  lille  russiske  Hus-  og  Hofholdning  var  ført  i  den 
lange  Aarrække,  »Brunsvigerne))  holdt  deres  lille  Hof  i 
Horsens.  Man  kan  heraf  se,  hvor  vanskeligt  det  er  at 
ville  drage  almindelige  Slutninger  af  et  enkelt,  tilsyne- 
ladende nok  saa  troværdigt  Aktstykke,  naar  man  ikke 
kan  kende  eller  ane  dets  Tilblivelsesmaade. 

Den  7de  Decbr.  1805  døde  Arveprins  Frederik  paa 
ilmalienborg,  52  Aar  gi.  I  den  Anledning  skrev  Hofchef 
Lillienskiold  til  Sønnen,  Prins  Christian  Frederik  (d.  8de), 
og  udtalte  sin  dybe  Beklagelse  over  Arveprinsens  Død, 
der  føltes  som  et  stort  Tab  for  Palæet  i  Horsens.  Der 
kom  kort  efter  en  kgl.  Bestemmelse  om,  at  Hoffet  i 
Horsens  herefter  skulde  sortere  under  det  udenlandske 
Departement  i  Stedet  for,  som  man  havde  ventet,  under 
den  nærmeste  Arvetager,  Prins  Christian  Frederik  (d.  8de). 
1  et  Brev  af  18de  Februar  1806  beklager  Hofchefen  sig 
derfor  paa  Prins  Christians  Vegne  over,  at  Hoffet  i 
Horsens  nu  efter  Arveprins  Frederiks  Død  skulde  staa 
under  et  fremmed  Departement  i  Stedet  for  at  staa  under 
en  kongelig  Persons  Forsorg,  som  sket  var  i  26  Aar.  Paa 
dette  Brev  svaredes  der,  at  det  blev  tilladt,  at  Alt  i 
Horsens  maatte  gaa  i  den  gamle  Gænge  og  Prins 
Christian  Frederik  være  Protektor. 

Ved  Arveprins  Frederiks  Død  var  hans  Bos  Status 
saa  daarlig,  at  der  skyldtes  Kongen  134,000  Rdl.,  som 
imidlertid  bleve  Boet  eftergivne,  og  samtidig  overdroges  et 
Palæ  paa  Amalienborg  og  Sorgenfri  Slot  til  Prins 
Christian  (d.  8de).  For  Sølvtøjet  og  Løsøre  paa  disse  to 
Slotte  skulde  Prinsen  betale  25000  Rdl. ,  men  da  han 
ikke  saa  sig  i  Stand  dertil,  udbad  han  sig  Henstand  til 
bedre  Tider.     Afdøde  Arveprins  Frederik   havde  i  Aarenes 

Løb  efterhaandcn  modtaget  over  100,000  Kdl.  af  Over- 
skudet  fra  Palæets  Kasse  i  Horsens;  men  de  Penge  blev 
der  naturligvis  ikke  gjort  Krav  paa  af  Sønnen,  Prins 
Christian  i  Faderens  insolvente  Bo.  Det  var  ikke  ffodt 
for  Hoffunktionærerne  i  Horsens  at  vide,  hvorledes  deres 
Husbondes  Affærer  stod.  Kun  saa  Meget  vidste  de,  at 
Hofkassen  i  Horsens  havde  et  betydeligt  Overskud  hvert 
Aar,  og  da  nu  Tryk  af  Gæld  ej  heller  ingenlunde  var 
ukendt  indenfor  Palæets  Mure,  saa  tilskriver  Hofdame, 
Frøken  Kaas  Prins  Christian,  der  var  bekendt  som  en 
ridderlig  ung  Mand,  om  et  Pengeanliggende.  Frøken 
Kaas  søger  nemlig  om  Eftergivelse  af  1000  Kdl.,  som  hun 
skylder  Hofkassen  i  Horsens,  et  Laan,  den  afdøde  Arveprins 
Frederik  havde  givet  hende  Tilladelse  til  at  optage  der. 
Som  Motivering  til  Udslettelse  af  Gælden  fremfører  Frk. 
Kaas,  at  hun  nu  i  13  Aar  havde  beklædt  en  første  Hof- 
dames Post  ved  Palæet  i  Horsens,  hvorfor  hun  kun  har 
oppebaaret  400  Rdl.  i  aarlig  Gage,  medens  hendes 
Forgængerinde,  Fru  Grambov,  uden  at  have  haft  mere  x\r- 
bejde  straks  fik  500  Rdl.,  og  dog  havde  denne  endda 
privat  Formue.  Prins  Christian  manglede  ikke  Hjerte, 
men  trængte  selv  til  hvert  Tusinde  Rdlr.,  han  kunde  faa 
fra  Overskudet  i  Horsens;  paa  den  anden  Side  var 
han  for  ridderlig  til  rent  ud  at  sige  nej  til  Hofdamen, 
og  derfor  brugte  han  i  Brevet  det  bekendte  Omkvad  paa 
Visen:  « De  maa  vente.  Kære!  De  maa  vente!')  Uheldigvis 
for  Hofdame,  Froken  Kaas  var  Prinsesse  Catharina  død 
forinden  hendes  Bryllup,  ellers  havde  hun,  ligesaavel 
som  alle  de  tidligere  Hofdamer,  faaet  1500  Rdl.  i  Brude- 
skænk, men  saa  havde  hun  paa  den  anden  Side  i  Mod- 
sætning dertil  det  Held,  at  da  hun  havde  tjent  Prinsesse 
Catharina  siden  1793  og  lukket  dennes  øjne.  gav  den 
russiske  Kejser  hende  senere  henimod  1500  Rdl.  i  livsvarig 
aarlig  Pension.  Den  21de  Juni  1806  holdt  Prins  Christian 
(d.  8de)  Bryllup  paa  Slottet  »Ludwigslustn  i  Mecklenbarg- 
Schwerin  med  Prinsesse  Charlotte  Frederikke,  Datter  af 
Storhertugen  der.    Da  Prins  Christian  efter  sin  Bryllupsrejse 

15 


226 


atter  kom  tilbage  til  Danmark,  tilskriver  Hofchefen  ham 
et  Lykønskningsbrev,  dateret  den  17de  Oktober  1806, 
hvori  han  tillige  fortæller,  hvorledes  det  staar  til  paa 
Palæet,  og  hvad  der  har  tildraget  sig  siden  sidste  Ind- 
beretning; deri  staar  blandt  Andet:  « Hoffet  har  bekommet 
en  ny  Munk  fra  Rusland,  som  lader  til,  (maatte  jeg  sige 
det  udi  en  god  Tid)  at  være  den  bedste,  vi  hidtil  have 
haft..) 

Da  den  forrige  Pope,  Orlofsky,  i  1806  forlod  Horsens 
efter  2  Aars  Ophold  der,    brugte  han  samme  Trafik  som 
sin   noble  Formand,    Feofan,    nemlig  at  prakke  Prinsesse 
Catharina    en    Del  russiske  Bøger  paa  til    en  ublu  Pris. 
For    Husfredens    Skyld    maatte    Hofchefen    udbetale   ham 
100    Rdl.    derfor,    hvilket    var    Bøgernes    Værdi    mange 
Gange.     Til  Auktionsefterretning  bleve  disse  Bøger  et  Par 
Aar    efter    i    Prinsesse    Catharinas    Dødsbo    takserede   til 
knapt  4  Rdl.  og  af  Boet  forærede  til  den  sidste  og  mere 
medgørlige  russiske  Præst  i  Horsens  til  en  Erindring  om 
hans    tidligere  Embedsbrødres   Trafik    i   Stillingen   der,    i 
Modsætning    til    hans    mere    urbane    Optræden.     I    Aaret 
1806  var  der  kun  8  Heste  paa  Stald,   medens  der  for  faa 
Aar   tilbage  var  holdt  langt  flere,    men  der  var  dog  nok 
til  dermed  at  bestride  de  daglige  Køreture,  som  Prinsessen 
satte  megen  Pris  paa,    naar  Vejret  var  nogenlunde  ind- 
bydende  dertil.     Vel  befandt  Prinsesse  Catharina  sig  ikke 
altid  ønskelig  vel  i  p]fteraaret  1806,  men  der  var  dog  ikke 
noget    farligt  Foruroligende   ved  hendes   Sundhedstilstand, 
saa   der  forskreves  og   købtes   Forraad   til  det   kommende 
Aar    som    sædvanligt,    f.    Eks.    300    Favne    Bøgebrænde, 
250  Tdr.   Havre,    6  Oksehoveder  Rødvin   å  63  Rdl.,    100 
Glas     fin    Provenceolie    til    Prinsessens    stedsebrændende 
Lampe  o.  s.  f.     Da  det  kun   var  Kræfterne   og  ikke  Hu- 
møret,   det    skortede   Prinsessen    paa,    vilde    hun    nok    se 
Fremmede,    men   kun  faa  ad  Gangen,    ved  sit  Bord.     En 
Gæst  ved  en  saadan  Lejlighed,    Hr.  de  Serene  d'Acqueria, 
der  hører,   at  Prinsessen  mangler  Kræfter,   omtaler  i  høje 
Toner    en    Vin    fra    (.'hateau    de    Rivesaltes    som    aldeles 

superb,  ligeledes  Vinen  iVa  hans  Families  Stamgods, 
d'Acqueria  Hermitage,  der  ogsaa  ligger  i  Sydfrankrig. 
Da  Hofchefen  hører  det,  er  han  ikke  sen  til  at  købe  20 
Flasker  af  førstnævnte  og  et  lille  Fad  af  sidstnævnte  Vin. 
Imidlertid  tiltalte  disse  Vine  ikke  Prinsessen,  da  de  kom; 
de  bleve  derfor  roligt  lagrede  ned  i  Palæets  Kælder  til 
hendes  Død,  da  Vinforraadet  blev  solgt  ved  offentlig 
Auktion. 

Aaret  1807  oprandt,  det  sidste  Aar,  som  Prinsesse 
Catharina  levede.  Da  Befindendet  ikke  var  videre  godt 
fra  Aarets  Begyndelse,  blev  Regimentslæge  Schwarz  i 
Horsens  anmodet  om  at  bistaa  Justrd.  Lederer  med  at 
tilse  Prinsessen.  Da  der  ikke  var  videre  Fremgang  at 
spore,  blev  Dr.  Hahn  i  Aarhus  tillige  kaldet.  Imidlertid 
var  der  ikke  Noget  at  gøre.  Prinsesse  Catharina  afkræftedes 
mer  og  mer  og  døde  den  20de  April  1807  Klokken  6  om 
Eftermiddagen,  c.  Q6  Aar  gammel.  Særdeles  elsket  og  af- 
holdt af  Alle,  som  Prinsesse  Catharina  var,  beklagedes 
hendes  Død  ikke  alene  indenfor  Palæets  Mure,  men  ogsaa 
af  de  Mange  i  Horsens  og  Omegn,  der  dels  vare  komne 
paa  Palæet  og  dels  havde  nydt  godt  af  hendes  store 
Godgørenhed.  Den  gamle  Hofchef  Lillienskiold  melder 
Dodsfaldet  samme  Dag  til  Prins  Christian  i  dyb  Vemod: 
«Med  en  inderlig  Bedrøvelse  og  Hjertesorg,  som  min 
svage  Pen  knapt  kan  udfore,  tilmelder  jeg,  at  det  har  be- 
haget Gud  at  bortkalde  vores  i  Livet  saa  højtelskede 
Prinsesse  Catharina  i  Eftermiddag  Kl.  6  til  sine  evige 
Boliger.     Dyrebare  Prinds!    Sorgen  for   vort   Hof  er   stor 

og  ubodelig.  —  — Tilgiv    mig,    naadige 

Prins,  at  jeg  for  Sorg  og  Bekymring  over  dette  store  Tab 
snart  ikke  kan  føre  Pennen  mere'). 

Dødsfaldet  blev  ogsaa  straks  meldt  til  Kronprins 
Frederik.  I  Brev  af  24de  April  1807  fra  Hovedkvarteret 
i  Kiel  kvitterer  Kronprinsen  for  Modtagelsen  af  Meddelelsen 
om  Prinsesse  Catharinas  Død;  samtidig  bemyndiges  Hof- 
chefen til  at  henvende  sig  til  Generalmajor  v.  Bardenfleth 
i   Kolding    om    at   afgive   det    Antal   Officerer    samt    den 

Kommando,  der  skal  bistaa  ved  Begravelsen.  General- 
majoren udskrev  1  Oberstløjtnant  og  9  Kaptajner  af 
1ste  jyske  Regiment,  1  Major  og  7  Kaptajner  af  3dje 
jyske  Regiment  samt  1  Major  og  4  Ritmestre  af  det 
slesvigske  Rytterregiment  til  at  møde  ved  Begravelses- 
højtiden  i  Horsens.  To  Gulddaaser  å  125  Rdlr.  og  2 
Guldure  med  Kæde  å  108  Rdlr.  bleve  besørgede  indkøbte 
af  Marinekaptajn  Lillienskiold  i  Kjøbenhavn  som  en  Gave 
til  Sørgemarskallerne  og  Majorerne ,  der  skulde  bære 
Hertugkronen  i  Processionen.  Den  sædvanlige  Bistand  af 
Militæret  i  Horsens  blev  ogsaa  ydet,  ligesom  tidligere, 
idet  Ritmester  Wildenrath  i  Horsens  senere  kvitterer  for 
modtaget  Beløb:  «For  L'honneurs  Vagterne  i  de  sidste 
Dage  det  høje  Lig  stod  inde,  desuden  1  Dag  at  paradere, 
samt  12  Underofficerer  at  assistere  det  høje  Lig  at  bære.« 
Forinden  sin  Død  havde  Prinsesse  Chatharina  taget 
det  højtidelige  Løfte  af  Hofchefen,  Khr.  Lillienskiold,  og 
Hofintendanten,  Kjkr.  Hauch, 

1)  «at  hendes  Lig  efter  Døden  ikke  maatte  blive  obduceret 
eller  balsameret,  hvilket  skete  ved  hendes  3  forudgangne 
Søskende, 

2)  at  hendes  Ligkiste,  tilligemed  hendes  tre  Søskendes, 
i  det  dertil  indrettede  Kapel  i  Klosterkirken  i  Horsens 
nedsænkes  i  Jorden,  3  Alen  dybt,  ved  Siden  af  hin- 
anden og  med  en  Hvælving  af  Mursten  overbygges, 
for  i  Tidens  Længde  at  modstaa  ødelæggelsen.« 
Foruden  det  store  Portræt,  hun  vilde  have  med  sig  i 

Graven,  var  der  flere  af  hendes  kære  Smaasager,  som 
Hofdame,  Frk.  Kaas  vidste  Besked  om,  deriblandt  en  for 
den  afdøde  dyrebar  Mønt,  nemlig  en  russisk  større  Sølv- 
mønt, der  bar  hendes  afdøde  Broder,  Kejser  Ivans  Billede. 
Den  var  præget  kort  efter  Kejserinde  Annas  Død;  man 
ser  derpaa  den  herliggjorte  Kejserinde  Anna  fra  Skyerne 
at  række  Ivan  Kejserkronen  med  behørige  Emblemer  og 
Inskription  deromkring.  Da  det  omtalte  store  Maleri 
muligvis  kunde  savnes,  da  det  Portræt,  det  gengiver, 
ogsaa    var    Prins    Christians    (den    8de)    Stamfader    paa 

mødrene  Side,  skriver  Hofchefen  nogle  Dage  efter  til 
Prinsen:  «Det  store  Familiestykke  af  de  salige  Herskabers 
Oldefader  af  det  bruns  vi  g-limeburgske  Hus  har  den  høj- 
salige Prinsesse  befalet  at  tage  af  Kammen  og  sammen- 
rullet at  nedlægge  det  udi  Ligkisten  ved  Siden  af  Højst- 
samme,    hvilket    og    efter  hendes   Befaling   er  efterlevet. » 

Endvidere  skrev  Hofchef,  Khr.  Lillienskiold :  «Da  af- 
døde Kherreinde  Beenfeldt,  født  Lichtenberg,  til  Serritslev- 
gaard  gav  Horsens  Bys  Fattige  2000  Rdlr.  og  Spindeskolen 
1000  Rdl.  i  levende  Live,  og  100  Rdl.  til  Byens  Fattige 
paa  hendes  Begravelsesdag,  beder  jeg,  at  der  paa  Prinsesse 
(yatharinas  Begravelsesdag  den  9de  Maj  maatte  aarlig  ud- 
deles et  Legat  til  Minde  om  hende  og  Hoffet  her  i 
Lighed  dermed. »  Dette  smukke  Forslag  blev  dog  ikke 
akcepteret  paa  højere  Steder ,  saa  det  blev  kun  ved  den 
gamle  Hofchefs  fromme  Ønsker  i  den  Retning. 

Da  der  ved  Hofholdningen  paa  Palæet  i  Horsens  i 
Aarenes  Løb  indtil  den  31te  Marts  1807  dog  var 
sammensparet  en  Kapital  af  107,453  Rdl.  og  9  /o,  vilde 
den  gamle  Hofchefs  smukke  Tanke  om  Oprettelsen  af  et 
mindre  Legat  have  været  paa  sin  Plads  og  kunnet  danne  en 
passende  Slutsten  paa  det  Hele,  til  Minde  om,  at  dette 
interessante  lille  Afsnit  i  Horsens  Bys  Historie  var  af- 
sluttet. 

Da  Prinsesse  Catharinas  Lig  ikke  blev  balsameret, 
kom  det  i  den  indre  Kiste  til  at  hvile  paa  et  forsvarligt 
Lag  af  brunsvigsk  Humle,  som  var  godt  krydret  med 
Kamfer,  Harpiks  og  aromatiske  Pulvere.  Til  at  beklæde 
Kisten  indvendig  med  samt  til  Ligdragten  indkøbes  41 
Alen  hvidt,  fransk  Atlask,  52  xVlen  hvide  Atlaskes-Baand, 
et  Par  hvide  Silke-Damestrømper  og  et  Par  hvide  Amazon- 
Skindhandsker  samt  et  Par  hvide  xVtlaskes-Sko.  Be- 
gravelsen foregik  ellers  i  alle  Maader  og  F^nkeltheder 
aldeles  som  de  tre  forudgangne  Søskendes.  Uagtet  Prin- 
sessen havde  ønsket  at  sænkes  3  Alen  i  Jorden,  øo-  der 
altsaa  ikke  ret  var  Brug  for  en  Sølvplade  paa  Kisten  med 
det  fyrstelige  Vaaben  og  Navnetræk,  blev  der  dog  alligevel 

anbragt  en  saadan,    160   Lod  svær,    graveret  og   ciseleret 
Sølvplade  til  en  Værdi  af  273  Rdl. 

Deltagelsen  ved  Prinsessens  Bisættelse  var  ganske 
ualmindelig  stor,  og  med  sand  Vemod  blev  hun  fulgt  til 
Graven  ikke  alene  af  sine  egne  Folk  og  Omgangsvenner, 
men  af  den  hele  sorgende  By,  hvor  hun  over  et  kvart 
Aarhundrede  havde  boet,  og  hvor  hendes  Hjertes  Godhed 
og  rige  Gavmildhed  havde  sat  dybe  Spor,  som  længe  efter 
i  mange  Aar  bleve  bevarede  i  taknemmelig  Erindring. 
Ikke  saa  sært,  at  denne  ædle  Prinsesse  blev  stedet  til 
Jorden  med  al  Honnør  og  med  (.traurig-)  Musik,  baade  paa 
Tekst  og  paa  Noder,  .^Alt  vel  ekserceret  og  ind£»vet,'>  som 
der  staar.  Palæets  Kasse,  som  godtgjorde  enhver  Op- 
mærksomhed ved  denne  Lejlighed  ligesom  tilforn  med  rede 
Mønt,  betaler  ogsaa  her:  (-For  Opvartning  ved  Trauri 
Musiken  er  mig  givet  15  Edlo 

kvitterer:  Stockholm,  Organist, 
endvidere:  '<For  Opvartning  med  Trauer  Musiqve  i 
Klosterkirken  ved  Bisættelsen  den  9de  Maj  1807.  Til 
Musickanten  med  5  Personer,  og  for  Musikalierne  at 
componere  og  Sangen  at  Executere,  og  som  Cantor  at 
styre  den  hele  Musique,  erholdt  45  Kdl.'- 

Nolthe.  Cantor. 

Den  12te  Maj  1807  skriver  Hofchef  Lillienskiold  til 
Prins  Christian:  «Jeg  kan  nu  underdanig  indberette  til 
Deres  Højhed,  at  vores  i  Livet  uforglemmelige  Prinsesse 
Catharinas  lioje  Lig  Lørdagen  den  9de  Maj  med  al 
fyrstelig  Anstændighed,  ligesom  den  Højsaliges  afdode 
Søskendes,  er  blevet  bisat  udi  det  herværende  fyrstelige 
Kapel  i  Klosterkirken. 

En  rørende  Scene  og  højst  bedrøvet  Dag  for  os  Alle. 
En  Sorg,  som  giver  min  Alderdoms  Svaghed  det  sidste 
Stød.  Dog,  Gud  give  mig  Kræfter  at  holde  Prøven  ud, 
Meget,  ja  ret  Meget  er  endnu  tilbage  at  forrette,  og 
Byrden  er  svær.» 

Samtidig  giver  Hofchefen  en  Oversigt  over  de  Per- 
soner,   der  stadigt  nød  godt  af  Prinsessens  milde  Haand, 

hvilke  Udgifter  hun  bestred  af  sine  aarlige  Garderobe- 
midler; der  var  25  fattige  Enker  paa  denne  Liste  foruden 
en  Fraken  Hf»eg,  en  Skolediscipel  Hedegaard  og  Prinsessens 
egen  Skrædder,  Restrup. 

p]n  fyrstelig  Begravelse  og  en  deltagende  og  sørgende 
stor  Skare  til  at  følge  sig  til  Graven  fik  saaledes  den 
gamle,  enligtstillede  Prinsesse,  som  var  den  sidste  af  sin 
Slægt,  og  som  havde  prøvet  Lykkens  Omvekslinger  og 
Livets  Omskiftelser  saa  godt  som  Nogen.  Da  hun  fødtes 
i  det  kejserlige  Palads  i  St.  Petersborg,  var  hendes  Broder 
Ivan  legitim  Kejser  og  Selvhersker  over  alle  Russere, 
hendes  Moder  Regentinde  over  det  største  Rige  i  Europa, 
og  hun  stod  saaledes  nær  ved  den  kejserlige  Trone;  men 
alt  som  Barn  maatte  hun  i  en  mørk  Novembernat  om- 
bytte de  kejserlige  Sale  med  et  strengt  Fængsel,  og  det 
glimrende  Hofliv  forvandledes,  som  tidligere  fortalt,  til 
den  forsmædeligste  Indespærring  for  hende,  Forældre  og 
Søskende. 

Ifølge  Prinsesse  (Catharinas  Testamente  var  Dronning 
Juliane  Maries  Sønnesønner,  Prins  Christian  (den  8de)  og 
Prins  Ferdinand,  hendes  Universalarvinger,  og  da  Prins 
Ferdinand  endnu  var  mindreaarig  —  15  Aar  — ,  skulde 
Boet  opgøres  under  Overopsyn  af  Præsident  i  det  danske 
Kancelli,  Kherre  Kaas,  og  Grev  Bernstorff,  men  forresten 
behandles  af  Stiftamtmand,  Kherre  Gtildencrone  i  Aarhus, 
Hofchef,  Kherre  Anton  Jacob  Lillienskiold  og  Hofintendant, 
Kammerjunker  Andreas  Hauch.  Prins  Christian,  som  var 
21  Aar  gammel,  kunde,  da  han  var  myndig  i  den  Alder, 
selv  varetage  sine  egne  Interesser,  men  da  han  ikke  kunde 
være  til  Stede,  valgte  han  Borgmester  Carøe  i  Horsens  til 
at  varetage  sit  Tarv  i  Boet.  Da  det  lille  Hof  i  Horsens 
nu  var  opløst,  skulde  Palæet  sælges  og  Alt,  hvad  deri 
fandtes,  paa  Malerier  og  Juveler  nær,  gøres  i  Penge,  saa 
en  ligelig  og  retfærdig  Deling  imellem  den  umyndige  og 
myndige  Arvetager  kunde  finde  Sted.  Efter  Begravelsen 
tages  der  straks  fat  paa  at  indskrænke  Hofholdningen  saa 
meget  som   muligt,    en  Beovndelse  til   at  hæve  den,    saa 

snart  det  kunde  ske.  Hofchef  Lillienskiold  skriver  o 
Dage  efter  Begravelsen  til  Prins  Christian:  «Udi  Testa- 
mentets 5te  Post  staar,  at  Hofholdningen  skal  vedvare  8 
Uger  efter  Prinsessens  Dod  paa  selvsamme  Fod  som  udi 
hendes  Levetid,  indtil  Alt  er  afhændet,  økonomien  med 
Taffelet  har  jeg  indskrænket  til  tvende  Retter  mindre  om 
Middagen  og  én  om  Aftenen  og  Desserten  ganske  ophørt. 

Ifølge  Testamentets  Post  6  skal  den  fulde  Gage  og 
Lønninger  udbetales  alle  Palæets  Betjente  i  8  Uger  og 
først  fra  den  Tid  efter  nærmere  Bestemmelse. 

Begravelsesomkostningerne  have  været  5143  Rdl.,  det 
er  noget  Mere  end  tidligere,  da  de  23  Officerer  fra  Kolding 
og  Fredericia  havde  frem  og  tilbage  16  Mil  i  Vognleje 
foruden  deres  Beværtning  og  Logis  her.  Endvidere  Pre- 
senter til  Oberstløjtnanterne  som  Marskaller  og  til  de 
tvende  Majorer,  som  bar  den  fyrstelige  Krone.« 

Den  22de  Maj  1807  skriver  samme  Hofchef:  oJeg 
har  nu  ved  en  Guldsmed  ladet  det  forefundne  Sølvtøj 
veje;  der  var  8383  Lod  1  Kvint  Sølv,  og  vil  jeg  bemærke: 
«at  i  27  Aar  ikke  en  Theske  er  bleven  formistet.  •>  Jeg 
turde  anbefale  denne  retskafne  Kone  i  Sølvkammeret,  da 
hendes  Løn  er  50  Rdl.  uden  Kost  og  Sportler.  Ingen 
Sølvlysestager  ere  udi  Sølvtøjet  indberegnede,  da  alle  Lyse- 
stager, som  her  forefindes,  ere  plaquerede  eller  af  en  saa- 
kaldet  Art  Toutenage,  saavelsom  en  Themaskine  og  alle 
Dæksler  til  Sølvfadene.))  Alt  Sølvtøjet  blev  takseret  af 
en  Guldsmed  i  Horsens  til  5153  Rdl.,  og  for  den  Pris 
overtog  Prins  Christian  denne  Post  og  lod  sig  debitere  i 
Boet  derfor.  Prinsesse  Catharinas  Død  var  et  stort  Tab 
for  alle  Leverandører  til  Palæet  i  Horsens.  Slagterens 
Regning,  som  før  Dødsfaldet  var  c.  S2  Rdl.  pr.  Uge,  var 
2  Uger  efter  kun  44  Rdl.,  ligesom  Køkkenets  andre  Ud- 
gifter sank  i  samme  Forhold.  Der  var  købt  300  Favne 
Brænde  a  7  Rdl.  at  levere  i  Aarets  Løb;  dem  var  der  nu 
ikke  Brug  for,  saa  der  maatte  gives  300  Rdl.  i  Godtgørelse, 
for  at  Handelen  kunde  gaa  tilbage.  Ligeledes  20  Rdl.  i 
Afslag  paa  4  Sæt  Dækketøj,  der  var  bestilt,   o.  s.  v.    Ved 

Auktion  sælges  de  5  af  Palæets  7  Heste  for  408  Rdl.,  de 
2  bleve  ikke  solgte,  da  Budene  vare  for  lave;  men  af 
Havrebeholdningen  solgtes  forel^obigt  80  Tander  for  3  Rdl. 
2  ^  pr.  Tønde. 

Naar  forst  Alt  var  registreret  og  solgt,  maatte  man 
være  betænkt  paa  at  faa  selve  Palæet  afhændet.  Derfor 
blev  der  i  god  Tid  indrykket  Avertissementer  i  kjoben- 
havnske,  odensiske  og  Altonaer-A viser  samt  i  Aarhus 
Stiftstidende,  at  Palæet'  vilde  blive  solgt  ved  offentlig 
Auktion  førstkommende  2den  September.  I  Brev  af  9de 
Juni  1807  skriver  Borgmester  Carøe  til  Prins  Christian : 
((Palæet  er  vurderet  til  8000  Rdl.,  uagtet  det  har  kostet 
40,000  Rdl.  Imidlertid  ter  jeg  ingenlunde  tilraade  Deres 
Højhed  at  tage  det  til  Ejendom ,  selv  for  den  laveste 
Pris."  Auktionen  blev  holdt;  men  der  var  ingen  Købere, 
og  Borgmester  (^aroe  skriver  til  Prins  Christian  den  4de 
Septbr. :  i« Efter  Aviserne  haaber  jeg,  at  dette  træffer 
Deres  Højhed  i  Pløen.  Ved  Auktionen  den  2den  Septbr. 
blev  aldeles  intet  separat  eller  samlet  Bud  gjort  paa 
Palæet,  uagtet  det  blev  opraabt  for  5000  Rdl.  samlet,  og 
der  endda  var  mange  Tilhørere  til  Stede.  Tiderne  og 
Pengemangel  maa  være  Aarsagen.  Den  samme  Aarsag 
vilde  blive  og  være  skadelig  for  Møbelauktionen ,  om  den 
nu  blev  holdt. 

Efter  min  underdanigste  Formening  bør  derfor  Auktion, 
saavel  over  Palæet  som  over  Møblerne,  opsættes,  indtil 
Tiden  har  vist  noget  mere  Afgørende  med  Krigen.  Men 
det  maa  deraf  følge,  at  Kherre  Lillienskiold  og  flere  Be- 
tjente beholde  Bopæl  paa  Palæet,  indtil  Auktionerne 
ere  tilendebragte,  for  at  have  Opsigt  med  Alt. 

Portræterne  og  Sølvservicet  vare  endnu  ikke  sendte  til 
Kjøbenhavn,  da  Krigen  udbrød,  det  er  altsaa  i  god  Be- 
hold her..) 

Efterskrift,  ul  Dag  (den  4de  Septbr.  1807)  bliver 
fhv.  Hofdame,  Frøken  Kaas  i  Ribe  viet  til  Biskop  Middelboe.» 

Den  10de  Septbr.  1807  skriver  Hofdame,  Frøken 
Cath.  Elisab.   Lillienskiold    til   Prins   Christian:    vDa   jeg 

formoder,  at  Frøken  Kaas  —  nu  Bispinde  Middelboe  — 
har  efter  Pligt  indmeldt,  at  him  den  3dje  i  denne  Maaned 
har  forladt  Horsens,  vil  jeg  tillade  mig  at  meddele  Deres 
Hojhed,  at  Garderoben  den  7de  hiijiis  er  bleven  delt  i  de 
høje  Herrer  Mandatarii  Overværelse.  Disse  have  leveret 
mig  2  Stykker  Silketøj ,  1  Pels ,  2  Kaaber  og  en  Muffe, 
som  Deres  Højhed  har  haft  den  Naade  at  bestemme  til 
Deling  imellem  Bispinden  og  mig,  for  hvilke  jeg  paa 
hendes  og  egne  Vegne  aflægger  vor  underdanigste  Tak.» 

Da  Udsigterne  til  Salg  af  Palæet  vare  saa  daarlige, 
bestemte  Prins  Christian  (den  8de),  at  dette  ikke  maatte 
sælges  i  en  Skynding,  men  at  man  derimod  skulde  se 
Tiden  an.  Det  kgi.  Departement  for  de  udenlandske 
Sager  befalede,  at  Effekterne  skulde  forsegles  af  Magistraten. 
Vi  hidsætte  her  en  Fortegnelse  over  de  Portræter  og 
Kobberstik,  som  vare  i  Prinsesse  Catharinas  Bo: 

Prinsesse  Catharinas  Farmoder, 
—  —        Moder, 

Dronning  Juliane  Marie, 

Arveprins  Frederik  med  4  Børn, 

Hertuginde  Lovise  Augusta, 

Kejserinde  Anna  Ivanovna, 

Kejserinde  Catharina  den  2den, 

Kong  Frederik  den  2den  og  Dronning  Sophie, 

Kronprinsesse  Marie  Sophie  Fred.  af  Danmark, 

Gehejmeraad  Guldberg, 
og  en  Del  bibelske  Stykker. 

Kronprinsesse  Marie  Sophie  Frederikkes  Portræt  blev 
af  Kronprins  Frederik  foræret  til  Kammerherreinde 
Gtildencrone  i  Aarhus,  der  havde  ønsket  det.  Kronprinsen 
erstattede  Boet  80  Rdl.  derfor  for  ikke  at  forurette  Nogen 
derved. 

I  Prinsesse  Catharinas  daglige  Værelse  befandtes  efter 
hendes  Død : 

et  indlagt  Skatol   med  Glasskab   foroven  med  ægte 
Forgyldning, 

et  Mahogni-Spillebord, 

en  Sofa  og  6  Lænestole,  betrukne  med  grøn  Damask, 

En  Kommode  med  Marmorplade, 

et  lidet  Bord,  indlagt, 

et  Spejl  med  forgyldt  Kamme, 

en  toetages  Kakkelovn  med  Kobberrør. 
Af  mindre  Sager: 

en  Sykurv  af  <•  plateret  Arbejde -», 

et  Skrivetøj  af      —  —      , 

med  2  Penneknive  og  1   Saks, 

et  Kniplebord, 

en  Garnvinde, 

en  Naalepude, 

et  Par  Fiskebens-Strikkepinde, 

et  Par  solvforgyldte  Briller, 

et  Signet  af  Bjærgkrystal, 

en  Brevtaske, 

et  lidet  Skrin  med  Laas  og  Negle, 

en  Elfenbens-Vifte  i  Foderal, 

en  blaa,  silkebroderet  Portefeuille. 
Foruden  nogle  af  ovennævnte  Billeder  paa  Væggen 
fandtes  der  ogsaa  ophængt:  et  Billede  af  Palæet  i  Horsens 
samt  det  tidligere  omtalte  Billede  af  Illuminationen  i  Pa- 
læets Haver  paa  Prinsessens  GOaarige  Fødselsdag  den  26de 
Juli  1801. 

I  Prinsessens  Sovekammer: 

en  Jærnseng  med  grønt  Lystrings-Omhæng, 

et  langt,  grønmalet  Bord, 

et  brunt  Bord  med  Gallerier, 

et  Vad  skestel  af  Sølv, 

et  Spejl  i  forgyldt  Ramme, 

en  Kommode  med  Marmorplade, 

et  Bord  med  grøn  Voksdug, 

tre  højryggede  Stole  med  grønt  Damaskes-Betræk, 

et  Spejl  i  en  Kasse  med  Skuffe, 

en  Kakkelovnsskærm,  betrukken  med  Papir, 

et  flettet  Gulvtæppe, 

en  toetages  Kakkelovn  med  Kobberrør, 

foruden    de    fornævnte  Kobberstik  paa   Væggen    25    Stkr. 
forskellige  Silhouetter, 

et  Kort  over  Knsland, 
et  Kort  over  St.  Petersborg. 
Møblerne  i  Prinsessens  daglige  Værelse  takseredes  til 
88  Kdl.  og  i  Soveværelset  til  45  Rdl.  3^8  [Å,  Altsammen 
dog  foruden  Malerier,  Kobberstik,  Pretiosa,  Solv  og  Guld. 
Møblerne  i    Hofchefens    Værelse    bleve    takserede    til 
25  Rdl.,    og  i   Hofdamens   Værelse  til  2(3  Rdl.  1  ^^  8  /^; 
man   ser   deraf,    at  Lejlighederne   dengang  ikke   vare    saa 
kostbart  udstyrede  som  nu  om  Stunder. 

De  vigtigste  af  Prinsesse  Catharinas  efterladte  Pretiosa 
og  Kostbarheder  vare : 

En    daglig  Guldtobak sdaase   med   en  Forglemmigej 

paa  Laaget, 
en    Guldtobaksdaase    med    en    Medaillon,   indfattet 

med  smaa  Diamanter, 
et  Guldrepeterur, 
to  Diamant-ørenroser, 
en  større  Diamant-Bævrenaal,  bestaaende  af  3  store 

Berloquer,  en  Sløjfe  og  3  smaa  Grene, 
et  rødt  Hjerte  med  Diamant-Indfatning  og  Krone, 
en  mindre  Diamant-Bævrenaal, 
en  Diamant-Hovedkæde,  V2  Alen  lang, 
en   Brystnaal   med  Dronning  Juliane  Maries  Chifre 

med  Diamanter, 
en  Diamantring  med  i^rveprins  Frederik  og  4  Børns 

Chifre, 
en  Diamant-Sløjfe  at  bruge  til  Livbaand, 
Arveprinsens   Brystportræt,  indfattet   med   2   Rader 

ægte  Perler  og  en  rød  Diamant, 
en  Guldring  med  Prins  Peters  Navn, 
et  Stueur,  der   gaar   et  helt  Aar  imellem  hver  Op- 

trækning, 
etc.  et. c. 
Saa  snart  ske  kunde,  blev  der  foretaget  en  Taksation 
over   alle  de  andre  Sager ,    Møbler .    Dækketøj ,    Vogne  og 

Brugsgenstande,  som  fandtes  paa  Palæet.  Da  Kataloget 
derover  i  1807  bliver  færdigt,  sender  Stiftamtmand  Giilden- 
crone  i  Aarhus  et  Eksemplar  til  Prins  Christian,  ledsaget 
af  'efterfølgende  Linier:  («Endskønt  Deres  Højheds  Be- 
stemmelse, efter  her  nu  indløben  Efterretning,  er  forandret, 
og  Jylland  ikke  skal  glædes  ved  den  Lykke  at  se  Deres 
Højhed  beklæde  den  Højstsamme  bestemte  Kommando  i 
Vejle  Amt,  har  jeg  troet,  det  ikke  vil  være  Deres  Højhed 
ubehageligt  at  modtage  et  Eksemplar  med  Taksation  over 
højsalig  Prinsesse  Catharinas  efterladte  Løsøre  og  Effekter, 
og  fordrister  mig  derfor  i  dybeste  Underdanighed  at  over- 
sende samme,  o 

Forresten  var  bemeldte  Prins  Christian  nok  ikke  fri 
for  at  være  lidt  fornærmet  paa  Stiftamtmand  Giildencrone, 
fordi  denne  som  Formynder  for  den  mindreaarige  Prins 
Ferdinand  havde  nægtet  at  udlaane  Sager  fra  Palæet  i 
Horsens  til  midlertidigt  Brug  i  Prins  Christians  Palæ  i 
Fredericia.  Brevet  fra  Stiftamtmand  Giildencrone  i  den 
Anledning  er  af  30te  Oktober  1807  og  lyder  saaledes:  d 
dette  øjeblik,  kort  før  Postens  Afgang,  modtager  jeg  fra 
Borgmester  Carøe  Deres  Hojheds  Befaling  at  overlade  til  Af- 
benyttelse ved  Deres  Højheds  Hofholdning  i  Fredericia  en 
Del  Dækketøj,  Linned  m.  m.  af  højsalig  Prinsesse  Catharinas 
Stervbo  .  .  .  Deres  Højhed  bedes  ikke  at  tage  unaadig 
op,  at  jeg  først  udbeder  mig  Kronprinsens  Samtykke 
dertil,  da  Udlaan  af  Stervbo  ikke  er  sædvanlig.  Jeg 
beder  Deres  Højhed  ikke  at  fortørnes  over  min  Aaben- 
hjertighed  og  Betænkelighed. » 

Prins  Christian,  som  ikke  syntes  om  denne  vidt 
drevne  Forsigtighed,  skriver  straks  til  Borgmester  Carøe: 
(•Giildencrone  skal  ingen  Ulejlighed  gøre  sig,  da  de  om- 
skrevne Sager  meget  godt  kunne  undværes,  saa  der  skal 
ikke  sendes  Noget.«  Borgmester  Carøe  skriver  den  3dje 
Novbr.  1807  til  Prins  Christian  som  Svar  derpaa:  »Efterdi 
Hr.  Kammerherre  Giildencrone  var  frygtsom  for  Deltagelse 
i   de  befalede  Tings  Aflevering  fra  Palæet  her,    har  jeg  i 

Dag  tilmeldt  ham,  at  Deres  H£>jhed  nu  ej  bruger 
samme.') 

Da  der  snart  skulde  være  Auktion  paa  Palæet,  saa 
beder  Prins  Christian  Borgmester  Caroe  om  at  være  be- 
tænkt paa  at  købe  Dækketøj,  Vin,  Sengklæder  og  Køretøj 
til  ham ,  dog  til  rimelige  Priser.  Som  samvittighedsfuld 
Mand  svarer  Borgmester  Carøe  efter  nøje  at  have  set 
Tingene  efter  blandt  ilndet:  »Rivesalte-Vinen  tør  jeg 
ikke  anbefale,  de  andre  Vine  ere  de  almindelige  og  komne 
fra  Kjøbenhavn.')  »Af  Sengklæder  ville  neppe  flere  blive 
Deres  Højhed  nyttige  end  højsalig  Prinsessens  egen 
Sengs. »  »Af  Vogne  er  der  ingen,  der  kaldes  gode,  und- 
tagen Kareten  No.  1 ,  som  for  faa  Aar  siden  er  kommen 
fra  Kjøbenhavn.  Den  gode  Karet  har  dog  den  Fejl  at 
være  for  svær  til  2  Heste,  ja  endog  for  svær  til  4  paa 
længere  Ture  ud  over  flere  Mil." 

I  December  1807  forsøgtes  der  en  Auktion  paa 
Palæet  over  Heste,  Køretøjer  og  Vinbeholdningen.  Da 
der  paa  Grund  af  Krigsurolighederne  i  Europa  var  liden 
Købelyst,  blev  al  Ting  slet  betalt,  dog  paa  Vinen  nær;  for 
de  5  Oksehoveder  Rødvin  blev  der  betalt  96  Rdl.  for 
hvert  Oksehoved,  som  i  Indkøb  stod  Palæet  i  65  Rdl.,  og 
de  641  Flasker  aftappede  Vine  af  forskellige  Slags  bleve  be- 
talte i  samme  Forhold.  Derimod  var  der  slet  ingen 
Købelyst  for  Møbler,  Linned  etc,  saa  Auktionen  derover 
blev  udsat  til  bedre  Tider. 

Forinden  vi  forlade  Aaret  1807,  ville  vi  optegne,  at 
midt  i  Juli  Maaned  rejste  den  russiske  Præst  og  den  ene 
Sanger,  efter  Hs.  kgl.  Højhed  Kronprinsens  Ordre,  til 
Slesvig  for  der  at  forrette  Ministerialia  hos  Hertuginden 
af  Sachsen-Weimar.  Hun  hed  Marie  Paulovna  og  var  en 
Søster  til  Kejser  Alexander  den  1ste  af  Rusland. 

Aaret  1808  begyndte  med  Krigsuroligheder ,  idet 
Danmark  havde  forbundet  sig  med  Frankrig  imod  England 
og  Sverrig;  i  den  Anledning  bleve  franske  og  spanske 
Hjælpetropper  indkvarterede  her  i  Landet.  Den  29de 
Marts  1808  tilmelder  Kherre  Lillienskiold  Prins  Christian, 

at  den  undcrsto  Etage  al"  Palæet  i  Horsens  var  af  Ind- 
kvarteringskommissionen  udtaget  til  Kvarter  til  General- 
staben for  de  forventede  spanske  Tropper.  Næsten  sam- 
tidig gik,  paa  Kongens  Vegne,  Stabskinirg  Tønder  omkring 
i  Horsens  for  at  se  paa  en  Gaard,  skikket  til  Anlæg  af 
Lasaret,  Bageri  og  Slagteri.  Da  han  syntes  godt  om 
Palæet,  underhandler  han  med  de  3  Hrr.  Eksekutorer: 
Gtildencrone,  Lillienskiold  og  Hauch,  som  erklære  ikke  at 
ville  lægge  nogen  Hindring  i  Vejen  for  den  allerhøjst 
befalede  Indretnings  Fuldførelse,  og  som  dernæst  sælge  Palæet 
med  Kakkelovne,  Kedler  og  nagelfaste  Ting  for  9000  Kdl. 
Der  blev  straks  taget  fat  paa  at  faa  indrettet  et  spansk- 
fransk Lasaret  paa  200  Senge.  Den  30te  Marts  1808 
brændte  Koldinghus  Slot,  og  faa  Dage  efter  kom  det 
franske  Jægerregiment  (»Belgiqiie«  til  Horsens.  Kongen 
tillader  «at  udlaane  Linned,  Sengklæder,  Taffeltøj  og 
Køkkenredskaber  fra  Prinsesse  Catharinas  Stervbo,  naar 
Hertugen  af  Arenberg  eller  andre  høje  Officerer  af  det 
franske  Armekorps  skulle  have  Kvarter  paa  Palæet  i  Horsens.  <i 
Disse  franske  Venner  opførte  sig,  i  Modsætning  til  Spanierne 
senere,  ikke  videre  godt  og  venskabeligt.  Hofintendant 
Hauch  skriver  den  26de  April:  ^Jeg  er  frisk,  men  lever  i 
idelig  Uro  over  det  franske  Chasseurregiment ,  som  gør 
Byen  og  Omegnen  megen  Uro  og  x\ngst;  —  det  er  ikke 
mig  alene,  der  er  bange,  men  enhver  Indvaaner  i  Horsens." 
Indvaanerne  i  Horsens  ansøgte  Kongen,  om  de  ikke  kunde 
faa  en  anden  Indkvartering  i  Stedet  for.  Et  Par  Maaneder 
efter  skete  det,  og  Borgmester  Carøe  jubler  i  sin  Skrivelse 
til  Prins  Christian  derover;  han  skriver  nemlig  den  22de 
Juli  1808:  ('Hans  Majestæt  Kongen  har  allernaadigst 
bønhørt  Horsens  Indvaaneres  Klager  over  det  franske 
Regiment  »Belgiquexs  Forhold.  Dette  Regiment  er  nu 
marcheret  herfra.  Enden  var  Begyndelsen  lig.  Jeg  var  i 
tre  Timer  i  Eksamen  og  et  Slags  Arrest  i  Hertugen  af 
Arenbergs  Kvarter  for  at  aftvinges  en  Attest,  som  jeg  ej 
kunde  eller  burde  give,  og  for  at  prøve  min  Standhaftighed. 
Horsens    har    igen    faaet    4  Kompagnier    af   det    spanske 


240 


Dragonregiment  «el  Re\ » ;  ingen  større  Kontrast  kan 
tænkes;  <«el  Rey»  bestaar  fra  den  Højeste  til  den  Laveste 
af  ædle,  godmodige  Mennesker;  imellem  dem  og  Ind- 
vaanerne  er  der  knyttet  Venskabsbaand,  og  Horsens  ønsker 
alene,  at  den  maa  beholde  disse,  thi  Horsens  og  dens 
Omegn  er  nu  igen  oplivet  ved  at  have  faaet  gode  Engle 
i  Stedet  for  onde. 

Prinsen  af  Ponte  Corvo  ventes  hertil,  og  til  hans 
Modtagelse  i  det  Gersdorffske  Hus  er  end  mere  fornødent 
de  af  Palæets  Ting,  Hr.  de  Serene  d'Acqueria  fik  udlaant 
til  Hertugen  af  Arenberg,  endskønt  Hr.  Serene  nu  ikke 
længer  vil  tage  Ære  af  at  gøre  Honneurs  paa  det  Gers- 
dorffske Fideicommis's  Bekostning,  men  en  af  Fidei- 
com missets  andre  Bestyrere  maa  saa  paatage  sig  det.« 

I  Forbindelse  med  Begivenhederne  paa  dette  Tidspunkt, 
da  ('Palæet  i  Horsens«  var  udtaget  til  Stabskvarter  for 
de  fremmede  Tropper  i  Horsens,  tør  maaske  nedenfor  gen- 
gives det  Brev,  Bors^mester  Carøe  skrev  til  Prins  Christian 
om  de  spanske  Tropper  i  Jylland  og  deres  delvise  Rømning 
derfra.  Da  dette  Brev  danner  et  Supplement  til  Prof.  F. 
Schierns  Afhandling  i  hans:  ((Historiske  Studier,.)  be- 
titlet ((Spanierne  i  Danmark«),  kunde  Brevet,  om  det  havde 
været  kendt,  da  ((Historiske  Studier »  bleve  udgivne,  have 
haft  sin  Plads  der.  For  dem,  som  ikke  have  læst  Prof. 
Schierns  Bog  eller  kende  de  dengang  foregaaende  Begiven- 
heder, forudskikkes  efter  Prof.  Schiern  følgende  kortfattede 
Orientering  eller  Redegørelse  for  bedre  at  følge  Udviklingen 
i  Borgmester  Carøes  Brev. 

Den  spanske  Konge  Carl  den  4de  indvilligede  i, 
overfor  Kejser  Napoleon,  at  9000  Mand,  Kærnen  af  den 
spanske  Arme,  i  1807  brød  op  til  Nordtyskland  for  at 
forstærke  den  franske  Arme  der  imod  Rusland.  Da 
Kejserne  Napoleon  og  Alexander  imidlertid  forligede  sig 
ved  Freden  i  Tilsit  1807,  skulde  Spanierne  nu  bruges 
imod  Sverrig,  da  den  svenske  Konge,  Gustav  den  4de, 
ikke  havde  tiltraadt  Tilsiterfreden ,  men  holdt  med  Eng- 
lænderne,   med    hvilke    Frankrig    og   Danmark    vare   paa 


241 


Krigsfod.  Spanierrie ,  der  drog  op  til  Daiiniark,  bleve 
forenede  med  to  franske  Divisioner,  og  den  samlede  Armo 
kommanderedes  af  Marskal  Bernadotte,  Fyrste  af  Ponte-Corvo. 
Overgeneralen  for  selve  de  spanske  Tropper  var  General- 
løjtnant la  Romana,  der  iik  anvist  Kvarter  i  Nyborg  tillige 
med  en  Del  Artilleri  og  Infanteri,  og  i  andre  Byer  paa 
Fyn  laa  2  Kavalleri-  og  2  Infanteriregimenter.  Paa 
Langeland  laa  der  et  Infanteriregiment  og  en  Del  Artilleri. 
Af  Byfoged  Carøes  nedenstaaende  Brev  vil  ses,  hvorledes 
de  spanske  Tropper  vare  fordelte  i  Jylland,  og  at  den 
spanske  General  Kindelan  var  deres  Chef.  Marskal  Bernadotte 
havde  taget  Hovedkvarter  i  Eainvilles  Hotel  i  Altona. 
Da  Bernadotte  baade  talte  flydende  Spansk  og  i  sit  Ydre 
lignede  en  Spanier,  syntes  Spanierne  godt  om  ham,  saa- 
længe  de  havde  deres  egen  Konge,  men  da  Napoleon  satte 
sin  Broder  Joseph  paa  Spaniens  Trone,  var  Spaniernes 
Begejstring  for  Frankrig  forbi,  især  da  den  i  Forvejen  var 
mere  end  kølig  nok.  I  Juni  Maaned  1808  fik  General- 
løjtnant la  Romana  imderhaanden  Meddelelse  om ,  at  nu 
var  Joseph  Napoleon  Konge  i  Spanien,  og  de  spanske 
Tropper  skulde  derfor  aflægge  Troskabsed  til  den  nye 
Konge.  Dette  vilde  Generalltn.  la  Romana  grumme  nødigt 
til,  baade  for  sit  eget  og  sine  Troppers  Vedkommende, 
men  fandt  det  dog  ikke  klogt  straks  at  sige  et  afgjort 
Nej  dertil.  Den  fransksindede  spanske  General  Kindelan 
i  Jylland  havde  derimod,  som  vi  nedenfor  skulle  se  af 
Carøes  Breve,  ingen  Betænkelighed  ved  at  skifte  Herre 
og  fik  ogsaa  en  stor  Del  af  Tropperne  i  Jylland  til  at  af- 
lægge Troskabsed  til  Kong  Joseph  Napoleon,  uagtet  det 
sikkert  var  imod  de  allerfleste  spanske  Troppers  inderste 
Overbevisning.  Generalltn.  la  Romana  tøvede  med  at  lade 
sine  Soldater  i  Fyn  sværge ;  han  skrev  til  Marskal  Bernadotte, 
«at  han  kendte  sine  Tropper  saa  godt,  at  han  troede  at 
burde  tilraade  at  behandle  dem,  som  om  de  allerede  havde 
sværget;  kun  i  dette  Tilfælde  kunde  han  indestaa  for 
Orden  og  Subordination.«  La  Romana  trak  derfor  Af- 
læggelsen af  Troskabseden  i  Langdrag,  saalænge  som  han 

nogenlunde  kunde,  og  d;i  han  imidlertid  havde  faaet 
Efterretning  om  de  virkelige  Tilstande  i  Spanien,  pønsede 
han  paa  at  komme  sine  Landsmænd  der  til  Hjælp  ved  at 
rømme  væk  fra  Danmark  med  saa  mange  Soldater  som 
muligt  og  dernæst  ved  Hjælp  af  den  engelske  Flaade,  der 
laa  i  Storebælt,  se  at  blive  ført  til  Spanien.  Generalltn. 
la  Komana  satte  sig  derfor  i  Forbindelse  med  Chefen  for 
den  engelske  Flaade  i  Storebælt,  Admiral  Keats.  En  Del 
af  la  Romanas  Officerer  vare  afrejste  til  Altona  for  at 
være  til  Stede  ved  et  stort  Taftel,  Bernadotte  vilde  give 
den  15de  August  paa  Napoleons  Fødselsdag.  La  Romana 
trak  saa  mange  spanske  Tropper  sammen  i  Nyborg  som 
muligt:  den  9de  bemægtigede  han  sig  Nyborg  Fæstning 
og  de  omkring  den  liggende  Batterier,  og  derpaa  gav  han 
den  engelske  Admiral  Tegn  til  at  nærme  sig  Slipshavn 
med  Skibene  for  at  indskibe  Spanierne.  Den  10de  ankom 
Infanteriregimentet  <(Zamora,»  der  havde  ligget  i  Vejle  Amt: 
de  10  Mile  fra  Middelfart  til  Nyborg  vare  marcherede 
med  fuld  Oppakning  i  21  Timer.  Mandskabet  fra  Kavalleri- 
regimenterne  « el  Rey-  og  «>  el  Infante »  kom  samtidig,  uden 
deres  Heste,  til  Slipshavn  fra  Aarhus,  da  de  ikke  turde 
lande  i  Kjerteminde,  hvilket  ellers  var  paatænkt.  Den  Ilte 
August  1808  forlod  Spanierne  Nyborg  Fæstning,  hvis 
Kanoner  forud  fornagledes;  de  marcherede  til  Slipshavn 
for  der  at  indskibes  og  af  Englænderne  at  føres  o-ver  til 
Langeland,  nemlig  til  Færgestedet  Spodsbjerg,  som  ligger 
ligeover  for  Riidkjøbing  paa  den  anden  Side  af  øen: 
dertil  ankom  de  den  13de  Aug.  1  Nyborg  efterlodes  1100 
andalusiske  Heste,  som  halvvejs  ødelagde  hinanden  i  ind- 
byrdes Kamp,  da  de  bleve  slupne  løs  paa  Markerne  uden 
for  Byen  ,  og  mange  af  dem  bleve  derfor  nedskudte ,  da 
de  vare  altfor  ilde  medtagne.  Den  14de  Aug.  lod  la 
Romana  Tranekjær  Slot  besætte  og  Kommandanten  paa 
-O en,  Generalmajor  Ahlefeldt,  holde  i  mildt  Fangenskab  i 
de  faa  Dage,  forinden  Spanierne  sejlede  bort.  Den  12te 
ankom  Marskal  Bernadotte  til  Odense  fra  Altona,  ligeledes 
den   spanske   General  Kindelan  fra  Jylland:    men  Fuglen 

v;ir  da  Højet:  thi  la  Komana  med  sine  Mænd  var  da  alt 
i  Sikkerhed  paa  Langeland.  Her  optraadte  han  med 
megen  Mildhed  og  betalte  i\lt,  hvad  Spanierne  erholdt 
der.  «Jeg  viL*,  sagde  han,  u  efterlade  det  spanske  Navn  i 
venlig  Erindring  i  det  uvenlige  Norden-).  Den  19de  Aug. 
kom  der  engelske  Skibe  til  Spodsbjerg.  Efter  at  de  danske 
Kanoner  paa  Langeland  vare  blevne  fornaglede,  indskibede 
Spanierne  sig  den  21de  August.  Om  Aftenen  lettedes 
Anker,  og  den  27de  August  kom  Spanierne  til  Goteborg, 
hvor  de  udskibedes  og  forfriskede  sig  i  kort  Tid.  Den 
5te  Septbi".  fartes  de  atter  videre  af  de  engelske  Skibe  til 
St.  Ander  og  Coruna  i  Spanien,  hvor  de  ankom  den  9de 
Oktober  for  straks  efter  at  deltage  i  Kampen  imod  Napoleon. 

Det  ovenfor  omtalte  Brev  til  Prins  Christian  fra 
Borgmester  Carøe  i  Horsens  angaaende  de  spanske  Tropper 
var  skrevet  den  23de  August  1808  og  lyder  saaledes:  <'Af 
Spaniere  var  indkvarteret  i  Fredericia,  Vejle  og  Egnen  derom 
Infanteriregimentet  ((Zamora.»  I  Horsens  Staben  med  fire 
Kompagnier,  og  i  Omegnen  3  Kompagnier  af  Kavalleri- 
regimentet  «Algarve.» 

I  Aarhus  og  Omegn  Dragonregimentet  uel  Key.')  I 
Randers  og  Omegn  Dragonregimentet  «el  Infante.»  Alle 
opførte  sig  mod  de  Danske  med  en  fortrolig  Godhed  og 
vandt  Alles  Hjerter. 

Da  Napoleon  havde  sat  sin  Broder  Joseph  paa  Spaniens 
Trone,  tog  den  spanske  General  Kindelan  disse  Tropper  i 
Ed  i  Fredericia,  Aarhus  og  Randers;  det  hed  sig,  at  de 
villig  aflagde  Eden,  Regimentet  cAlgarvC))  edfæstedes  i 
Aarhus.  Senere,  den  7de  August,  har  General  Kindelan 
været  i  Vejle,  (i  Virkeligheden  hos  Prinsen  af  Ponte-Corvo 
i  Holsten),  og  imedens  marcherede  Regimentet  cZamora«) 
fra  Vejle  og  fra  Fredericia  og  gik  uhindret  over  til  Fyn. 
Den  8de  August  om  x\ftenen  red  Dragonregimentet  »el 
Infantc')  fra  Randers  til  Aarhus  og  kom  dertil  den  9de 
om  Morgenen.  Den  9de  og  10de  bleve  dette  Regiment  og 
Regimentet  »el  Rey-)  udskibede  fra  Aarhus  i  Fartøjer  denne 
15y  tilhørende,    uagtet  Stiftamtmanden   derimod   skal  have 

gjort  Forestillinger  og  Erindringer,  da  Sagen  var  ham 
tvetydig. 

Begge  Regimenter  efterlod  deres  over  1100  Heste  i 
Aarhus  og  Omegn. 

Den  8de  August  om  Formiddagen  Kl.  11  gjorde 
Regimentet  (.Algarve"  i  Horsens  Mine  til  at  ville  tage 
bort  tilvands,  dets  Pakker  bleve  nedbaarne  til  Aaen. 
Kommandanten,  der  ligesom  jeg  blev  opmærksom  derpaa, 
gik  til  Obersten  og  spurgte,  om  Regimentet  rejste,  men 
fik  til  Svar:  Nej.  Imidlertid  vare  vi  straks  enige  i  at 
foranstalte,  at  Mandskab,  Sejl  og  Ror  bleve  fratagne  de 
ved  Horsens  liggende  Skibe,  og  at  Baadene  bleve  sænkede. 
Dette  saa  mange  af  Officererne  og  de  Gemene  af  Spanierne 
med  koldt  Blod  og  uden  at  ytre  mindste  Vrede  derover. 
Imidlertid  var  derved  gjort,  at  Afrejse  til  Sos,  endog  med 
Magt,  vilde  have  krævet  flere  Dage.  Kl.  1  om  Middagen 
kom  de  i  Egnen  liggende  3  Kompagnier  ridende  til 
Horsens,  men  efter  en  halv  Times  Ophold  red  de  tilbage. 
Den  9de  August  om  Aftenen  Kl.  8,  da  Bon  skulde  holdes, 
lod  en  Ritmester  la  Costa  blæse  Alarm.  De  fleste  Gemene 
mødte  til  Hest,  men  de  fleste  af  Officererne  modte  hos 
Obersten  til  Fods.  I  dennes  Kvarter  toer  Ritmester  la 
Costa  ind  med  blottet  Sabel,  opfordrede  Alle  til  at  følge  sig. 
truede  Obersten  og  bemægtigede  sig  Standarten,  hvormed 
han  kom  til  de  til  Hest  paa  Torvet  Forsamlede.  PJfter  at 
have  holdt  en  Tale  og  taget  et  Løfte  af  disse  afmarcherede 
han,  5  andre  Officerer  og  omtrent  150  Gemene  til  Hest, 
men  da  de  kom  i  Nærheden  af  Snoghøj,  bleve  de  omringede 
af  Franske  og  Danske.  Ritmester  la  Costa  skød  sig  paa 
Stedet,  (han  blev  begravet  paa  den  katolske  Kirkegaard 
i  Fredericia),  de  øvrige  bleve  gjorte  til  Fanger  og  førtes 
igennem  Kolding  sydpaa.  Obersten  for  Regimentet  <•  Al- 
garve«)  samt  de  øvrige  Officerer  og  omtrent  50  Gemene 
forbleve  rolig  i  Horsens.  Samme  Aften  kom  Oberst- 
løjtnanten af  Regimentet  «el  Infanteo ,  som  ej  vilde 
følge  Regimentet,  der  slap  væk  fra  Aarhus,  igennem 
Horsens    og    gik    til    Hovedkvarteret.      Den    10de     kom 

Deklaration  (ra  Prinsen  af  Ponte-Corvo .  at  de  Spaniere, 
der  forholdt  sig  rolige,  havde  Pardon.  Den  Ilte  k<»ni 
Oberstløjtnanten  af  (»el  Infante»  med  en  Gensdarm  og 
Ordre  fra  Hovedkvarteret,  at  den  i  Horsens  og  Omegn  til- 
bageværende Rest  af  Regimentet  «Algarve»  skulde  ride  til 
Kolding  og  der  afvente  Prinsen  af  Ponte-Corvos  nærmere 
Ordre;  dette  skete,  og  de  red  bort  med  Standart  og  fuld 
Musik. 

For  3  Dage  siden  red  1  Officer,  2  Underofficerer  og 
25  Jægere  til  Hest  af  det  franske  Regiment  "Belgique," 
herigennem  til  Aarhus  for  at  afhente  de  1150  Heste, 
som  Regimenterne  »el  Reyo  og  «el  Infante.)  der  og  i 
Omegnen  have  efterladt  sig.  Vi  vente  dem  daglig  hertil; 
600  danske  Bønder  skulle  fra  Amt  til  Amt  fore  disse 
Hingster  og  bivouakere  med  dem  om  Natten,  og  Kommandoen 
af  det  franske  Regiment  «Belgique«)  følger  for  at  have 
Opsyn  derover.  Det  er,  hvad  der  i  Jylland  hændte  med 
Spanierne,  de  fornærmede  ingen  Dansk,  og  Regimentet 
•'Algarve"  forlod  Horsens,  uagtet  der  lagdes  Hindringer, 
i  en  Stemning,  at  man  ej  frygtede  deres  Uvenskab,  om 
det  blev  tilladt,  at  de  kom  tilbage. » 

Sidst  i  Oktober  1808  lykønskede  saavel  fhv.  Hofchef 
Lillienskiold  som  Borgmester  Caroe  Prins  Christian  til  en 
Sons  Fødsel.  Efter  at  Prinsesse  Charlotte  Frederikke  den 
8de  April  1807  paa  Pløens  Slot  havde  født  en  Son,  som 
imidlertid  kun  levede  ganske  kort,  nedkom  hun  atter  den 
()te  Oktober  1808  paa  Amalienborg  med  en  Prins,  den 
senere  Konge  Frederik  den  7de.  Paa  Foden  af  sit  Brev 
skriver  Borgmester  Carøe:  »Horsens  er  nu  fri  for  fremmede 
Tropper  og  nyder  Fred.  Ved  den  sidste  Auktion  bleve 
Tingene  paa  Palæet  bedre  betalte  end  forhen.« 

Afdøde  Prinsesse  Catharina  havde  allerede  i  1799, 
flere  Aar  førend  sin  Død,  ansøgt  den  russiske  Kejser 
Paul  den  1ste  om,  at  alle  de  ved  Palæet  i  Horsens  an- 
satte Funktionærer  efter  hendes  Død  maatte  oppebære  -/a 
af  deres  Gage  paa  Livstid,  hvilket  allernaadigst  var  blevet 
indrømmet  dengang. 

Borgmester  ("arøe  skrev  kort  etter  Prinsesse  Catharinas 
Dod  til  Prins  Christian:  ul  hajsalig  Prinsessens  sidste 
Dage  skal  hun  til  det  kejserlige  russiske  Hof  have  gjort 
Anmodning,  at  Hoftets  Betjente  og  Enker  maatte  beholde 
i  Pension  al  den  faste  Gehalt,  de  havde  ved  hendes  Død ; 
x\nmodningen  skal  være  gaaet  direkte  igennem  Hs.  Kgl. 
Hojhed  Kronprinsens  Hænder,  men  endnu  ej  være  decideret.'« 

Efter  Prinsessens  Død  1807  gik  der  en  Liste  ind,  til 
Kejser  Alexander  den  1ste,  hvori  blev  opgivet,  hvornaar 
vedkommende  Funktionær  var  kommen  i  Tjeneste,  og 
hvor  stor  den  aarlige  Gage  havde  været.  Paa  Grund  af 
Krigsurolighederne  kom  den  kejserlige  Resolution  først 
senere,  nemlig,  «at  Hoffets  Betjente  skulde  have  fuld 
Pension  fra  Hds.  Durchlauchtighed  Prinsesse  Catharinas 
Dødsdag,')  men  det  gjaldt  dog  kun  alene  dem,  der  havde 
haft  Ansættelse  i  1799:  Alle  de,  der  vare  ansatte  senere, 
fik  kun  et  Aars  Gage  en  Gang  for  alle.  Der  var  ialt  54 
Personer,  der  havde  staaet  i  Tjenesteforhold  til  Palæet 
siden  1799;  men  derimod  var  der  16  Personer,  der  vare 
ansatte  efter  den  Tid.  Det  aarlige  Pensionsbeløb  af  den 
fulde  Gage,  som  Prinsesse  Catharina  havde  udbedt  sig  hos 
lu^seren,  som  sit  sidste  Ønske,  for  de  54  Personer,  som 
siden  1799  vare  ansatte,  blev  noget  over  24,000  Rdl.  om 
i\.aret.  De  16  Personer,  der  ikke  vare  saa  lykkelige  at 
komme  med  paa  denne  Pensionsliste,  fik  dog  udvirket,  at 
de  i  5  Aar  nod  -/s  af  deres  hidtil  oppebaarne  aarlige 
Gager;  men  dermed  skulde  saa  ogsaa  alt  videre  Bekendtskab 
være  forbi. 

Omsider  var  man  endelig  i  Aaret  1811  bleven  færdig 
med  Realisationen  af  afdøde  Prinsesse  Catharinas  Stervbo. 
Den  samtlige  Formue  udgjorde  efter  Opgørelsen  145,716  Rdl. 
5  ^  2  /o,  som  deltes  lige  imellem  de  2  Brødre,  Prinserne 
Christian  Frederik  og  Fi-ederik  Ferdinand. 

Som  vi  ville  erindre,  havde  Prinsesse  Catharina  ])aa 
sin  Dødsseng  udtalt  sit  bestemte  ^>nske  om ,  at  efter 
ilendes  Død  skulde  hendes  og  3  forudgangne  Søskendes 
Kister    »nedsænkes  i  Jorden  3  Alen    dvbt,    ved  Siden  af 

hinanden,  oii'  meil  en  Hvailving  af  Mursten  overbygges  {"or 
i  Tidens  Længde  at  modstaa  Ødelæggelsen."  Allerede  i 
Sommeren  samme  Aar,  som  Prinsessen  var  dod  om  For- 
aaret,  tilskriver  Prins  Christian  sin  Befuldmægtigede, 
Borgmester  Caroe,  hvorledes  han  havde  tænkt  at  opfylde 
den  afdøde  høje  Slægtnings  Bnske  i  saa  Henseende. 
Piins  Christian  havde  nemlig  tænkt  at  bestille  en  stor 
Plade  af  det  saakaldte  norske  Marmor,  4  Alen  lang  og 
2V2  Alen  bred,  til  at  dække  Graven  med,  og  paa  en 
Søjle  af  Marmor,  anbragt  ovenpaa,  med  en  Inskription 
angive,  naar  de  4  fyrstelige  Søskende  vare  fødte  og  døde. 
Borgmester  Carøe  lader  gøre  et  Overslag  over,  hvad 
Prins  Christians.  Forslag  kunde  udføres  for,  og  da  det 
beløber  sig  til  1388  Rdl.,  bliver  Carøe  betænkelig,  da  han 
altid  saa  meget  neje  paa  sin  Mandants  Fordel.  Carøe 
skriver:  uEn  saa  stor  Plade,  4  Alen  lang,  2^2  xAlen  bred,  af 
saakaldet  norsk  Marmor  kan  ikke  erholdes.  Jeg  formener 
at  Prinsessens  Vilje  bogstavelig  opfyldes,  naar  en  born- 
holmsk Sandsten  af  ovennævnte  Dimensioner  lægges  paa 
Graven,  og  at  derudi  indhugges  det  hej  fyrstelige  Vaaben 
og  de  høje  Herskabers  og  deres  Forældres  Xavne,  Fødsels- 
og  Dødsdage.'«  Prins  Christian  har  vel  sagtens  syntes, 
at  en  Sandstensplade  var  et  for  ordinært  og  ufyrsteligt 
Gravdække:    thi    han    fastholder   Marmoret,    men    er    doo^ 

ogsaa  betænkelig  ved  den  store  Udgift.  I  et  andet  Brev 
foreslaar  derfor  Borgmester  Carøe  at  formindske  Ud- 
gifterne ved  at  aftage  Sølvpladerne  paa  de  4  Kister, 
hugge  dem  itu  og  sælge  dem  for  Sølvets  Værdi,  som 
kunde  indbringe  4  å  500  Rdl.  Prins  Christian  kunde 
dog  foreløbigt  ikke  bekvemme  sig  til  paa  denne  Maade 
at  formindske  Udgifterne  saa  kort  Tid  efter,  at  den  sidste 
af  de  4  Sølvplader  var  bekostet.  Det  var  i  Aaret  1807, 
at  denne  Brevveksling  desangaaende  fandt  Sted.  Krigs- 
urolighederne  heri  Landet  og  Englændernes  skændige 
Overfald  og  Bortførelse  af  vor  Flaade  forhindrede  Prins 
Christian  i  ibrelobigt  at  tænke  videre  derpaa.  Aaret 
efter   tager   han  dog  atter  Tanken  op  og  skriver  til  Carøe 

om  at  lade  gøre  et  Overslag  over  en  muret  Begravelse  og 
to  Marmortavler  til  at  anbringe  i  Muren.  Da  Overslaget 
imidlertid  var  vokset  siden  sidst,  idet  det  nu  var  1573  Rdl., 
taber  Prinsen  Lysten  til  straks  at  lade  det  gøre,  opgiver 
derfor  foreløbigt  overhovedet  at  gøre  Noget  ved  den  hele 
Sag.  Da  der  siden  den  Tid  er  gaaet  omtrent  et  Par  Aar, 
skriver  Borgmester,  Justitsraad  Carøe  i  April  1811  til 
Prins  Christian:  «Da  det  i  sin  Tid  ikke  blev  til  Noget 
med  Monument  eller  Forandring  af  det  fyrstelige  Grav- 
kapel, vil  jeg  foreslaa,  at  Prinsesse  Catharinas  ligesom  de 
?)  før  afdøde  Herskabers  Kister  forsynes  med  et  Dække 
af  Voksdug,  underforet  med  Lærred. »  Dette  blev  billiget 
af  Prins  Christian,  og  dertil  medgik  et  Beløb  af  100  Rdl. 
Det  var  en  urolig  Tid  i  Europa  dengang:  Prins 
Clnistian  maatte  rejse  op  til  Norge,  hvorfra  han  først 
vendte  tilbage,  da  baade  Norge  var  tabt  og  han  forgæves 
selv  havde  forsøgt  at  bevare  Norges  Krone  paa  sit  eget 
Hoved.  Et  Par  Aar  efter,  at  Prins  Christian  var  vendt 
tilbage  fra  Norge,  sætter  den  82aarige,  gamle  fhv.  Hofchef, 
Khr.  Lillienskiold  sig  i  Bevægelse  for  at  faa  det  Løfte 
opfyldt,  han  havde  givet  den  afdøde  Prinsesse  Catharina 
paa  hendes  Dødsleje.  I  et  Brev  af  29de  Febr.  1816 
skriver  han  til  Prins  Christian :  uDa  det  jo  vist  har  været 
Deres  Højheds  C^nske  at  opfylde  den  afdøde  Prinsesse 
Catharinas  Forlangende  med  Hensyn  til  Gravkapelletl  men 
Krigsurolighederne  straks  efter  hendes  Død  og  Deres  Højheds 
lange  Frava^relse  have  forhindret,  at  den  afdøde  Prinsesses 
O^nske  har  kunnet  opfyldes,  saa  henstilles,  at  det  nu 
maatte  ske.D  I  dette  Øjemed  medsendtes  et  Overslag, 
som  lød  paa  1366  Rdl.  Med  Hensyn  til  denne  Udgift 
slutter  Lillienskiold  sig  nu  til  Carøes  tidligere  Forslag, 
nemlig  «at  synderbryde  og  sælge  Sølvpladerne  paa  de  4 
Kister,  forinden  disse  nedgravedes  og  indesluttedes  under 
Hvælvingens  Mure,  Inskriptionen  paa  Sølvpladerne  der- 
næst at  indgraveres  paa  2  Marmorplader  og  at  indmure 
disse  i  Kapellets  Væg.-  Den  gamle,  tro  og  hengivne 
Tjener  slutter  sin  Indstilling  med  at  sige:    "Hvorved  jeg 

da  tillige  tror  at  have  opfyldt  den  Pligt  og  Skyldighed, 
som  den  sidste  højsalige  afdøde  Prinsesse  paa  sin  Dødsseng 
havde  udtrykkelig  paalagt  mig  at  efterkomme,  og  som 
jeg  herved  fordrister  mig  at  indstille  til  Deres  Højheds 
naadigste  Bifald.-)  Den  gamle,  trofaste  fhv.  Hofchef 
kunde  ikke  faa  Ro  i  sit  Sind,  før  han  havde  faaet  Vished 
om,  at  Prinsesse  Catharinas  sidste  ønske  blev  opfyldt,  og 
nu,  da  det  omsider,  som  vi  skulle  se,  skete,  var  paa  en 
Maade  hans  Mission  endt,   og  han  døde  ikke  længe  efter. 

Da  der  var  gaaet  saa  mange  Aar  hen,  uden  at  der  var 
blevet  gjort  Noget,  besluttede  Prins  Christian,  at  det  nu 
skulde  være  Alvor.  Hos  Billedhugger  Dajon  i  Kjøbenhavn 
blev  bestilt  to  ovale  Marmortavler  med  behørige  Inskrip- 
tioner og  dernæst  hos  Gørtler  Eosborg  de  4  Bogstaver  E :, 
A:,  P:,  og  C:,  af  Messing,  6  Tommer  i  Højdemaal,  samt 
4  fyrstelige  Kroner  af  samme  Metal  til  at  anbringes  {nxd 
Kisterne,  naar  Sølvpladerne  bleve  tjernede.  I  Aaret  1818 
vare  disse  forberedende  Skridt  gjorte;  dernæst  bleve  de  4 
Kister  sænkede  3  Alen  ned  i  Kapellets  udgravede  Grund, 
hvor  der  forud  var  lagt  et  Flisegulv,  og  der  muredes 
derpaa  til  Slutning  en  lukket  Hvælving  over  det  Hele.  I 
hver  sin  Væg,  ovenover  Begravelsen,  ere  to  ovale  Marmor- 
tavler indmurede.  Inskriptionerne  ere  paa  Latin  og  lyde 
i  Oversættelse  paa  den  ene:  u Dette  Gravmæle  er  helliget 
to  Prinser  og  to  Prinsesser  af  det  hertugelige  brunsvig- 
lilneburgske  Hus.  Ved  Catharina  den  2ds  og  ved  Christian 
den  7ds  og  Juliane  Maries  Omhu  tilbragte  de  et  stille  og 
roligt  Liv  heri  Byen.»  Paa  den  anden  Marmortavle  staar: 
»Her  gemmes  Levningerne  af  de  høje  Prinser,  Peter  født 
30te  Marts  1745,  død  13de  Januar  1798,  og  Alexei,  født 
10de  Marts  1746.  død  22de  Oktbr.  1787,  samt  deres 
Søstre  Catharina,  født  26de  Juli  1741,  død  23de  April 
1807,  og  Elisabeth,  født  9de  Januar  1743,  dod  19de  April 
1782.  —  Børn  af  Anton  Ulrik  af  Brunsvio-Liineburg  oo- 
Anna  Hertuginde  af  Mecklenburg:  —  fodte  i  Rusland, 
døde  de  Alle  i  Horsens  i  Jylland. 

Fred  med  deres  Støv.»» 

Hosstaaende  Billede  af  Klosterkirken ,  hvor  de  lire 
fyrstelige  Søskende  lik  deres  Hvilested,  er  ligesom  Inskrip- 
tionerne paa  Marmorpladerne  der  tagne  af  Traps  historisk- 
topografiske Værks  2den  Udgave.  Imidlertid  er  der  et 
Par  af  de  paa  Tavlen  angivne  Dødsdage,  der  ikke  stemme 
med  de  rigtige  Datoer,  Hofchefen  i  sin  Tid  opgav  i  sin 
Indberetning,  og  som  de  forefimdne  Uegnskabsbilag  be- 
kræfte. Prinsesse  Elisabeth  døde  saaledes  ikke,  som  der 
staar  paa  Tavlen,    den   19de  April,    men  først  den   20de 


Klosterkivken  i  Horsens. 


Oktober  1782;  ligeledes  døde  Prinsesse  Catharina  den 
20de  April  1807  og  ikke  som  anført  den  23de  April. 
Hvorledes  disse  fejle  Tal  have  indsneget  sig,  er  ikke  godt 
at  vide,  men  man  maa  huske  ])aa,  at  Marmortavlen  med 
Tidsangivelserne  paa  først  blev  anbragt  og  indmuret 
mange  Aar  efter  Prinsesse  Catharinas  Død.  Naar  der 
paa  vor  berømte  Landsmand  Tycho  Prahes  Monument 
i  Tein-Kirken  i  Prag  kan  ses  indhugget  —  (om  end 
senere  forsøgt  rettet  ved  en  Idodset  Overstregning)  — ,  at 
hans  Dødsaar    angives    at    være    1603,    medens  Alverden 

véd,  at  det  rigtige  Aarstiil  er  1601,  kan  man  ikke  iindic 
sig  over  at  træffe  slige  Ukorrektheder  som  de  her  omtalte 
overfor  mindre  historiske,  om  end  fvrstelioe  Personer. 


Akkurat  liundrede  Aar  efter,  at  Prinsesse  Anna 
Leopoldovna  (Moderen  til  de  lire  fyrstelige  Søskende)  saa 
Dagens  Lys  i  Mecklenburg-Schwerin ,  fik  altsaa  disse 
hendes  fire  yngste  Børns  Historie  sin  Afslutning  i  Horsens, 
idet  den  sidste  Haand  blev  lagt  paa  Tilendebringelsen  af 
deres  fælles  Gravkammer,  der  var  indrettet  saaledes,  som 
den  sidstlevende  Prinsesse  havde  onsket  det  for  sin  Dod. 
Disse  de  sidste  Skud  af  Huset  Brunsvig  i  Eusland  nød 
ikke  alene  et  roligt  og  gæstfrit  Ophold  i  Danmark,  men 
bisattes  ogsaa  der  med  stor  Deltagelse  og  Højtidelighed 
samt  fandt  et  roligt  Hvilested  i  den  fredelige  Klosterkirke, 
hvor  de  to  Marmortavler  fortælle,  hvorfra  de  stammede, 
og  hvor  de  ligge  begravede.  Desuden  er  det  fyrstelige 
brunsvig-liineburgske  Vaabenskjold  anbragt  ovenover  Be- 
gravelseskapellets Dør. 

Dette  staar  i  grel  Modsætning  til  de  4  fyrstelige 
Søskendes  Forældres  og  ældste  Broder  Ivans  Lod  i 
Kusland,  idet  disse  i  dette  deres  Adoptivfædreland  end  ikke 
ansaas  værdige  til  at  faa  saa  meget  som  en  simpel  Sten 
eller  Plade  paa  deres  Grave,  som  kunde  angive  Stedet, 
hvor  de  begravedes;  men  de  overgaves  til  Glemsel  og 
historisk  Tilintetgørelse,  for  at  Ingen  senere,  ved  at  gaa 
forbi  deres  Grave,  —  hvor  de  fik  den  Fred  og  Ro,  Livet 
her  nægtede  dem,  —  skulde  fristes  til  at  skænke  dem  en 
vemodiof  o 2'  deltaoende  Taare. 

